
प्रकाशकीय वक्तव्य 


उस्ताद विलायत हुसेन खाँ द्वारा संगीतज्ञों के संस्मरणों की यह 
पुस्तक प्रकाशित करते हुए हमें बड़ी प्रसन्‍तता है। भारतीय संगीत के 
इतिहास की कड़ियाँ इतनी बिखरी हुई और भ्रभी तक इतनी असम्बद्ध 
हैं कि उन्हें जोड़ने के लिये जो भी प्रयत्व किये जायें, वे उपयोगी सिद्ध 
होंगे । उस्ताद विलायत हुसन खाँ के इन संस्मरगणों में हिन्दुस्तानी संगीत 
पद्धति के बहुत-से महत्वपूर्ण कलाकारों के सम्बन्ध में हमें ऐसी जानकारी 
मिलती है जो संगीत के इतिहास-सम्बन्धी शोंध-कार्य में लगें हुए विद्या- 
थियों को उपयोगी जान पड़ेगी । इन संस्मरणों का विशेष महत्व इसलिये 
भी है कि उस्ताद विलायत हुर्सन खाँ प्रसिद्ध आगरा घराने के एक सुपरि- 
चित्त कलाकार ही नहीं संगीत के पंडित और जातकार भी हैं । उन्होंने 
अपने जमाने में देश के बड़े-बड़े नामी संगीतज्ञों को सुना हैं, देखा है, उनसे 
परिचय प्राप्त किया है और उनके सत्संग से लाभ उठाया है। ऐसे व्यक्ति 
के संस्मरणों में स्‍्वभावतः ही एक प्रकार को ग्रात्मीयता के साथ-साथ 
संगीत-सम्बन्धी जानकारी का एक ऐसा सम्मिश्रण है जो संगीत के 
विद्यार्थी को रोंचक जान पड़ेगा ओर हमें इस बात की प्रसन्नता है कि 
यह पुस्तक श्रकादेमी की ओर से प्रकाशित हो रही है । 

किन्तु साथ ही यहाँ इस बात की ओर ध्यान दिलाना भी परम 
आवश्यक है कि आज हमारे अधिकांश संगीतज्ञों का ज्ञान, विशेषकर 
संगीत के इतिहास से सम्बन्धित जानकारी, बहुत-कुछ सुनी हुई बातों पर 
ग्रथवा अपनी स्मरण-शक्ति पर ही ग्राधारित है। उसके पीछे लिखित 
सामग्री का ठोस आधार बहुत ही कम है। परिणाम स्वरूप नामों में, 
पद्धतियों में तथा अन्य तथ्य-सम्बन्धी जानकारी में, अनेक प्रकार की भूलें 
होना अस्वाभाविक नहीं । ये भूलें विभिन्‍न संगीतज्ञों की वंशावलियों 


में विशेष रूप से दिखाई पड़ती हैं । यह ज्ञान किसी अ्रधिक विश्वसनीय 
सूत्र के सहारे अ्रभी हमें उपलब्ध नहीं हो पाया है। इसके बारे में संगीत 
क्षेत्रों में तरह-तरह की व्यक्तिगत धारणाएँ, किवदंतियाँ अथवा अनेक 
प्रकार के पूर्वाग्रह दिखाई देते हें। निरचय ही यह दायित्व संगीत के 
शोध-कार्य में लगे हुए व्यक्तियों के ऊपर ही है कि वे इन किवरदंतियों के 
जाल में से सही-सही तथ्य बाहर निकालें | में यहाँ यह स्पष्ट कह देना 
चाहती हूँ कि इस पुस्तक मेँ प्रस्तुत सामग्री की विश्वसनीयता अथवा 
प्रामारिगकता की कोई ज़िम्मेदारी अ्रकादेमी की नहीं है। उस्ताद विला- 
यत हुसौन खाँ के निजी संस्मरण होने के नाते मूलतः इसकी सारी जिम्में- 
दारी उन्हीं की है। 

पुस्तक सम्भवत: उस्ताद विंलायत हुसैन खाँ ने उर्दू में लिखी थीं 
जिसे उनके शिष्यों ने हिन्दी लिपि में लिखा तथा स्थान-स्थान पर अनु- 
वादित भी किया । पांडुलिपि जिस रूप में भ्रकादेमी को प्राप्त हुई उसमें 
विभिन्‍न व्यक्तियों के अनुवादों तथा रूपान्तरों की विभिन्‍न शैलियों की 
छाप मौजूद थी | कहीं भाषा उर्दू-फारसी के शब्दों से बोभिल थी और 
कहीं संस्कृत के । इसलिए प्रकाशित करने के पहले शैली की समानता के 
लिए सारी पुस्तक की भाषा को सुधारने की आवश्यकता पड़ी। कुछ 
बातें अथवा घटनाएँ जो स्थान-स्थान पर कई बार उल्लेखित थीं, वे छोड़ 
दी गईं । इसी दृष्टि से एक ही घरानें से सम्बन्धित सामग्री यदि एक से 
अधिक स्थान पर थी तो उसको एक स्थान पर रखने की कोशिश की 
गई । किल्तु यथासम्भव मूल पुस्तक के तथ्यों और लेखक की धारणाओं 
को बिना किसी परिवतेन के यथावत्त रखा गया है। अवश्य ही मु्भे 
लगता रहा है कि घटनाओं भ्रथवा कहानियों से अधिक विभिन्‍न संगी- 
तज्ञों की शैली के मुख्य पक्षों पर ग्रधिक विस्तार से चर्चा होती तो सम्भ- 
वत: यह पुस्तक अधिक उपयोगी होती । 

पुस्तक के श्रन्त में कुछ स्व॒र-लिपियाँ भी दी गई हैं। संस्मरण में 
उस्ताव विलायत हुसैन खाँ ने जितनी स्वर-लिपियों का उल्लेख किया है 


वे सब कई कारणों से नहीं दी जा सकीं, किन्तु यथासम्भव महत्वपूर्ण 
स्वर-लिपियाँ दी गई हैं। यह आशा की जाती है कि वे भी संगीत के 
इतिहास के प्रेमियों को रोचक जान पड़ेंगी । 

पुस्तक की उपयोगिता बढ़ाने की दृष्टि से संगीतज्ञों के नामों कौ 
एक विस्तृत अनुक्रमणिका भी तंयार कराके अ्रन्त में जोड़ दी गई है। 

बहुत-से कारणों से इस पुस्तक के प्रकाशित होने में बहुत श्रधिक 
विलम्ब हुम्ना है इसके लिए मुभ दुख है । 

पुस्तक के सम्पादन और मुद्रण के कार्य में मुझे अपने सहयोगी श्री 
नेमिचन्द्र जेन से विशेष सहायता मिली है। 


(ः छ 
निमला जाशी 
मन्त्री, संगीत नाटक ग्रकादेमी 








दा शब्द 


आ्रागरा घराने के सुप्रसिद्ध तथा लोकप्रिय कलाकार एवं मेरे पृज्य 
मित्र श्री विलायत हुरसन खाँ साहब पूर्वकालीन एवं आधुनिक संगौत- 
कलाकारों की जीवनी तथा कार्य-सम्बन्धी यह ग्रन्थ प्रस्तुत कर रहे हैं, 
यह जानकर प्रत्येक संगीत-प्रेमी को हादिक सन्‍्तोष होगा इसमें सन्देह 
नहीं । 

इस ग्रन्थ की विशेष महत्ता यह है कि यह श्री विलायत हुसैन खाँ 
जैसे क्रिया-कुशल, गृणी एवं लोकमान्य गायक की लेखनी से निकला 
है । कहा ही है कि 'हंसन की गत हंस हि जानें । तदनुसार संगीत क्षेत्र 
के गुणीजनों का गृर-वर्णन उन्हीं में से एक के मुख से निकला हुआ 
यथायोग्य एवं प्रामाणिक होगा यह अपेक्षा की जा सकती है। 


घरानेदार गायक-वादकों के यहाँ परम्परागत सम्प्रदाय के आधार 
प्र ही सब विचार-व्यवहार चलते रहते हैं। साथ-साथ संगीत-चर्चा, 
संगीत-शिक्षा, अभ्यास इत्यादि के अतिरिक्त पूवंवर्ती श्रेष्ठ कलाकारों के 
सम्बन्ध में सोदाहरण वार्तालाप भी नित्य होते रहते हैं। ये वाताँ- 
विनोद कभी-कभी बहुत महत्वपूर्ण होते हैं । मण्डली में बैठे हुए किसी 
बुद्ध गायक को श्रथवा गायक के साथी-सम्बन्धी को प्रस्तुत वार्ता-प्रवाह 
में कुछ भूतपूर्व कथाओ्नों का अ्रथवा किसी श्रेष्ठ कलाकार का स्मरण 
होता है, और वे सब बीता हुआ इतिहास कभी-कभी गायन-वादन की 
शैलियों के उदाहरण प्रस्तुत करते हुए देते हैं । जब वे किसी के कण्ठ 
स्वर का, किसी की गमक का, किसी की मीड़ का, किसी की द्रत्त तान 


का, किसी कौ लयदारी का सोदाहरण वर्णन करते हैँ, तो ये वार्तालाप 
मनोरंजक एवं उद्बोधक हो जाते हैं । ऐसे सुआवसर श्री विलायत हुसैन 
खाँ साहब के अपने जीवन में बीसों बार आये होंगे । इन्हीं वार्तालापों 
द्वारा एवं कछ बुद्ध कलाकारों के साथ किये हुए पत्र-व्यवहार द्वारा 
प्राप्त ज्ञान के श्राधार पर, अध्युक्तियाँ होनें पर उनको मर्यादित करके, 


किक के पे 


उन्होंने ये संस्मरण लिखें हें । 


मुझे विश्वास है कि यह ग्रन्थ लोकप्रिय एवं सब संगीत-प्रेमियों के 
लिए संग्राह्म होगा । 


मैं लेखकबर का अभिनन्दन करते हुए उनकी दीर्घायु एवं अभिवरद्धि 
के लिये ईश्वर के चरणों में प्रार्वता करता हूँ। 


--श्री० ना० रातंजनकर 


भूमिका 


हमदे खुदा पाक बयां कर त ऐ बजर्बाँ, 
पंदा किये हैं जिसने ज्ञर्मी श्रौर श्रासमाँ । 
कुर्साओ-अर्श लौहो-क़लम दोज़खो-जिर्ना, 
बेहशो-तयूर हरो-मलक और इनपो-जां । 
रक्‍मे रसूल नग्ममये तौहीद लाये हैं, 
गून सारी कायनात में बेहदत के गाये हैं । 
संगीत एक एसी प्रभावशाली कला है जो ऋषि-मुनियों, देवताओं 
ग्रौर स्वयं भगव।न को भी प्रिय रही है । इसीलिए इसके द्वारा भक्ति 
भारत की प्राचीन परम्परा है। सामवेद से हमें ज्ञात होता है कि यह 
सच्ची और उच्च कोटि की कला मानी जाती थी । यही कारण है कि 
प्राचीन काल से श्रब तक यह जीवित है, यद्यपि मध्य युग में इसको 
बुरा माना जाता था जिसके कारण इसे बहुत-से संकट भेलनें पड़े । 
फिर भी इसके प्रेमियों ने इसे जीवित रखने की सदा चेप्टा की और 
उनके प्रयत्नों से यह आज भी हमें प्राप्त है । 
कई प्राचीन ग्रन्थों से हमें ऐसे व्यक्तियों के नामों का पता चलता 
है जो भारतीय संगीत शास्त्र के धुरन्धर पण्डित हुए हें और जो आ्राज 
तक अपनी कला के लिए प्रसिद्ध हैं, जैसे नायक बज, नायक गोपाल, 
नायक धोंड, नायक बढछूझूं, नायक भिन्‍त्‌ू, नायक मच्छू, नायक चरजू, 
स्वामी हरिदास, सूरदास, रामदास, हाजो सुजान खाँ, अभ्रमीर खुसरो 
इत्यादि ! इन ग्रिययों के बनायें हुए ध्रूपद श्राज तक भारत के गवयों 
को याद हैं और गाये जाते हैं। नमूने के तौर पर इन बुजुर्गां के बनाये 
हुए थोड़े से प्रूपद इस पुस्तक के अन्त में हम दे रहे हैं। यह तो 

निस्सन्देह है कि इन सब बुजुर्गों का मान भारत के राजा, महाराजा 
और बादशाह तक सभी करते थे; पुस्तकों से केवल इतना ही मालूम 
होता है। खेद की बात यह है कि इन पण्डितों ने अपनी परम्परा का 
कोई इतिहास नहीं लिखा । इसलिए हम उसके विषय में अधिक जानने 
में ग्रसमर्थ रहे । उदाहरण के लिए, इस बात तक का ठीक पता नहीं 
चलता कि इनमें से कौन किसका शिष्य था। 


संगीत की बानियाँ 

भारतीय संगीत की चार बानियाँ (ढंग) प्रसिद्ध हैं--खंडार, नौहार, 
डागुर और गोबरहार । पहली खंडार बानी में कोई तान गमक के बिना 
नहीं होती और इसमें सिर्फ गमक ही होती है; दूसरी नौहार बानी में 
गमक और द्रुत मिली-जुली होती है; तीसरी डागूर बानी धमाके के 
साथ मटुठी गायी जाती है; और चौथी गोबरहार बानी है जिसे मिरयाँ 
तानसेन ने ईजाद किया था| इसमें गमक क़तई नहीं होतो और यह 
मींड, लहक तथा तूम के साथ एक दम विलम्बित गायी जाती है। 


भारत का शास्त्रीय संगीत इन्हीं चार बानियों में गाया जाता था । 
पर अब धीरे-धीरे गवैयें बानियों की बात बिल्कुल भूल चुके हैं । इसी 
तरह पिछले दिनों संगीत शास्त्र पर जो कुछ पुस्तकें प्रकाशित हुई हैं, 
उनमें संगीत के पण्डितों के नाम तो दिये गये हैं पर उनके जीवन-चरित्र 
पर कोई प्रकाश नहीं डाला गया है । इस तरह हमारे संगीत की बड़ी 
बड़ी हस्तियाँ हमारे लिए लोप हो चुकी हैंँ। इन सब कमियों को 
महसूस करते हुए ही मेंने यह निश्चय किया कि जो कुछ मैंने अपने 
खानदानी बुजर्गों श्रोर उस्तादों- से भारतीय संगीत और उसकी हस्तियों 
के बारे में सुना है, उसे एक पुस्तक का रूप दूँ । भारतीय संगीत उन्हीं 
लोगों के अरथक प्रयत्त और लगन से आज सक जीवित है। आज जो 
संगीत विद्या का आदर है और भारत के कोने-कोने में जो इसका इतना 
प्रचार हुआ है, उसका एकमात्र श्रेय उन हस्तियों की महान सैवाओं 

को है | साथ ही उन लोगों के अलावा में उन गुणियों का जिक्र भी 
करना चाहता हूँ जो ग्राजकल संगीत विद्या के प्रचार में रात-दिन लगे 
रहते हैं और निष्कपट भाव से अपनी सन्‍्तानों और शिष्यों को यह 
विद्या सिखाते रहते हैं । 

इस पुस्तक के लिखने में मुक्के अपने खानदाती उस्तादों और बजुर्गों 
से बड़ी मदद मिली है और उसी मदद के काररा मैं यह पुस्तक लिखने 
में समर्थ हो सका हूँ । ख़ास तौर से अपने दादा गुलाम अब्बास खाँ, 
अपने उस्ताद कल्लन खाँ, करामत खाँ, अल्ताफ़ हुसेन खाँ खुरज वाले, 
उमराव खाँ दिल्‍ली वाले, आफताबे मौसीकी फ़ैयाज हुसेन खाँ आगरे 
वाले, और अपने मामा महबूब खाँ 'दर्स' श्रतरौली वाले का में बहुत ही 
ग्राभारी हूँ क्योंकि इनसे मुझे बहुत-से संगीत के पण्डितों और जान- 
कारों के बारे में बहुत-सी महत्वपूर्ण बातें जानने को मिलीं । 


बचपन से मुझे इन बज़गों की सेवा में रहने का भ्रवसर मिला ! 
में लोग आपस में बहुत ही खुले दिल से मिलते-जुलते थे और जब भी 
मिलकर बैठते तो भ्रक्सर पुराने गाने-बजाने वालों का जिक्र करते थे । 
इन्हीं लोगों से मुझे बहुत-से राजदरबारों का हाल भी मालूम हुम्रा 
जहाँ मध्य युग से श्राज तक भारतीय संगीत फला-फूला। इन लोगों 
की बातचीत से इस बात का भी पता चलता था कि उन दिलों गजैयों 
का कैसा आ्रादर-संत्कार होता था और किस तरह वे भ्रपना जीवन 
व्यतीत करते थे। मैं ये सब बातें सुनता और नोट कर लिया करता था। 


एक चीज़ मैंने विशेष रूप से अनुभव की कि सभी प्राचीन गवैये 
सबसे पहले अपनी शारीरिक झक्ति का ख्य,ल रखते थे। वे अच्छी 
गिजा खाते और किसी निश्चित समय पर रोज व्यायाम भी करते 
ताकि बदन में फ़ुर्ती पंदा हो और आरामतलबी की आदत न पड़ 
जाय । इससे भी ज़्यादा महत्वपूर्ण बात यह थी कि सबेरे उठकर सबसे 
पहले वे भगवान की उपासना में तत्पर होते और इसके बाद दूसरा 

कोई काम करते | पहले वे स्वयं अपने संगीत पर मेहनत करते और 
चीजों को दिमाग़ में ताज़ा करके फ़ौरन ही अपने शिष्यों को सामने 
बैंठाकर स्वर-विद्या तंथा ताल-विद्या की शिक्षा देते थे। उन दिनों 
शिष्यों को जब तक स्वर-ज्ञान पूरा-पूरा न हो जाता, तब तक कोई 
चौज' नहीं सिखाई जाती थी । मेंने बचपन में अ्रपने घर में एक हज़ार 
दानों की एक बड़ी माला देखी है और एक एकतारा भी । संगीत का 
रियाज़ करते वक्‍त एक साँस भरने पर माला का एक दाना घुमाया 
जाता था । इस क्रिया में कितना समय लगता होगा और कितना प्राणा- 
याम होता होगा इसका सहज ही अन्दाज़ किया जा सकता है । 


साथ ही ञ्राम तौर पर शिक्षा जब तक पूरी न हो जाय और गुरु 
आज्ञा न दे दें तब तक संगीत के विद्यार्थी पूरी तौर से ब्रह्मचारी भी 
रहते थे । इस तरह की बहुत-सी बातें प्राचीन पुस्तकों को देखने से पता 
चलती हैं । संगीत का सीखना एक बड़ी साधना समझा जाता था और 
सीखने वाला इस विद्या को प्राप्त करने के लिए तन-मन-धन सब की 
बाज़ी लगा दिया करता था। और सच तो यह है कि जब तक एक 
शिष्य किसी गुरु कौ सेवा में बरसों नहीं गुजारता, उसका संगीत का 
ज्ञान अधूरा ही रहता था | यही कारण है कि यह विद्या वंश-परम्परा- 
गत अधिक होती थी, यानी पिता से पुत्र और उससे पौत्र तक पहुँचती 
थी । बाहर के बहुत-से शिष्य भी ठौक पुत्रों की तरह बरसों गुरु के 
पास रहते और गुरु के खानदान की विद्या सीखते थे । इस मेहनत में 
बरसों ही गुज़र जाते थे और गानेवालों के गले और हृदय में स्वर का 
रस बस जाता था । इस तरह के बहुत-से सबक़ हमें उत्त दिनों को 
जानकारी से मिल सकते हैं, यहाँ तो मैंनें कुछ थोड़ी-सी ही बातें बयान 
की हें । 

उन दिनों के जो जमाव मैंने देखे हैं उनमें धुरपदिये, खुयालिये, 
बीनकार, सितारनवाज़, सारंगीनवाज़, पखावजी और तबलिये सभी 

शामिल होते थे | उनमें परस्पर बेहद प्रेम रहता था और उनका जाहिर 
और बातिन एक था| मालूम होता था कि इनके बृजुर्गों में भी ऐसी ही 
प्रेम की सचाई होगी जिसकी भलक इन लोगों में पाई जाती थी । 

उन दिनों का दस्तूर यह था कि हर हफ्ते-दो-हफ्ते के बाद कहीं न 
कहीं गाने-बजाने का जलसा होता जिसका ग्रवसर बहुत प्रकार से उप- 
स्थित होता रहता था । किसी के यहाँ जन्म-दिन की खुशी का जलसा, 
कहाँ शादी का .जलसा, किसी के घर मेहमान की दावत, किसी जगह 
शागिर्दी-उस्ताद का जलसा--इसी तरह किसी न किसी कारण से जलसा 
मुकरंर हो जाता था। इन जलसों में बुजुर्ग लोग य/नी ग्रायक और 
पण्डित प्रधान आंसनों पर बैठते और उनके बाद उनकी सन्‍्तान और 
शिष्य अपने-अपने उचित स्थानों पर बठा करते थे । जलसे की शुरूआत 
किसी छोटे से छोटे गायक से होती, दर्जा-ब-दर्जा इसी तरह गानें-बजानें 
का सिलसिला कायम होता और आखिर में बुजुर्ग लोगों की बारी आती 
और जलसा बहुत खूबी के साथ खत्म हो जाता । 


जलसे की एक बात मुझे शभ्रब॒ तक याद है कि कोई सारंगीनवाज 
तानपूरा लेकर गा नहीं सकता था क्‍योंकि उसको ऐसी महफ़िल में गाने की 
ग्राज्ञा न थी । परम्परा यह थी कि इन साज़ों को छोड़कर सिर्फ तम्बूरे 
पर गाने में उम्र गुज़ार देने वाले ही इन महफ़िलों में गाने योग्य समझे 
जाते थे । एक बार का जिक्र है कि एक सारंगीनवाज़ जो बहुत तंथार 
गाता था किसी महफ़िल में बंठ गया और गाना शुरू कर दिया। सभा- 
पति ने इस पर उसे गाने से मना किया और कहा कि पहले सारंगी 
बजाना छोड़ दो तो हर महफ़िल में बहुत खुशी से गा सकते हो । सभा- 
पति की बातें सुनकर उस व्यक्ति ने उम्र भर के लिए सारंगी छोड दी 
और गाना शुरू किया। उसके बाद उसने श्रच्छ-अच्छे गवँयों से तारीफ 
पाई और काफ़ी नाम पैदा किया । यह बात कहने का हमारा मतलब 
यही है कि उन दिनों संगीत को एक पवित्र और श्रेष्ठ विद्या माना जाता 

था और उसकी क़द्र करना और उसका मान कायम रखना बड़ा जरूरी 
समभा जाता था । 

मेने ऊपर ज़िक्र किया है कि हमारा संगीत मध्य युग से श्राज तक 
राजदरबारों में ही फला-फूला है । वास्तव में हर छोटी-बड़ी रियासत में 
त्यौहार और हरेक खुशी के अवसर पर राजा, महाराजा, नवाब और 
जागीरदार ज्ञास्त्रीय संगीत सुना करते थे और अच्छे-अ्च्छे इनाम 
दिया करते थे । राजदरबारों के संगीत-प्रेम की यह खबर दूर-दूर तक 
फैल जाया करती थी और हर गानें-बजाने वाले के दिल में यह इच्छा 
होती थी कि ऐसी रियासतों में जाय । पर उनमें से बहुतों को अ्रपनी 
योग्यता का सही अन्दाज़ा नहीं होता था । इसलिए उन्हें सदा कामयाबी 
हासिल नहीं होती थी । 

एक साल मैसूर राज्य में सारे हिन्दुस्तान से सैकड़ों गानें-बजाने 
वाले पहुँच गए । गुणीजनखाने के व्यवस्थापक थे सब का नाम ले लिया 
और बख्शी सुब्बन्ना बीनकार के पास, जो मैसूर महाराज। के गुरु भी थे, 
सबको पेश किया । बख्दी जी ने सबकी एक-एक चीज़ सुनी और उनमें 
से पाँच-सात गाने-बजानें वालों को महाराजा के सुनने के लिए पसन्द 
किया । बाकी गानें-बजानें वालों को महाराजा के हुक्म से श्राने-जाने का 
खर्चा देकर बिदा किया और यह भी कह दिया कि आइन्दा आप बिना 
महाराज के बुलवाये न आये । 


ऐसी ही घटनाएँ कई राज्यों में हुईं। इस बात्त का निष्कर्ष यही है 
कि गवंयों को अपने काम में भ्रच्छी तरह जानकारी हासिल करती 
चाहिए और साथ ही साथ वैसी मेहनत भी । जब वे अपने काम में पूरी 
तरह कामयाब हो जाएँगे, तो अपने आप उनका नाम होगा और उनकी 
तारौफ दूर-दूर तक पहुँच जाएगी और जगह-जगह से उनके पास निम- 
नत्रण आ्राएँगे । इस प्रकार उनका मान बढ़ेगा और दुनियाँ की नज़र में 
उनकी इज्जत होगी । आज से कोई बीस-बाईस साल पहले एक सितार- 

नवाज़ बरकत उल्ला खाँ साहब से जम्म्‌ रिश्रासत में हमारी मुलाकात 
हुई और शायद दो-तीत हफ्ते तक मिलना-जुलना रहा । एक रोज़ गवैयों 
का ज़िक्र आया तो खाँ साहब ने अपने बहुत-से अनुभव मुझे सुनाये । 
उन्होंने कहा कि जब उनकी तालीम और मेहनत पूरी हुई तो अ्रपनी झोह- 
रत के लिए वे दो-चार रियासतों में पहुँचे जहाँ कई रईसों ने उन्हें सुना 
और अच्छे-अच्छे इताम भी दिए । इसके बाद वे कितने ही अन्य शहरों 
में घूमे-फिरे शऔर नाम पैदा किया । मगर जहाँ-जहाँ वे गए और इनाम 
पाया, वहाँ दुबारा अपने आप नहीं गए । अगर वहाँ के राजा या नवाब 
ने इन्हें याद किया तो बड़ी खुशी से दुब।रा गए । खाँ साहब ने कहा कि 
उस वक्‍त से श्रब. तक उनका यही तरीक़ा रहा है कि जब कोई उन्हें 
बुलाता है तो वे जरूर जाते हैं। बाकी वक्‍त उनका घर पर ही बीतता 
है और शागिदों की तालीम में लगता है । 


एक रईस के बारे में सुना है कि वे एक खानदानी उस्ताद के 
शागिद हो गए और इस कला को खूब हासिल किया। उन्होंने अपने 
उस्ताद को जागीर वरगैरा भी इनाम में दी। मगर उनके दरबार में 
बाहर से भी अच्छे-प्रच्छे गवंयें आते थे और उन्हें गाना सुनाकर इनाम 
पाते थे । यह बात उस्ताद साहब को बड़ी खटकती थी और उन्हें बाहर 
के किसी भी गवैये का आना-जाना पसन्द न होता था । एक दिन मौक़ा 
पाकर उन्होंने उस रईस से कहा, “हर गये का गाना सुनने से आपका 
बकत खराब होता है। मुनासिब यह है कि श्राप किसी बाहर के गये 
का गाना न सुना करें ।” रईस के दिल में यह बात बठ गई और उस दिन 
से उसने ब।हर के गवयों का गाना सुनना बहुत कम कर दिया | वह 
बार-बार यह कहता कि ऐसे-वँसे गवंयों का गाना सुननें से कान बेसुरे 
हो जाएँगे । इस पर कुछ गवँयों ने एक और तरकीब निकाली । वे उस 
रईस के पास जाकर कहते, “हमें गाने-बजानें की तालीम तो मिली, पर 
वह ग़लत-सलत है। आप हमें अपना शागिर्द बनाइयें और सही रास्ता 

दिखाइये ।” रईस उन्हें अ्रपने उस्ताद के पास भेज देता और उस्ताद उन्हें 


अपना शागिद बना लेता । उसके बाद यह शागिर्द उस रईस को गाना 
भी सुनाते और इनाम भी पाते । 





इस घटना से एक बात लो प्रकट होती ही है कि यदि कोई गया 
कला और विद्या की सेवा करके किसी ऊँचे दर्ज पर पहुँच जाय और 
किसी बड़े श्रादमी के यहाँ ग्रधिकार पा जाय तो उसे दूसरे कलावन्तों 
को ब्रा नहीं समभना चाहिए और उनका फ़ायदा होता देखकर उनको 
नुकसान पहुँचाने की कोशिश नहीं करनी चाहिए। इन्हीं उस्ताद के बारे 
में यह भी सुता गया हैं कि कभी संयोगवश दो-चार कलावन्तों के सामने 
यह गाते-बजाते तो राग की शक्ल बदल देते थे ताकि इनका सही राग 
कोई घुनकर उड़ा न ले । इसका दूसरा उद्देश्य यह भी था कि सुनने वाला 
इस दुविधा में पड़ जाय कि आखिर राग कौन-सा है । 


मेर। विचार यह है कि अगर हमारे पूराने बृजुर्ग इसी ख्याल के 
होते तो हिन्दुस्तान की सारी विद्या त्षष्ट हो गई होती । खुशी को बातें 
है कि ऐसा नहीं हुआ, वल्कि जो राग-रागिनियाँ पुराने ज़माने में गाई 
जाती थीं, आजकल के कलाकार भी वहीं राग-रागिनियाँ, वही अुपद 
वही अस्थायी और वही ख्याल गा रहें हैं । बल्कि श्राजकल के कलावन्तों 
ने तो कुछ ऐसी राग-रागिनियों को भी भ्रपता लिया है जिनको बुजुर्गों 
ने कठिनाई के कारण छोड़ दिया था; और ग्रब हम यह कह सकते हैं कि 
गायन विद्या तरक्की करती जा रही है। फ़रक॑ इतना ही है कि पिछले 
जमाने के कलाकार थोड़े-से रागों पर ज्यादा-से-क््यादा मेहनत करके उन 
पर काब्‌ पाने की कोशिश करते थे और श्राज का कलाकार राग-रागि- 
नियाँ तो अधिक-से-अधिक जानता है मगर मेहनत न करने के कारण उन 
पर अधिकार नहीं हो पाता और गायक भी अ्रधूरा रह जाता है । फ़ारसी 
में एक मसल है: “यक मन इल्म न देह मन अक्ल बायद' यानी एक मत 
विद्या के जिए दस मन बृद्धि चाहिए । 

बहुत-से नासमझ लोग कलाकारों पर यह एतराज करते हैं कि ये 
लोग द्ागिरदों से कपट रखते हैं और उन्हें श्रष्छी तरह नहीं सिखाते । 
मगर जहाँ तक हमने नज़र दौड़ाई है हमें तो यह गलत जान पड़ा । इसके 
सम्बन्ध में हम कुछ मिसालें भी पेश करेंगे । 


लगभग १८३२ ईस्वी में तानरस खाँ आखिरी मुगल बादशाह के 
यहाँ नौकर थे । खाँ साहब बड़े ही विद्वान और श्रेष्ठ कलाकार थे | वे 
शागिदों को सिखाने में भी श्रपता मन साफ़ रखते थे और शागिर्द चाहे 
किसी भी खानदान का हो स्बकों एक-सी तालीम देते । यही कारण था 
कि इनके शागिदं हिन्दुस्तान में दूर-दूर मशहूर हुए और इनके नाम से 
दुनियाँ आज भी परिचित है और इनकी परम्परा भी कायम चली आा 
रही है | खाँ साहब के बहुत-से शागिर्द तैयार हुए जिनमें से कुछेक नाम 
ये हैं--श्रलीबर्श खाँ और फरत्तेश्नली खाँ पटियाले वाले, अब्दुल्ला खाँ 
रामपुर वाले (यह हिन्दुस्तान की बड़ी नामी और मशहूर गायिका गोपी- 
बाई के लड़के थे ), जहूर खाँ सिकन्दरें वाले, महब॒ब ख्राँ अरतरौली वाले 
गऔर स्वयं तानरस खाँ के सुपुत्र उमराव खाँ । 


दूसरी मिसाल हमारे सामने ग्वालियर के हद खाँ की है। इस घराने के 
सैकड़ों शागिई हुए श्रोर गायन विद्या का बहुत प्रचार हुआ । ख़ास कर 
हिन्दू ब्राह्मण पण्डित इस घराने में बहुत तैयार हुए जिन्‍्होंनें अपनी खान- 
दानी गायकी का बहुत प्रचार किया । पण्डित दीक्षित, पण्डित बालागुरू, 
शंकर पण्डित, बालकृष्ण वुआ इचलकरंजीकर, पण्डित रामक्ृष्ण बुआ 
बे श्रादि बहुत-से भ्रच्छे गाने-बजानें वाले इस घराने पें पैदा हुए । इसी 
तरह से जनाब बहराम खाँ भी हैं जिनके बहुत से गागिरद कामयाब हुए 
और जिन्होंने अपने घराने को क़ायम रखा। इनके तीन पुत्र थे : मोहम्मद 
जान खाँ, सरदार खाँ और अख्तर खाँ । इनमें से मोहम्मद जान खाँ के 
पुत्र ज़ाकिरुद्दीन खाँ और अपने भानजे अलीबंदे स्नाँ को इन्होंने स्वयं तैयार 

किया था। बाई गोपीबाई भी इन्ही की मशहूर शागिर्द थीं और मौलाबख्दा 
साँकड़े वाले तथा फरीद खाँ पंजाबी नें भी इन्हीं से तालीम पायी थी । 


इनके अलावा भी बहुत से ऐसे बृजुर्ग गज़रे हैं जो शागिदों से बड़ी 
मुहब्बत से पेश ग्राते श्ौर उन्हें औलाद की तरह तैयार करते । बहादुर 
हुसेन खाँ रामपुर वाले, बन्दे अली खाँ और उनके बाद कल्‍्लन खाँ आगरे 
वाले वगैरह गायन विद्या सिखाने में बड़ी दिलचस्पी लेते थे । पुराने 
खानदातों में कव्वाल बच्चों का खानदान बड़ा मशहूर हुआ है । मुश्किल 
फिरत और कठिन गायकी इस खानदान की विशेषता थी। इस खानदान 
के शागिरद सुतते में बहुत कम आये । इसका कारण यह था कि यें लोग 
अपनी मेहनत में फ़क॑ नहीं आने देते थे और अपनी गायकी और 
उसकी तमाम खूबियों को तैयार करने की लगातार कोशिश करते 
रहते और उसमें कामयाब होते थे । इस खानदान के गायकों को सुनकर 
बहुत-से गवँयों ने अपना रंग बदला और इनके रंग पर जी तोड़कर 
मेहनत की और उस मेहनत का फल भी पाया । इन सभी लोगों का 
अ्रच्छे कलाकारों में नाम हुआ । कुछ ऐसे लोग भी गज़रे हैं जिन्होंने इस 
घराने की गायकी को हासिल करने का प्रयत्न किया मगर उनसे उस 
गायकी की मुश्किल तानें और पेच-फंदे न निकल सके और वे बेसूरा गाने 
लगे । इत सब मिसालों से यह साफ़ जाहिर है कि पहले के बुजुर्ग उदा- 
रता से गायन विद्या सिखाते और प्रचार करते ये । अगर वे ऐसा न 
करते तो अब तक यह विद्या खत्म हो गई होती । 


मुझे अपने विद्यार्थी जीवन में बहु त-से गणी लोगों का गाना सुनने 
का मौक़ा मिला । इसके अलावा बहुत-से बहस-मुबाहिसे भी सुनते में 
प्रायें। अक्सर क़रीब-क़रीब की रागिनियों के बारे में इन लोगों के 
बीच मतभेद होता और इसकी चर्चा बहुत-देर तक होती रहती, जसे जय- 
जयवन्ती, गारा, भिफोटी, खट, जीलफ, जैत, विभास, रामदासी मल्हा* 
और नायिकी कानड़ा वर्गरह । ऐसे मौक़ों पर हर व्यक्ति अपने-अपने 

घराने की पुरानी चीज़ें, ध्रूपद, होरी वगरह सुनाता और ऐसे रागों कौ 
सनद होती । ये लोग बहुमत से माने हुए रागों को तस्लीम कर लेते थे । 
इन मुबाहिसों में हमने कहीं कगड़ा, मन-मुटाव या वमनस्य नहीं देखा । 
उनके दिल साफ़ थे, उनकी तबीयत इन्साफ़पसन्द थी और सच्ची बातों 
को उत्तका दिल मान जाता था । 


भारत की गायनशालाएं 


सन्‌ १६९०९ ईस्वी की बात है कि में अपने दादा जनाब गुलाम 
अब्बास खाँ साहब के साथ बम्बई आया था। इस शहर में हिन्दुस्तान भर 
के नामी गयवेयों में से बहुत-से मौजूद थे । इन्हीं में एक और नाम भी 
मशहूर था जो पण्डित विष्ण नारायशा भातखंडे जी का था। एक रोज 
सुबह के वक़्त पण्डित जी हमारें मकान पर दादा साहब से मिलने के 
लिये आये। मु्के तो दादा साहब और उनमें वड़ा फर्क नज़र आया। 
पण्डितजी ने अपनी संगीत सम्बन्धी सेवाग्नों का जिक्र किया और यह 
बताया कि गायन विद्या, की पुस्तकों के सिवाय दूसरी कौन-कौन-सी चीजें 
किन-किन गायकों से उन्हें मिलीं। उन्होंने इस बात का भी ज़िक्र किया 
कि उन्हें अपने उस्ताद मुहम्मर अली खाँ साहब से कैसे सच्चे ज्ञान का 
लाभ हुआ था | पण्डित जी संगीत के प्रचार की बाबत भी बहुत देर 
तक बातचीत करते रहे । इसके थोड़े ही दिन बाद पण्डित जी अपने 
काम में सफल हुए । 

सन १६१६ में बड़ौदे में पहली संगीत कानन्‍्फ नस हुई। उसका संरक्षण 
महाराजा सियाजीराव गायकवाड़ ने किया और उन्होंने ही उसका सारा 
खर्च भी बर्दाश्त किय। । इस कान्‍्फ्र नस में थोड़े-से मगर बड़े जबर्दस्त गाग्रक 
और गायन बिद्या के जानने वाले ब॒लायें गए थे। इसी काम्फेन्स में 
क्लेमेंट साहब भ्रपना ईजाद किया हुआ बाईस श्रुतियों वाला हारमोनि- 
यम भी लेकर आए थे । उतका यह दावा था कि गले का हर स्वर और 
हर श्रुति इस हारमोबियम में मौजूद है मगर जब इम्तहान का मौक़ा 

झ्राया तब यह बात उस हारमोनियम में नहीं पाई गई । कहा जाता है 
कि ज़ाकिरुद्दीन खाँ साहब ने अपने गले सें स्वरों के जो दर्जे जाहिर 
करके दिखायें वे हारमोनियम से न तिकल सके और आखिर क्लेमेंट 


साहब को यह मानना पड़ा कि वह ग़लती पर हैं । 


दूसरी संगीत कास्फ़र नस सन्‌ १६१६ में दिल्ली में हुई और उसमें भी 
अच्छे-ग्रच्छे गवये शामिल हुए। इसका संरक्षण रामपुर के नवाब 
साहब ने किया । तीसरी कान्‍्फ्रन्स सन्‌ १९६२० में बनारस में 
और चौथी सन्‌ १६२४ में लखनऊ में हुई जो दोनों बहुत ही 
कामयाब और अच्छी रहीं । पाँचवीं कान्फ्रेस्स सन १६२४ ईसस्‍्वी में फिर 
लखनऊ में हुई और इस में आगरे के फैयाज हसेत खाँ, कललन खाँ, तस- 
दुक हुसेन खाँ, इल्दौर के लतीफ खाँ और मजीद खाँ, बीनकार, उदयपुर 
के अली बन्दे खाँ, जाकिरुद्दीन खाँ, नसीह॒दीन खाँ, कच्छ के नसीर खाँ, 
कलकत्ते के इनायत खाँ सितारिये, ग्वालियर के हाफिज अली खाँ सरोद- 
नवाज, पण्डित कृष्ण राव, राजा भैया, पर्वतशिह पखावजी, जयपुर के 
करामत खाँ, फिदा हुसेत सर सितारनवाज़, सादिक गली खाँ बीनकार, 
रियाजुद्दीन खाँ, सखावत हुसेत खाँ सरोदनवाज, कायम हुसेन सितारनवाज, 
जोधपुर के बशीर खाँ हारमोनियमनवाज़, टीकमगढ़ के वामनराव 
देशपाण्डे, फललीराम पखावजी, दिल्‍ली के मुज़फ्फर खाँ, बड़ौदे के जमा- 
लुद्दीन खाँ बीनकार, गुलाम रसूल हारमोनियम नवाज, बनारस के बीरू 
तबलानवाज़, मेहर के ग्रलाउद्दीन खाँ सरोदिये, रामपुर के फिंदा हुसेत खाँ, 
लखनऊ के आबिद अली खाँ तबलानवाज़, खुरशीद अली खाँ, भ्रच्छन 
महाराज, गंभू महाराज, लच्छू महाराज, सहसवान के फ़िदा हुसेन खाँ, 
मास्टर निसार हुसेन खाँ, और पण्डित दिलीपचन्द बेदी वर्गरह-वगरह के 
अलावा और भी बहुत से गाने-बजाने वाले मौजूद थे | पाँच दिन बरा- 
बर रात-दिन जलसे होते रहे और गाने-बजाने का बड़ा आनन्द भ्राया । इस 
कास्फ्रेन्स में पण्डित विष्णु नारायण भातखंडे, ठाकुर नवाब अली खाँ, उत्तर 

प्रदेश के शिक्षा विभाग के मन्त्री राय राजेश्वर बली और राय उमानाथ 
बली ज॑से लोगों मे भी बहुत योग दिया। यह जलसा बढत ही बड़े 
पैमाने पर किया गया था और बहुत ही सफल हुआ । असल में लखनऊ 
में चौथी और पाँचवीं कास्फ्रेन्स करने का मकसद यह था कि हिन्दुस्तान 
के बीचो-बीच किसी ख़ास जगह पर संगीत महाविद्यालय की स्थापना 
हो । यह उद्देश्य अन्त में पूरा भी हुआ और सन्‌ १६२६ के सितम्बर में 
लखनऊ में म।रस कालेज खुला जो क़ैंसर बाग़ की मशहर इमारत में 
क़ायम हुआ । इस कालेज में नसीर ख्राँ बाबा हैदराबाद वाले गायन 
सिखाने के लिए और हामिद हुसेन खां सितार सिखाने के लिए रखे 
गए । इसी तरह दूसरे सभी विभागों का भी प्रबन्ध हुआ । भारत के 
दूर-दूर के नगरों से विद्यार्थी आकर इसमें भर्ती होने और संगीत सीखने 
लगे । पण्डित रातनजनकर तभी से इस कालेज के प्रिसिपल हैँ । पण्डित 
भातखंडे ने संगीत शिक्षा के निमित्त 'लक्ष्य संगीत” और हिन्दुस्तानी 
संगीत पद्धति' पुस्तकें पाँच भागों में लिखीं। इस पुस्तक में दिये हुए 
ध्रपद, अस्थायी, ख्याल मर राग-रागिनियों को इकट्ठा करने के लिए 
भातखंडे जी को बड़ा कष्ट भेलना पड़ा था। वह उत्तर भारत के हर 
छोटे-बड़े नगर में गए और महीनों रियासतों में भटकते रहे । अन्त में 
वह अपनी यह प्रुस्तक स्वरलिपि सहित प्रकाशित करने में सफल हुए। 
पण्डित जी का यह काम सचमुच महान्‌ है । इससे पहले भारतीय संगीत 
शिक्षा की कोई पुस्तक न थी। पण्डित जी से मेरी अच्छी मित्रता थी 
ग्और सन्ध्या को अक्सर बम्बई में चौपाटी पर उनसे मुलाक़ात हो जाया 
करती थी । बह हमेशा यही कहते थे कि गाना तो आप लोगों का है जो 
आप उस पर दिन-रात मेहनत करते हैं| मैंने तो सिर्फ़ पुस्तक लिखी हैं । 
यह उनका बड़प्पन ही था । 


बड़ोंदे का म्यूजिक स्कूल 
लगभग सन्‌ १८८० ईस्वी के आसपास बड़ौदा रियासत में मौला 

बख्दा खाँ नामक एक गवंये रहते थे जिन्होंने हिन्दुस्तानी संगीत पद्धति 
का रंग बहुत ही बदल दिया था और कर्नाटक संगीत की सरगम पद्धति 
पर ग्रच्छी मेहनत की थी । उन्होंने महाराजा सियाजीराव गायकवाड़ की 
मदद लेकर एक संगीत सकल खोला जो सन्‌ १९१८ तक चलता रहा । 
जब पण्डित भातखंडे बड़ौदा गए तो उन्होंनें महाराजा से अपने कार्य का 
वर्णन किया और उनसे प्रार्थना की कि उस स्कूल में हिन्दुस्तानी संगीत 
पद्धति भी सम्मिलित कर ली जाय । महाराजा यह बात मान गए और 
बड़ौदा में एक बड़ा स्कूल खोल दिया गया। इसका नाम भारतीय 
संगीत शाला' रखा गया और दरबार के गयबैयों से इसमें बहुत सहायता 
मिली । उसमें तसद॒दुक हुसन खाँ झागरे वाले, फ़िदा हुसेन खाँ और निसार 
हसेन खाँ रामपुर वाले, अ्रता हुसेन खाँ अ्तरौली वाले, भीकम खाँ सितार- 
नवाज़ बड़ौदे वाले और ग्राबिद हुसेन खाँ जयपुर वाले अध्यापक नियुक्त 
हुए । शुरू में उस्ताद फ़ैयाज खाँ भी हफ्ते में एक बार सिखाने श्राते 
थे। पर उन्हें स्कूली काम पसन्द न था। इसलिए उन्होंने महाराजा से 
कह कर सकल से छट्टी ले ली । 


गान्धव महाविद्यालय 


पण्डित विष्णु दिगम्बर पलुस्कर, बालक्ुष्ण बुआ इचलकरंजीकर के 
शिष्य थे और ग्वालियर के घराने से उनका सम्बन्ध था । उन्हें भी संगीत 
प्रचार का बड़ा ज्ञॉक था। इसलिए एक संगीतशाला के लिए पंसा 
इकट्ठा करने के उद्देश्य से इन्होंने अपने शिष्यों को नेकर भारत के बड़े- 
बड़े दाहरों का दौरा किया और वहाँ के श्रीमन्‍्तों को संगीत सिखाकर 
स्कूल के लिए फ़न्ड जमा करना शुरू कर दिया। उस, फ़न्ड से उन्होंने 
बम्बई में एक बड़ी इमारत बनवाई और उसमें गान्धर्व महाविद्यालय 
नामक संगीत का स्कूल खोला । पण्डित जी ने स्कूल में भ्रपतनी खानदानी 
पद्धति रखी और इस विषय की पुस्तकें भी लिखीं जो स्कूल में पढ़ाई 

गईं। परन्तु खेद की बात है कि उन्तका स्वगवास होते ही स्कूल बन्द 
हो गया । 


भारत गायन समाज 


पण्डित भास्कर बुआ भखले को भी संगीत प्रचार की बड़ी आंभ- 
लाषा थी और उन्होंने सन्‌ १६११ ईस्वी में पूत्रा में भारत गायन 
समाज नामक स्कूल खोला जिसमें स्वयं पण्डित जी और पण्डित श्रष्टेकर 
विद्यार्थियों को सिखाते थे। पण्डित जी का स्वर्गवास होने के बाद भी इनके 
शिष्यों ने स्कूल को ज।री रखा | इस समय इसके प्रिसिपल केंशवराव 
केलकर हैं । इस स्कूल को जीवित रखने के लिए नारायणराव, बाल- 
गन्धर्व, गोविन्दराव टैम्बे और मास्टर कृष्णराव ने बड़ा काम किया है । 


पण्डित भातखंडे की कोशिश से माधवराव सिधिया के समय में 
ग्वालियर में भी संगीत का एक बड़ा स्कूल खुला । यह स्कूल सन १९२५ 
ईस्वी से अव तक बदस्तूर चला आ रहा है । इस सकल में कृष्ण राव शंकर 
पण्डित और राजा भैया पृंछवाले संगीत अध्यापन के लिए रखे गए । 


वर्तमान समय में संगीत का प्रचार काफ़ी हो रहा हैं और यह 
सबसे ज्यादा बम्बई राज्य में दिखाई देता है। बम्बई में जितने संगीत 
स्कूल, गोष्ठियाँ (सकिल) और नामी कलाकार मौजूद हैं, उतने पूरे 
भारत में भी कठिनाई से होंगे। सन्‌ १६३० के लगभग पण्डित देवधर 
ने स्कूल आरफ़ इण्डियन म्यूजिक को नींव डाली जो भ्रब तक खूब चल 
रहा है । पण्डित बाबूराव गोखले का संगीत विद्यालय, पण्डित नारायण 
राव व्यास का व्यास संगीत विद्यालय, पण्डित मनोहर बरवे का मनौहर 
संगीत विद्यालय, श्री चिदाततन्द नगरकर का भारतीय संगीत शिक्षापीठ, 
पण्डित बालकृष्णा बच्चा कपिलेश्वरी का सरस्वती संगीत विद्यालय आदि 
नगर की प्रमुख संगीत संस्थाएं हैं । इनके अलावा कुल मिलाकर सौ-सवा 
सौ और भी छोटे-बड़े संगीत के स्कूल मौजूद हैं । 


कल 


बम्बई में संगीत गोप्ठियाँ (म्यज़िक सकिल) भी बहुत हैं बम्बई 
म्यूजिक सकिल, इण्डियत म्यूजिक सकतिल, म्यूजिक आट्टे सोसायटी, 
सबर्बन म्यूजिक सकिल, दादर म्यूजिक संकिल, आगरा घराना संगीत 
समिति ग्रादि गोष्ठियाँ ग्रच्छी चल रही हैं । 


बम्बई में बहुत-से घरानों के गवेयों का निवास रहा है । इनमें से 
कुछेक प्रमुख नाम ये हैं : स्व० अ्ल्लादिया खाँ श्रतरौली वाले; श्रागरा 
के लताफ़त हुसेन, अनवर हुसेन, खांदिम हुसेन और यूनुस हुसेन खाँ; 
मुरादाबाद घरानें के स्व० ग्रमान श्रली खाँ और छज्ज खाँ; खालियर 
घराने के पण्डित देवधर, पण्डित नारायणराव व्यास, पप्डित विनायक- 
राव पटवर्धन और स्व० पण्डित पलुस्कर आदि; स्व० अब्दुल करीम खाँ, 
डागर बन्धु, स्व० मोहम्मद खाँ बीनकार, अब्दुल हलीम खाँ इन्दौर वाले) 
गली अकबर खाँ मैहर वाले, विलायत खो और इनायत खाँ सिर्ती- 
रतवाज़, भीखन जी पखावजी, कुदऊ सिंह के घरानें के लोग, अहमद जात 
थिरकवा, भ्रजमत हुसेन खाँ अतरौली वाले, अमीर हुसेन तबलानवाओं, 
अल्लारखा खाँ तबलानवाज़ लाहौर वाले, शमसुद्दीन तबलानवाज़, नाशः 
यणराव इन्दौरकर, बाबूराव मंगेशकर, विष्णु पंत शिरोढकर, यशवर्न्ते 
केरकर, कृष्ण राव कुमठेकर सारंगीनवाज़, मजीद खाँ, भ्रमीरबर्श और 
खादिम हुसेन भज्जर वाले, बाबूराव कुमठेकर, अ्रनन्तराव केरकर, दता: 
राम पर्वतकर, रघुवीरजी रामनाथकर हारमोनियम नवाज श्रादि । 
संगीत प्रचारक मन्डल 


सन्‌ १६३१ ईस्वी में मैंने बम्बई के सब गवैयों की एक बंठक बुलाई 
जिसका उद्देश्य यह था कि बम्बई में जहां संगीत का इतना प्रचार है, वहाँ 
उत्तरी हिन्दुस्तान के गवैयों की तरफ़ से कोई.गायन शाला और सर्किल 
क्रायम किया जाय ताकि उत्तर भारत के गवौयों में परस्पर सम्पर्क बेड | 
बैठक का यह भी उद्देश्य था कि इस पाठशाला के लिए बहुमत हक 
पाद्यक्रम शुरू किया जाय। बेठक में संगीत सम्नोट रा 

और उततके सुपुत्र मज्जी खाँ, श्राफ़ताबे मौसी की फ़ैयाज़ हुसेन खाँ, संगीत- 
रत्न अब्दुल करौय खाँ, अमान अली खाँ, अ्ज़्मत हुसेन खाँ, अनवर 
हुसेन खाँ, खादिम हुतेन खाँ झ्रादि मौजूद थे । सभापति अल्लादिया खाँ 
साहत्र थे । सबध्े पहले श्रमान भ्ली खाँ साहब का भाषगा हुआ । बह 
बोले, “स्कूल में मेरा तैयार किया हुआ कोर्स रखा जाय जिसे मैंने 
बरसों की मेहनत से बनाया है, वरना में शरीक न होऊ गा ।” अब्दुल 
करीम ख्राँ साहब बोले, “हमें एकता की बहुत जरूरत है और उससे 
भी पहले हमें अपने नामों से ख़िताब निकाल देने चाहिए । शअ्रगर 
एसा हो तो हम भी सब के साथ है ।” मैंने पाठशाला की ज़रूरत पर जोर 
दिया । अन्त में फ़ैयाज हुसेन खाँ साहब ने कहा, अपनी-अपनी बड़ाई 
करने से कोई लाभ नहीं । हमें एकता की सख्त जरूरत है । हम सबको 
मिलकर प्रसिद्ध राग-रागिनियों का एक पाठ्यक्रम तैयार करना चाहिए 
त्राकि संगीत झ्ास्त्र की बढ़ती हो और विद्याथियों को लाभ हो । बहुत्त- 
से रागों पर कोई मतभेद नहीं है। उन्हें ज्योंका त्यों रखा जा सकता 
है । अछोप राग ग्रवश्य ग्रलग-ग्रलग ढंग से गाये जाते हैं। उसके लिए 
भारत भर के गवँयों' को बुला कर एक ढंग निर्धारित कर लेना चाहिए। 
सब लोग अपने-श्रपने खानदान के धश्रूपद सुनायें और जिनकी सनद हो 
जाय वे रख लिए जाएँ। यही एक ढंग मतभेद मिटाने का है | सब के 
ग्रन्त में सभापति अल्लादिया खाँ साहब ने अपने भाषणा में कहा “हमसे 
पूछा जाय तो कोई भी पाठ्यक्रम ग़लत नहीं।” उन्होंने एक-दो चीजें 
मालकोस की सुनाई जिनका स्वरूप अलग-अलग था और उनमें अ्रलग- 
श्रलग ढँग से स्व॒र लगाये जो बहुत ही सुन्दर मालूम हुए । 

उस मीटिग में एकता उत्पन्न होने की कोई ग्राशा नहीं दिखाई दी । 
फिर भी मैंने एक और मीटिंग बुलाई और इसके लिए सब लोगों को 
खत भी लिखें। मगर एक-दो को छोड़कर किसी ने ख़त का जवाब तक 
नहीं दिया और मुझे बहुत निराशा हुई। आखिरकार मेंने अपने घराने के 
लोगों को अपने यहाँ इकट्ठा किया और शअल्लादिया ख्लाँ साहब और मज्जी 

खाँ साहब को भी अपने घर आने का निमनन्‍्त्रशण दिया । ये दोनों खुशी से 
ग्राय और हमारी सभा के सभापति बनें | हमने एक गायन मण्डली खोल 
कर संगीत की उन्नति करने के लिए जलसा करके फ़ण्ड इकट्ठा करने 
का निश्चय किया । एक महीने के बाद ही संगीत प्रचारक मण्डल के नाम 
से एक संस्था की नींव डाली गई जिसमें हर महीने संगीत का कार्यक्रम 
होने लगा । यह मण्डल सन्‌ १६३६ में खोला गया और इसके मन्त्री 
अ्रज़मत हुसैन खाँ, उप-मन्त्री शांताराम तैलंग तथा अनवार हुसैन खाँ और 
अध्यक्ष संगीत सम्राट अल्लादिया खाँ साहब हुए। अपने एक विश्वासी 
शिष्य को हमने कोषाध्यक्ष बनाया । एक साल बाद हमने बम्बई में एक 
म्युज़िक कान्फ़े न्‍स बुलाई । अध्यक्ष पद ग्रहरा करने की प्रार्थना हमने महा- 
राजा धर्मपुर से की और बह मान भी गए। यह कान्‍्फ़े न्‍स सन्‌ १६३७ 
ईस्वी में कावसजी जहाँगीर हाल में हुई और उसका सारा खर्च हमारे 
मण्डल ने उठाया । इसी समय पण्डित ऑकारनाथ, पण्डित विनायकराव 
पटवधन, पण्डित देवधर, पण्डित डी० वी० पलुस्कर और पण्डित नारा- 
यणराव व्यास भी एक कान्फ्रे न्‍्स करने वाले थे। हमने इन लोगों से 
प्राथना की कि एक ही समय मैं दो की बजाय हम मिलकर एक ही 


कान्फ़रे न्‍्स क्‍यों न करें। हमारी प्रार्थना ये लोग मान गए और यह 
कान्फ़र न्‍स खूब जोरदार हुई । 


इस सम्मेलन में भारत के सभी बड़े-बड़े गवैये, बीनकार, हारमोनि- 
यम्र, सितार और तबलानवाज़ तथा आरकैस्ट्रा वाले शामिल हुए । गान्धर्व॑ 
महाविद्यालय की ओर से भी कई अच्छे कलाकार इसमें शामिल हुए 
और सम्मेलन पूरी तरह सफल हुआ । इसी कास्फ़ें त्स में हमारे मण्डल ने 
कुछ प्रस्ताव भी पास किए जो ये हैं : 


(१) मण्डल को मज़बूत बनाने के लिए कोशिश ज़ारी रखनी 
चाहिए । 


(२) फ़ण्ड बढ़ाया जाना चाहिए । 

(३) काफ़ी रुपया जमा होने के बाद एक बड़ा स्कूल या कालेज 


खोला जाय । 

(४) उन कलाकारों को भी सदस्य बनाने की कोशिश करनी 
चाहिए जो अभ्रभी तक इसके सदस्य नहीं बने । 

हमें अपने मण्डल की प्रगति का पूरा-पूरा भरोसा था । पर एकाएक 
हमारे कोषाध्यक्ष का रवेया ही बदल गया । वह मण्डल के सब कला- 
कारों को अपने ग्राधीन समभने लगे और अपने श्राप को मण्डल का पूरा- 
पूरा मालिक | वह बिना किसी की राय लिए जलसा मुक़रर कर देते । 
जलसे में कलाकारों के उठने-बंठने में बेजा रुकावटें पैदा करते, जिसको 
इच्छा होती दावत देते और सभी से भ्रकड़ के साथ बात करते । उनकी 
ये बातें मण्डल के सभी सदस्यों को बरी लगतीं । इन बातों से मण्डल 
तंग श्रा गया और उनको उनके पद से अलग कर दिया गया । इस पर 
वह बहुत बिगड़े और उन्होंने एक नई चाल चली । वह कहने लगे कि 
हिन्दुस्तानी संगीत प्रचारक मण्डल मेरे नाम पर रजिस्टर्ड हुआ है। इस- 
लिए इस नाम का उपयोग कोई श्रौर नहीं कर सकता । हमने कहा कि 
हमें इस नाम की ज़रूरत नहीं है, हम कोई दूसरा नाम रख लेंगे। 
इसके बाद हमने उसका दूसरा नाम गायन वद्ध क संस्था" रख लिया और 
बाक़ी सारी की सारी कारंवाई वँसी की वंसी जारी रही। मगर 
उनकी चाल सफल हो गई और बह ॒ मण्डल का सारा फ़ण्ड हजम कर 
गए । यद्यपि वह हमारे शिष्य थे और हमने उन्हें बड़ी मेहनत से तैयार 
किया था तथा उन पर बहुत भरोसा करते थे, परन्तु जो व्यवहार उन्होंने 
हमारे साथ किया उसकी हमको स्वप्न में भी आशा न थी । 


इस्लामी दृष्टि से संगीत को मान्यता 


कितने ही धार्मिक मुसलमानों से हमने सुना है कि संगीत धर्म-विरोधी 
कला है और इसे इस्लाम में हराम ठहराया है। मगर खोज करने से 
पत! चलता है कि उनके पास ऐसा कोई प्रमाण या दलील नहीं जिससे 

इस बात को सही मान लिया जाय | उत्तकी एक दलील यह है कि नाच- 
रंग और शराबखोरी भी संगीत में शामिल है | पर यह तो स्पष्ट संगीत 
को व्यर्थ बदनाम करना है। संगीत एक महान्‌ पवित्र कला है और पवित्र 
मन वाले लोगों को सदा से प्रिय रही है। यह खेंद की बात है कि बहुत- 
से लोगों ने इसे पहचाना ही नहीं । संगीत तो ऐसी ज़बर्देल्त विद्या हैं 
जो हज़ारों साल से चली आ रही है। बुजुर्गों से सुना है कि भगवान ने 
जब झ्रादम का पुतला तैयार किया तो उसमें दाखिल होने के लिए आरादम 
को आज्ञा दी, मगर आ्रादम ने उस अंधेरी कोठरी में प्रवेश करने में घब- 
राहट प्रकट की । तब भगवान की आज्ञा से एक सुरीला नग्गमा पैदा हुआ 
जिससे आदम पर मस्ती-सी छा गई और उसी मस्ती की-सी हालत में 


वह फ़ोरन पुतले में दाखिल हो गया । बस क्या था, हज़रत आदम उठ 
बढठें और उठकर भगवान का सजदा किया । 


इसी तरह की कितनी ही कथाएँ इस्लामी परम्परा में संगीत के 
सम्बन्ध में हमका मिलती हैं । इनमें से कुछेक में यहाँ पेश करता हूँ । 


(१) हजरत दाऊद बड़े ऊँचे दर्जे के पैग़म्बर हुए हैँ । भगवान ने 
इत्हें कई ग्रलौकिक चीज़ें दी थीं जिनमें सबसे बड़ी उनकी सुरीली श्रावाज 
थी। जिस वक्‍त वह अपनी लोचदार और सुरौली आवाज़ से प्रार्थना 
करते तो इन्सान तो इन्सान जंगल के चरिदे-परिदे भी आपके इर्दे-गिर्द 
जमा हो जाते और बेखुद हो जाते । 

(२) हमारे पैग़म्बर मुहम्मद भुस्तफ़ा सुरीलेपत को बहुंत पसन्द 
फ़रमाते थे । क़रान शरीफ़ को निहायत पुरअ्सर तरीक़े से पढ़ते थे । 
आपने हुक्म दिया था कि क़रान शरीफ़ को करा्रत के साथ पढ़ौ। 
अगर आदमी बद-आरावाज़ हो तो वह बहुत आहिस्ता से पढ़ें । इसी तरह 
हरेक मुञ्नज्जित (अजान देने वाला) खुश-आवाज़ तलाश करके मुक़रंर 
किया जाता था। हज़रत बिलाल हब्शी के नाम से इस्ल।म की दुनिया 
खूब वाक़िफ़ है | इनके सुरीले गले से हज़रते सलअम बहुत खुश थे और 

अजान दैते के वास्तें इनको मुक़रंर किया था । बहुत-से सुरोली श्रावाज 
वाले लोग अरबी नस्ल के भी उनकी खिदमत में थे। मगर हब्श के 
रहने वाले हजरत बिलाल की झ्रावाज़ का सुरीलापन सबसे निराला और 
और अदभुत था। उनसे बेहतर मुञ्नज्जिन कोई नहीं हो सकता था। 
उनकी सुरीली आवाज़ में दर्द कूट-कूट कर भरा हुआ था और उसका 
ग्सर असाधारण होता था । उनकी ग्रावाज़ कानों में पहुँचते ही एक 
कशिश-सी पैदा करती थी और लोगों के दिल इनकी तरफ़ खिंच जाते 
थे । इस बात से साफ़ जाहिर है कि यह सब करिव्मा संगीत का ही था 
और संगीत ख़ुदा और रसूल की प्यारी चीज़ है। ऐसी चीज़ को वही 
हराम ठहरायेंगा जो वास्तविकता से अपरिचित होगा । इन मिसालों के 
ग्रलावा आज भी हम अरबी लहलजे में और कराग्रत में संगीत का अनु- 
भव करते हैँ जिसमें चढ़ें-उतरे बारहों स्वर सुनाई देते हें । श्रगर यह 
सच है तो कराअ्गरत को मौसीक़ौ से अलहदा कैसे कर सकते हैं ? मैंने 
कई जगहों पर हाफ़िजों को क़ुराने-मजीद करागत में पढ़ते सुना है और 
में विना किसी सन्देह के यह कह सकता हूँ कि मेंने वह कराअ्रत कहीं 
भैरवी राग में, कहीं कालिगड़ा में और कहीं जोगिया वगैरह में सुनी 
है । इसलिए मुझे तो कोई गुंजाइश नज़र नहीं आरती कि इस चीज़ को 
संगीत से अलग समभा जाय । यही वजह थी कि हजरत ने संगीत को 
कहीं हराम नहीं कहा बल्कि उसको ऊँची जगह दी है । 

(३) कई बार खुद सरकारे दोश्रालम ने भी गाना सुना है। एक 
मरतबा ईद के मौक़े पर जब सरकार ईद की नमाज से फ़ारिंग होकर 
घर पर तशरीफ़ लाये तो मरदाने की कुछ लड़कियों ने ख़िदमत में 
आकर डफ बजा कर नाचना-गान। शुरू कर दिया जिसे हुजूर बहुत खुशी 
के साथ सुनते रहे । किसी ख़ास मुसाहिब ने वजह जाननी चाही तो 
हजूर ने फरमाया कि आज ईद का दिन है । 

(४) एक बार जब हुजूर जंगेबदर से मुज़फ्फरो मंसूर मदीने में जिहाद 
से वापस आझ्ाये और क्रैश की लड़कियों ने श्रापको घेर लिया और गाना- 

बजाना शरू कर दिया तो आप सुनते रहे । उस समय आपके चेहरे पर 
खशी थी । किसी साहाबी ने इस चीज को बन्द करना चाहा तो लड़- 
कियों ने कहा कि हमने मन्नत मानी है कि सरकार के वापस आने पर 
हम नाचेंगी और गायेंगी । उस समय खुद सरकार ने यह कहा कि इनको 
न रोको । उन्होंने जो मन्नत मानी हैं उसे पूरा करने दो । 

(५) आमिर बिन साद कहता है कि मैं अ्रबू मसूद अन्सारी के पास 
एक शादी में गया । वहाँ औरतें गा रही थीं । मेंने कहा, 'तुम रसूलिल्लाह 
के साहाबी हो और औरतों का गाना सुनते हो ? वह बोले, 'तेरा जी 
चाहे तो हमारे साथ बंठ, अगर नहीं चाहे तो चला जा । हमें ब्याह-शादी 
में इजाजत दी गई है कि डफ के साथ गाना सुनें । यह हदीस “सही 
निसाही' में है और शेख भ्रब्दुल हक़ मुहहिस रहमतुल्ला अलैह ने मदा- 
रिज में लिखा है। 

इन बड़ी मिसालों के अलावा और बहुत-सी मिसालें किताबों में 
मौजूद हैं जिनसे मालूम होता है कि धर्म के बड़े-बड़े बुजुर्गों ने संगीत को 
पसन्द किया है और भ्रक्सर औलिया अल्लाह को यह चीज़ बहुत पसन्द 
होती थी | जैसे हज़रत अब्दुल्ला इबने जाफ़रे तय्यार, रजें अल्लाहो 
ताआला अनहो इमाम अभ्रहमद बिन हम्बल, हज़रत जुनद बग़दादी, हज़- 
रत छवाजा माइन॒द्दीन चिह्ती अजमेरी और चिहती तथा सोहरावर्दी 
खानदान के तमाम लोग और शभ्रक्सर ओऔलिया अल्लाह गाना सुनते थे 
तथा संगीत का बहुत्त लिहाज़ करते थे । 


संगीत और हिकमत 


संगात का हिकमत से गहरा सम्बन्ध है जिसको समभने वाले अच्छी 
तरह से जानते हैं । सबसे पहले लय को ले लीजिए जिसको वज़न भी 
कह सकते हैं । इसका हिकमत में बड़ा दखल हैं । इन्सान की नब्ज और 


साँस लय में चलती हैँ । भ्रगर यह लय से खारिज हो जाती हैं तो इन्सान 
बीमार हो जाता है और बढ़ने से मौत के नजदीक पहुँच जाता है | कहने 

का मतलब यह है कि ज़िन्दगी का दारोमदार इन्हीं चीजों पर है और 
यह लय संगीत का आधा हिस्सा मानी जा सकती है | कुछ बुजुर्गों ने इस 
राज को समझा था कि ज़िन्दगी का दारोमदार कुदरत ने साँसों के शुमार 
पर रखा है | इसीलिए वे अपनी साँस को बढ़ाने का प्रयत्न करते थे । 
वे एक ही सुर पर क्रायम हो जाते और इतनी देर तक ठहरते कि दूसरी 
साँस लिए बिना चारा ही न रहता । इसका नतीजा यह हुआ कि जितनी 
देर में वह पहले चार साँस लेते थे, वहाँ एक से ही काम निकल आता 
था और इस तदवीर में सुरों में भी ग्रच्छी तासौर पैदा होती थी | साथ 
ही इससे उनकी उम्र भी बढ़ती थी । मेंने बड़े-बढ़ों से सुना है कि दरवेश, 
साधु और योगी इस चीज पर प्रा-पूरा अमल करते थे । इसी कारण 
उनकी उम्र दो-दो चार-चार सौ बरस तक की होती थीं । हमारे दादा 
साहब गुलाम अब्बास खाँ की उम्र १२० साल की हुई। मेंने उन्हें अच्छी 
तरह देखा है । उन्होंने भी अ्रपनी साँस को बहुत बढ़ाया था। गाना 
उनका बहुत ही पुरग्रसर होता था। साँस बढ़ाने की कोशिश तो वह 
बढापे में भी करते रहे और साँस को कभी तेज़ नहीं होनें दिया । उनको 
कभी भागते-दौड़ते भी नहीं देखा । वह हमेशा बहुत धीमी चाल से 
चलते थे जिससे साँस की रफ़्तार तेज न हो । उन्हीं से मुझे यह भी 
मालूम हुआ कि वह तीस बरस तक ब्रह्मचारी रहे | वह ख़राक बहुत 
कम मगर ताक़त देने वाली खाते थे और साँस के वज़त को कायम 


रखते थे । ; ब ह 
गाने से कितने ही रोग भी अच्छे होते हुए सुनने में आये हैं । हैदरा- 


बाद दक्‍्खन के महाराजा हृष्णप्रसाद को आखिरी जमाने में बुरे सपनों 
का मर्ज पैदा हो गया था और रात-रात भर नींद न ञ्राती थी । बहुतेरा 
इलाज, दवा-दारू करने के बाद हकीमों ने राय दी कि आप रात को 
गाना सुना करें । महाराजा को भी यह राय पसन्द आई और वह रात 
को सोने से पहले अब्दुल करीम खाँ वगरह सरकारी गवैयों को बुलवाते 
और गाना सुनते । धीरे-धीरे उन्हें नींद आने लगी और जो शिकायत थी 

वह जाती रहौ । इसी तरह मेरे एक घनिष्ठ भित्र अन्ना साहब नांदनौ- 
कर बैद्य हैं, जो बेलगांव में रहते हैं । खुद उनको भी दिल की धड़कन 
की बौमारी हौ गई थी और उनका दिल इतना धड़कता था कि बेहोश 
हो जाते थे । एकाएक उनके ख्याल सें यह वात आई कि गाना सुनना 
चाहिए । और उसके बाद वह हर रोज़ ज्ञाम को किसी कलावन्त को 
या तो झपने धर बलाते या खुद उसके घर जाकर घण्टा-दो घण्टा गाना 
सुनते थे। थोड़े ही दिनों में उनके दिल को चैन आने लगा और धड़कन 
जाती रही । यह बात मैने खुद वेच्य जी के मंह से सुनी है । 


खुद गाने वाले के लिए बहुत बार संगीत बड़ी अच्छी दवा साबित 
होता है। अ्रक्सर देखा गया है कि गाने वालों को फेफड़े की बीमारी 
बहुत कम होती है क्‍योंकि उनके फंफड़ों को वर्जिश का मौका मिलता 
रहता है। उनसे गंदी हवा निकलती रहती है और अच्छी हवा पहुँचती 
है जिससे कोई बड़ी बीमारी प्रास नहीं आने पाती । गाने वाले के दिले 
को अपने गाने से बड़ी प्रसन्‍नता होती है और उसे आराम और शान्ति 
मिलती है । 


सगीत और कविता 


कविता में भी सबसे बड़ी चीज़ लय है । कवित्त, दोहरा, पद, ग्रज़ल, 
रुबाई सब किसी न किसी लय में ही होते हैं । अगर ये लय से खारिज 
होंगे तो बंताले मानें जायेंगे । दूसरी बात यह है कि जो समभदार और 
कामिल शायर होगा, वह अक्सर ऐसे शब्दों का इस्तेमाल करेगा जिनमें 
संगीत होगा । इसके अलावा यह भी है कि कवित्त, दोहरा, छन्द, पद, 
गजल, रुबाई, मसनवी वगैरह सीधे तौर पर पढ़ दी जायें तो असर कम 
होता है । अगर उन्हें किसी धुन में या किसी रागिनी में पढ़ा जाय तो 
उनमें चार गता रंग आ जाएगा । आजकल के मुशायरों में हमें यह बात 
आम तौर से नज़र आती है कि जो ग़जलें तरन्तम के साथ श्र्थात्‌ गाकर 
पढ़ी जाती हैं, उनका अग्रसर सुनने वालों पर बहुत गहरा पड़ता है औौर 

मुशायरे में भी बड़ा रंग श्रा जाता है। इस बात से यह साफ़ जाहिर है 
कि संगीत का दायरी के साथ भी कम लगाव नहीं है । 


बुजुर्गों के कुछ उपदेश 

(१) एके साथें सब स्धे, सब साधे सब जाय--मतलब यह है कि 
सिर्फ एक ही सुर पर आवाज़ को क़ायम किया जाय । तम्बूरे का एक ही 
तार बजाकर स्वर फिराते रहें । जब आवाज सुर पर क़ायम हो जाय तो 
इसका फ़ायदा यह होगा कि बाक़ी तमाम सुर सच्चे और सुरीले लगने 
लगेंगे और एक के सधनें से सबको साघते का मतलब पूरा हो जाएगा । 
इसके विपरीत श्रगर एक ही वक्‍त में सातों स्वर लगाने की कोशिश की 
जाय तो एक भी स्वर सच्चा न लगेगा और इस तरह 'सब साथे सब 
जाये की बात पूरी होगी। इसी तरह पहले सिर्फ़ एक ही रागिनी 
विद्यार्थी को सिखाई जानी चाहिए जिसे वह हर रोज़ दोहराता रहे । 
इसी में उसे अस्थायी, अंन्लरा, संचारी, आभोग की तानें समभारयें, बढत 
का तरीक़ा बतायें, आरोह-प्रवरोह का तरीक़ा दिमाग में बँठायें, 
विलम्पत, मध्य और द्वत तानों का क़ायदा याद करायें और आकार, 
इक।र, उकार वगरह गले से निकलवायें । मतलब यह है कि गायकी की 
बहुत-सी तरकीबें इसी एक रागिनी में समभा दी जायें। जब विद्यार्थी 
उन्हें समझकर गाने लगे तो वह इस राग का माहिर माना जाएगा। 
इससे फ़ायदा यह होगा कि आइन्दा जो रागिनियाँ सिखाई जाएँगी, वे 
जल्दी-जल्दी समभ में आने लगेंगी और गले को भी ज्ष्यादा तकलीफ़ न 
होगी । इस तरह से भी 'एके साधे सब सर्घें का मतलब पूरा होगा । 

यही बात ताल के सबक़ के बारें में भी सही है । यह जरूरी है कि 
विद्यार्थी को पहले एकताले की बारह मात्रा रटवाई जायें और बारह 
मात्राओं का ठेका भी सिखला दिया जाय, बल्कि उसे यह ज़बानी याद 
कुरा दिया जाय । अगर हाथ से बजाना भी सिखा दिया जाय तो बहुत 
फ़ायदेमन्द होगा । जब इस ताल का खाली और भरा विद्यार्थी के दिल 

में बैंठ जाएगा और वह वजन अच्छी तरह से समझ जाएगा तो आाइन्दा 


दूसरी तालें भी वह जल्दी-जल्दी याद कर सकेगा और इस तरह एके 
साधे सब सधें' का सही मतलब निकल आयेगा । 


(२) श्रासन बेठें ऊंट की तब हो सिद्ध श्रलाप--यह बात हमने 
बड़े-बड़े ब॒जुर्गों से सुनी है और इसमें कोई शक नहीं कि यह समभने 
और. अमल करने के काबिल हैं। मतलब इसका यह हैं कि गाने वाला 
ग्रपनी मनमानी बैठक बठकर न माये, बल्कि दोनों घुटने मोड़कर ऊट की 
बंठक बैठकर गायें । इस बैठक में बहत-से फ़ायदे हैं । सबसे पहला तो 
यह कि जिस्म का ऊपर वाला (नाभि से सिर तक ) हिस्सा सीधा रहता 
है श्लौर ग्रावाज, जिसका सीधा सम्बन्ध नाभि से है, निकालने में कोई 
रुकावट नहीं होती। इससे साँस भी ज्यादा क्रायम रहती है । इन 
फ़ायदों को मालूम करके ही बुजुर्गों ने यह मसल क्रायम की है। 


(३) दिक्खिया, सिक्खिया परक्खिया--यह बात लोगों में पुराने 
ज़माने से चली आ रही है। इसका मतलब कूछ छिपा हुआ नहीं है । 
मगर मैंने यह सोचा कि किताब में लिख देने से आने वाली पीढ़ियों को 
फ़ायदा पहुँचेगा । पहला शब्द है 'दिक्खिया' यानी 'देखों' । अब हम 
अगर इसके लफ़्जी मानों पर ख्याल करेंगे, तो इसका कुछ मतलब नहीं 
निकलता । पर यह साफ़ जाहिर है कि यहाँ देखने से मुराद सुनना है । 
क्योंकि गाना कोई आँखों से तजर आने वाली चीज़ नहीं बल्कि सुनने 
की चौज़ है। गाना सुनने से सुनने वाले को और खासकर सीखने वाले 
को जो फायदे पहुँचते हैँ, वे जाहिर हैं । बल्कि सही मानी में सुनने से 
ही गाना आता है । बिन! सुने कोई विद्यार्थी यह मालूम ही नहीं कर 
सकता कि गाता क्या चीज़ है। इसलिए 'दिक्खिया' शब्द का एक बड़ा 
गहरा मतलब ध्यान में आता है । शायद “दिक्खिया' से मतलब यही है 
कि दिल की आँख से इसे देखो और दिल के कानों से इसे सुनो । 


दूसरा शब्द है 'सिक्खिया' यानी 'सीखो' | मतलब साफ़ है कि सुनो 

और सीखो । उस्ताद अपने गले से सुर अदा करे, शागिद सुनें और फिर 
अपने गले से निकालें । इस तरह जानकारी बढ़ती जाएगी और हर 
चीज़ गले से निकलने लगेगी । साथ ही एक उस्ताद से सीख लेने के बाद 
भी 'सिक्खिया' का मतलब पूरा नहीं हो जाता । उसका उपयोग आगे 
भी होता रहता है और वह इस तरह कि जब किसी गायक से कोई नई 
चीज़ सुनो तो उसे हासिल कर लो । अगर ऐसा मौक़ा म भी मिले तो 
उस चीज़ पर पूरी तरह ध्यान देकर उसे गले से अदा करने की कोशिश 
करो जिससे एक हृ॒द तक कामयाबी हासिल हो जाय । अश्रब यह अपना- 
अग्रपना दिमाग़ है कि कोई जल्दी हासिल कर लेता है और कोई देर से । 
यह एक स्वाभाविक चीज़ और प्राकृतिक देन है। बुजुर्गों से सुना है 
कि विद्यार्थी को पहले एक उस्ताद से अच्छी तरह सीखना और 
अ्रपना 'कोर्स' पूरा कर लेना चाहिए। उसके बाद जहाँ कोई नई चीज़ 
पाई, उसे हासिल करने की कोशिश करनी चाहिए ताकि कला की 
जानकारी बढ़ती जाय । मेरे उस्ताद कहा करते थे कि सौ आदमियों का 
शागिद होगा तब एक उस्ताद बनेंगा। 

तीसरा शब्द है 'परक्खिया' यानी 'परखों, 'जाँचों, 'तोलो', श्राज- 
माइश करो! | वास्तव में इस शब्द का अर्थ बहुत ही गहरा है। एक 
तरह से इसमें देखना, सीखना, परखना सभी चीज़ें शामिल हो जाएँगी । 
अपनी राग-रागनियों को जाँचने और उनकी असलियत मालूम करने के 
लिए यह जरूरी है कि बहुत-से कलावंतों को सुना जाय और गौर किया 
जाय कि उन में और हम मेँ क्‍या फ़कक है, उनका राग हमारे राग से 
मिलता है या नहीं । सच्चाई पैदा करने का तरीक़ा यही है कि एक ही 
राग को अलग-अलग जगह सुनकर फ़के को समकभो और जो अधिक 
लोगों को मंजूर हो उसी पर मश्क करो । 

किसी एक ही उस्ताद से हासिल की हुई राग-रास नियों मेँ ग़लती 
होने की सम्भावना है और इसकी कई वजहें हैं । एक तो यह कि भायद 
सीखते वक्‍त उस्ताद से कुछ भूल हो गई हो। दूसरी यह कि शागिर्द 

ने सीखने के बाद कोई चीज़ भुला दी हो। तौसरी यह भी मुमकिन हैं 
कि कोई भुल-चूक न हुई हो मगर अपनी तबीयत से किसी ने कोई चीज 
बढ़ा दी हो तो इस तरह का राग संगीत जगत में माना नहीं जाएगा । 
यही वजह थी कि ब॒जुर्गों ने 'दिक्खिया', 'सिक्खिया' और 'परक्खिया' की 
कारआमद नसीहत की है । 


(४) करता उस्ताद, ना-करता शागिदं--इस कहावत में मेहनत 
और रियाज़ की नसीहत की गई है । गाना एक बड़ी मुश्किल चीज़ है 
जिस पर दिन-रात अमल करने की जरूरत है। इस पर जिस कदर 
मेहनत को जाय थोड़ी है। संगीत की दुनियाँ में जिसने भी नाम पाया 
है, मेहनत ही से प।या है । कोई आदमी फ़न में बड़ा माहिर हो, बहुत-सी 
राग-रागिनियाँ सीखी हों, चीजों की याददाइत भी काफ़ी हो; मगर 
अमल नहीं है तो वह महफ़िल में बैठकर गा नहीं सकता । और प्रैगर 
गाये भो तो सुनने वाला खुश नहीं हो सकता । दूसरी तरफ ऐसा व्यक्ति 
जिसे इल्म की जानकारी तो कम है मगर मेहनत जबर्दस्त हैं, उसका स्वर 
सच्चा, तान जोरदार, लय पूछता है; तो ऐसा शख्स महफिल में बैठकर 
मजलिस को अपने गाने से खुश कर देता है। यह 'करता उस्ताद, ना- 
करता शागिद॑ की खुली हुई मिसाल है । दरअसल संगीतज्ञ को मेहनत 
की बेहद ज़रूरत है। मेरे उस्ताद कहा करते थे कि अगर लोहे के टुकड़े 
को पत्थर पर घिसा जाएगा तो वह आइने की तरह चमकने लगेगा। 
यहाँ तक कि उसमें आइने को तरह ही सूरत नज़र आने लगेंगी । इसका 
मतलब जाहिर है कि मामूली चीज़ प्र भी पालिश करने से उसकी 
हालत बदल जाती है तो फिर अगर ऊचौ और आला चीज़ पर कोई 


मेहनत करके उसे चमकायेगा तो वह किस क़दर दिल को खींचने वाली 
और अच्छी होगी ? 


(५) 'जलो कण्ठ बिन राग/---इसका मतलब ज़ाहिर है कि अच्छी 
आ्रावाज़ के बिना राग जल गया। राग जलने से अभिप्राय मज़ा किर- 

किरा होने का है । बुजुर्गों की यह नसीहत याद रखने के क़ाबिल है । 
वास्तव में बुरी आवाज़ वाले आदमी के गाने में कोई लुत्क़ नहीं श्रा 
सकता। लेकिन पुराने उस्ताद नें कुछ तरीक़े, कुछ रख-रखाव ऐसे बनाये 
हैं जिनसे खराब आवाज़ वाला श्रादमी भी अपने गले को मीठा कर सकता 
है । और यह सच है कि पुराते बुजुर्गों में बुरी श्रावाज्ञ वाले भी कोई- 
कोई थे, मगर उस्तादों के बनाये हुए तरीक़ों पर मेहनत करने से उनकी 
आवाज़ में लोच पैदा हुआ और असर भी और वह हिन्दुतान के मशहर 
गानेवालों में शुमार हुए । 

(६) 'उपजत अ्रंग स्वभाव---गानैवालों के लिए यह बात ब॒जर्गो ने 
बहुत सोच-समभकर बनाई है । कलावंत जब गाने को बैठता है तो पहले 
वह अपने घराने के तरीके से अस्थायी, अन्तरा वगैरह पूरा करने के बाद 
स्वर की बढ़त शुरू करता है । इस बढ़त में सुरों का लगाव, मींड, सूत, 
लहक, घसीट वर्गरह बहुत-सी चीज़ें शामिल होती हैं और जैसे-जैसे 
गानेवाले का दिमाग़ काम करता है, वसे-वंसे वह अ्रदा करता जाता है। 
यह बढ़त बिलम्पत लय में होती है। मगर ख़ास-खास मौक़े पर इसमेँ 
मध्य और द्रुत लय की भी छोटी-छोटी तानें लगाई जाती हैं और इनको 
शामिल करने से एक खास जान पैदा हो जाती है। जब गानेवाला बढ़त 
करते-करते टीप के स्वर पर पहुँच कर अपने “उपजत अंग स्वभाव' से 
काम लेकर नई-तनई तरकीब से स्वर लगाता है तो इस लगावट से एक 
ग्सर पैदा होता है जिससे सुननैवाले बेचन हो जाते हैं। मगर इस बचैनी 
में एक खास मजा उनको आता है ओर वह चाहते हैं कि बार-बार इन्हीं 
तरकीबों को सुना जाय । ऐसे गाने से उनका दिल नहीं भरता । एक 
तरफ़ सुनने वालों का यह हाल होता है, दूसरी तरफ गानेवाले की यह 
हालत होती है कि वह खुद नहीं समभ सकता कि तानें कहाँ से निकल 
रही हैं, आवाज कहाँ से पैदा हो रही है। एक मस्ती-सी छा जाती है; 
वक्‍त का भी कोई अन्दाज नहीं रहता कि कितनी देर गाया ! और यही 
हाल सुननेवालों का भी होता है कि वे भी नहीं समझ सकते कि कितना 

वक्‍त गूज़र गया । बहुत मौक़ों पर देखा गया है कि गानेवाले ने चार- 
चार घण्टे गाया है और सुनते वालों ने सुना है, मगर दोनों को वक्त 
भारी नहीं हुआ । ध्यान देने से मालूम होता है कि यह रंग 'उपजत ग्रंग 
स्वभाव ही भर देता है । 
कलाकारों के चन्द लतीफ़े 

(१) एक जमाने में जयपुर में, जहाँ अच्छे-प्रच्छे गुगी जमा थे, 
रजब अली खाँ बीनकार के मकान पर सब लोग मिला करते थे | एक 
रोज़ का जिक्र है कि वहाँ दस-बारह मशहूर कलाकारों का मजमा 
था। शाम के वक्‍त यें लोग सहन में एक बड़े पलंग पर, जिसे माचा 
कहतें हैं, बैठे हुए थे । मौजूद लोगों में मुबारक अली खाँ, बहराम खाँ, 
घग्धे खुदाबह्श, इमरत सेन, खेरात अली खाँ जैसे कलाकार थे और 
आपस में हँसी-दिललगी की बातें हो रही थीं। बहराम खाँ ने खयाल गाने 
वालों की बहुत-बहुत हँसी उड़ाई । वह कहने लगे कि खयाल का गाना 
जनाना गाना है और श्रुपदों का गाना मरदाना और बहादुरी का गाना 
हैं। इस लफ़्ज पर मुबारक अली खाँ से जब्त न हो सका और फ़ौरन 
बहराम खाँ से कहा, “बड़े मियाँ, हमारा गाना ऐसा नहीं है जैसा आप 
समभते हैं। हाँ, जरा सम्हलिये । यह कहकर जो एक जबदेंसत तान 
गमक के साथ ली तो पलंग के चारों पाये टूट गये और जितने आदमी 
पलंग पर बंठे हुए थे गिर कर भिलंगे में इस तरह फेंस गये जैसे कबूतर 
जाल में फंस जाते हैं । बड़ी मुश्किल से ये लोग सम्हल-सम्हल कर. भिलंगे 
में से निकले । हर शख्स हँसता-हँसता लोट-पोंट हुआ जाता था और सब 


के पेट में बल पड़े जा रह थे । बहुत दिनों तक लोगों को यह॒वाक़या 
याद रहा । 





(२) यह जयपुर के महाराजा सवाई रामसिह के खास दरबार का 
जिक्र है। वहाँ बहुत-से गाने-बजाने वाले नौकर थे । महाराजा साहब को 
गाने-बजानें के अलावा इन लोगों की बातों में भी लुत्फ़ आता था। इस- 

लिए खास अवसरों पर हर शख्स को बात करने की इजाजत थी । एक 
रोज का ज़िक्र है कि बहराम खाँ ने सोचा कि श्राज गवँयों को चिढ़ाकर 
कुछ लुल्फ़ उठाना चाहिए। यह ख्याल आते ही खाँ साहब खड़े हो गए 
और महाराजा साहब से अर्ज़ की, “हुजूर झ्ाली, मेरी एक गृजारिश है ।” 

महाराजा साहब ने फ़रमाया “ज़रूर कहो । 

खाँ साहब ने कहा, “ख़ुदा के दरबार में जब इल्म बाँटा जा रहा 
था, तो वहाँ सिर्फ़ में हाजिर था। मुझे इल्म इनायत हुआ । बाक़ी गवैय 
मौजद न थे । उनको इल्म न मिल सका । श्रब बेखबरी से चिल्लाना इन 
लोगों को आ गया है ।” 

यह सुनकर अमीरबख्श नौहार से न रहा गया । वह भी फ़ौरन ही 
खड़े हुए और महाराजा साहब से अ्रज़ की, “महाराज, मेरी भी एक 
विनती है । 

महाराजा ने कहा, “जरूर कहिये । झ्ापका क्या मतलब है ?” 

खाँ साहब ने कहा, “जैसा बहराम खाँ साहब ने गझ्रभी बताया कि 
इल्म के बँटवारे के वक्‍त हम लोग गैरहाज़िर थे । यह बात सही है| मगर 
ख़ुदा के उस दरबार में जहाँ भ्रसर बाँटा जा रहा था, वहाँ हम लोग 
हाजिर थे । और हम सब वहाँ से अपना-अपना हिस्सा ले आये। झ्फ- 
सोस की बात यह है कि बहराम खाँ साहब वहाँ गरहाजिर थे, इसलिये 
यह इस चीज़ से महरूम रहे ।” 

बात सुनकर महाराजा साहब ने हँस कर कहा, “हाँ, यह बात बिल्कुल 
ठीक कहते दो ।” दरबार में जो और लोग मौजूद थे वे भी इस लतीफ़े 
पर बहुत हँसे । 

(३) गवैयों को अक्सर मीठा खाने का शौक़ रहा है। कोई-कोई 
गवैया तो मीठे का इतना शौकीन रहा है कि अश्रगर मिठाई न मिले तो 
वह भूखा रहता । मुबारक अली खाँ को, जो झलवर के महाराजा शिवदान 

सिंह के दरबार मैँ थै, मिठाई खाये बरगर चेन ही नञ्राता था । इनका 
बेतन भी अच्छा था; सात सौ रुपया माहवार उन्हें मिलता था । इनके 
मकान पर शागिदों और दोस्तों का एक मजमा रहता और कोई-कोई 
शागिद और दोस्त तो इन्हीं के दस्तरखान पर खाना खाते थे । इसलिए 
तनख्वाह काफ़ी न होती थी और अक्सर कर्जदार हो जाते थे । कजे 
ज्यादातर हलवाई का होता जहाँ से यह रोज़ाना मिठाई उधार मँगवाया 
करते ये । जब तक उनके पास पैसा 'रहता मिठाई नक़द आझ्ती, वर्ना 
उधार । हर महीने दो-चार सौ रुपये हलवाई के कज हो जाते । एक बार 
कज़े बढ़ते-बढ़ते कई हजार तक पहुँच गया तो हलवाई को फ़िक्र हुई। उसने 
कई बार खाँ साहब के यहाँ आदमी भेजा । मगर खाँ साहब के पास क्‍या 
था जो देते, वह टालमटोल करते रहे । हलवाई ने तंग आकर महाराजा 
साहब की खिदमत मेँ अर्जी पेश कर दी और उसमें लिखा कि मुबारक 
अली खाँ साहब पर मेरा कई हजार रुपया आता है। महाराजा साहब 
को यह बात मालूम हुई तो बड़ा ताज्जुब हुआ और कहा, “खाँ साहब 
किस क़दर मिठाई खाते थे !” इसके बाद महाराजा साहब ने हलवाई 
को तो सब रुपया ख़ज़ाने से दिलवा दिया मगर इसके साथ ही यह हुक्म 
भी दिया कि आज से खाँ साहब को कोई मिठाई या शक्कर न दे--- 
न ज़्कृद न उधार | सरकारी हुक्म था, सबने उस पर ग्रमल किया और 
खाँ साहब को मिठाई मिलनी बन्द हो गई । इस पर खाँ साहब बड़े परे- 
शान हुए । मगर कुछ सोचकर अपने नौकर को बुलाया और कुछ रुपया 
देकर उससे कहा कि अक्षार की दूकान से बारह बोतलें अ्रनार के शबंत 
की खरीद लायें। नौकर फ़ौरन गया और खरीद लाया । खाँ साहब नें 
जर्दा पकवाया और उसमें शक्कर की जगह अनार का जरबंत डलवाया । 
जर्दा खाँ साहब ने खद भी खाया और अपने दोस्तों-शागिर्दों को भी 
खिलाया । अब रोज़ाना बारह बोतलें ग्रनार के शर्बत की गाने लगीं । 
जब पँसे निबट गये तो खाँ साहब ने अत्तार को बुलवाया और कहा कि 
तनख्वाह मिलने पर सब पैसे दे दिए जाएँगे, और वह रोज़ बारह बोतलें 


( रे३े ) 


भेज दिया करैं। जब यह ख़बर महाराजा साहब तक पहुँची तो वह 
बहुत हँसे । फिर खाँ साहब को बलवाया और इनकी तनख्वाह दो हज़ार 
कर दी और मिठाई कछज मँगवानें से मना कर दिया । 


(४) रामपुर के नवाब जनाब हामिद अली खाँ उस्ताद वजीर खाँ 
के दागिर्द थे और संगीत के बड़े भारी जानकार थे । इनको तानसेन जी 
के घरानें के बहुत-से श्रुपद याद थे, बहुत-से तालों पर काबू था और 
गस्थाइयाँ तथा ख्याल भी सैकड़ों ही मालूम थे | इनके दरबार में अच्छे- 
अच्छे गवये थे। यही वजह थी कि इन्होंने बाहर के लाॉगों का गाना 
सुनना बन्द कर दिया। एक बार का ज़िक्र है कि आगरे वाले गूलाम 
ग्रव्बास खाँ अपने किसी काम से मुरादाबाद गए । वहां इन्हें रूयाल 
हुआ कि रामपुर पास ही है, नवाब साहब को ज़रा सलाम भी करते 
जायें । इसलिए अपना काम पूरा करके रामपुर पहुँचे । वहाँ वह मूलजी 
नामक एक दरबारी के यहाँ ठहर गए और उसको ग्रपना इरादा बताया। 
मूलजी ने दूसरे ही दिन नवाब साहब से अज कर दिया कि गरलाम 
अब्बास खाँ श्राये हैं और सरकार को सलाम करने के लिए दरबार में 
हाजिर होना चाहते हें । नवाब साहब ने हुक्म दिया कि उन्हें अगले दिन 
सुबह अपने साथ ही लेते आग्रों। दूसरे दिन सबेरे खाँ साहब महल सैँ 
हाजिर हुए । नवाब साहब ने सलाम के लिए अन्दर आने की इजाजत 
दे दी। खाँ साहब नें पहुँच कर शाहाना सलाम किया और आज्ञा पाकर 
बैठ गए । नवाब साहब नें पहले तो कुशल-मंगल पूछी और शिष्टाचार 
की बातें करते रहे । उस समय नवाब साहब के उस्ताद वजीर खाँ भी 


वहाँ मौजूद थे । 
एकाएक नवाब साहब नें फ़रमाया, “मिर्या गलाम ग्रब्बास, मेने तो 


गाना सुनना छोड़ दिया है । 
खाँ साहब ने फ़ौरन अज किया, “यह तो सरकार ने बहत ही ग्रच्छा 
किया । क्‍योंकि हिन्दुस्तान भर के गरबयों को आप सुन ही चुके हैं । दूसरे 


(की) 


यहाँ ख़ुद सरकार को संगीत विद्या का ऐसा ज्ञान मिल चुका है जिसका 
जवाब नहीं । फिर ऐसे-बैसे को छुलकर परेशान होने से क्या फायदा ! 
जो हुज्र ने किया है, वही मुतासिब था ।” फिर बातचीत के सिलसिले को 
बताए रखने के लिए खाँ साहब ने अर्ज॒किया, “हुज्रेश्राली, बन्दे ने भी 
गाना छोड़ दिया है । क्योंकि अब बुढ़ापे का वक्‍त है, बहुत-कुछ गा-बजा 
चुका हूँ । श्रब तो काबे के हज की आरजू है । खुदा पूरी करे। 


नवाब साहब चुपचाप यह बातचौत सुनते रहे ' फिर कुछ देर बाद 
बोले, “मियाँ गुलाम अब्बास, मेंने हिन्दुस्तान भर के सब गानें-बजाने 
वाले सुने, मगर सिर्फ़ दो आदमी मुझे लयदार नज्षर आये । 

“वे दो आदमी कौन-से हैं ! खाँ साहब ने पूछा । 


नवाब साहब ने फ़रमाया, “एक तो लखनऊ वाले बिन्दादीन और 





यह सुनकर खाँ साहब ने फ़ौरन ही श्रज्ञ किया, “सरकारआली, एक 
हसती को भूल गए । 


नवाब साहब को यह सुनकर बड़ी हैरत हुई और बोले, “बिलक्‌ल 
ग़लत है | कोई तीसरा है तो उसका नाम लो ।” 


खाँ साहब ने फ़ौरन कहा, “सरकारआली वह खुद आप हैं । खुदा 
ने श्रापको लय और स्वर का हिस्सा पूरा इनायत किया है ।'' 


नवाद साहब यह सुतकर खुश हो गए और कहने लगे, “भाई, यह 
तो तुम्हारी मुहब्बत है जो ऐसा कहते हो ।” कछ देर बाद नवाब साहब 


ने पूछा, “गुलाम श्रब्बास, यह तो बताश्रो कि जयपुर वाले मुशर्फ खाँ 
कैसी बीन बजाते हैं ?” 


खां साहब ने अज किया, “साहब, मुझरंफ खाँ के क्‍या कहते ! 
हिन्दुस्तान के अच्छे बीन बजाने वालों में से हैं ।” 


5, 


नवाब साहब ने फिर फ़रमाया, “उस्ताद वजीर खाँ साहब कैसी 
बीन बजाते हैं ?” 

खाँ साहब ने वज़ीर खाँ साहब की तरफ़ इशारा करके कहा, “यह 
तो किसी में नहीं ।” 

नवाब साहब इस बात पर चौंक पड़े और ज़रा-सी नाराजी के 
साथ बोले, “यह तुमने हमारे उस्ताद के बारे में क्या कहा ?” 

खाँ साहब ने अ्र्ज किया, “सरकार, बीन तोन तरह की होती है ।” 

“यह किस तरह ?” नवाब साहब ने प्रछा ! 

“असली, नक़ली और फ़सली', खाँ साहब ने अर्ज किया । 


नवाब साहब ने फिर पूछा, “ज़रा और समभाकर कहो ।” 

खाँ साहब ने श्रज् किया, “असली वह बीन है जो चौदह पुछ्त से 
खानदान में चली भा रही है। सच्चे क़ायदे, सच्चे सबक़, सच्चे तरीके 
भी वहाँ उसी तरह चले आ रहे हैं । दूसरी नक़ली बीन वह है कि किसी 
ने उनत्तकी नक़ल को और बजाने लगे । तीसरी बीन फ़सली है, जिसके 
मानी थे हैं कि कहीं बीनकार बन गए, कहीं सितारिये । जहाँ जैसा मौक़ा 
देखा, वहाँ वैसा ही करने लगे। अब इन बीनों पर गौर करने से जाहिर 
होता है कि असली असली ही है और नक़ली नक़ली । ख्राँ साहब वजीर 
खाँ की बीन असली है। हिन्दुस्तान के बीनकार इन्हीं से सीखे और 
इन्हीं की नक़ल करते हैं । खाँ साहब किसी में नहीं हैं, बाक़ी सब इन्हीं 
हट: 2 

ग़लाम अब्बास साहब इतना ही कहने पाये थे कि नवाब साहब 
खशी के मारे उछल पड़े और उनकी योग्यता की तारीफ़ की । वह इनसे 
इतने खुश हुए कि एक हज़ार रुपये का इनाम भी दिया | 

(५) पुराने बुजुर्ग आपस में बड़े मेल-जोल से रहते और बड़ी 
मुहब्बत से एक-दूसरे से मिला करते थे । इनमें श्रापस में कभी-कभी हँसी- 

दिल्लगी भी होती थी, मगर कभी दिलों में रंजिश नहीं पैदा होतो थी । 
एक बार देहली वाले तानरस खाँ ग्वालियर आए हुए थे और सराय में 
ठहरे थे । उन दिनों ग्वालियर में उस्ताद हद॒द्‌ खाँ, हस्सू खाँ ओर नत्यू 
खाँ वगैरह का दौर-दौरा था । एक रोज़ तानरस खाँ से मिलने के लिए 
ये लोग सब सराय में आए और दूसरे रोज़ तानरस खाँ भी उनके मकान 
पर गयें । संयोगवश उस समय नत्थ्‌ खाँ मकान पर मौजूद न थे, मगर 
हद॒दू खाँ ने उनकी बड़ी खातिर की और बड़ा स्वागत किया। वहां 
एक खूंटी पर एक लम्बी पगड़ी बँधी हुई थी जिसको उस जमाने में 
चौरा कहते थे । तानरस खाँ ने उसे देखा तो वह उन्हें बहुत पसन्द 
आई और खेंटी से उतार कर उसे पहन लिया। यह देखकर हद्‌दू खाँ 
ने कहा, “अगर आपको पसन्द है तो इसे अपने पास ही रखिए ।” इस 
पर तानरस खाँ पगड़ी को अपने साथ ले आए । पर फ़ौरन ही शहर में 
यह बात मशहूर हो गई कि तानरस खाँ नत्यू खाँ की पगड़ी ले गए। 
नत्थू खाँ ने यह बात सुनी तो फ़ौरन धर आए और दरयाफ्त करने पर 
उन्हें मालूम हुआ कि सचमुच तानरस खाँ पगड़ी ले गए हैं । 


नत्थ्‌ ख्राँ यह सुनते ही हाथ में भाला ले घोड़े पर सवार होकर 
सराय की तरफ़ चल दिए। सराय में पहुँच कर देखा कि तानरस खाँ 
पलग पर लेटे हुए हैं। नत्थू खाँ ने क़रीब पहुँचकर भाला उनकी छाती 
पर रख दिया और कहने लगे, “लागो, पगड़ी कहाँ है ? हाजिर करो।” 


तानरस खाँ ने कहा, “भाई साहब, आइए बैठिए, में अभी आपको 
पगड़ी देता हूँ । 


मगर यह नहीं माने । कहने लगे, “बातचीत पीछे होगी, पहले 
पगड़ी लागग्रो । 


तानरस ज्लाँ ने जल्दी से पगड़ी पेश कर दी । उसके बाद दोनों साहब 
मिलकर वठे और वहुत देर तक बातें करते रहे । यह बात भी दौस्ताना 


( ३७ ) 


तरीक़े से ख़त्म हो गई । बल्कि पगड़ी का ज़िक्र भी कभी बीच में नहीं 
ग्राया क्योंकि दोनों के दिल साफ़ थे । 


(६) जयपुर नरेश स्वर्गवासी महाराजा रामसिंह को संगीत विद्या 
की बहुत अ्रच्छी समझ थी । वह ख़ुद बीन बजाते थे और हिन्दुस्तान के 
बडे-बडे नामी गवेये उत्तके दरबार में थे। उनके अलावा बाहर से कोई 
गणी भरा जाता तो उसे जरूर सुनते । एक बार का जिक्र है कि पजाब 
के एक खाँ साहब गानें वाले जयपुर आये। महाराजा के पास खबर 
पहुँची और उनका हुक्म हुआ कि आज ही रात्त को सुनेंगे । रात को 
नियत समय पर खाँ साहब दरबार'में हाजिर हुए । उनका लिबास 
बेहतरीन था । कमख़ाब मुशज्जर और सेले वर्गरह पहने हुए थे; हाथों में 
सोने के कड़े और अश्रैगूठियाँ भी थीं। महाराजा साहब ने गाने का 
हुक्म दिया । खाँ साहब ने तम्बूरे की जोड़ी किसो न किसी तरह मिलाई 
और गाना शुरू किया । -महाराजा साहब बड़े ध्यान से सुन रहे थे और 
दरबार में उपस्थित दूसरे लोग भी कान लगाए थे । मगर इन साहब का 
कोई सुर सच्चा न लगता था; न ताल का कोई ठिकाना था, न राग 
का | मुश्किल से महाराजा साहब ने एक घण्टा उनका गाना सुना । गाना 
बन्द होने पर महाराजा साहब ने खजांची को हुक्म दिया कि पाँच सौ 
रुपये और पाँच टके कच्चे खाँ साहब को दे दिए जाएँ और यह कह 
दिया जाय कि पाँच सौ रुपये तो तुम्हारे कपड़ों और ठाठ के है और 
पाँच टके तुम्हारे गाने के । 

खाँ साहब ने पाँच सौ रुपयें तो वापस कर दिए और पाँच टके लेकर 
रख लिए । सरकारी झादमी से उन्होंने कहा, मैंने अपने * गानें का इनाम 
ले लिया, कपड़ों के इनाम के लिए में नहीं श्राया था । इसलिए इन पाँच 
सौ रुपयों को वापस करता हूँ।” उसके बाद खाँ साहब अपने वतन 
पंजाब को लौट गए । मगर इस घटना के बाद से उन्हें नींद नहीं आती 
थी। इनके स्वाभिमान का तक़ाजा था कि दिन-रात गाने की मेहनत 


जे 


करें और जिस दरबार से पाँच टके पाये थे, बहीं से इज्जत हासिल करें । 
फिर क्‍या था, रात-दिन गाने पर मेहनत शुरू कर दी । सब एऐशो-श्राराम 
छोड़ दिया । तीन साल की कोशिश से इनके गले में सच्चे स्वर बंठ 
गए और गाने में मजा पैदा हो गया। गले में ग्रसर आरा गया। तीन 
साल बाद यह फिर जयपुर पहुँचे । महाराजा साहब के पास ख़बर हुई । 
उन्होंने इनको बलाया और देखते ही पहचान गए। मगर इस बार तो 
इनका पहले जैसा ठाठ-बाट न था। गाना शुरू करने की श्राज्ञा मिलते 
ही तम्वरे की जोड़ी मिलाई तो वह भी बड़ी सुरीली मिली और गाता 
शरू होते ही रंग आने लगा । महाराजा साहब बेहद खुश हुए। उनकी 
हर उपज पर महाराजा साहब प्रसन्न होते और दिल से वाह-वाह 
निकलती । उस दिन महाराज नें अपने नियम से विपरीत दो घण्टे तक 
इनका गाना सुना और सुनने के बाद बोले, “मियाँ, ग़ैरत हो तो तुम्हारे 
जैसी हो । क्‍या कहने हैं तुम्हारी गैरत और मेहनत के ! तुमने हमको 


बहुत खज् किया है ।” इसके साथ ही महाराज ने इनको बहुत कुछ 
इनाम वर्गरह भी दिया। 


खाँ साहब ने अज किया, “हजूर यह गैरत आप ही ने दिखाई थी 
कि मैं इस दर्जे पर पहुँच सका । दूसरी बात यह है कि मुझे; सरकार ही 


हद." 


ने पहचाना । दरबार के दूसरे लोग मुझे ग्रब॒ तक नहीं पहचान पाए ।” 


(७) यह जिक्र सन्‌ १८६०का है। रियासत भरतपुर के महाराजा 
साहव को संगीत विद्या का बड़ा शौक़ था। उनके दरबार में कई नामी 
गानें-बजाने वाले वेतन पाते थे । महाराजा साहब मदारबरुश के गाने से 
बहुत खुश थे । एक बार सालगिरह के उत्सव के समय इनके गाने पर 
बहुत प्रसन्‍न होकर महाराज ने इन्हें बड़ा इनाम देना चाहा और पूछा, 
“रत साहब, श्रापकी जो इच्छा हो वह बताइए, वह मैं आपको दे ।” 
संयोगवश उस समय महाराज के हाथ पर बाज या ऐसी ही किस्म का 
कोई पक्षी बंठा हुआ था। महाराजा साहब उससे दिल बहलाया करते 


( ह६ ) 


थे। खाँ साहब नें रियासती जबान मैँ महाराज से कहा, “या चिर्रया को 
मेरे हाथ पर बिठाय देग्नो ।” महाराज ने तुरन्त उस पक्षो को खा 
साहब क॑ हाथ पर बिठा दिया और जो डोरी पक्षी की कमर में बंधी 
होती है, वह खोल कर खाँ साहब के हाथ में बाँध दी । खाँ साहब पक्षी 
को लिए खशी-खशी अपने घर आए तो इनके घर वाले और दास्त सभी 
ग्रफसोस करने लगे और इनसे बोले, “श्रापने भी क्या माँसा ? कोई काम 
की चीज़ ही माँगते ।* 


£.... 2 
लछर 


खाँ साहब ने कहा, “तुम उसकी क़द्र ब्या जानो । यह चि 
तो महाराज के हाथ पर थी या ञ्राज मेरे हाथ पर है ।” 


याया 


(८) एक बार घग्गें खुदाबह्रश खाँ रियासत जयपुरसे छट्ी 
लेकर अपने वतन आगरे में आए हुए थे। खाँ साहब तबीयत के बडें 
भोले और सीधे-सच्चे आदमी थे । एक दिन का जिक्र है कि एक नया 
आया हुआ पंजाबी गया खाँ साहब के मकान पर मिलने पहुँचा और 
अपना बड़ा शौक़ जाहिर किया | कहने लगा, “मेरी जत राग सुनने की 
बड़ी इच्छा है। आपकी तारीफ़ सारे हिन्दुस्तान में है । मु्के उम्मीद है 
कि आप जैत राग सुभो जुरूर सुनायेंगे ।” 

खाँ साहब बोले, “भई ज॑त-बंत तो में जानता नहीं हूँ । हाँ, तुम 
चाहो तो गाना सुन सकते हो ।” 

वह बोला, “में गाना तो सुनता नहीं चाहता। मे आ्राप तम्ब्रा 
दे दीजिए ।” इस वात पर खाँ साहब ने उसे तम्बूरा दे दिया और वह 
लेकर चलता बना । इसके वाद उसने यह बात मशहर की कि मेरी 
फ़रमाइश खाँ साहब पूरी नहीं कर सके इसलिए में उनस्ते तम्ब्रा छीन 
लाया । 

तम्बूरा ले जाने के थोड़े ही दिन बाद स्राँ साहब के बड़े लड़के और 
कई शागिर्द धर पर भ्राए और उन्हें सब हाल मालूम हुआ । उन्हें पता 


पा 3 


सला कि उसने जैत की फ़रमाइग कौ थी जिसके बारे में खाँ साहब ने 
अपनी असमर्थता प्रकट की और इसी बात पर वह तम्बरा ले गया है । 
खाँ साहब के लड़के को इस बात से बहुत बुरा लगा । उसने खाँ साहब 
को जैत की एक अस्थाई याद दिलाई तो बोले, “अरे इसी को जैँत 
कहते हैं ? इस राग की तो मुझ बहुत-सी अस्थाइर्याँ याद हैं ।' 

इसके बाद फ़ौरन ही सब लोग उस पंजाबी गये के पास पहुँचे 
आर उससे कहा, “तूने ऐसे बजुर्ग के साथ जो सीधे-सच्चे स्वभाव के 
इन्सान हैं और जिन्हें गाने के सिवाय और कोई धुन ही नहीं है, बडी 
बेअदबी की है | तू जँत राग सुनना चाहता था तो एक की जगह दस 
चीजें सुनता । तुझे इन्सानियत से बैठकर बात करनी और उनकी बुजुर्गी 
का खयाल करके मौक़ा देखकर अपनी इच्छा प्रकट करनी चाहिए थी । 
पर तूने तो इन सब बातो को ताक़ में रख दिया और इतनी ज़्यादती की 
कि तम्बूरा उठा लाया। पर इतना याद रहे कि बुजुर्गों की बद्दुआ 
ग्रच्छी नहीं होती ।” 

इतना सुनते ही वह पंजाबी गवैया उठ खड़ा हुआ और तम्बूरा भी 
उठाकर बगल में दाब लिया । बोला, “गश्राप मुझे अपने साथ ले चलें । 
में वहाँ चलकर उनके पैरों पर गिरकर माफ़ी माँगँगा ।” खाँ साहब के 
घर पहुँच कर वह उनके पैरों पर गिर पड़ा और हाथ जोड़कर माफ़ी 
माँगी । खाँ साहब ने भी उसका अपराध क्षमा कर दिया । उसके बाद 
उन्होंने तम्ब्रे की जोड़ी मेंगवाई और मिलाने के बाद गाना शुरू 
किया, और जेत ही शुरू किया। खाँ साहब के गाने के क्‍या कहने ! 
ग़ाना इतना दर्द भरा था कि लोग वाह कौ जगह हाय करने लगें। गाना 
खत्म हुआ तो वह पंजाबी गवेया उठकर खाँ साहब के पास आया और 


उनके पैर पकड़ कर खब रोया श्रौर बार-बार श्रपनी ग़लती के लिए 
ग्रफ़ुसोस प्रकट करके माफ़ी मांगने लगा । 


(६) बादशाह अमोर तैमूरलग ने दिल्ली जीतने के बाद बड़ा भारी 


[४ ॥) 


उत्सव मनाया तो गबेयों को भी बुलाया गया। मगर कोई कलावन्त 
नहीं मिला । बड़ी तलाश करने के बाद एक ग्रन्धा गवैया बादशाह के 
सामने पेश किया गया । बादशाह इसका गाना खुतकर बहुत खल्च हुए 
और नाम पूछा । जवाब मिला--“दौलत” खाँ । 

बादशाह ने हंस कर कहा, “क्या दौलत भी अन्धी होती है ?” 

खाँ साहब ने हँस कर जवाब दिया, “अगर अन्धी न होती तो 
लंगड़े के घर क्‍यों ग्राती ? 
राजघरानों में संगीत 

हिन्दुस्तान के खिलजी और तुगलक वंश के सुल्तानों को संगीत से 
बहुत लगाव रहा है और इनके संगीत प्रेम की बात इतिहास में भी 
मौजूद है । जौनपुर के बादशाहों के शरकी वंश में सुल्तान हुसैन शरको 
संगीत के बड़े पण्डित हो गए हैं । राग जौनपुरी इन्होंने ही पहले-पहल 
बनाया था । इस खानदान के और लोग भी ऐसे ही गुणी हुए हैं । 

बादशाह अ्रकबर के अभिभावक बहराम खाँ संगीत के बड़े कलाकार 
थे और कलाकारों के क़ंद्रदान भी । उनके सुपुत्र नवाब अब्दुर्रहीम खान- 
खाना संगीत के बड़े ज़बदंस्त जानकार और कवि थे । उनके यहाँ ईरानी 
और हिन्दुस्तानी मुसलमान-हिन्दूं गवेंये नौकर थे । 

बादशाह जहाँगीर का भी संगीत कला में बड़ा दखल था । उसके 
दरबार में ऐसे-ऐसे कलाकार इकट्ठे थे कि जिसका दूसरा उदाहरण 
इतिहास में नहीं मिलता । असल में यह संगीत को जवानी का जमाना 
था। इस ज़माने में संगीत कला को भी वही स्थान मिला हुआ था जो 
दूसरी विद्याओं और कलाओं को । यहाँ तक कि संगीत सीखे बिना 
किसी शहज़ादे या रईसज़ादे को पूरी तरह शिक्षित नहीं माना जाता 
था। इसलिए उन दिनों दूसरी विद्याप्रों के साथ संगीत भी शिक्षा का 
ही एक भ्रंग था और दिल्‍ली के बादशाह देश भर में से ढुंढ-ढुंढ कर 
कलाकारों को अपने दरबार में इकट्ठा किया करते थे। उसी तरह 


( ९ ) 


दक्षिण में अ्रहमदनगर, बीजापुर, ब्रहानपुर और गोलकृण्डा के बादशाह 
गवैयों को बलवाते और संगीत की शिक्षा दिलवाते थे । बादशाह जहाँगीर 
के ज़माने की एक बडी दिलचस्प घटना कही जाती है। बादशाह एक 


खास किस्म का शिकार खेलते थे जिसका नाम 'कमरगा' था। उसक 


तरीका यह होता था कि शिकारगाह में पहुँच कर संगीत मण्डली गाना 
शुरू करती थी और थोड़ी ही देर में संगीत को सुनकर हिरन गाने- 


बजाने वालों के आस-पास इकटठा हो जाते थे और उन्हें पकड़ लिया 
जाता था । 








राजा उदयसिंह की बेटी भानमती, जिसने बाद में शाहजहाँ को 


जन्म दिया, जब जहाँगीर को ब्याही गई तो उसकी प्ंगीत कला की सारे 
महल में धूम हुई थी । खद बादशाह शाहजहाँ ध्रुपद के गाने में सानी 
नहीं रखते थे । अलाउलमुल्क त्ौनी जो शाहजहाँ के गदही पर बैठने के 
सात साल बाद भारत आया और जिसे फाजिल खाँ का खिताब मिला 
और जो औरंगजेब के शासन में प्रधान मन्त्री भी बना, हिन्दस्तानी संगीत 
का इतना बडा जानकार था कि उस समय के बड़े-बड़े उस्ताद आकर 
उससे संगीत सीखते थे । 

खानेजमाँ मीर खलील जो अमीनुद्दौला के दामाद थे, संगीत के इतने 
बड़े माहिर थे कि उस ज़माने के संगीतज्ञों के राग-रागनियाँको लेकर 
होने वाले आपस के झगड़ों को मिनटों में निबटा दिया करते थे । शाहजादे 
मुराद की प्रेमिका सरसबाई भी बहुत उम्दा ख़याल गाती थी मगर ख़ुद 
शाहज़ादा मुरांद इतना ऊचा संगीतज्ञ था कि सरसबाई भी उसका लोहा 
मानती थी । 

निजामुलमुल्क के सुपुत्र आसिफजहाँ शहीद संगीत के इतने प्रेमी थे 
कि उसे ठीक-टीक समभने के लिए इन्होंने संर्कृत का अभ्यास किया और 
संगीत में बहुत जानकारी हासिल की । 


हज़रत शेखत्र सलीम चिश्ती के पोते लवाब इस्लाम खाँ संगीत के 


कर) 


इतने प्रेमी श्रौर जानकार थे कि अस्सी हज़ार रुपये माहबार संगीत पर 
खर्च करते थे । 

बादशाह औरंगजेब को भी, जब कि वह सिर्फ शाहज़ादा था, संगीत 
की शिक्षा दी गई थी । मगर इसका ध्यान राजनीति की तरफ़ अ्रधिक 
थ! । इसलिए उसने अपने दरबार से संगीत को हटा दिया था । मगर उस 
समय के लगभग सब राजा, महाराजा, अ्रमीर, ज़मींदा[र, नवाब संगीत 
के भक्त और प्रेमी थे । यही कारण है कि संगीत बादशाही दरबार से 
निकल कर इनके दरबार मेँ फला फला । यह बात संगोत के लिए अच्छी 
ही साबित हुई क्योंकि इस प्रकार संगीत जनता के अ्रधिक समीप पहुँचा । 


मालवे के सुल्तान बाज़ बहादुर संगीत के बड़े ज्ञानी थे और नायक 
भी थे । उनकी रानी रूपमती भी संगीत, कला और कविता में इनके 
साथ-साथ थी । इनकी बनाई हुई चीज़ें आज भी गाई जाती हैं । 

ग्वालियर के राजा मानसिह संगीत के बड़े जानकार और क़द्रदान 
थे । वह खुद भी धभ्रपद बहुत श्रच्छा गाते थे और रचना भी करते ये । 
उन्‍नीसवीं सदी में जयपुर के महाराजा सवाई जयसह संगीत के बहुत 
बड़े जानकार हुए और उन्होंने रज्जब अली खाँ से बीनकारी सोखी । 
उनसे कुछ पहले अलव र-नरेश महाराजा शिवदान सिंह भी संगीत के बड़े 
प्रेमी और जानकार थे। रामपुर के नवाब क़लबे अली खाँ, कासिम अली 
खाँ और हामिद अली खाँ संगीत के बड़े अच्छे जानकार और सच्चे प्रेमी 
हुए हैं और मौजूदा नवाब भी संगीत के बड़े विद्वान हैं तथा इनके 
यहाँ अब भी हिन्दुस्तान के कई मशहूर कलाकार मौजूद हैं। उननी- 
सी शताब्दी में टोंक के नवाब इल्नराहीम खाँ संगीत के जानकार श्ौर 
आश्रयदाता थे । उन्हीं दिनों नवाब हैदर अली खाँ बहुत अच्छा गाते 
थे और किलसी नरेश नवाब जानी साहब भी खुद सुरसिगार बहुत अ्रच्छा 
बजाते थे । मैसूर के महाराजा साहब श्री कृष्णराज बारियर संगीत 
विद्या के बहुत बड़े जानकार थे। उन्होंने शपन्ता और सुब्बन्ना से रुद्र- 

बीन सीखी थी । पंचगछिया नरेश महाराजा लक्ष्मीनारायण सिह हार- 
मोनियम और पखाबज बहुत अच्छी बजाते थे और संगीत के बड़े पारखी 
थे । बरनली के महाराजकुमार श्यामानन्द सिन्हा विश्वदेव चैटर्जी से ख्याल 
अस्थाई सीखे और बहुत सुरीला गाते थे। उन्हें संगीतज्ञों से बहुत प्रेम 
है और भारत के सभी संगीतज्ञों को इन्होंने अपने यहाँ सुना है तथा 
उत्तका आ्रादर-सत्कार किया है। सारे बिहार राज्य में संगीत के मामले 
में इनसे ज्यादा समभदार और क़द्रदान दूसरा रईस नहीं । 


इन लोगों के श्रलावा बहुत-सी रियासतों के राजा और रईस संगीत 
के बड़े जानकार और प्रेमी हुए हैं। उनमें से कुछ स्थानों के नाम ये हैं : 
लूनावाड़ा, मुरसान, ग्वालियर, बड़ौदा, आवागढ़, हैदराबाद, दुजाना, 
किसनगढ़, बूंदी, उनियारा, जोधपुर, जनागढ़, भावनगर, पटियाला, राज- 
कोट, नाभा, काश्मीर, मिरज, इचलकरंजी, कोल्हापुर, गढ़वाल, मुघौल, 
जमखंडी, भोर, इन्दौर, देवास, धार, भोपाल, दरभंगा, मुशिदाबाद, 
सुल्तानगंज, महिपादल, पालमपुर, राघनपुर, धर्मपुर, बाँसदा इत्यादि । 


कुछ प्रारम्भिक तथा अकबरकालीन प्रसिद्ध संगीतज्ञ 


अमीर खुसरों 


इनका असली नाम अबुल हसन था। इनके पिता श्रमीर सौफ़्द्दीन 
महमृद बलख के अ्रमीर थे, और चंगेज़ खाँ का हमला शुरू होने के दिनों 
में हिन्दुस्तान आकर बसे और यहाँ के उमराव में गिने जाने लगे। 
अमीर खुसरो मोमिनाबाद में पैदा हुए थे जिसे उस जमाने में बेताली 
या बतियाली कहा जाता था । इन्हें सबसे पहले फ़ारसी की शिक्षा दी 
गई । उसके बाद उन्होंने हिन्दी में भी एक पण्डित का दर्जा हासिल 
किया । तभी यह संगीत की तरफ़ भी भूके और उसमें तो इन्होंने कमाल 
ही पैदा कर दिखाया । इनका स्वभाव बड़ा कवि-सुलभ था और नई- 
सई उपज और सूक इनमें कूट-कूटकर भरी हुई थी । अ्रमीर खुसरो ने 
हिन्दुस्तानी संगीत में कई नई चीज़ें जोड़ीं। इनके बनाए हुए राग सर- 
पर्दा, जीलफ, एमन, गारा, बहार अब तक सबको पसन्द आते हैं । वाद्यों 
में इनकीं सबसे बड़ी ईजाद है सितार । इस साज्ञ की प्रभावोत्पादकता 
और प्रसिद्धि के बारें में कुछ भी कहना आवश्यक नहीं; हिन्दुस्तान के 
कोने-कोने में उसका प्रचार इस बात का सबसे बड़ा सबूत है । बुजुर्गों 
से सुना है कि तबला भी इन्हीं की ईजाद था। इनसे पहले केवल 
म॒दंग बजाया जाता था। इन्होंने ही मृ्दंग को देखकर तबला-बायाँ 
बनाया, यानी उसके दो हिस्से कर दिए, एक तबला और दूसरा बायाँ । 
इसके बाज़ के बोल भी मुदंग की तर्ज पर ही ढाले गए, पर इन बोलों में 
कुछ नरमी पैदा की गई। इनके बनाए हुए साज हिन्दुस्तान भर में 
पसन्द हुए और प्रचलित हुए , गाने की चीज़ों में तराना, रुबाई आदि 


पक 


भी इन्हीं की यादगार हैं । सुना है कि कुछ और भी चीजें इन्होंने बनाई 
थीं, जैसे क्रौल, क़लबाना, नव्श, गुंल, हवा, गोशा, शोशा इत्यादि | मगर 
ये सब चीज़ें भ्रव सुनने में नहीं आती | इनका बादशाह ग़यासुद्दीन तुग- 
लक के ज़माने में सन्‌ ७२५ हिजरी में स्वर्गवास हुआ और यह दिल्‍ली 
में हज़रत निज्ञामुद्दीन औलिया की दरगाह में दफ़नाए गए । 


ख्वाजा बहाउद्दीन नकक्‍्शवन्दी रहमतुल्लाह 





ग्लेह मुलतानी 

यह संगीत विद्या के बड़े भारी जानकार थे । मुलतानी राग इन्हीं 
का ईजाद किया हुआ है जो हिन्दुस्तान भर में गाया और दिलचस्पी 
से सुना जाता है । इनकी दरगाह मुलतान में है । 
तानसेन 


तानसेन गौड़ ब्राह्मगा थे । उनकी बानी गौड़ी थी जो बाद में गोबर- 
हारी मशहूर हो गई । इनके पिता का नाम मकरनन्‍्द पांडे था। सुना है 
कि रियाप्षतत ग्वालियर के किसी गाँव में इनका जन्म हुआ | ,जब होश 
संभाला तो ग्वालियर आये और हज़रत मुहम्मद ग़ौस ग्वालियरी से 
अज किया कि मुझे गायन कला बहुत पसन्द है। हजरत ने कहा, 'जा, 
व॒न्दावन में तुझे उस्ताद मिलेगा । यह हुक्म पाते ही इन्होंने वन्दावन 
का रास्ता लिया जहाँ हरिदास स्वामी ज॑से महान्‌ कलाकार मौजूद थे । 
तानसेन इनके पैरों पर जा गिरे और अपने हृदय की अभिलापषोां प्रकट 
की । स्वामी जी ने बहुत प्रेम से इन्हें सिखाना शुरू किया और बरसों 
इनको गायन कला की शिक्षा देते रहे । तानसेन गुरु जी की सेवा से 
कभी न थकते थे और सीखने तथा मेहनत करने में जी तोड़कर कोशिश 
करते थे । शिक्षा पूरी करने के बाद यह रीवाँ के महाराजा राम के यहाँ 
जाकर रहने लगे। धीरे-धीरे बादशाह अकबर ने इनकी कला की तारीफ़ 
सुनी और इन्हें रीवाँ से दिल्‍ली बुलबवा भेजा। जब बादशाह का हुक्म 
रीवाँ नरेश के पास पहुँचा तो उन्होंने तानसेन को बड़े सम्मान के साथ 
बिदा किया । कहा जाता है कि जिस पालकी पर सवार होकर तानसेन 

दिल्‍ली के लिए चले उसमें बहुत दूर तक खुद रीबाँ नरेश ने कन्धा दिया 
था । दिल्‍ली में बादशाह अकबर इनके गाने से बहुत खुश हुए और 
इनको अ्रपने दरबार के नवरत्नों में स्थान दिया । ग्रबुलफ़ज़ल ने ग्रपनी 
पुस्तक आइने श्रकबरी' में इनकी बहुत तारीफ़ की है और यह भी 
लिखा है कि एक हजार साल में ऐसा गवैया पैदा नहीं हुआ । तानसेन ने 
ध्रपद भी बहुत-से बनाए थे और कुछ घरानों में इनकी चीज़ें ग्राज भी 


सुनने में श्राती है । 

अबुलफ़जल को 'आ्राइने अ्रकबरी' में और भी बहुत से गायकों का 
जिक्र आता है। पर उनमें से एक-दों को छोड़कर किसी दूसरे के बारे 
में नाम से अधिक कोई जानकारी नहीं मिलती । उनमें से कुछेक नाम 
हम यहाँ लिख रहे हैं : 

गायक--सुरज्ञान खाँ, मिर्यां चंद, मोहम्मद ख्राँ, बौर मंदल खां, 
दाऊद खाँ, सईद खाँ, मियाँ लाल, तानसेन के सूपुत्र तानतरंग खाँ, मुल्ला 
इश्ाक धाड़ी और उनके भाई रहमत उल्‍्ला, नायक चिरचू, सुल्तान 
हाफ़िज हुर्सेन मशहेदी, रंगसेन, मीर अब्दुल्ला, मीरज़ादा खुरासानी । 

बावक--कासिम उफं कोहबर (रबाब के आविष्का रक ), शाहाब खाँ 
(बीनकार ) प्रवीन ख्रां (बीनकार ), दोस्त मुहम्मद मशहैदी ( बाँसुरी- 
वादक ), शाह मुहम्मद (शहनाईवादक ), मीर अब्दुल्ला ( क़ानूनवादक ) , 
दरदी यूसूफ (तम्बूरावादक ), सुल्तान हाशिद मशहेदी (तम्बूरावादक ), 
मुहम्मद अमीर (तम्बूरावादक ), मुहम्मद हुर्सन (तम्बूराबादक ), काश- 
वेग कुवचाक-कुम्बरी, शेख डावन डाढी, मीर सईद अली मशहैदी आदि । 


स्वामी हरिदास 


यह हिन्दुस्तान के बड़े उच्चक्ोटि के कलाकारों में से हुए है । यह 
ग्रधिकतर वृन्दावन में ही रहा करते थे । अकबरी दरबार के प्रसिद्ध 
गायक तानसेन इन्हों के शिष्य थे | एक बार जब बादज्याह अकबर त!न- 

सेन के गाने से बहुत ही ज्यादा खुश हुए और बहुत तारीफ़ करने लगे 
तो तानसेन ने हाथ जोड़कर अ्ज किया, “अगर बादशाह सलामत मेर 
गुरू जी का गाना सुनें तो उन्हें मालूम होगा कि संगीत क्या चीज़ है ।' 

बादशाह अकबर को यह सुनकर बड़ी उत्सुकता पैदा हुई । उन्होंने 
फौरन हुक्म दिया कि उन्हें जल्दी से जल्दी बुलवाया जाय । 


तानसेन ने फिर अर्ज किया, “वह तो त्यागी पुरुष हैं । सारी दुनिया 
से नाता छोड़ चके हैं तथा व॒न्दावन के एक मठ में भजन किया करते 
हैँ । श्रक्सर वह जंगलों में निकल जाते हैं और वहीं विश्राम करते हैं ।* 

यह सुनकर बादशाह खुद बुन्दावन जानें पर आमादा हो गए 
और तानसेन से कहा कि किसी दिन ब॒न्दावन चलेंगे और किसी भी 
तरह उनका गाना जरूर सुनेंगे। एक दिन समय निकाल कर बादशाह 
तानसेन के साथ वृन्दावन जा पहुँचे । वहाँ पता चला कि हरिदास स्वामी 
कुछ दूर पर एक जंगल के भ्रन्दर रहते हैं ।॥ तलाश करते-करते तानसेन 
गौर बादशाह अकबर दोनों स्वामी जी के पास पहुँच गए । स्वामी जी 
अपने शिष्य को देखकर बहुत खुश हुए | बादशाह अ्रकबर अपना भेंस 
बदले हुए थे । तानसेन ने इन्हें अ्रपना शिष्य बताया । थोड़ी देर बाद 
ही तानसेन ने गुरू जी से प्रार्थना की, “बहुत दिन से आपका मधुर संगीत 
नहीं सुना । आज यदि कृपा करें तो हमारे कान पवित्र हो जाएँ ।” 





गुरु जी की अनुमति पाकर तानसेन ने तम्बूरा उठाकर मिलाया 
और गुरु जी के पास बँठकर छेड़ने लगे | स्वामी जी ने गाना जझ्युरू किया 
आर इस ढंग से अलाप करने लगें कि तानसेन और बादशाह दोनों पर 
जादू का-सा असर पड़ा । ज॑से-जैसे गुरू जी बढ़त करते गये, इन दोनों 
की हालत बदलती गई। एक तरह की बेहोशी-सी होने लगी। नौबत यहाँ 
तक पहुँची कि एक को दूसरे की सुध न रही । थोड़ी देर बाद स्वामी 
जी गाता बन्द करके जंगल में किसी तरफ़ को चले गए । जब इन दोनों 
को होश ग्राया तो देखा कि न गाना ही है, न स्वामी जी ही । दोनों 

दिल्‍ली वापस लौट श्राये । बादशाह अकबर ने अनुभव किया कि सचमुच 
संगीत का कोई पार नहीं है । 


नायक बैजू और नायक गोपाल 
नायक बैजू अकबर के दरबार का बहुत ही मशहर कलावन्त था । 
उसी ज़माने में एक बार मद्रास का नायक गोपाल दिल्ली पहुँचा । कहा- 
जाता है कि इनके साथ इनके एक हज़ार शिष्य भी थे जो इनके सिहा- 
सन को कनन्‍्धों पर उठाये हुए चलते थे । नायक गोपाल को अपने सगौत- 
शास्त्र के ज्ञान का बड़ा घमण्ड था। बादशाह अकबर की ग्राज्ञा से नायक 
बज और नायक गोपाल का शास्त्रार्थ हुआ । कई दिनों तक दौनों कला- 
कार एक-दूसरे को श्रपनी विद्या दिखाते रहे और चर्चा करते रहे । 
ग्रखिर नायक बज ने एक ध्रपद रच कर और उसे राग खट सें बिठाकर 
नायक गोपाल को सुनाया । यह बहुत ही मशहर भ्रपद है जिसे कपताल 
में बिठाया गया है। भ्ुपद के बोल इस प्रकार हैं : 
स्थायी 
विद्याधर गनियन सों कहा झरिये, कछु गन चर्चा की लराई लरियें । 
# “ अन्तरा 
जो कछु झ्रावे तो गाय सुनाये नहीं तो गूनियल के चरन परिये । 
संचारी 
मेरो तेरो न्याव निरंजन के श्रागे चन्दन बबल को एक ठौर छारिये । 
ग्राभोग 
ज्ञान के समभावे को बहु बेख करिये, कहे बेजू नायक तानन तिरिय। 


सुजान खँ 


इनका असली नाम सुजानसिह था। वाद में यह सुजान खाँ के नाम 
से मशहूर हुए | इनकी बानी नौहारी कहलाती है। यह संजीत विद्या के 


० 


बड़े भारी विद्वान्‌ और बड़े प्रभावशाली गायक हुए हैं। इनके गाने में 

बडा झसर था और यह अकबरी दरबार के बड़े अच्छे गवेयों में माने 
जाते थे | यह कवि भी थे और इनकी कविता बहुत लोकप्रिय थी । इनके 
बनाए हुए ध्रपद खानदानी गवये ग्रब भी गाते हैं । इनके घराने के लोग 
हिन्दुस्तान में बडे प्रसिद्ध हुए जिनके बारे में आगे लिखा जाएगा । इनके 
बारे में ही यह सुना है कि बादशाह के हुक्म से एक बार इन्होंने दीपक 
राग गाया था। गाने के पहले इन्होंने एक हौज पानी से ऊपर तक भरवा 
दिया और उसके चारों तरफ दीपक रखवा दिए। इसके बाद हौज के 
बीच में यह ख़ुद बैठ गए और अपना गाना शुरू किया । इनके गानें के 
असर से धीरे-धीरे पानी गरम होने लगा और चारों तरफ़ के दीपक जल 
उठे । गाना ख़त्म करके खाँ साहब हौज़ से बाहर निकल आए । 


यह बड़ धामिक स्वभाव के व्यक्ति थे। एक बार यह बादशाह से 
आज्ञा लेकर हज करने के लिए मक्का गए और फिर नबी की जियारत 


के लिए मदीना भी पहुँचे । वहाँ इन्होंने भक्ति से प्रेरित होकर एक ध्रपद 
लिखा जो इस प्रकार है : 


थ्रुषद राग जोग--चौताल 
स्थायो ० 
प्रथम सन झल्लाह जिन रचो न्रे पाक नबीजी पे रख ईमान ऐ रे स॒जान । 
अन्तरा 
वलीग्रन मन शाहे मरदान ताहिर मन संय्यदा इमाम मन हसननंदीन मन 
कलमा किताब मन कुरान । 
वाबा रामदास 


श्रकबर के दरबार के अच्छे गवैयों में एक बाबा रामदास भी थे 
और यह बहुत प्रसिद्ध थे । रहने वाले यह ग्वालियर के थे, मगर दिल्‍ली 


आने के बाद फिर कभी बाहर नहीं गये । इनकी तबीयत में बड़ी जिदृत 
थी। राग रामदासों मल्हार इन्हीं का बनाया हुआ है जिसे बड़े-बड़े 

कलाकार आज तक गाले हैं। इस राग को रामदास जी ने कुछ इस 
तरह से रचा है कि मुश्किल होते हुए भी इसके आनन्द में कोई फ़र्क़ 
नहीं आता । इसीलिये यह राग मुश्किल रागों में बहुत पुरश्नसर माना 
गया है । 


सूरदास 

सूरदास बाबा रामदास के बेटे थे और संगीत विद्या के बड़े भारी 
पडित थे । राग सूरदासी मल्हार इन्हीं का बनाया हुआ है। बहुत 
सम्भव है कि इन्होंने इसके श्रतिरिक्त और भी राग बनाये हों, मगर 
उनका कोई पता नहीं चलता। सूरदासी मल्हार बड़ा ही प्रभावपूर्ण 
राग है । 
विलास खाँ 

ग्रकबरी दरबार के प्रसिद्ध गाने वालों में विलास ख्राँ भी थे और 
होली, श्रपद के बड़े माने हुए उस्ताद थे। कुछ किताबों से ऐसा भी 
अनुमान होता है कि यह तानसेन के पुत्र थे। विलासखानी तोड़ी इन्हीं 
की बनाई हुई है । 
अन्य गवयें 

दिल्‍ली के नामी गवंयों में एक लाल खाँ भी थे। आलाप, भ्रुपद 
ग्रौर धमार गाने में इनको बडी प्रसिद्धि थी। यह विलास खाँ के दामाद 
थे और अकबर के राज्यकाल के अन्तिम दिनों में हुए थे । 


इनके अतिरिक्त हाजी सुजान खाँ के चारों बेटे भी अच्छे गवँये थे । 
उनके नाम हैं : अलखदास, मलकदास, खलकदास और लोॉगदास । इन 
लोगों ने संगीत की शिक्षा अपने पिता से पाई थी और श्लरुपद, धमार 
तथा झ्ालाप बहुत अच्छा गाते थे । इन लोगों की बनाई हुई कुछ चीजें 
भी कुछेक घरानों में सुनाई पड़ती हैं। इनके अतिरिक्त अ्रकबर के 
राज्यकाल के अन्य प्रसिद्ध गाने वालों में बुजचन्द, श्रीचन्द्र और बाबा 

मदनराय वहुंत प्रसिद्ध थे और अपने जमाने में बड़े ही सुरीलि और झच्छे 
गायक माने जाते ये । इसी प्रकार लाहौर के रहनेवाले सादूल्‍ला खाँ की 
भी बड़ी प्रसिद्धि थी । 

बादशाह शाहजहाँ के जमाने में कुछ नामी कलावन्तों में कान खाँ 
और डागर सर्लमचन्द और शेख महम्मद अच्छे गवये थे और बड़े प्रसिद्ध 
थे । बहाउद्दीन रवाव और बीन बजाते थे और उन्हें होली, ध्रुपद श्रौर 
तराने बगैरह की बहुत अच्छी तालीम थी । इन्होंने खुद भी इस तरह की 
कुछ चीज़ों की रचना की थी। विशेषकर ध्रपद और तराना बाँधने में 
ये प्रसिद्ध हुए | यह भी सूना गया है कि भीमश्री और संकत वर्गरह रागों 
के जन्मदाता यही थे । 


सदारग 


संगीत की दुनिया में जो अगला नाम बहुत ही मणहर हुआ, बह 
सदारंग का है। इनका असली नाम नियामत खाँ था और यह बादशाह 
महम्मदशाह के ज़माने के बड़े ही प्रसिद्ध संगीतज्ञ थे । नियामत खाँ लाल 
खाँ के सुपृत्र थे और यह मियाँ तानसेन के घराने के बड़े ही प्रसिद्ध 
संगीतज्ञ हुए हैं। भारतीय संगीत को इनकी सबसे बड़ी देन 'अ्रस्थायी' 
या खयाल गायकी की है । इनके जमाने तक हिन्द्रस्तान में ध्रपद, होरी 
उन्द, प्रबन्ध तथा इसी प्रकार की दूसरी पुरानी चीज़ें गाई जाती थीं । 
किन्तु अस्थायी या खयाल ने इन तमाम चौज़ों से ज्यादा लोकप्रियता 
प्राप्त की । 

इनकी रची हुई 'श्रस्थायी' की विशेषता यह है कि उसमें प्रपद और 
धमार का पूरा-पूरा सीन्‍्दर्य मौजूद है। श्रन्तर सिर्फ इतना है कि चार 
हिस्सों की बजाय सिफ दो हिस्से, स्थायो और शअ्रन्तरा, क्रायम किए गए 
हैं। साथ ही “अ्रस्थायी की गायकी की तरकीब भी इन्होंने बिल्कुल 
निराली ही पंदा की। इसमें स्थायी-अन्तरा खत्म करने के बाद ही 
आकार, इकार और उकार में रागों का स्वरूप दिखाना शुरू किया। 


चीज के बीलों में भी आकार वगैरह का बटाने-बढ़ाने और खबसूरती के 
साथ चीज़ के सम पर आने की पद्धति शुरू की । राग के किस-किस स्वर 
पर ठहरना और सुन्दर तानें पैदा करना, टीप के स्वर पर ज्यादा से 
ज़्यादा ठहरना श्रादि नए ढंग प्रचलित किए। यही तमाम चीजे 'विलम्पत' 
में ग्रदा करने के बाद मध्य लय और फिर द्रुत लय में भी पूरी तरह 
प्रकट करने लगे । सदारंग नें अस्थायी में प्रपद और होरी में से बोल- 
तानें लकर मिलाई जिससे इसका अन्दाज़ और भी शानदार हो गया । 
यही कारण है कि यह नई गायन पद्धति इतनी लोकप्रिय हुई और बहुत 
से घरानों में 'श्रस्थायी' या खयाल गाते का झौक्र पैदा हुआ । बहुत-से 
गवयों ने इसको ग्रच्छी तरह से सीखा और धीरे-धीरे एक ऐसा ज़माना 
आरा गया कि होरी और श्रपद गाने वाले कम हो गये और “अस्थायी या 
खयाल गाने वाले हर तरफ़ नजर ग्राने लगे । 

शाह सदारंग की यह ईजाद संगीत की दुनिया की कोई साधारण 
घटना न थी। यह भारतीय संगीत की परम्परा में एक बड़े भारी 
विकास का चरण था। यही कारण था कि समचे संगीत संसार नें इसको 
बड़े सम्मान की दृष्टि से देखा और यह लोगों के मन को भा गया । 
सदारंग के बाद श्रन्य प्रतिभावान संगीतकारों ने इसमें थोड़ा-बहुत परि- 
वर्तत भी किया जिनमें बड़े महम्मद खाँ का नाम सबसे अग्रणी है । 


शाह सदारंग ने स्वयं भी बहुत-सी चीजें ब्रजभापा में लिखी थीं 
आऔर अपने शागिदों को सिखायी थीं। बाद में इनकों इस वात का भी 
ध्यान हुआ कि दिल्‍ली के आस-पास के प्रदेशों की भाषा में भी, जैसे 
ग्रवधी, पंजाबी, राजस्थानी आदि में भी, कुछ 'अस्थाइयाँ' बनाना 
उचित होगा श्रौर सचमच ही उन्होंने इन सब बोलियों में अच्छी-ग्रच्छी 
ग्रस्थाइयाँ बनाई और अपने शिष्यों को सिखाई। उस जमाने में 
फ़ारसी का भी रिवाज़ बहुत काफ़ी था। इसलिये इन्होंने फ़ारसी 
जबान से भी काम लिया ! 

सदारंग नें अपनी अस्थाइयों और खथालों कौ हर तरह की राग- 
रागिमियों में और प्रचलित तालों में बिठाया है। संगीत की इस नई 
पद्धति को शुरू हुए लगभग ढाई सौ साल बीत गए मगर खयाल और 
इसकी गायकी आज भी उतनी ही लोकप्रिय है । 


सदारंग ने अस्थायी की ईज़ाद क्यों की, इस प्रश्न का उत्तर 
देना आसान नहीं है। एक खानदानी गवंये से मेंने इसके बारे में सुना है 
कि एक बार बादशाह ने सदारंग को शाही हरम की कुछ लड़कियों को 
गाना सिखाने का हुक्म दिया। उस समय सदारंग ने दिल में खयाल 
किया कि श्रुषद के चार हिस्से हैं और वह बड़ी चीज है। क्‍यों म कोई 
दो हिस्सों की चीज़ बनाकर इन लड़कियों को सिखाई जाय ? यह सोच- 
कर उन्होंने सिफ स्थायी और अ्रन्तरा उन्हें बताना झुरू किया। धीरे- 
धीरे इस चीज़ में राग की बढ़त भी 


गुरू हुई और यह वादशाह को 
बहुत पसन्द आयी । इसके बाद तो 


इसकी लोकप्रियता के फलस्वरूप 


इसमें तरह-तरह की खुबियाँ पैदा की गई और इसका प्रचार दिनोंदिन 
बढ़ता गया । 


सुनने में श्राया है कि 'प्रस्थायी' ईजाद करने की दूसरी वजह यह 

थी कि शाह सदारंग और उनके भाई अथवा किसी ग्रन्य घनिष्ठ ज्यक्ति 
से आपस में वैमनस्थ हो गया था और इसका कारण यह था कि वह 
सज्जन शाह सदारंग के गाने पर एतराज़ किया करते थे। एतराज़ 
उनका यह था कि सदारंग को बड़े-बड़े ध्रपद तो याद हैं ही नहीं, बल्कि 
डर-बड़े प्रूपदों को तो उन्हें हवा तक नहीं लगी । अक्सर ग्रापस में इसी 
प्रकार की छेड़छाड़ होती रहती थी | इस छेडछाड के सिलसिले में सदारंग 
को अस्थायी या खयाल ईजाद करने का विचार सूभा और इन्होंने 
उन सज्जन से कहा, “अरब में एक ऐसी चीज़ की रचना करूँगा जिसे 
सारी दुनिया पसन्द करेगी। उसमें राग-रागिनियों का और लय का तो 
सारा अन्दाज होगा ही, साथ ही उसमें कुछ एसी बातें भी होंगी जिनसे 

गाने में एक श्रनोखापन पैदा हो जायगा जो संगीत की दुनिया के लिए 
एकदम नया होगा । इसी के बाद सदारंग नें प्रचलित रागों में 'अस्थायी' 
या खयाल की रचना की । लय के लिए उन्होंने ध्रपद का ताल छोड़ 
दिया, यानी भुदंग में बजाये जाने वाले ठकों से काम नहीं लिया और 
तबले-बायें पर बजने वाले मुलायम ठेकों में ये चीज़ें बिठाई। 

इसमें कोई भी सन्देह नहीं कि सदारंग संगीत के क्षेत्र में ग्राज तक 
अपना सानी नहीं रखते और इनकी रची हुई यह नई संगीत पद्धति 
हमेशा जीवित और लोकप्रिय रहेगी । 


ग्रदारग 


शाह सदारंग के बेटे मियाँ अदारंग भी संगीत के बड़ भारी पण्डित 
मर कलाकार हुए है । श्रपने पिता के यह सबसे श्रेष्ठ शिप्य थे | उच्च- 
कोटि के गायक होने के अलावा यह कवि भी बहुत अच्छे थे और इनकी 
बनाई हुई चीजें श्राम तौर पर सारे हिन्दुस्तान में गाई जाती हैं । उदा- 
हरण के तौर पर इनकी रची हुई एक छोटी-सी चीज के बोल यहाँ दिये 


जाते हैं : 
खयाल राग देसी--तीन ताल 


स्थायी 
साँची कहत है अदारंग यह नदी नाव संजोग । 
ग्रन्तरा 
कौम किठी के श्रावे जावे, दाना पानी किस्मत लावे, यही कहत सब लोग । 


मनरंग 

शाह सदारंग के शिष्यों में मियाँ मनरंग का नाम भी बहुत ही ऊंचा 
आर उल्लेखनीय .है । प्रभावपूर्ण गाने के साथ-साथ इनकी उच्च कोटि की 
कविता ने भी उन्हें बहुत प्रसिद्ध बनाया है। इनके रचे हुए खयाल, 

अस्यादयाँ वारह बहुत ही प्रसिद्ध हैं जो श्रपतती सुन्दरता और बन्दिश 
में बेजोड हैं। इसीलिए इनके रचे हुए गीत हिन्दुस्तान भर में बहुत ही 
लोकप्रिय हुए और लगभग सभी ख़ानदानों में ये चीजें ग्रभी तक प्रचलित 
हैं। उचित तो यह होता कि इनकी दस-बीस अस्थाइयाँ इस पुस्तक में 
दी जातीं, मगर इनकी रचनाएँ साधारणत: सही-सही ही गाई जाती हें । 
इसलिए सिफं एक ही चीज़ नमूने के तौर पर पेश की जा रही है : 


राग बरवा--ताल तिलवाड़ा 


स्थायी 
ए री मको नाहि परत चेन, तरफ्त हूं से परी । 
अन्तरा 
मनरंग पिया अजहू नहिं आये झंसवन लागि भरी । 
ग्रन्य संगीतज्ञ 
ग्वालियर के राजा मानसिह के दरबार में भी बहुत से प्रसिद्ध कला- 
वन्त मौजूद थे जिनमें नायक भिन्‍नू, नायक मच्छू और नायक बखरुश्‌ का 
नाम विशेष रूप से उल्लेखनीय है। अव॒लफजल ने पग्रपती पुस्तक 'आ्राईने 
अकबरी में भी इनकी प्रशंभा की है । राजा मानसिह की मृत्यु के बाद 
गुजरात के सुल्तान महमूद ने इन्हें अपने पास बला लिया और अपने 
दरबारी गवयों' में इनको इज्जत दी । ये लोग ध्रपद और होरी बहुत 
अ्रच्छा गाते थे और आलाप पर भी इनका प्रा-पूरा श्रधिकार था । 
मुगल वंश के अन्तिम बादशाह बहादुरशाह के दरबार में भी बहुत 
से ऊँचे दर्जे के गवंये और बजाने वाले मौजूद थे। उनमें मिर्जा कलि, 
मिर्जा चिड़िया, मिर्जा गौहर, मिर्जा शब्बू और फ़ीरोजशाह का नाम 


लिया जा सकता है । बहादुरशाह के ज़माने में ख्वाजा जान और ख्वाजा 
मान नाम के दो संगीतज्ञों का भी उल्लेख मिलता है। मुगल बराने के 





प्रहमद श्रली खाँ 

कुछ शाहज़ादों को भी संगीत का शौक़ थां और उस घरानें के कुछ लोग 
तो आज तक संगीत में दिलचस्पी रखते हैं । इनमें से कुछेक गाते हें, 
कछ लोग सितार बजाते हैं, कुछ लोग तबला बजाते हैं। मिर्जा सुरैया 
के सुपुत्र को मैंने ख़द दिल्ली में गाते सुना है। उनकी आवाज़ बहुत 
सुरीली और दर्दंभरी हैं और उन्हें बहुत-से रागों में स्थायी-अन्तरा याद 
हैं जिन्हें अच्छी तरह से गा सकते हैं । यह दिल्‍ली वाले चाँद खाँ के 


शागिद हैं । 


तानसेन की सन्‍्तान ओर उनकी शिष्य-परम्परा 


इसमें कोई सन्देह नहीं कि भारतीय संगीत की श्रेष्ठतम परम्परा 
तानसेन और उनके शिष्यों के नाम के साथ जुड़ी हुई है। इस परम्परा 
में शुरू से श्रब तक बड़े-बड़े गाने-बजानें वाले पैदा होते रहे हैं । उनमें 
कुछेक का ज़िक्र यहाँ किया जाता है । 


नौवत खाँ 


यह तानसेत के दामाद थे और बीन बजाने में बड़े ही निपुणा थे । 
शाही दरबार में भी इनका बहुत ही अधिक सम्मान होता था। इनके 
ब।द इनकी सन्तान में भी संगीत विद्या का पूरा-पूरा प्रचार रहा श्र 
इनके घराने के लोग अब तक कछेक रियासतों में पाये जाते हैं। इनकी 
वंश-परम्परा के कूछेक नाम इस प्रकार हैँ : शेर खां, हुसैन खाँ, ग्रसद खाँ, 
लाल खाँ, बेनजीर खाँ, अ्रसद खाँ सानी, लाल खाँ सानी, खुशहाल खाँ। 


इनमें से श्रधिकाँश के बारे में कोई जानकारी हमको नहीं मिलती । 
खुशहाल खाँ के बारे में सिर्फ़ इतना पता चलता है कि वह बहुत ही 
उच्च कोटि के विद्वान थे | संगीत विद्या पर इन्होंने कोई एक पुस्तक भी 
लिखी थी, मगर वह अब तक देखने में नहीं आई । 


इसी घराने में जीवनशाह के सुपुत्र छोटे नौबत खाँ भी हुए हैं। 
इनका उपनाम था निर्मलशाह। हिन्दुस्तान में यह अपने इस उपनाम 
से ही मशहर हुए। यह बीन अच्छी बजाते थे और इनके क्रायम किए 
हुए बीन के कायदों को हिन्दुस्तान के सभी बीनकारों ने माना और 
उनका अनुसरण किया । सम्भवतः यह रामपुर दरबार में थे । 

इसी तरह से रामपुर के उमराव खाँ द़ण्डारे और उनके सुपृत्र 
रहीम खाँ तथा श्रमीर खाँ तानसेन के घराने में बहुत ही प्रसिद्ध कलाकार 
हुए हैं । ये तीनों ही बहुत ऊँचे दर्जे के वीनकार थे और श्रपद पर भी 
उनका अच्छा ग्रधिकार था। इन तीनों का नाम भी सारे हिन्द्स्तान में 
हुआ । विशेष कर अमीर ख्राँ ती बहुत ही प्रसिद्ध हुए । ये रामपुर के 
नवाब क़ल्बे अली खाँ के दरबार के विशेष संगीतज्ञ थे और इसमें 
कोई सन्देह नहीं कि बीनकारी की तमाम खूबियों पर उनको पूरा-पूरा 
अधिकार था । 


वज़ीर खाँ 

इन्हीं ग्रमीर खाँ के बेटे वजीर खाँ भी तानसेन के घराने के बड़े 
प्रसिद्ध संगीतज्ञ हुए हैं । इन्होंने अपने पिता से संगीत की बहुत श्रच्छी 
शिक्षा प्राप्त की थी। खानदान के सब ध्रपद इन्हें याद थे और बीन के 
भी सारे क़ायदे इन्होंने सीखे थे। इनक बीन बजाने की हिन्दुस्तान भर 
में चर्चा थी । वज़ीर खाँ ग्राम जलसों में बीन बजाता पसन्द नहीं करते 
थे, बल्कि खास-खास लोगों को छोड़ कर और किसी को अपना काम 
सूनाना इन्हें स्वीकार न था। शायद इन्हें यह डर था कि सुनकर कोई 
दूसरा इनकी विद्या को उड़ा न ले । जो हो, इनके उच्च कोटि के कला- 
कार होने में किसी तरह का भी सन्देह नहीं है। यह रामपुर के नवाब 
हामिद अली खाँ के उस्ताद थे और पण्डित भातखण्डे के भी। सन्‌ 
१९२० मेँ रामपुर में ही इतका देहान्त हुआ । श्राजकल इनके पोते दबीर 
खाँ कलकत्ते में रहते हैं और इन्हें भी श्रुपद, आलाप और बीन की 
तालीम मिली है। कलकत्ते में दूसरें लोग भी इतसे संगीत की शिक्ष। 
ले रहे हैं । 
सेनिए 

इन लोगों के अ्रतिरिक्त तानसेन के घराने से सम्बन्ध रखने वाले 
और भी कलाकार हुए हैं जो सेतिए कहलाते हैं । इनमें जाफ़र ख्राँ और 

प्यार खाँ भी हुए हैं । सुना है कि ये दोनों बहादुर हुसैन खाँ के क़रीब के 
रिश्तेदार थे । ये लोग लखनऊ के रहने वाले थे और ज्ञाह आलम इतकी 
बहुत क॒द्र करते थे । ये लोग रबाब बजाते थे और उसमें बीन का पूरा 
असर पैदा करके दिखाते थे। इनके जैसे रबाब बजांते वाले बाद में 
बहुत कम हुए । 


मसीत खां 


इसी तरह सेनियों में एक उस्ताद मसीत खाँ हुए हैं जो सितार के 
बड़े भारी जानकार थे । इनकी शैली अपने ढंग की ग्रनोखी थी और तभी 
से इनके वाज का नाम मसीतखानी बाज पड़ा। यह बहुत ही मुश्किल 
पेचदार कठिन वाज बजाते थे । 


ग्मरत हसेन 


अ्मरत हुसैन उर्फ़ इमरतसेन नामक एक सितारिये तानसेन के ही 
घरानें में जयपुर में हुए हैं। यह महाराजा सवाई रामसिह के दरबार में 
नौकर थे और महाराजा ने उचित वेतन के अलावा इन्हें एक गाँव की 
जागीर दी थी और सवारी के लिए पालकी दे रखी थी। यह सन्‌ 
१८८० में जयपुर में ही दिवंगत हुए। इनके सितार बजानें की तारीफ़ 
सब लोगों से सुनी गई है। मसीतखानी बाज इनसे खूब अदा होता था 
और लयदारी में तो इनका कोई जोड़ नहीं था । 


आलम हसेन 


तानसेन के घराने में आलम हुसैन नामक एक बड़े ऊँचे गवैये और 
संगीत के विद्वान हुए हैं। यह भी महाराजा रामसिंह के दरबारी गवैये 
थे | कहा जाता है कि इन्होंने कछ चीजों की रचना भी की थी पर आज 
वे हमें प्राप्त नहीं हैं। जयपुर दरबार में ही एक बीनकार लालसेन भी 
थे | यह भी तानसेन के खानदान में ही पैदा हुए । 

अमीर खाँ 

सेनियों के घराने में जो एक बहुत बड़ा नाम है वह अमीर ख्राँ को 
है। इस बराने में इन्हें बहुत ही श्रचिक ख्याति मिली । यह सितार 
बजाते थे और इनका बाज बहुत ही प्रभावपू्ों था। इनके गत-तोड़ों में 
वॉल-बाँद की तरकीब, लय की काट-तराश बहुत ही ऊँचे दर्जे की होती 
थी । जोड़ बजाते समय बहुत बार यह महफ़िल को रुला देते थे और 
फिर लयकारी से सबकी तबीयत खुश करते थे । यह ग्वालियर के महा- 
राज माधवराव सिधिया के उस्ताद थे ओर उम्र भर ग्वालियर में ही 
रहे । यह हर साल अपने मित्रों और सम्बन्धियों से मिलने के लिये जय- 
पुर जाया करते और वहाँ महीने दो महीने ठहरते । यह बौनकार भी 
बहुत ऊँचे दर्ज के थे । सन्‌ १६१३ में जयपुर में इनका स्वर्गवास हुआ । 


हेफ़ोज़ खाँ 

यह तानसेन के घराने के मम्म खाँ के बेटे थे और सितार बजाते 
थे । मसीतख़ानी बाज पर इन्हेँ बहुत श्रच्छा अधिकार था और लय की 
काट-तराश इनसे बहुत निभती थी । इनकी मिजराबं बड़ी जोरदार होती 
थीं और यह बोल बड़े खबसरत काटते थे। हिन्दुस्तान में दूर-दूर तक 
इनकी तारीफ़ हुई और टोंक, ग्वालियर, अलवर, जयपुर, रामपुर आदि 
रियासतों से इन्हें अच्छे इनाम मिले थे। सन्‌ १६०६ में इनका देहान्त 
हुआ । 
निहालसेन 

सेनियों के खानदान में निहालसेन एक बड़े ही प्रतिभावान संगौतज्ञ 
हुए हैं । इन्हें इमरतसेन ने भ्रपना दत्तक पुत्र मानकर और तालीम देकर 
काबिल बनाया था। यह सितार बजाते थे और इनके बाज में बड़ा 
असर था। इमरतसेन की मृत्यु के बाद महाराजा माधोसिह ने इनको 
भी उचित वेतन देकर नियुक्त किया और जागीर भी बहाल रखी | यह 

सन १६१५ मैं जयपुर में स्वगंवासी हुए। इन पंक्तियों के लेखक ने 
ग्रपनी तालीम के जमाने में जयपुर मेँ इन्हें सुना था । 
फ़ज़ल हुसेन खाँ ओर फ़िदा हुसेन खाँ 

ये दोनों अ्रमौर खाँ के सुपुत्र थे और अपने पिता से दोनों ने बहुत 
ही अ्रच्छी तालीम और जानकारी पाई थी । ये दोनों ही सितार बजाते 
थे मगर इनमें फ़जल हुपनन खाँ का हाथ बहुत तैयार था और लय- 
कारी में इनकी टक्कर का दूसरा आदमी नहीं था । इन्हें भी ग्वालियर, 
बड़ौदा, जयपुर, रामपुर आ्रादि रियासतों से बहुत अच्छे-ग्रच्छे पुरस्कार 
प्राप्त हुए । इन्हें पान खाने और घोड़े की सवारी का बहुत ज्यादा शोक 
था । घड़सवारी की तो बहुत ही अच्छी जानकारी थी तथा कैसा ही 
एबदार घोड़ा हो, उसे झट से क़ाब में कर लेते थे । इनको भी लेखक ने 
अच्छी तरह देखा और सुना है । 


हादुर हुसेन खाँ 


सेनियों के खानदान में एक और बहुत प्रसिद्ध नाम बहादुर हुर्सन 
खाँ का है । संगीत के इतिहास में इनका दर्जा बड़ा ऊँचा है। यह सुर- 
सिगार और रबाब दोनों ही बजाते थे और दौनों ही पर इनका बड़ा 
भारी अधिकार था। तान-बंधान की खबसूरती, लड़ और गुथाव का 
आनन्द, राग-रागिनियो का सही स्वरूप--ये तमाम खूबियाँ एक साथ 
इनमें पाई जातो थी। सुरसिगार, रबाब और बीन के अलावा इन्हें अ्रपने 
खानदान के बहुत-से ध्रूपद भी याद थे। यह ख़ुद भी रचना करते थे 
ओर इनकी बाँवी हुई सरगमें और तराने भ्रब भी बडे आदर के साथ 
गायवे जाते हैं । इनकी रची हुई चीजों के सुनने से पता चलता है कि 
राग-रागिनियों की सही तानों पर इनका कैसा सच्चा अधिकार था। यह 
रामपुर के नवाव क़ल्ब गअ्रली खाँ के उस्ताद थे । बहादुर हुसैन खाँ 
रोज़ाना कई घण्टे मेहनत करते थे । इनके जमाने में ही कुदऊसह नामक 
एक पखावजी बड़े मशहूर थे जिनकी मेहनत का यह हाल था कि रात 








बहादुर हुसेन ख़ाँ 

को मोमबत्ती जलाकर आगे रख लेते थे और जब तक वह जलकर ख़त्म 
न हो जाती, उनका हाथ पखावज पर बराबर चलता रहता । नवाब 
साहब ने जब उनकी तारीफ़ सुनी तो उन्हें रामपुर बुलवाया । उनकी 
बड़ी इच्छा थी कि उन्हें बहादुर हसन खाँ के साथ-साथ सुनें | श्रन्त में एक 
दिन दोनों उस्तादों को एक साथ बिठा दिया । दोनों ही पक्‍के मेहनती 
थे, खब तैयारी से बजाते रहे । बहुत देर के बाद खाँ साहब के हाथ से 
जबा छूट गया, मगर उनके हाथ नहीं रुक । बराबर बजाते ही रहे, 
यहाँ तक कि उँगलियों से लह ठपकने लगा । यह देखकर नवाब साहब 
से न रहा गया। फ़ौरन उठें और पास आकर दोनों साज़ों पर हाथ 
रख दिये । उन्होंने दोनों की तारीफ़ की, दोनों को ही श्रच्छे पुरस्कार 
दिये और यह भी कहा कि तुम दोनों ही अपने-अपने काम में बेजोड़ हो । 
कासिम अली खाँ 


बहादुर हुसन ख्राँ के पास के रिश्तेदारों में एक क़ासिम अली खाँ 
थे जिन्हें सुरसिगार बजाने में बड़ी प्रसिद्धि प्राप्त हुई थी। यह भी अपने 
जमाने के बड़े नामी तंतकारथे । यह ज़्यादातर बंगाल में रहते थे । ढाका 
के नवाब साहब इनसे बहुत प्रसन्‍त थे और अत में उन्होंने खाँ साहब को 
ढाका रहने पर तैयार कर लिया था। खाँ साहब की उम्र का बाक़ी 
हिस्सा ढाका में ही बीता । 


दूल्हे खाँ 

सेनियों में एक संगीतज्ञ दूल्हे ख्राँ हुए । यह तंतकार भी थे और 
बेहतरीन गवये भी । होरी, ध्रुपद तथा दूसरी पुरानी चीजों का उनके 
पास खज्जाना था। कुछेक मुश्किल रागों में इनकी बाँधी हुई सरगणमें 
आज भी हिन्दुस्तान के खानदानी गवैयों को याद हें । ख़ास बात यह है 
कि इनकी सरगमें शास्त्रीय दृष्टि से एकदम पक्‍की हैं और राग-रागि- 
नियों की सचाई इनमें पूरी-पूरी दिखाई पडती हैं । 


सेनियों के घराने के अ्रन्य संगीतज्ञों में सुखसेन, सांदिक़ श्रली, 

हिम्मतसेन और रहीमसेन भी हैं | खुखसेन का देहान्त १८५० में हुआ । 
अपने जमाने में यह बड़े प्रसिद्ध संगीतज्ञ मानें जाते थे और कई शाहज़ादे 
इनके शागिद थे । सादिक़ अली खाँ सुरसिगार बजाते थे। यह ज्यादा- 
तर बनारस में रहते थे और अक्सर बंगाल के लोग इन्हें बुलाते और 
सुनते थे । बनारस में ही सन्‌ १८७० में इनका स्त्र्गवास हुआ्ना । हिम्मत्त- 
सेन और रहीमसेन सितार बजाते थे और बड़े ऊँचे दर्जे के कलाकार थे। 
अलवर के महाराजा शिवदान सिंह ने इन्हें अपने दरबार में नियुक्त कर 
लिया था। उन दिनों अलवर दरबार संगीत की सच्ची क़द्र और सम्मान 
के लिये प्रसिद्ध था, बल्कि कहा जाता है कि दिल्‍ली के बाद अलवर 
दरबार ही ऐसा था जहाँ बहुत-से ऊँचे दर्ज के कलाकारों कौ जगह 
मिली हुई थी। 


क़व्वाल-बच्चों का पराना 


उत्तरी हिन्दुस्तान के संगीतज्ञों में क़व्वाल-बच्चों का घराना बड़ा 
प्रसिद्ध हो गया है | कहा जाता है कि सुल्तान शमशुद्दीन अल्तमश के 
ज़माने में दिल्‍ली में सावन्‍्त और बूला नामक दो भाई रहते थे । उनमें 
से एक गृगा था और दूसरा बहरा | बादशाह ने एक बार एक दाक्‍वत में 
संगीत के लिये भी कुछ इन्तजाम करना चाहा। उन दिनों गाने-बजाने 
बालों का कुछ पता न था | किसी ने बादशाह को इस दोनों भाइयों कौ 
खबर दी तो बादशाह ने उन्हें बुला भेजा, मगर ये बेचारे क्‍या गाते- 
बजाते । जब हज़रत ख्वाजा-ए-र्वाज़गान को इनका हाल अपने ज्ञान से 
मालम हुआ तो उत्होंने इनकौ आवाज खोलने के लिये दुआ की जो 
भगवान को मंजूर हुई। फिर आपने दोनों भाइयों को हुक्म दिया कि 
गाग्नो । हुक्म पाते ही दोनों की आवाजें खुल गईं और गाना शुरू कर 
दिया । इन्हीं दोनों का खानदान क़व्वाल-बच्चों का खानदान कहलाता 
है। इस घराने में मियाँ शवकर खाँ और मक्खन खाँ और जदृदू खाँ दिल्‍ली 
के बड़े मशहूर खयाल गाने वालों में हुए हैं। अपने जमाने में ये लोग 
एकदम बेजोड़ गये मानें जाते थे । 


मुहम्मद खाँ 

इस खानदान में बड़े मुहम्मद खाँ बहुत मशहूर हुए। यह शक्कर 
खाँ के सुपत्र थे और इन्होंने संगीत की शिक्षा अपने पिता और चाचा 
दोनों से पूरी-पूरी पाई थी । ये लोग ख़याल गाते थे। शिक्षा पाने के 
बाद ही अपनी सूक और उपज से इन्होंने तानों की फिरत ईजाद 
कीं । इस फिरत को इन्होंने सीधा ही नहीं रक्खा बल्कि पेचदार और 

बलदार बनाया था । अ्रपनी तानों के बल और फन्दों से यह सुनने वालों 
को हैरत में डाल देते थे और इनके गाने में एक जादू का-सा असर था। 
इनकी इस विशेषता की सारे देश में बड़ी प्रशंसा हुई और लोग इसे 
बहुत ही पसन्द करते थे । यह देखकर कई गवैँयों ने इनकी नक़॒ल करने 
की कोशिश की, मगर इसमें सफलता बहुत कम लोगों को मिल सकी । 
मैंने बुजुर्गों से यह भी सुना है कि कई लोगों ने इनकी गायकी को अप- 
नाने की कोशिश की, मगर वह उनसे निभ न सकी, यहाँ तक कि वे लोग 
बेसरे हो गये। ऐसे लोगों का गाना सुनकर सुनने वाला हँस उठता 
था, मगर ये लोग अपने मन में यही समझते थे कि हम बहुत्त कठिन 
गायकी गा रहे हैं । 

कहा जाता है कि ग्वालियर के ह॒द॒दू खाँ, हस्सू खाँ और नत्थ खाँ 
ने बरसों पर्दे में बैठकर इनकी गायकी सुनी और उससे सीखा । घटना 
इस प्रकार बताई जाती है कि जब महाराजा दौलतराव सिंधिया ने बडे 
मुहम्मद खा का गाता सुना तो वह बहुत खुश हुए। महाराजा साहब 
ह॒द्‌दू ख्राँ और इनके भाइयों को बहुत चाहते थे | इसलियें उनकी इच्छा 
हुई कि ये लोग मुहम्मद खाँ की गायकी सीख लें तो इनके गाने में और 
भी मजा पैदा हो जाय । इसका उपाय महाराजा साहब ने यह निकाला 
कि वह बड़े मुहम्मद खाँ साहब को बार-बार गवाते थे । साथ ही पर्द के 
पीछे हदुदू खाँ और हस्सू खाँ को बिठाकर उनका गाना सुनवाते थे । 


उसके बाद खूद अपने सामने उनसे मेहनत भी करवाते थे । इस तरह से 


कई बरस बीत गये | धीरे-धीरे ह॒दुदू खाँ और उनके भाइयों का भी 


रंग बदला और उनके गाने में बड़ी-वड़ी खूबियाँ पैदा हो गईं। इसके 
बाद महाराजा साहब ने एक रोज मुहम्मद खाँ को बुलाकर कहा कि 
आज आप हमारे यहाँ के बच्चों का भी गाना सुनें। इतना कह कर 
ह॒दुदू खाँ को बुलवाया और मानें का हुक्म दिया । हद॒दू खाँ ने गाना शुरू 
किया और मुहम्मद खाँ बड़े ध्यान से उनका गाना सुनने लगें। मगर 
वह जल्दी ही दिल में समझ गये कि मेरा गाना सुनकर ही यह इस 

क़ाबिल हुए हैं । यह जानकर उनको बहुत अफ़सोस हुआ और उनका 
चेहरा उत्तर गया । महाराजा साहब उनके र॑ज और उद्दासी को समभ 
गये और कहने लगे, “आप परेशान क्‍यों नजर आते हैं ?” 


मुहम्मद खाँ ने उत्तर दिया, “ये लोग जो कछ गा रहे हैं, मुभको 
ही सुन-सुनकर गा रहे हैं । मुभे रंज इस बात का है कि मुभ से सीखा 
नहीं । अ्रगर सरकार मुझे हुक्म देते तो मुझ्के बताने से इन्कार न होता ।” 


महाराजा साहब बड़े ही न्यायप्रिय थे । उन्होंने कहा, “यह सन्न है 
कि इन्होंनें आ्रापको सुन-सुनकर ही सीखा है । मगर अब मेरें कहने से 
आप अपने दिल से रंजो-मलाल दूर कर दीलिये और इन्हें शागिद बना 
लीजिये । तभी ये लोग दुनिया में फूलें-फर्लेंगें /” इतना कह कर महा- 
राजा साहब ने ह॒दुदू खाँ की तरफ़ इशारा किया तो वह उठे और जाकर 
मुहम्मद खाँ के पैर पकड़ लिये। मुहम्मद खाँ ने इन लोगों को अपना 
शागिद बना लिया और उसके बाद महाराज सिंधिया के दरबार में 
बहुत दिनों तक दरबारी गवये रहे । मुहम्मद खाँ को अक्सर अलवर, 
जयपुर, रीवाँ आदि रियासतों में बुलवाया जाता और वहाँ इनका बहुत 
ही सम्मान होता । सच तो यह है कि श्रस्थायी-ख़याल गाने वालों के, 
और खास कर फिरत का गाना गाने वालों के, यह उस्ताद थे। कुछ 
लोगों का यह भी कहना है कि यह घटना रीवाँ में हुई थी। जो 
भी हो, इतके बड़े भारी गवेये होने में किसी को कोई भी गक नहीं हो 
सकता । इनका देहान्त १८5४० लगभग के हुआ । 


मुहम्मद खाँ के भाई और पुत्र 


मुहम्मद खाँ के कई भाई थे जिनके नाम थे--अहमद खाँ, रहमत 
खाँ और हिम्मत खाँ । इनमें से ग्रहमद खाँ बहुत प्रसिद्ध हुए | इन्होंने 
अपने भाई की चलाई हुई गायकी ही अपनाई और फिरत में वही बातें 
अख्तियार कीं । इसके ऊपर इनकी मेहनत ने तो श्र भी चार चाँद 

लगा दिए | इसीलिए इनका नाम सारे हिन्दुस्तान में प्रसिद्ध था। इनकी 
चीज़ों की बंदिश बड़ी अनूठी होती थी जिसमें खास-ख़ास स्थानों पर 
पेचदार फिरत के टुकड़े रहते थे । इनके गानें की विशेषता यही थी कि 
बहुत कठिन पेचदार फिरत के होते हुए भी तानों में राग का पूरा स्वरूप 
मौजूद रहता था | इसी से इनके सुनने वालों को आनन्द भी आता और 
बड़ी हैरत भी होती । दूसरे भाई रहमत खाँ ने भी अपनी खानदानी 
विद्या को पूरी तरह हासिल किया और वह श्रस्थायी-खयाल बेजोड़ गाते 
थे। इनकी तान पेचदार, जोरदार और बड़ी प्रभावोत्पादक होती थी । 
इसीलिए इनको राजदरबार से 'तानों के कप्तान! का खिताब मिला 
था । तीसरे हिम्मत खाँ सन्‌ १८७५० के आसपास रीवाँ रिथासत में नौकर 
थे। स्वयं उच्च कोटि के गवैयें होने के अतिरिक्त इन्होंने अपने शागिदों 
को बहुत मुहब्बत से सिखाया और यह गृण इस घराने में केवल इन्हीं 
में था । इसीलिए इनके शागिर्दों की संख्या बड़ी भारी थी । विशेषकर 
मालवा में इनके शागिर्दों ने बहुत नाम किया तथा और रियासतों में भी 
अपनी कला के लिए स्थान और धन-मान दोनों ही प्राप्त किए । 


मुहम्मद खाँ के पुत्र भी कई थे---अ्रमान अली खाँ, बाकर अली खाँ, 
मुबारक अली खाँ, मुनव्वर खाँ और फ़ैयाज खाँ । ये सभी बड़े मशहूर 
गवेये हुए । इनमें से ग्रमान अली खाँ को अपने पिता से ख़याल गायकी 
की पूरी-पूरी झिक्षा मिली थी। इनकी तानों के बल-फंदे सुनकर श्रोता 
दंग रह जाते थे । अलवर के महाराज शिवदानर्सिह और जयपुर-नरेश 
रामसिह के जमाने में इनका नाम सुनने में ग्राता है । इसके अतिरिक्त 
ग्वालियर और रीवाँ रियासतों में भी इनका बड़ा सम्मान हुआ । बाकर 
अली खाँ रामपुर के नवाब क़ल्बे अली खाँ के दरबार के खास गवौयों में 
से थे। मेरे दादा गुलाम अब्बास खाँ ने इनको अच्छी तरह सुना था 
ग्रौर वह इनकी बड़ी तारीफ़ किया करते थे । इन्हें भी अपने घराने की 
गायकी पर पूरा भ्रधिकार प्राप्त था। मुनव्वर खाँ सन्‌ १८७० में रीबाँ 

राज्य में नौकर थे | नौकरी करने के बाद यह रियासत के बाहर कहीं 
नहीं गये और जीवन भर वहीं संगीत की सेवा में लगे रहे । फ़ैयाज़ खाँ 
का नाम रीवबाँ, भरतपुर, जयपुर, अलवर सभी राजदरबारों में हुआ । 


मुबारक अली खां 


किन्तु मुहम्मद खाँ के तीसरे पुत्र मुबारक श्रली खाँ ने अपने पिता 
से संगीत विद्या का ज्ञान सबसे अधिक पाया था। पेचीदा फिरत के 
मामले में तो इनकी टक्कर का कोई दूसरा गवैया नहीं था । इनकी तान 
की गृत्थी बड़े-बड़े गवयों की समभ में भी नहीं आती थी और हर तान 
ऐसी खूबसूरती के साथ सम पर श्राती थी कि सुनने वाले दंग रह जाते 
थे | मुबारक अली खाँ अ्रलवर के महाराजा शिवदानर्सिह के दरबार में 
खास गवये थे । महाराजा ने इनका वेतन सत्रह सौ रुपये माहवार तय 
किया था जो कुछ दिन बाद प्रा दो हज़ार रुपये कर दिया गया । जब 
रियासत अलवर “कोर्ट श्राफ़ वाड' हुई तो महाराज रामसिह नें जयपुर 
बुलाकर इन्हें श्रपने दरबार में बड़ी इज्जत दी। इस ज़माने में जयपुर 
में रजब॒ अली खाँ बीनकार, इमरतसेन सितारिये, संगीत शास्त्र के 
पण्डित बहराम खाँ श्रुपदिये और अस्थायी-ख़याल के मशहूर गायक 
घग्घे ख़ुदाबर्श दरबार में मौजूद थे । मुबारक अली खाँ के श्राने से इस 
मजलिस की कमी पूरी हो गयी और इसे चार चाँद लग गये | यह बात 
सच है कि इन्होंने किसी खास शागिर्द को मेहनत से नहीं सिखाया । 
मगर साथ ही यह बात भी सच है कि इनका सम्मान करने बाले और 
इन्हें सच्चे दिल से मानने वाले बहुत थे और कितने ही लोगों ने इनकों 
सुन-सुनकर लाभ उठाया और उन्नति की । इनमें से आगरे वाले नत्थन 
खाँ और ग्रतरौली वाले अ्ललादिया खाँ का नाम विशेष रूप से लिया 
जाना चाहिए । 
मुबारक अली खाँ बड़े ही खुशमिजाज़ आदमी थे श्रौर हरेक से 
मुहब्बत से पेश झाते थे । इनके गाने की तारीफ़ एक बार ह॒दृदू ख॒राँ ने 

ग्वालियर-सरेश के सामने की तो महाराजा को भी सुनने की बड़ी 
इच्छा हुई और इन्हें जयपुर से बुलवाया । महाराजा ने दौ-तीन बार इनका 
गाना सुना मगर इनकी तबीयत गाने में न लगी और यों ही कुछ सुनाते 
रहे । इधर महाराजा साहब भी हैरान थे कि जिस आदमी की हदृदू खाँ 
जैसे उस्ताद ने तारीफ़ की थी, उसमें कोई खूबी कसे नहीं मिली । संयोग- 
वश एक सप्ताह बाद किसी दोस्त के यहाँ शहर में खाँ साहब की दावत 
हुई जहाँ यह गाने के लिए बंठे । उस समय इनकी तबीयत मौज पर आा 
गई और ऐसी पेचीदा और बलदार तानें पैदा होने लगीं कि हरेक सुनने 
वाला वाह-वाह करने लगा। वहाँ ह॒दुदू खाँ भी मौजूद थे । वह फ़ौरन 
उठे और महाराजा साहव के महल में जाकर अज्े किया कि यह मौक़ा 
सुनते का है। महाराजा साहब भी बड़े ही शौकीन तबियत के आदमी 
थे | यह बात सुनते ही फ़ौरन उठ खड़े हुए और खाँ साहब के साथ ही 
जलसे में जा पहुँचे । उन्होंने अपनी सवारी का हाथी उस खिड़की से 
मिलाकर खड़ा किया जिसके पास मुबारक अली खाँ गा रहे थे । वहाँ 
से महाराजा साहब के कानों में कुछ ऐसी सुन्दर तानों की भनक पड़ी 
कि बेताब हो गए और दिल नहीं माना तो हाथी से उत्तर कर अन्दर 
जा पहुँचे और बराबर वाले कमरे में बैठकर जी भर कर गाना सुनते 
रहे। उस दिन मुबारक अली खाँ साहब की तबीयत ऐसी जमी 
हुई थी कि हर क्षण नयी तानें और उपें पैदा हो रही थीं । 
तमाम सुनने वाले दंग थे । हरेक के दिल से दाद निकल रही थी । 
जलसा खतम होने के बाद महाराजा ने इन्हें अन्दर बुलाया और बोले, 
“मैंने जैसी तारीफ़ सुनी थी, आपको उससे कहीं बढ़कर पाया और सच 
बात तो यह है कि आपका गाना आप ही के वास्ते है ।” इसके बाद 
महाराजा साहब ने इन्हें कई बार अपने महल में बुलाकर सुना और 
जागीर वगैरह देकर इन्हें अपने यहाँ रखने की इच्छा प्रकट की । मगर 
खाँ साहब यह कहले रहे, “में महाराज रामसिह का नौकर हूँ, इसलिए 
लाचार हूँ कि उन्हें नाराज़ नहीं कर सकता। हाँ, आप जब कभी भी 

मुझे याद करेंगे, ज़रूर कुछ दिनों के लिए हाजिर हो जाऊँगा ।” सन्‌ 
१८८० में जयपुर में इनका देहान्त हुआ । 

मुहम्मद खाँ के दो भतीजे वारिस अली खाँ और इनायत हुसँन खाँ 
भी जो ग्वालियर रियासत में नौकर थे बडे प्रसिद्ध गवैये हुए । इनायत 
हुसेन खाँ अलवर में थे और वहाँ से इन्हें वेतत भी मिलता था और जागीर 
मिली हुई थी। रियासत के कोर्ट थ्राफ़ वार्ड' होने के बाद यह भी जयपुर 
चले आए जहाँ महाराजा रामसिह ने बड़ी इज्जत से इन्हें अपने दरबार 
में जगह दी और पाँच गाँवों की जागीर भी प्रदान की । 


सादिक़ शअ्रली 


क़व्बाल-बच्चों के घराने के बड़े प्रसिद्ध गवयों में सादिक अली का 
नाम बहुत उल्लेखनीय है । यह नवाब वाजिद अली खाँ के जमाने में 
लखनऊ में थे ओर उसके बाद भी कई बरस ज़िन्दा रहे । इन्होंने अपने 
घराने की गायकी को क़रायम रखने के साथ-साथ ठुमरी में बड़ी विशेषता 
उत्पन्न की । उसे इन्होंने ऐसा प्रभावोत्पादक बनाया कि उसके बाद से 
ठुमरी क। रंग ही बदल गया। यह गायकी हर व्यक्ति को पसन्द आई 
और तमाम पूर्वी हिन्दुस्तान इसके रंग में रेंग गया । बनारस, गया और 
कलकत्ते वगैरह में इसका बहुत ज़्यादा प्रचार हुआ । 


भैया गणापतराव 

स्वर्गीय. भैया गरणापतराव ग्वालियर वाले इनके बडे मशहूर 
शागिद हुए जो हारमोनियम बजाने में बड़ें भारी उस्ताद माने 
गए । एक प्रकार से इस वाद्य के यही सबसे बड़ प्रवर्तक थे । यह 
बात तो मशहूर ही है कि हारमोनियम की ईजाद पश्चिमी देशों में हुई 
मगर उसका प्रचार हिन्दुस्तान में हुआ । भैया साहब पहले व्यक्ति 
थे जिन्होंने हारमोनियम पर अभ्यास किया और अपने उस्ताद सादिक् 
अली खाँ से ठुमरी के भ्रंग सीख कर उन्हें हारमोनियम से अ्रदा किया। 


(जल) 


यह चीज़ उन्होंने इतने कमाल पर पहुँचा दी कि बड़े-बड़े संगीतकार भी 
उनकौ प्रशंसा करते थे । हारमोनियम में चढे-उत्तरे सिर्फ़ बारह स्वर होते 
हैं । इसलिए ज़्यादा राग-रागिनियाँ उससे अदा नहीं हो सकतीं । भैया 
साहब ने हारमोनियम में सिफ़ धुर्नें बजाई और अपने उस्ताद को राय 
से सिर्फ़ ठमरी दादरा वगैरह खुशनुमा चीज़ें दिलचस्प रागिनियों मेँ बजा- 
कर दुनिया को हैरत में डाल दिया । भैया साहब हारमोनियम के बारे 
में कहा करते थे कि यह तो बिगुल बाजा है, इसे राग-रागिनी से क्या 
वास्ता ? मगर जब यह स्वयं हारमोनियम लेकर उसमें पीलू, खमाज, 
तिलंग, देस, जोगिया, भेरवी वगरह में कोई चीज़ शुरू कर देते तो मह- 
फ़िल तड़प जाती । सभी संगीत के प्रेमी दिल से इनकी तारीफ़ करते । 
भैया साहब ने हारमोनियम को इतना महत्व दिय्रा कि वह ठुमरी के अंगों 
के लिए एक तरह से अनिवार्य-सा हो गया । भैया साहब के भी बहुत्त-से 
शागिद हुए जिन्होंने सारे हिन्दुस्तान में बड़ी शोहरत पाई। उनमें से गफ़ूर 
खाँ गयावाले, बशीर खाँ जोधपुरवाले, जंगी ग्वालियरवाले, स्ज्जाद 
हुमेन लखनऊवाले, मीर इरशाद अली, गौहरजान, मलकाजान आगरे 
वाली, जद॒नब।ई कलकत्तवाली और बाबू शामलाल आदि बहुत प्रसिद्ध 
हुए है । 


इनके अतिरिक्त हिन्दुस्तान के मशहूर ठमरी गानेवाले मौजूद्दीन खाँ 
भी सादिक़ अली खाँ के प्रसिद्ध शागिद थे । लोग इन्हें ग्रक्सर 'ठमरी का 
बादशाह' कहते थे और सारे हिन्दुस्तान में इनका नाम था । 





क़व्वाल-बच्चा के घराने में इनके अतिरिक्त फजले अली, मुजाहिर 
खाँ, रज्जब अली खाँ, मुबारिक अली खाँ के भतीजे इमदाद खाँ, मुनव्वर 
खाँ के पुत्र करम अली खाँ और दिलावर अली खाँ, हुसेन खाँ, मीराबरूश, 
तन्‍न्‌ खाँ आ्रादि सभी प्रसिद्ध हुए । इनमें से करम अली खाँ और दिलावर 
अली खाँ रीवाँ रियासत के दरबारी गवैये थे और कहा जाता है कि ये 
सितार भी बजाते थे। हुर्सेन खाँ महाराजा सवाई माधोसिंह के 


, 


दरबार में जयपुर में थे और वहीं इनकी सारी उच्न बीती । इन्होंने अपने 
बेटे करीम अली खाँ को भी अच्छी तालीम दी थी तथा फूलजी भट्ट भी 
इनके एक मशहूर शागिर्द हुए हैं । मीराबर्श मेवाड़पति महाराणा फ़तह 
सिंह के दरबार में थे और वहाँ से इनको बड़ा सम्मान प्राप्त हुआ था । 


दिल्‍ली के खानदान 
मियाँ ग्रचपल 


पुराने ज़माने से राजधानी होने के कारण दिल्‍ली में संगीत की 
परम्परा बड़ी पुरानी है और यहाँ बड़े-बड़े कलाकार होते रहे हैं । अ्रच- 


पल मिर्यां भी दिल्ली के एक बड़े|प्रसिद्ध गायक हुए हैं । इनके असली नाम 
ग्रौर जन्म-स्थान का ठीक-ठीक पता नहीं, पर सुना है कि यह दिललौ के 


आस-पास के ही रहने वाले थे । जो कुछ भी हाल इनके बारे में बड़े-बढ़ों 
से पता चला है, उससे जान पड़ता हैं कि यह क़व्वाल-बच्चों में से थे । 
यह बडे ऊँचे दर्ज के कलाकार थे और अस्थायी-ख़याल, तराना, तिरबत, 
सरगम, चतुरंग वगरह की गायकी पर इन्हें पुरा-प्रा अधिकार था। इनकी 
गायकी हिन्दुस्तान भर में मशहूर हुई । यह बड़े छंगे खाँ के समकालौन 
थे और उन्हीं के साथ-साथ शाही दरबार के गवैये थे । यह हिन्दी में 
कविता बहुत अच्छी करते थे और इन्होंने स्वयं ही बहुत से मुश्किल रागों 
में चीजें बनाई तथा शामिर्दों को सिखाकर उनका खूब्न प्रचार किया ॥ 
खानदानी गवैयें इनकी ये चीज़ें आराज तक गाते हें। विशेषकर नट कौ! 
चीज (श्राज मनावन शआ्रायें), बहार की चीज़ (हरी हरी डालियाँ), 
ऐमन की चौज़ (गुरु बिन कैसे गुन गावें), लक्ष्मी तोड़ी की चीज़ (जोबना 
रे ललया) आ्रादि बहुत ही प्रसिद्ध हुई हैं । ऐसे बुजुर्गों ने ही हमारे संगीत 
को इतना समृद्ध और भरा-पूरा बनाया है । मियाँ अचपल की महानता 
का एक उदाहरण यह भी है कि इन्होंने तानरस खाँ जैसे शागिर्द को 


तैयार किया जिनका ज़िक्र हम आगे करेंगे । इनका देहान्त सन्‌ १८६० 
में हुआ । 


(७४% ) 
बड़े छंगे खाँ 


जैसा ऊपर कहा गया, अचपल मियाँ के साथ ही दिल्‍ली के दरबार 
में सन्‌ १८५० के लगभग बड़े छंगे खाँ भी शाही गयवैयें थे। मेंने 
श्रपमं कई बड़े-वढ़ों को इनके नाम पर कान पकड़ते देखा है। कान 
पकड़ने की बात पर शायद आजकल की नई रोशनी वाले लोग हँसेंगे । 
मगर में यह बताना चाहता हूँ कि ख़ानदानी लोगों में यह चलन बराबर 
रहा है | इस बात के कम से कम दो फ़ायदे तो हैं ही। अव्वल तो इससे 
पूरानें उस्तादों श्रौर बड़े-बढ़ों की महानता झ्ोर महत्व का दिल पर 
ग्सर होता है; दूसरी बात यह भी है कि ऐसा करने से आदमी को 
घमंड नहीं ही सकता । जो हो, बड़े छंगे खाँ ख़याल गाने में बड़े निपुण 
ग्रौर अपने जमाने के बड़े प्रसिद्ध गवये माने जाते थे । इनके बारे में भी 
ज्यादा जानकारी हमें ग्रभी तक हासिल नहीं है। इतमा कहा जाता है कि 
इनका देहान्त १८५७ से कुछ पहले हुआ । कुछ इस बात का भी पता 
चलता है कि यह बादशाह की अनुमति से दूसरी रियासतों में भी गाना 
सुनाने जाया करते थे । 
दादी खाँ और मुराद खाँ 

ये दोनों बाप-बेटे थे और साथ ही गाते थे । आलाप, होरी, ध्रपद, 
खयाल-ग्रस्थायी इन तमाम चौजों पर इन्हें पूरा-पुरा ग्रधिकार था हु य्‌॒ 
दोनों ही दिल्‍ली में दरबार के खास गवयें थे। इसके साथ ही सारे 
हिन्दुस्तान के राजा-महाराजा श्रौर समकदार रईस इनकी बडी इज्जत 
ग्रौर कदर करते थे और इन्हें बुलाकर गाना सुनने में भ्रपना सम्मान 
समभते थे । एक बार दतिया के महाराज भवानीसिह ने इन्हें अपने 
यहाँ बुलाया और इनके गाने को कई बार सुना । महाराजा साहब इनसे 
इतने प्रसन्‍न हुए कि इनके लिए एक नए ढंग का पुरस्कार सोचा । उन्होंने 
सवा लाख रुपयों का एक चबतरें जैसा ढेर लगवाया श्रौर उसक्रे ऊपर 
दृशाला बिछवा कर इन दोनों को बँठा दिया। इसके श्रतिरिक्‍त हौदे 


( ७६ ) 


समेत हाथी, साज सहित सात घोड़े, मूल्यवान पोशाक तथा आभूषण 
श्त्या लि भी इन्हें मेंठ किए। मगर उस समय अचानक ही महाराज के 
मुँह से यह निकल गया कि खाँ साहब दिल्ली के बादशाह ने भी आपको 
ऐसा इनाम न दिया होना । इन दोनों को यह बात बहुत्त बरी लगी। 
इन्होंने महाराजा साहब से तो कुछ नहीं कहा और चुपचाप इनाम लेकर 
महल से बाहर निकल आए । मगर बाहर आते ही जितना रुपया और 
सामान था, सब फ़क़ीरों और ग़रीब-मुहताजों को दान कर दिया । जब 
महाराज को इस बात की ख़बर लगी तो उन्होंते इन दोनों को फिर 
महल में बुलाया और इतना माल लुटा देने पर अ्चम्भा प्रकट करते हुए 
इसका कारणा पूछा । इन लोगों ने अर्जे किया, “हम दिल्ली के बादशाह 
का नमक खाने वाले हैँ जिसके मामूली से मामूली सेवक भी इतना दान 
दिया करते हैं ।” महाराजा साहब समभ गए कि यह मेरी ही बात का 
उत्तर है और दिल में बड़े शमिन्‍न्दा हुए। इसके बाद महाराजा ने इनसे 
कहा, “वह वाक्य मेरे मह से अनायास ही निकल गया था। उसका आ्राप 
वरा न मानें ।” इसके बाद महाराजा साहब ने इन्हें एक हाथी और पाँच 
घोडे तथा अन्य सामान और इनाम में दिए । 





वहादुर ख्राँ और दिलावर खाँ 


बहादुर खाँ के पिता का नाम हैदर खाँ था, मगर इन्हें मुराद खाँ 
ने गोद ले लिया था और इन्हें अपने बंठे की तरह पालकर बड़ी मेहनत 
से गाना सिखाया था | यह खयाल-अस्थायी बहुत अच्छी तरह गाते थे । 
इनकी तान बहुत ही बलदार, पेचीदा मगर सुरीली होती थी जिसका 
नाम सारे हिन्दुस्तान में था। हर सुनने वाला इतकी तारीफ़ करता था । 
यह पहले जम्मू रियासत में नौकर रहे, पर वहाँ कुछ ही दिनों में श्रकेले- 
पन से घबराकर घर चले आए । उसके बाद रियासत दुजाना, जूनागढ़ 
और मुशिदाबाद वर्गरह में भी थोड़े-थोड़े दिन दरबारी गवैये रहे । अपनी 
उम्र के शरख़िरी दिनों में यह कलकत्ते में रहने लगे थे | किन्तु इनका 


( ७७ ) 


देहान्त सन्‌ १६०४ में दिल्ली में हुआ । इनकी गायकी के बारे में यह 
प्रसिद्ध है कि इनकी फिरत बहुत मुश्किल होती थी। यह अपने जमाने 
के बड़ी कठिन शैली के गायक के रूप में प्रसिद्ध थे। इनका स्वभाव 
बड़ा हँसमुख और तबीयत बहुत चुलबुली थी। हर समय हंसते-हँस।ते 
रहते थे और किसी तरह के र॑जोग़म को पास नहीं फठकने देते थे । 
इनके बेटे का नाम था दिलावर खाँ जो बहुत सुरीला और तैयार 
गाता था | इनका आना-जाना पंजाब की तरफ़ अभ्रधिक था और वहाँ के 
लोग इनके बड़े प्रशंसक ये । बाद में यह बंगाल की तरफ़ भी गए और 
कलकत्ते में भी बंगाल के रईस इनसे बहुत प्रसन्न हुए । नारायण बाबू 
और ग्रन्य धनी व्यक्तियों ने इन्हें अपने पास रोंक लिया और कई साल 
तक यह वहीं रहे । कलकत्ते के और रईस भी इनका बड़ा सम्मान करते 
थे। सन्‌ १६०६ में दिल्‍ली में ही इनका देहान्त हुआ । यह सुना 
गया है कि संगीत विद्या में यह अपने पिता से किसी तरह पीछे न थे 
भर उनकी तरह ही बहुत ही हँसमुख और जिन्दादिल आदमी थे। 


मीर नासिर अहमद 


यह सैयद खानदान के थे और इनका जन्म सन्‌ १८०० के आस- 
पास दिल्‍ली में हुआ था। इनकी माता हिम्मत खाँ क्रव्वाल-बच्चे की 
बेटी थी। मौर नासिर को बचपन से ही ननिहाल में रहने का मौक़ा 
मिलता रहा और सुरीलापन इमके कानों में भरता रहा | संगीत की 
ओर इनका रुकान अपने ननिहाल से ही हुआ । मीर साहब के पिता ने 
इनकों पाँच-सात बरस की उम्र में मदरसे में दाखिल करा दिया जहाँ 
इनको फ़ारसी और उद्‌ की तालीम मिलने लगी। अपनी यह शिक्षा पूरी 
करके यह संगीत की तरफ भुके और किसी बुजुर्ग से बीन सीखना शुरू 
किया । इन्होंने बरसों तक तालीम ली और बहुत मेहनत भी की । इस 
प्रकार श्रन्त में उच्च कोटि के बीनकारों में इनकी गिनती होनें लगी । 
इनकी तारीफ़ सुनकर दिल्‍ली के बादशाह को भी इन्हेँ सुनने का शौक़ 


( 9झू ) 


हआ्मा और इन्हें बुलाया और इनका काम सुनकर बहुत ही प्रसन्‍न हुए । 
बादशाह ने इनके लिए उचित वेतन भी तय कर दिया था लेकिन कुछ 
ही दिन बाद अ्रवध के नवाब वाजिद अली शाह ने इनकी तारीफ़ सुनकर 
<चको बडे शौक़ और सम्मान से लखनऊ बला लिया और अपने दरबारी 
उमराव में इन्हें जगह दी ॥ नवाब इनको बार-बार सुनते मगर तबीयत 
न भरती थी । उसके बाद से नवाब साहब ने इन्हें फिर कभी लखनऊ से 


नहीं जानें दिया और इनकी उम्र का बाकी सारा हिस्सा लखनऊ में 
गुजरा । 


पन्‍नालाल गोसाई 


यह दिल्‍ली के रहने वाले थे और इन्होंने सितार बजाने में बड़ा कमाल 
हासिल किया था दिल्‍ली शहर में इनके बहुत-से शागिर्द थे। इसके 
अलावा दिल्‍ली के बाहर से भी लोग आते और इनके शागिद बनते थे । 
इनका सितार बजाने का ढंग बड़ा लोकप्रिय था । यही बजह है कि बहुत 
लोग इनके शागिदें होना पसन्द करते थे । अपने शागिदों को यह सिखाते 
भी बड़ शौक़ से थे । उनका एक दरबार-सा इनके यहाँ लगा रहता 
श्र गाना-बजाना सबेरे-शाम हर वक्‍त चलता ही रहता था। गोसाई 
जी सब कलाकारों की खातिर करते थे और उन्हें अपने यहाँ दावत 
देकर बुलाते थे तथा खुद भी सुनते और अपने शागिरदों को भी सुनवाते 
थे । इनका यह विश्वास था कि इस तरह से खुनकर शागिद कुछ हासिल 
कर सकते हैं और स्वयं भी अपने उस्ताद की तरह लायक और निपुण 
होकर कलाकारों की क़द्र करना सीख सकते हैं । एक प्रकार से गोसाई 
जी ने एक बड़ा-सा स्कूल अथवा एक बढिया-सा कालेज खोल रक्खा था 
जिसमेँ हिन्दू, मुसलमान, ईसाई, पारसी, सिख सभी जमा होते थे । सब 
लोग इस कालेज के मेम्बर भी थे और विद्यार्थो भी । लोगों मैं संगीत 
का शौक़ पैदा करने के लिए गोसाई जी की यह पद्धति हमें बहुत 
ग्च्छी लगी है, क्योंकि इन्होंने न केवल लोगों में शौक़ पैदा किया, बल्कि 

उन्हें सिखाया, तैयार किया और इस विद्या का बहुत प्रचार भी करवाबा। 
इन्होंने संगीत के ऊपर एक किताब भी लिखी है जिसमें बहुत-सी सामग्री 
है । यह पुस्तक हिन्दी में 'संगीत विनोद' नाम से प्रकाशित हुई थी । सन्‌ 
१८८५ के लगभग गोसाइ जी का स्वर्गंवास हुआ । 
स्रखां 

यह दिल्‍ली में ही पैदा हुए थे और इन्होंनें गाही ढंग से सारा जीवन 
बिताया था । यह हमेशा एक चौगोशिया टोपी पहबा करते थे, इसलिए 
इनका चोगोशिये तर खाँ नाम सब जगह मशहूर हो गया था । संगीत की 
शिक्षा इन्होंने श्रपनें बड़े-बढ़ों से हासिल की थी और अपनी मेहनत और 
अभ्यास से बड़े ऊँचे दर्ज को पहुँच गए थे। मेंनें अपने बुजुर्गों से सुना है 
कि जब यह अलापते थे तो सुननेवालों का दिल खिंचने लगता था और 
वे बेचैन हो जाते थे। दिल्‍ली के अलावा यह बाद में गुजरात चले गए 
और वहीं इसकी ज़िन्दगी का बाक़ी समय बीता । वहाँ के शौकीन लोग 
इनका बड़ा आदर करते थे। अपने जीवन के अन्तिम दिनों में यह 
रतलाम के महाराजा के दरबार में थे और वहीं १८९० में इनका देहान्त 
हुआ । 


यूसुफ़ खाँ और वज़ोर खाँ 


ये दोनों हापुड़ के निज्ञाम खाँ के बेटे यै। पर इनकी तालीम का 
सिलसिला दिल्ली में ही शुरू हुआ । आलाप, ध्रपद, होरी, धमार की 
तालीम इन्हें बहुत श्रच्छी हासिल हुई और दोनों भाइयों ने मेहनत भी 
ऐसी की कि हिन्दुस्तान भर में यह जोड़ी मशहर हो गई । मैंने अपने बडे- 
बढ़ों से, विशेषकर अपने उस्ताद करामत खाँ साहब से, इनके गाने की 
बड़ी ही तारीफ़ सुनी है | में अक्सर सोचा करता हूँ कि ऐंसे-ऐसे कामिल 
लोग जब इनकी तारीफ़ करते हैं तो ये लोग कंसे होंगे । सचमुच इनके 
गाने में जादू का-सा ही भ्रसर रहा होगा। इन दोनों भाइयों ने सारे देश 
का दौरा किया | नागपुर और बम्बई में बहुत घ॒मे-फिरे और लोगों को 

अपना भकक्‍त बना लिया । बहुत॑-से लोग इनके शागिर्द भी थे और इनसे 
जो कुछ मिला हासिल किया । मैंने इनके शागिर्द पंडित पांड बुश्ा को 
देखा है और सुना है । इन्हें पंडित मातखंडे भी बहुत मानते थे । जब मैंने 
इनको देखा उस समय इनकी अवस्था बहुत अधिक थी, पर यह यसुफ़ 
खाँ और वजीर खाँ की बहुत-सी चीजें जानते थे और बड़े मज़े से गाते 
थे। पांडु बुझा से यह भी मालूम हुआ कि इन दोनों ने और भी कितने 
ही महाराष्ट्रीय ब्राह्म णों को झ्लाप, होरी और श्रपद की तालीम दी थी, 
पर उनके नाम सही तौर पर हमें मालूम नहीं हो सके । 


सदरुद्दीन खाँ 


यूसुफ खाँ और वजीर खाँ के भाइयों में एक सदरुद्दोन खाँ भी थे । यह 
रहने वाले तो दिल्ली के ही थे पर बाद में जयपुर में महाराजा रामसिंह 
के दरबार में नौकर हो गए थे । इनके आलाप में स्वर बड़े सच्चे लगते 
थे और जो भी इनको सुनता वह तड़प जाता और बेचैन होकर दिल से 
वाह-वाह करने लगता था । यह ध्रुपद और होरी भी बहुत अ्रच्छा गाते 
थे। इनका गाना जिसने भी एक बार सुना वह उम्र भर उसे न मूल 
सका। यह इनको प्रकृति की एक देत थी। मगर आखिरी उम्र तक 
इन्होंने मेहनत ओर अभ्यास नहीं छोड़ा । सुना है कि रोज़ चार-पाँच 
घण्टे गाये बिना इन्हें चेन नहीं मिलता था । एक प्रकार से कहा जाय तो 
सही मानों में संगीत का आनन्द वह स्वयं सबसे अ्रधिक उठाते थे और 
बाद में सुनने वालों को भी पहुँचाते थे। सन्‌ १८८० में जयपुर में ही 
इनका देहान्त हुआ्ना । 


ग्रलीबख्श खाँ 


हापुड़ के घराने के एक शअ्रलीबरूुश खाँ भी थे। खयाल-अ्रस्थायी गाने 
वालों में इनकी भी हिन्दुस्तान के नामी गवेयों में गिनती होती थी ॥ 
तानरस खाँ इनके बड़े भारी मित्र थे और दोनों में बहुत्त मुहब्बत थी ४ 

इसीलिए साथ ही साथ रहते और ग्रक्सर साथ ही साथ ,गाते भी थे । 
इन्हें भी संगीत में अपने बुजुर्गों से बहुत-सी खूबियाँ हासिल हुई थीं । 


मुहम्मद सिद्दीक़ खाँ 

यह अलीबरूश खाँ के पुत्र थे और इनका जन्म १८५० में दिल्‍ली में 
ही हुश्रा । पिता ने इनको संगीत विद्या की पूरी-पूरी शिक्षा दी थी और 
खयाल-अ्रस्थायी पर तो इन्हें बहुत ही भारी अ्रधिकार था | यह स्वभाव 
से बडे शान्त और गंभीर थे। इनके गाने में भी इसी से एक बड़ी 
विशेषता उत्पन्न हो गई थी। सुनने वालों के ऊपर इससे बड़ा असर 
होता था। इसका विशेष कारण यह था कि यह हर राग को बड़ी गंभी- 
रता और स्थिरता के साथ सुर-साँच का मजा लेकर बहलावे दें-देकर 
गाते और सुर के लगाव से बोलों को बनाकर अदा करते थे जिससे 
सुनने वालों के दिल पर बड़ा गहरा असर पड़ता था । मैंने इनके मुँह से 
देसकार, बिलासखानी तोड़ी राग जैसे सने हैं, वैसे श्राज तक और किसी 
से सुनने में नहीं आये। इन्हें श्रलवर, जयपुर, टोंक जैसे संगीत-प्रेमी 
राजाश्रों से बहुत कुछ सम्मान और पुरस्कार प्राप्त हुए थे | सन्त १८८० 
में यह हैदराबाद पहुँच गये और तानरस खाँ के साथ ही वहाँ दरबारी 
गवँये नियुक्त हुए । इनका संगीत का ज्ञान बहुत ही गहरा और सच्चा 
था। साथ ही इन्हें संगीत के प्रचार का भी बहुत शौक़ था। इन्होंने 
अपने घर पर ही एक सकल क़ायम कर रखा था जिसमें विद्यार्थी प्राकर 
सौखा करते थे । इनके कुछेक शागिर्द इस प्रकार हैं : 

(१) अहमद खाँ सारंगिये, जिनको खाँ साहब ने बहुत-सी राग- 
रागिनियों का सबक़ दिया था; 

(२ ) इनोयत 5॥॥ पैजॉब्री जो अस्थायी-ख़याल अच्छा गाते है. और 
उनकी याददाइत भी अच्छी है। यह बम्बई राज्य में भ्रौर विशेषकर पूना 
में अधिक रहते हैं; 

(३) बाबा रामप्रसाद जिन्हें खाँ साहब ने अच्छे-अच्छे रागों की 
चीजें बताई थीं । बाबाजी बड़े गुणी व्यक्ति हुए हैं+॥ यह हैदराबाद में 
मूसा नदी के कितारे पुराने पुल के नजदीक एक बड़े मन्दिर के महन्त 
थे । जो भी गणी हैदराबाद पहुँचते, बाबाजी उनकी दावत क़रते, गाना 
सुनते श्रोर कुछ नज़राना भी पेश करते थे । 


इन लोगों के अतिरिक्त मुहम्मद सिद्दीक़ खाँ ने अपने कुनबे के कुछ 
प्रादमियों को भी अच्छी तालीम दी हैं जिनमें शब्बू खाँ, श्रब्दुल करीम 
खाँ, उनके बड़े बेठे निसार अहमद खाँ और छोटे बेढें नसीर अहमद खाँ 
उफ बावा उल्लेखनीय हैँ । 


नसीर अहमद ख््राँ उफ़ बाबा 


यह मुहम्मद सिद्दीक़ खाँ के छोटे बटे थे । इन्होंने हैदराबाद में ही 
झपने पिता की छत्रछाया में होश सँभाला और उन्हीं से संगीत विद्या 
में अच्छी तालीम पाई । यह बचपन से ही होनहार थे और हर महफ़िल 
में इनकों गाने के लिए बिठाया जाता था । उस समय यह उम्र में छोटे 
होने पर भी अच्छी तालीम के असर से बडे क़ायदे के साथ गाते थे और 
भिभाक इन्हें तनिक भी नहीं महसूस होती थी। इसी तरह इन्होंने दिनों- 
दिन उन्नति की । जिस समय इनके पिता की मृत्यु हुई, यह आयु 
ओर कला दोनों की दृष्टि से अपने भरपूर यौवन में थे। उसके बाद 
यह हेदराबाद छोड़कर दिल्ली चले आए जहाँ इनके बुजुर्गों के बनाये हुंए 
मकान मौजूद थे । कुछ दिन यह दिल्‍ली में रहे, फिर यहाँ भी तबीयत 
न लगी तो आगरे पहुँचे और कुछ दिन बहाँ भी मुक़ाम किया | श्रन्‍्तत में 
लखनऊ पहुँचे और इस स्थान को ही अपना स्थायी निवास बना लिया । 
वहीं यह मरिस कालेज में संगीत के प्रोफ़ेसर नियुक्त हुए और कई साल 
तक कालेज के काम को अच्छी तरह चलाते रहे । पर बहुत दिन तक 
इस काम में इनका मन नहीं लगा श्रौर श्राख़िरकार उकताकर उससे 
इस्तीफ़ा दे दिया और आ्राज़ादी के साथ रहनें लगें। लखनऊ के बहुत-से 


 ) 


ताल्लुक़ेदार और दूसरें रईस इनसे बहुत प्रसन्‍न थे। इसके अलाया 
लखनऊ केन्द्रीय स्थान होने की वजह से सारे उत्तर प्रदेश में इनका नाम 
हो गया । अक्सर संगीत के प्रेमी इन्हें बुलवाते जिससे इन्हें प्रशंसा भी 
मिलती और धन भी । लखनऊ यह पन्द्रह बरस तक रहे । इसके बाद 
फिर इन्हें अपने वतन की याद ने बेचैन किया । इसलिए यह दिल्‍ली 
चले गए और बाद में फिर दिल्‍ली से हैदराबाद चले आ्राए। हैदराबाद 
से यह कुछ दिनों बाद फिर दिल्‍ली लौट आए जहाँ १६४४ में इनका 
देहान्‍्त हो गया । यह खयाल, भ्रुपद, तराना बहुत ग्रच्छा गाते थे और 
निस्सन्देह इनका काम बहुत प्रशंसनीय था। इन चीज़ों के अश्रतिरिक्त 
पूरब ढंग की ठमरी इतकी एक अपनी विशेषता थी जिसके लिए सारे 
हिन्दुस्तान में इनका नाम था। 


दिल्ली के आस-पास के कलाकार 
क्रादिर्बख्दश 


यह डासना नामक क़स्वे के रहने वाले थे । इनके घराने में बहुत 
दिनों से खयबाल-अस्थायी गाया जाता था। इनके पूव॑जों में कौड़ियाले 
मस्तक नाम के एक गवेये बहुत प्रसिद्ध हुए थे, मगर आज उनके बारे में 
कोई विशेष जानकारी प्राप्त नहीं है। क़ादिरबख्श दिल्‍ली के शाही दर- 
बार में सन्‌ १८०० ईस्वी के आस-पास नौकर थे । इनके तीन बेटे थे--- 
क॒तुबबर्श, मदार खाँ और हैदर खाँ । 
कृतुबबल्श 


यह कादिरबरूश खाँ के बेटे थे । इन्हीं को बाद में तानरस खाँ की 
पदवी मिली थी जिस नाम से यह भारतीय संगीत के इतिहास में बहुत 
प्रसिद्ध हैं । संगीत की शिक्षा इन्हें पहले घर ही में अपने पिता से मिली । 
पर इन्हें संगीत विद्या को और भी गहराई से अध्ययन करने का बड़ा 
शौक था । इसलिए यह शाही दरबार के मशहूर गवेये मियाँ अचपल के 
शागिद हो गए और इन्होंने उस्ताद की बहुत सेवा की । सुना है कि यह 
दिल्‍ली से कृतुब तक रोज़ पैदल जाते और आते थे और इनके उस्ताद 
घोड़े पर सवार चलते थे। बरसों तक इस तरह दस-बारह मील रोज़ 
चलने का क्रम रहा । इसीलिए इनके उस्ताद भी इनके ऊपर ऐसे प्रसन्न 
हुए कि इनको अपने घर पर घण्टों तक तालीम देते और रोज़ाना रास्ते 
में जो कछ भी याद श्राता बताते जाते । कुतुबबरूश ने अपने उस्ताद से 
ख़ब अच्छी तरह तालीम हासिल की और मेहनत भी ज॑सी चाहिए थी, 
वैसी ही की । श्रन्त में यह खुद भी हिन्दुस्तान के बेहतरीन गबयों में 





हानरस खाँ 

शुमार हुए । दिल्‍ली के बादशाह बहादुरशाह जफ़र ने जब इन्हें सुना तो 
वह भी बहुत खुश हुआ । उसने इन्हें बहुत सारे इनाम दिए और तानरस 
खाँ की पदवी भी प्रदान की । यही नहीं, सारे हिन्दुस्तान के राजा और 
नवाब इनसे बहुत प्रसन्‍त थे और इनका बड़ा सम्मान करते थे । मेंने 
ग्रपने ब॒जुर्गों और दूसरे वयोवुद्ध गर्वंयों से सुना है कि इनकी दिलचस्प 
गायकी और लयदारी का हिन्दुस्तान भर में कोई जवाब नहीं था । 


अस्थायी-खयाल के अलावा यह तराने पर भी बहुत हावी थे। 
तराने में बोलों की काट-तराश का इन्हें विशेष अ्रभ्यास था। इनकी 
तमाम तानें श्रामद की होती थीं। और ग्रामद की तान में यह तरानें के 
जिस बोल से चाहते, उठते और सम पर आर जाते जिससे सुनने वाले 
हैरत में रह जाते थे और हरेक के दिल से दाद निकलती थी । खाँ 
साहब ने बहुत-से तराने खुद भी बनाए हैं जो बहुत ही प्रसिद्ध हैं । उनमें 
से तीत-चार तराने हम इस पुस्तक के शअ्रन्त में दे रहे है । 


शाही दरबार में नौकर होने और अ्रक्सर गाने-त्रजानें ही में लगे 
रहने के साथ-साथ खाँ साहब हिन्दुस्तान भर मेँ घमने-फिरने और नाम 
पैदा करने के लिए बड़े उत्सुक रहते थे | अपने प्रशसकों को सुननें-सुनाने 
का भी इन्हें बेहद शौक़ था। इसीलिए रामपुर, जयपुर, ग्वालियर, 
अलवर अक्सर जाते रहते थे। कभी-कभी राजा और नवाब इन्हें 
बुलवाते और सुनते और कभी-कभी खाँ साहब खुद ही इन रियासतों 
में पहुँच जाते । दिल्‍ली के शाही गवेयें होने के कारण हर जगह रईस 
आर राजा इनका बड़ा सम्मान श्रौर अ्रदब करते थे। इसके अलावा 
इनको सुनकर श्रानन्द भी उठाते थे । गायकी के उस्ताद होने के अलावा 
इन्हें सजलिस के इल्म में भी कमाल हासिल था और यह बड़े ही हाज़िर- 
जवाब और वाकपटु थे। एक बार का ज़िक्र है कि जयपुर में महाराज 
रामसिंह के यहाँ एक विशेष जलसे में तानरस खाँ भी मौजूद थे । मज- 
लिस में श्रच्छे-प्रच्छे गायक और तंतकार आए हुए थे । महाराज नें पूछा 

'पर्वाँ साहब, राग खयालियों से रहता है या प्रुपदियों से ?” खाँ साहब 
ने फौरन जवाब दिया, सरकार, बिलम्पत में दोनों से राग क्रायम रहता 
है और द्वत में सही रागिनी दोनों के लिए कठिन पड़ती है ।” यह 
जवाब सुनकर महाराज बहुत ख॒श हुए और बाकी उपस्थित लोगों ने 
भी इस उत्तर की बहुत ही प्रशंसा की । इस जलसे में मुबारक अली खाँ, 
बरहराम खाँ, इमरत सेन, रजब अली आदि सभी लोग मौजद थे । महाराजा 
साहब इनके गाने से बहुत प्रसन्‍न हुए और बहुत क॒छ भेंट-पुरस्कार देकर 
इन्हें बिदा किया । दूसरे रोज़ यह दिल्‍ली जाने का इरादा कर रहे ये, 
लेकिन उसी समय रजब अली खाँ इनसे मिलने श्राए और अपने यहाँ 
दावत खानें पर मजबूर कर दिथा । तानरस खाँ भी उन्हें ग्रप्रसन्‍न नहीं 
करना चाहते थे, इसलियें दो-तीन दिन ठहरने को राजी हो गए। इस 
दावत में रजब अली खाँ ने गृणीजनखाने के तमाम गानें-बजानें वालों 
को ब॒लाया था। इस दावत में ही ग्रली बख्श और फ़तह अली खाँ 
तानरस खा के शागिर्द हुए और उन्हें तम्बुरा लेकर गवैयों की मह॒फ़िल 
मैं बैठने की इजाजत मिली । 


असल में पूरी घटना इस प्रकार है। उन दिनों गवैयों की महफ़िल 
में चाहे जिस व्यक्तित को बैठकर गानें की इजाज़त तब तक नहीं मिलत्ती 
थी जब तक कोई ख़ानदानी गर्व॑या उसे तैयार करके गाने की अनुमति त 
दे दे। अली बख्श और फ़तह अली के पिता कालू मियाँ ने इस अवसर से 
लाभ उठाकर दोनों बेटों को इसी दावत में तानरस खाँ का शागिर्द करा 
दिया था| खाँ साहब ने इनको शागिद बनाकर महफ़िल में गाने की 
ग्रतमति दे दी और इन दोनों ने महफ़िल में बैठकर अपने पिता से सीखी 
हुई चीजें अच्छी तैयारी के साथ गाकर सारी महफ़िल को खुश किया । 
इसके बाद तानरस खाँ ने इनकी ओर विशेष ध्यान दिया और इन्हें 
अच्छी तरह सिखाया । उन्होंने ताड़ लिया था कि ये दोनों शागि्द बहुत 
ही होनहार हैं । हुआ भी यहीं कि दोनों ने खूब तालीम भी हासिल की 

और मेहनत्त भी जान तोड़कर की । उन्नका फल भी इन दोनों को ऐसा 
मिला कि सारे हिन्दुस्तान में इन दोनों के गाने की धूम मच गई । 


इन दो शागिर्दों के श्रलावा तानरस खाँ के शागिद्दों में अब्दुल्ला खाँ, 
जहर स्नाँ, महबूब खाँ, इनायत खाँ आदि को भी अच्छे गवेयों में गिना 
जाता है। मेंने अपने बुजुर्गवार ग्रुलाम अब्बास खाँ साहब से तानरस खाँ 
के बारे में कई बातें सुनी हैं जिनमें से कुछेक यहाँ लिख रहा हूँ । 

एक बात तो यह थी कि यह जब भी गाने बैठे तो रंग जम्नाकर 
और लोगों को खुश करके ही उठे । हर अवसर पर और हर समय खाँ 
साहब की तबीयत गाने के लिए तैयार रहती। दूसरी विशेषता यह थी 
कि यह हर रंग का गाना गा सकते थे और गाते थे । महफ़िल पर एक 
नज़र डालते ही ताड़ जाते थे कि किस प्रकार की रुचि वाले लोग बेठे 
हैं और उसके अ्रनुसार ही गाते तथा इस प्रकार जानने वाले और अतजान 
दोनों को ही खुश करके उठते । इनकी क़व्वाली का भी बड़ा नाम था 
और उससे बहुत्त लोग प्रसन्न होते थे । अजमेर-शरीफ़, कलिंजर-शरीफ़ 
ग्रौर दिल्‍ली के तमाम दरगाहों के सज्जाद और पीरज़ादे इनकी क़व्बाली 
सुनकर खुश होते और इनकी बहुत इज्ज़त करते थे । संक्षेप में, तानरस 
खाँ संगीत की हर शैली के मर्मज्ञ थे। बुजुर्यों से सुना है कि बादशाह 
बहादुरशाह जफ़र भी इनको अपना उस्ताद मानता था और इनको हर 
तरह से प्रसन्‍न करने की कोशिश करता था। इसीलिए इन्हें रहने के 
लिए दो हवेलियाँ और इनके दूसरे सम्बन्धियों को भी कई मकान चाँदनी 
महल में मिले हुए थे । एक बार खाँ साहब को नेपाल के महाराजा वौर 
गमझणेर जंग बहादुर ने बुलाया और दिल्‍ली के बादशाह को एक पत्र 
लिखा कि खाँ साहब को नेपाल जानें की आजा दे दें । बादशाह ने इनकी 
यात्रा के लिए सारा प्रबन्ध करवाया और यह बड़े आराम से नेपाल 
पहुँचे । महाराज नेपाल ने इन्हें अपने पास ही ठहराया और बहुत ही 
खांतिर की । दौ-तीन रोज़ के बाद खाँ साहब का गाना सुता और बहुत 

खद्य हुए । इसके बाद दुबारा एक खास दरबार बुलाया गया जिसमें 
तमाम अ्रमीर-उमराव को गाना सुनने के लिए दावत दी गई । खाँ साहब 
जब गाने के लिए बैठे तो ऐसा रंग जमा कि सारे दरबार में एक जादू-सा 
छा गया और हर व्यक्ति हैरत में था कि गाने में इतना अ्रसर होता है । 
महाराजा साहब ने इसी तरह कई बार इनका गाना सुना और बहुत ही 
प्रसन्‍न हुए । भ्राखिरी जलसे में महाराजा साहब ने तानरस ख्लाँ को एक 
हीरे का कठा अपने हाथ से पहनाया और पन्ने का एक बाजूबन्द भी 
बाँधा और सोने के तमग के साथ हर तरह का सम्मान और पुरस्कार देकर 
इन्हें बिदा किया। इमी तरह रियासत जयपुर, अलवर, ग्वालियर, रामपुर, 
रीवाँ, दतिया वर्गरह से भी इन्हें बेशमार पुरस्कार और सम्मान मिला 
था । दिल्ली में मग़ल राज्य के पतन के बाद, यानी १८५५७ के बाद, खाँ 
साहव को हैदवाबाद के निज़ाम ने बुलवा लिया और अपनी रियासत में 
बड़ें श्राराम और सम्मान के साथ एक हजार रुपया बेतन देकर रक्‍्खा । 
रहने के लिए इन्हें एक मकान दिया गया और सवारी का भी इन्तज़ाम 
किया | सन्‌ १८६९० के लगभग हैदराबाद में ही खाँ साहब का स्वर्गवास 
हुआ और जशाह खामोश साहब की दरगाह के बाग में दफनाये गये । 


तानरस खाँ के कुछ शागिदों के नाम हम पहले लिख चुके हैं । 
उनके अलावा दो अन्य शाग्गिदों का जिक्र भी उचित होगा । एक तो 
मेवात के रहने ताले उजागरसिह थे जो प्रसिद्ध सारंगी बजाने वाले थे । 
तानरस खाँ ने इनको बहुत-सी चीज़ें बड़े प्रेम से सिखाई थीं । दूसरा 
नाम है नन्‍्हींबाई खेतड़ी वाली का | सुना है कि नन्‍्हींबाई बहुत ही सुन्दर 
और आ्राकषंक स्त्री थी । मगर इनकी शागि्द होने के पहले बहुत ही 
म।|मूली गाना गाती थी। एक रोज़ किसी महफ़िल में उसका और गोकी 
बाई का गाना निश्चित हुआ । उसका मामूली गाना गोकीबाई की नज़र 
में कब आरा सकता था | उसने इसको सुनकर बहुत मज़ाक उड़ाया और 
कुछ ऐसी बातें भी कह दीं जिससे इसे बड़ी लज्जा हुई और इसने दिल 

में ठान लिया कि अ्रब में गाना सीख कर ही रहूँगी। उसने यह भी 
पक्‍का निश्चय किया कि मेहनत करके जब किसी योग्य बन जाऊँगी, 
तभी उनको मह दिखाऊँगी । यह दिल में ठान कर वह फ़ौरन दिल्‍ली 
के लिए रवाना हुई | दिल्‍ली पहुँचकर खाँ साहब की सेवा में उपस्थित 
हुई और पाँव पकड़कर बहुत रोने के बाद अपने थाने का अभिप्राय प्रकट 
किया । खाँ साहब को उसकी बात सुनकर बड़ा तरस श्राया और उसे 
शागिद बनाकर गाना शुरू करा दिया। नन्‍्हींबाई ने कई बरस तक 
उस्ताद से तालीम हासिल्न की और खूब मेहनत भी की | श्रन्त में उस्ताद 
ने उसे महफ़िल में गाने की अनुमति दे दी । उसके बाद नन्‍्हींबाई जयपुर 
झऔर जोधपुर गई । भ्रब तो इसका रंग ही और था । गोकीबाई ते जब 
सुना तो फ़ौरन गले से लगा लिया और बोली, “बहन, गरत हो तो 
तुम्हारी जैधी हो ।” इसके बाद नन्‍हींबाई का नाम भी हिन्दुस्तान में 
खूब हुआ । बडे-बड़े राजे-महाराजे इत्तका गाना सुनकर खुश हाते थे । 
महाराजा जोधपुर ने तो इनका बहुत ही सम्मान किया, नौकरी भी दी 
और जागीर भी प्रदान की । 

तानरस ख््राँ में सचमुच ही बहुत-सी खूबियाँ थीं। यह वहुत ही नेक 
तबीयत के, चरित्रवान और उदार प्रकृति के व्यक्ति थे। अपने निकट के 
सगे-सम्बन्धियों की सदा सहायता करते रहे । कहा जाता है कि हैदरा- 
बाद से कई विधवाओं के नाम मासिक सहायता मनीग्राडंर द्वारा भेजा 
करते थे । यह बड़े धामिक स्वभाव के व्यक्ति थे और हज भी गए थे । 





इनके दो बेठे थे । बड़े गुलाम ग्रौस खाँ जो मुशी फ़ाजिल थे । दूसरे 
उमराव खाँ जिन्होंने भ्रपने पिता से गाने की तालीम हासिल की और देछ 
भर में नाम पाया । तानरस खाँ की मृत्यु के बाद इनका चहल्लुम इनके 
पुत्रों ने बड़ी धूमधाम से दिल्ली में किया था श्रौर तीन दिन तक रात- 
दिन जलसा होता रहा था । इस मौके पर बहुत-से बड़े-बड़े गवये जमा 
हुए थे । इनके अलावा खाँ साहब के तमाम दोस्त और शागरिदों का भी 

काफ़ी मजमा था। इन सबकी खातिरदारी का बहुत अच्छा इत्त- 
जाम किया गया था और हज़ारों की दावत का सामान इकटुठा 


हुआ था | सुना है कि इस अवसर पर रोज़ गाने-बजाने का जलसा 
होता था । 


उमराव खाँ 


जैसा कि ऊपर लिखा जा चुका है, यह तानरस खाँ के छोटे पुत्र थे । 
संगीत विद्या की शिक्षा इन्हें अपने पिता से भली भाँति प्राप्त हुई थी 
और परिश्रम तथा अभ्यास भी यह जीवन भर करले रहे । यही कारण 
था कि यह जब भी गाने बैठते तो हमेशा इनका रंग जमता था। बहुतें 
दिनों तक उमराव खाँ हैदराबाद दक्षिण में निज्ञाम के दरबार में रहे । 
स्वर्गीय नवाब मीर महबूब ग्रली खाँ के दिनों से लगाकर मीर उसमान 
प्रली खाँ के राज्याभिषेक तक, और शायद इससे कुछ दिनों बाद तक भी, 
यह हैदराबाद के दरबार मेँ शाही गवैये थे | इसके बाद इन्दौर के महीं- 
राजा तुकोजीराव होल्कर ने अपनी रियासत में इन्हें बुलवाया । जब यह 
इन्दौर पहुँचे तो होली के दिन ये और वहाँ हिन्दुस्तान के श्रच्छे-से- 
ग्रच्छे गाने-बजाने वाले जमा थे | महाराज इनके गाने से बहुत ही प्रसन्‍न 
हुए और कई बार सुना । इनकी गायकी की उन्होंने बेहद तारीफ़ की 
आर बहुत सम्मान और पुरस्कार इत्यादि प्रदान किए। उसके बाद 
ग्वालियर के महाराज माधोराव सिधिया ने इन्हें अपने यहाँ बुलाया और 
अपने राज्य मैं विशेष दरबारौ गवैया नियुक्‍तत किया । यहाँ यह कुछ ही 
वर्ष रह पाये । उसके बाद जब महाराजा माधोराव सिंधिया का पेरिस 
में देहान्त हो गया तो खाँ साहब की तबीयत नौकरी में नहीं लगी और 
यह हैदराबाद दक्षिण वापस झागए। उमराव खाँ ने कितने शागिर्दों 
को सिखाया, यह तो मुझे नहीं मालूम, मगर अपने पुत्रों को बड़ी अच्छी 
शिक्षा दी थी, इसमें कोई सन्‍्देह नहीं । 








(हैक! ) 


सरदार खाँ 


यह उमराव खाँ के पुत्र हैं। जैसा ऊपर कहा जा चुका है, इनके पिता 
ने इन्हें संगीत की शिक्षा बहुत अच्छी तरह से दी थी। इनके गाने में एक 
विशेषता है । यह बहुत ठहराव और गम्भीरता के साथ स्वर का आनन्द 
उठाते हुए गाते हैं और सुननेवालों को मस्त बना देते हैँ । तैयारी भी इनकी 
कम नहीं है मगर सुर के लगाव और बढ़त की तरफ़ इनकी प्रवृत्ति 
ज्यादा है। यह एक बहुत ही अपूर्व विशेषता है। हम आजकल के नौ- 
जवानों को सुनते हैं तो उनमैँ ज़्यादातर तैय्रारी की तरफ़ रुभान पाते हैं 
और वे लोग झरू से श्राखीर तक तान और फिरत पर ही जोर देते हैं 
जिससे सुनने वालों को मजा तो आ जाता है मगर दिल को चैन नहीं 
मिलता | सुर की बढ़त एक बड़ा भारी काम है। सरदार खाँ के गाने से दिल 
को शान्ति और आत्मा को सन्‍्तोष मिलता है। वास्तव में यह भगवान 
की देन है जो सबको नहीं मिलती | यहाँ मैं विशेष रूप से नौजवान 
गानेवालों का ध्यान इस बात की ओर खौंचना चाहता हूँ कि उन्हें 
पहले स्व॒र में सच्चाई पैदा करनी चाहिए जिससे गाने में असर हो । 
वास्तविक उन्नति का रहस्य यही है | सरदार खाँ १६३४ से लाहौर में 
ही रहते हैँ जहाँ इनके और इनके बुजुर्गों के बहुत-से शागिद हें । 
तानरस खाँ के परिवार के अन्य गवेये 


तानरस खाँ के पोते और गूलाम ग़ौस खाँ के बडे बेटे ग्रब्दुल रहौम 
खाँ भी अच्छे गानेवाल माने जाते थे । इन्हें अ्रपने परिवार के ब॒जुर्गों से 
बड़ो अच्छी तालीम मिली थी । प्रकृति ने इनके गले में और आवाज़ मैं 
बड़ा दर्द दिया था। इनकी तान में बड़ी रवानी थी और यह बड़ा खुला 
हुआ गाना गाते थे। इनको लयदारी का दूर-दूर जवाब नहीं था और यह 
गस्थायी-खयाल, तरामा, तिरवट हर ढंग के उस्ताद थे । इन्हें बचपन से 
ही उर्दू शायरी का भी श्ौक़ था और यह महाकब्रि दाग के शागिद थे । 


इनका उपनाम था 'मादिर था और यह बहुत अच्छी गज़लेँ कहते ये । यह 

हैदराबाद रियासत में बहुत दिनों तक नौकर रहे । सन्‌ १६३० के 
लगभग, सत्तर साल की उम्र में इनका स्वरगवास हुग्ना । इनके शागिर्द 
बहुत कम नज़र आते हैं क्‍योंकि उन दिनों हैदराबाद में कव्बाली का 
ज्यादा रिवाज था और संगीत विद्या की तरफ़ ज़्यादा लोगों का रुझान 
न था। यही कारण है कि कई बार इन संगीत के उस्तादों को भी 
क़ल्त्राली गाने पर मज़बर होना पड़ता था । 

ग्रब्दुल करीम खाँ गुलाम ग्रौस खाँ के मँमले बेटे थे । इन्हें भी अपने 
खानदान के बुजुर्गों से अच्छी तालीम मिली थी । पुराने लोगों की चीज़ें 
इन्हें बहुत ही याद थीं और प्रक्सर जलसों में बैठते ही ग्रपना रंग जमा 
लेते थे । इनकी गायकी बहुत खूबसूरत थी, खासकर बोलतान बड़ी 
ग्राकषक और बरजस्ता निकलती थी जिसे 





सुनकर श्रोता वाह-बाह किये 
बिना नहीं रहते थे। हैदराबाद में क़ेव्वाली का अधिक प्रचार होने के 
कारण अब्दुल कराम खाँ क़व्वाली की मजलिसों में भी जाते थे और 
उर्द-फ़ारसी की सुन्दर कविताएँ सुनाकर लोगों को प्रसन्‍न कर देते थे । 
यह स्वयं भी फ़ारती के अच्छे विद्वान थे । 

हैदर खाँ के पुत्र और तानरस खाँ के भतीजे शब्ब खाँ ने भी संगीत 
विद्या सीखी थी । इनकी तबीयत बड़ी मुश्किलपसन्द थी और अपने 
खानदान की कुछ कठित गायकी गानेवाले लोगों से भी इन्होंने शिक्षा 
ली थी । इनके गले से पेचीदा तानें श्रौर कठिन फंदें बड़ी ग्रासानी के 
साथ निकलते थे जिससे इनकी फिरत का अ्रन्दाज़ अपने खानदान से 
निराला मालूम होता था। बहुत बार इनकी तानों के बल सुनने वालों 
की समभः में भी न आते थे । यह जीवन भर हैदराबाद में ही रहे और 
सन्‌ १६३९६ के लगभग इतका देहान्त हुआ । इन्होंने अपने भानजें प्यारे 
खाँ को अच्छा तंयार किया था । 

उशराव खाँ के अन्य शागिर्दों में अब्दुल अ्रजीज खाँ भी एक थे । 
यह शाहदरे के खानदानी गवेये महमूद खाँ के पुत्र थे। तानरस खाँ से 
इनकी रिश्तेदारी भी थी और यह दिल्ली में ही रहते थे । इन्होंने 

उमराव खाँ के अलावा मुहम्मद सिद्दीक स्राँ से भी शिक्षा पाई थी। 
गायकी इनकी अस्थायी-खयाल की ही थी, मगर श्रूपद, धमार भी बहुत 
अच्छा गाते थे । लयकारी बहुत अ्रच्छी थी | यह हिन्दुस्तान की बहुत-सी 
रियासतों में घूमे-फिरे थे । सन्‌ १६२८ में यह रियासत धरमपुर गजरात 
में नौकर हुए और वहीं बहुत दिन तक रहे । १६९३८ में यह बम्बई झा 
गए और वहीं १६४० में इनका देहान्त हुआ । 

महमद खाँ के दूसरे बेटे मसीद खाँ थे। इनका ठीक नाम मशीयत 
खाँ था, पर आम तौर पर इनको मसीद खाँ ही क॑ नाम से जाना जाता 
है। यह अस्थायी-खयाल खूब गाते थे। कुछ चीजें इन्होंने बनाई भी 
हैं जिनमें अपना उपनाम 'मगनपिया' रक्‍्खा है। आज भी इनकी चोजें 
लोग अक्सर गाते हैं। इनका रहना अतरोली में ज्यादा रहा । इनको 
हिकमत का भी शौक था, इसलिए १€१४ में जब यह हैदराबाद पहुँचे 
तो वहाँ हिकमत करने लगे थे । इनका देहान्त हैदराबाद में ही हुआ । 


फ़तह अली और अली बख्श 

यह दोनों मूँहबोले भाई थे और १5५० ईस्वी में पटियाला में पैदा 
हुए थे । पहले दोनों में ग्रती बख्श के पिता मियाँ कालू से संगीत की 
शिक्षा ली थी। ये दोनों ही बड़े तीक्ष्ण-बुद्धि, परिश्रमी श्ौर गैरतमन्द 
थे। इन्होंने जयपुर में बहुत-से ऊँचे गवैयों को सुना था और उनके ढंग 
पर मेहनत की थी । इस समय तक ये किसी नामी उस्ताद के शागिदद 
नहीं हुए थे पर मियाँ कालू चाहते थे कि इन्हें किसी बड़े बुजुर्ग के 
शागिर्द कराएँ ताकि कलाकारों की सभा में भी इन्हें उचित ग्रादर मिले । 
संयोगवद्य उन्हीं दिनों दिल्‍ली से तानरस खाँ जयपुर आए हुए थे और 
उनकी दावत का जलसा हो रहा था। मिर्याँ कालू ने यह अवसर उचित 
समभा और दोनों को एक बड़े जलसे में तानरस खाँ का शागिर्द करा 
दिया । उसी जलसे मैं मियाँ कालू ने इन दोनों को सब कलाकारों को 
सुनवाया और यह कहा कि नो कुछ मैंने बताया है, वह सुन लीज़िए, 


(आर की) 


आगे अब खाँ साहब बताएँगें। तानरस खाँ इन दोनों की तीक्ष्ण बुद्धि से 
बहुत प्रभावित हुए और इन्हें बड़े चाव से सिखाया । इन लोगों ने भी 
जी तोड़ मेहनत करने में कोई कसर न उठा रखी और बड़ी लगन से 
तानरस खाँ साहब की कला सीखी । इन दोनों की तैयारी की मिसाल 
उन दिनों भी बहुत कम मिलती थी। इसीलिए सारे हिन्दुस्तान में राजा- 
महाराजा और संगीत के गणी लोग इनकी बड़ी आवभगत करते ये । 
टोंक-नरेश नवाब इब्राहीम खाँ ने तो, जो गायन कला के बड़े पारखी थे, 
इन्हें 'जनरल-करनेल' की पदवी दी थी और तब से आज तक ये लोग इसी 
नाम से पुकारे जाते हूँ। ये दोनों टोंक दरबार में बहुत दिनों तक रहे । 
बाद को पटियाला-नरेश के बहुत अनुरोध पर नवाब ने इन्हें वहाँ रहने 
की आज्ञा दे दी। इन दोनों की विशेषता यह थी कि सभी घरानों के 
बड़े-बूढ़ों का आदर करते थे और उनसे आशीर्वाद प्राप्त करते ये । साथ 
ही हिन्दुस्तान में कोई ऐसा शहर या क़स्बा न था जहाँ इनकी कीर्ति 
नहीं पहुँची । ये दोनों अपने शरीर का बड़ा खयाल रखते थे और रोज 
व्यायाम करते थे | सन्‌ १६२० के लगभग इन दोनों की मृत्यु हुई । 


तानरस खाँ के स्रमकालीन प्रसिद्ध यायकों में जहुर खाँ सिकन्दरा- 
बाद वाले, नत्थन खाँ, रहमत खाँ ग्वालियर वाले, अतरौली के झल्ला- 
दिया खाँ, महमृद खाँ 'दर्स, पुत्तन खाँ जोधपुर वाले, नजीर खाँ और 
तानरस खाँ के सुपुत्र उमराव खाँ आदि थे । 
मियाँ जान खाँ 


अली बरूश खाँ के भानजें मियाँ जान खाँ भी ग्रच्छे गवैयें हुए | यह 
बचपन से ही बहुत होनहार थे पर इनकी शिक्षा पर अली बख्श खाँ ने 
कोई ध्यान नहीं दिया था। बल्कि इनके नाना मियाँ काल ने बड़ी मेह- 
नत के साथ इतकों संगीत सिखाया था। यह अस्थायी-खयाल बहुत 
अच्छा गाते थे। इनका गाना बहुत ही मज़ेदार और खुला हुआ था । 
पंजाबी गायकों में ऐसे बहुत कम हुए हैं। मैसूर, बड़ौदा, टोंक, पटि- 


जा मे लुभललभल 


अन्‍न्‍««»«»---. 


( ल्‍थ५ ) 


याला, इन्दौर आदि रियासतों में इनका बड़ा मान हुआ और महाराजा 
होल्कर ने तो इन्हें श्रपने दरबार में जगह दी जहाँ यह जीवन भर रहे । 


ग्राशिक ग्रली खाँ 


फतह अ्रली ख्राँ के पुत्र आशिक़ अली खाँ थे। अपने पिता से इन्होंने 
बड़े ऊँचे दर्ज की तालीम हांसिल की थी और स्वयं परिश्रम भी पूरा- 
पूरा किया था । यह बहुत तैयार गाते थे और पंजाब के प्रसिद्ध गायक 
थे । मैंने इन्हें कई बारसुना है। यह बड़े भोले और साधु प्रकृति के 


ग्रादमी थे। घमंड इन्हें छू भी नहीं गया था। साठ साल की आयु में 
पंजाब में इनका देहान्त हुआ । 


काले खाँ 


काले खाँ फ़तह अली खाँ के शागिद थे। यह बहुत दबंगा गाना 
गाते थे पर इनकी गायकी बड़ी साफ़-सुथरी थी और सुर तथा लय के 
ये बहुत सच्चे थे। इतकी फिरत बहुत तैयार तथा पेचदार थी । इन्होंने 
हिन्दुस्तान के बड़े-बड़े शहरों में जाकर लोगों को प्रसन्‍न किया । अम्बई 
में भी कुछ दिन रहे जहाँ लोग इनसे बहुत प्रसन्‍न थे । इनका देहान्त 


सन्‌ १६१५ में कानपुर में हुआ । 


गुलाम ग्रली खाँ 


ग्रुलाम अली खाँ, जो “बड़े गुलाम अली खाँ के नाम से मशहूर हें, 
काले खाँ के भतीजे और अली बख्श कसूर वाले के सुपुत्र हैं। तालीम 
इन्हें अपने पिता से ही मिली और श्रस्थायी-खयाल यह बहुत अ्रच्छा 
गाते हैं । इनका गाना बहुत तैयार श्रौर श्रसरदार है | विभाजन के पहले 
हिन्दुस्तान के बडे-बड़े शहरों में ब्रुलवायें जाते थे और इनका बड़ा आरादर- 
सत्कार होता था। उसके बाव यह ॒पाकिस्तान चले गए। हाल ही में 
यह फिर हिन्दुस्तान लौट आए हैँ और सुना जाता है कि अब यहीं रहेंगे । 


( ६६ ) 


यह अपने सुपुत्र को भी संगीत की दिक्षा दे रहे हैँ । आशा है कि वह 
भी अच्छे गवैयें होंगे। इनके भाई बरक़त अली भी अच्छा गाते हैं । 


गुलाम मुहम्मद खाँ 


लाहौर के गुलाम मुहम्मद खाँ भी बहुत अच्छे गवैये हुए हैं | शुरू में 
यह सारंगी बजाते थे और ग्रली बरूश की शिष्या प्रसिद्ध गायिका स रदार- 
बाई के यहाँ नौकर थे। तालीम के वक्‍त गुलाम मुहम्मद खाँ सारंगी 
बजाया करते थे । यह सिलसिला कुछ रोज़ चलता रहा, पर जब सरदा र- 
बाई ने देखा कि उसकी तालीम के साथ यह सारंगीवाला भी सौख रहा है 
तो उसने तालीम के समय इन्हें किसी न किसी काम से बाहर भेजना शूरू 
कर दिया | यह बात कुछ दिन तो इन्होंने सहन की पर एक दिन आखिर 
कह ही बठ, “बाई, तुम रोज़ तालीम के वक्‍त मुझे बाहर भेज देती हो । 
इसमें मेरा नुकसान होता है । कुछ मुझे भी हासिल करने दो |” इस पर 
सरदारबाई ने ताना दिया, “अगर ऐसा ही संगीत का शौक्कर है तो 
सारंगी क्‍यों बजाता है, गाता क्‍यों नहीं ।” यह सुनकर गूलाम म्रहम्मद 
को बड़ी छर्म महसूस हुई और उसने उसी समय सारंगी उसके सामने ही 
ज़मीन पर दे मारी और कहा, “अब में तुम्हें गाकर ही दिखाऊँगा ।” 
इतना कहकर यह अपने घर चल दियें। इतने दिन सुनने के कारण 
तालीम तो इनके मन में बसी ही हुई थी । बस मेहनत की ही कसर थी । 
इसके बाद यह तीन बरस तक घर से नहीं निकले और अपनी माँ के 
जेवर वंच-बेच कर गुजर करते रहे । इस बीच इन्होंने स्वयं भी जी 
तोड़ मेहनत की और अपने दोनों भाई रमजान खाँ और भअता मुहम्मद 
को भी मेहनत कराते रहे । उसके बाद दिल्‍ली वाले उमराव खाँ के 
शिष्य होने के खयाल से दिल्ली पहुँचे । इनकी लगन देखकर उमराव 
खाँ ने इन्हें अपना शागिद बना लिया और लगभग छह महीने तक इन्हें 
सिखाया । इसके बाद यह श्राज्ञा दी कि हिन्दुस्तान में घुमो। घूमते- 
घुमते यह बनारस पहुँचे जहाँ छह महीने तक एक सराय में टिककर 


( ६७ ) 


ग्रौर चमें चबा-चबा कर रियाज़् करते रहे । जब बनारस के लोगों 
को इनका पता चला और इनका गाना सुना तो वे इन पर एकदम लट॒टू 
हो गए । फिर तो बनारस में कोई संगीत सभा ही इनके बिना नहीं होती 
थी । इन्होंने बनारस वालों का ऐसा मन मोहा कि पहले के सारे रंग 
फीके पड़ गए और इनका नाम बच्चे-बच्चे की जबान पर हो गया। 
यहाँ से घृमतै-घामते यह फिर नागपुर पहुँचे और वहाँ नागपुर के प्रसिद्ध 
बाबा ताजुद्दीन खाँ के दरबार में हाजिर हुए । वह इनसे इतने प्रसन्‍न हुए 
कि रात-दिन इनका गाना सुनते थे । यहाँ भी यह लगभग छह महीने तक 
रहे । इसके बाद इनकी इच्छा हुई कि कलकत्ता जाएँ। इसके लिए 
इन्हौंने दो बार बाबा से आज्ञा माँगी तो उन्होंने मना कर दिया । लेकिन 
जब तीसरी बार जोर दिया तो बाबा बोले, “जाओ्रो । गुलाम मुहम्मद 
खाँ ने बाबा से कहा, “बाबा जी, ऐसा आ्राशीर्वाद दीजिए कि कलकत्ते 
में मेरा काम हो जाय |” बाबाजी बोले, “कलकत्ते जाते ही तुम्हारा 
काम हो जायगा ।” गुलाम मुहम्मद वहाँ से चलकर कलकत्ते पहुँच गए, 
पर वहाँ पहुँचते ही हैजा हुआ और इस तरह इनका काम तमास हुआ । 
बड़े दुःख की बात है कि यह बहुत ही कम उम्र में स्वरगगंवासी हो गये । 
इसमें कोई संदेह नहीं कि अगर यह जीवित रहते तो भारत के सगीत- 
संसार मेँ बहुत ऊँचा स्थान पाते । इनके भाई अ्ता मुहम्मद और रमजान 
खाँ ग्रब भी जीवित हैं । 


आगरे का पहला घराना 


इयामरंग और सरसरंग 


हाजी सुजान खाँ के खानदान में सन्‌ १७८० में श्यामरंग नामक एक 
गवंयें हुए थे। इनकी नौहार बानी बड़ी मशहूर थी। आलाप, श्रुपद, 
होरी, धमार का गाना इनके घराने में बादशाह अकबर के जमाने से 
चला आरा रहा था। यह विद्यार्थियों कों श्रपना संगीत बड़े प्रेम से सिखाते 
थे और इनके शागिर्द कई जगह फैले हुए थे। यह काशी-नरेश महाराज 
वीरभद्र सिंह के पास, जो उन दिनों आगरे ही रहते थे, बहुत दिनों तक 
बड़े सम्मान के साथ रहे । इनके भाई सरसरंग ने भी अच्छी तालीम 
पाई थी और !मेहनत भी खूब की थी । आलाप, होरी और प्लुपद यह 
भी बहुत अच्छा गाते थे। यह अपने भाई के साथ ही काशी-नरेश के 
यहाँ नौकर रहे और कभी आगरे से बाहर नहीं गये । इन्हें हिन्दी भाषा 
का ज्ञान बहुत अच्छा था और उसमें यह बड़ी अच्छी कविता करते थे । 
इन्होंने अपनी बनाई हुई चीज़ें बहुत-से शागिदों को सिखाईं जो श्राज भी 
सुनने में आती हें । 
घग्घे ख़ुदाबल्श 


यह श्यामरंग के छोटे पुत्र थे और इनका जन्म सन्‌ १५०० में 
आगरे में हुआ था । यह हिन्दुस्तान के प्रसिद्ध गायकों में बड़े उच्च कोर्टि 
के माने जाते हैं । सबसे पहले इन्होंने अपने बुजुर्गों से ही आलाप, होरी, 
थ्रपद आदि की तालीम मामूली तौर पर पाई थी । परन्तु इनकी आवाज 
घग्घी थी, इसलिए इनके बुजुर्ग इनकी ओर ज़्यादा ध्यान नहीं देते थे । 
इस बात का इन्हें हमेशा रंज रहता था। इसी सिलसिले में एकाएक 

इनके दिल में ग्वालियर जाने का विचार आया और यह ग्रागरे से 
ग्वालियर के लिए रबाना हो गए । यह वह जमाना था जब रेलगाड़ी 
शुरू भी नहीं हुई थी । कहीं दूसरे स्थान पर जाने के लिए यात्रियों का 
काफ़िला पहले तैयार होता था और हर मुसाफ़िर अपनी जान-माल की 
हिफ़ाज़त के लिए तलवार-भाला वर्गरह हथियार लेकर क़ाफ़िले के साथ 
शामिल होता था । ऐसे काफिले निश्चित समय पर पूरे बन्दोबस्त और 
इन्तज़ाम के साथ अपनी यात्रा के लिए चला करते थे । आगरे से ग्वालि- 
यर तक का रास्ता बड़ा ऊबड़-खाबड़ और ऊँवे-नीचे टीलों से भरा 
पड़ा था । उसमें ठग अक्सर मुसाफ़िरों को लूट लिया करते थे । जिस 
काफ़िले में घग्घे खुदाबरुश ग्वालियर के लिए चले, उस पर रास्ते में हमला 
हुआ मगर क़ाफ़िले वालों ने मिलकर बड़ी हिम्मत के साथ ठगों का 
मुकाबला किया और आखिरकार सही-सलामत ग्वालियर पहुँच गए । 
ग्वालियर पहुँचते ही मियाँ खुदाबख्श ने दरगाह में पहुँचकर प्रार्थना की 
और सही-सलामत पहुँच जाने के लिए खुदा का शक्रिया अदा किया । 


इसके बाद यह फ़ौरन ही मियाँ नत्थन खाँ और पौरबरुश की सेवा 
में हाजिर हुए ओर उन्हें श्रपती सारी कहानी शुरू से आखीर तक सुना 
दी । वे दोनों इनकी बात सुनकर बड़े प्रभावित हुए और इन्हें बहुत 
दिलासा देकर बड़ी मुहब्बत के साथ अपने पास ठहराया । मियाँ नत्थन खाँ 
और पौरबख्श ने आगरे के घराने से कुछ होरी और श्रपद की तालीम 
पाई थी और उसी तालीम की ताक़त से अस्थायी-खयाल में भी बड़ा 
ऊँचा दर्जा हासिल किया था। इसलिए इन लोगों ने ख़दाबरूश से कहा, 
“तुम तो हमारे उस्ताद के खानदान के हो | श्रगर तुम्हें अस्थायी- 
खयाल सीखना पसन्द है तो हम तुम्हें बहुत खुशी से सिखाएँगे । मगर 
तुम्हारी श्रावाज़ सुधारने के लिए हमें बहुत मेहनत करनी पड़ेगी । साथ 
ही उससे भी अधिक मेहनत और रियाज तुम्हें करना पड़ेगा । शभ्रगर तुम 
इसके लिए तैयार हो तो तुम्हारी तालीम शुरू कर दी जाएगी ।” मत- 

लब यह है कि खूब ठोक-बजाकर मियाँ घग्घे खुदाबख्णश की तालीम शुरू 
हुई और यह उस्ताद से अस्थायी का सबक़ लेने लगें तथा उस्ताद के 
बताये हुए तरौक़े पर अपनी आवाज़ बनाने के लिए मेहनत करने लगे । 
इस तरह से मेहनत करते-करते इन्हें बरसों बीत गए । यह सबेरे उस्ताद 
से तालीम लेते और बाक़ी वक्‍त मेहनत करते या उस्ताद की सेवा में 
लगे रहते । अन्त में गुरु की शिक्षा और शिष्य की मेहनत और अभ्यास 
का प्रा-पुरा फल भगवान ने इन्हें दिया । अञ्रब इनकी आवाज भी बहुत 
साफ़ और गोल हो गई जिसमें सुरों की सचाई से बेहद असर पैदा हो 
गया। साथ ही मिर्याँ नत्थत और पीरबरुश की पूरी-पूरी गायको 
उनके गले में उतर आई । धीरे-धीरे ऐसा भी वक्‍त झा गया कि उस्ताद 
ग्रपने इस सेवक और मेहनती शागिद का गाना सुनकर बहुत खुश होते 
और इनके लिए उनके दिल से दुश्माएँ निकलती थीं । इस प्रकार हर 
तरह से इन्हें सवार कर और सुनकर उस्ताद ने इन्हें आगरा जाने की 
ग्रोर सारे हिन्दुस्तान में दौरा कर गाना सुनने-सुनाने की अनुमति दे दी । 


जब मियाँ घग्घे खुदाबख्श आगरा पहुँचे और वहाँ के लोगों ने इनका 
गाना सुना तो वे दंग रह गए। अब तो यह हालत थी कि दुश्मन भी 
इनका गाना सुनते तो तारीफ़ किये बिना न रह सकते थे । कुछ दिन 
घर रहकर यह रियासत अलवर पहुँचे जहाँ महाराजा शिवदानसिह गानें- 
बजानें वालों की बड़ी खातिर करते थे। इनका गाना सुनकर महाराना 
भी तड़प गए और इनकी बहुत ही तारीफ़ की । इसके ग्रतिरिक्त उन्होंने 
इन्हें बहुत कुछ पुरस्कार-भेंट इत्यादि भी दिए। अलवर से खाँ साहब 
जयपुर पहुँचे जहाँ के राजा सवाई रामसिंह संगीत के बड़े भारी प्रेमी थे 
आर जिनके दरबार में रजब अली खाँ, इमरतसेन, मुबारक अली खाँ 
बहराम खाँ जैसे बहुत हो उच्च कोटि के गुणीनन इकट्ठे थे । महाराजा 
रामसिह भी इनके पुरअ्रसर गानें को सुनकर बहुत ही प्रभावित हुए और 
इन्हें अपने दरबारी गवैयों में स्थान दिया जिसे इन्होंने बड़ी खुशी-खुशी 

स्वीकार कर लिया और जयपुर में रहने लगें। इसके बाद खाँ साहब की 
शोहरत सारे हिन्दुस्तान में फल गई और हर स्थान के गायन विद्या के 
प्रेमी इन्हें अपने यहाँ बुलाने और सुनने के लिए बहुत उत्सुक रहते लगे । 
इस भाँति खवालियर, धौलपुर, भालावाड़, टोंक, रामपुर, काशी, मुरसान, 
बलल्‍लभगढ़, रीवाँ, भरतपुर श्रादि सभी स्थानों के राजा और रईस इनके 
बड़े प्रेमी थे और इन्हें अपने यहाँ ब॒लाते रहते थे । 


इनके रामपुर जानें की कहानी तो बड़ी ही दिलचस्प है ! एक वार 
रामपुर के नवाब क़ल्बे श्रली ख्राँ ने जब इनकी बहुत तारीफ़ सुनी तो इन्हें 
अपने यहाँ बुलवाना चाहा और इसलिए महाराजा रामसिह को पत्र लिखा 
कि मियाँ घग्घें खुदाबर्श को कुछ रोज़ के लिए रामपुर भेज दें तो हम 
भी उनका गाना जी भरकर सुनें । महाराजा साहब ने बहुत खुशी-खुशी खाँ 
साहब को रामपुर जाने की ग्राज्ञा दे दी और रामपुर तक के लिए सवारी 
वगैरह का पूरा-पुरा इन्तज़ाम कर दिया। जब खाँ साहब रामपुर पहुँचे 
तो नवाब नें उनकी बड़ी खातिर की और कहा, “दो-एक रोज़ आराम 
कीजिए । सफ़र की थकान दूर हो जाने पर में आपको गाने के लिए तक- 
लीफ़ दूंगा ।” दो-तीन दिन बाद नवाब साहब नें इनको सुनने के लिए अपने 
महल में बुलवाया । खाँ साहब अपने साज़ और साथियों को लेकर महल में 
उपस्थित हुए । वहाँ इन्हें एक कमरे में बिठा दिया गया जहाँ यह साज वगैरह 
मिलाकर नवाब साहब के पास बुलाये जाने का इंतज़ार करने लगे | कुछ देर 
के बाद नवाब साहब ने इन्हें याद किया । वे दित बड़ी सख्त गरमी के थे 
आऔर उस समय नवाब साहब और उनके खास-ख़ास दरबारी खसखाने में 
बैठे हुए थे जहाँ गुलाब और केबड़े से दिमाग़ तर हुआ जाता था। पंडां 
की हवा से सर्दी-सी महसूस होती थी । खाँ साहब ने वहाँ पहैचकर नवाब 
साहब को सलाम किया और बंठकर गाना शुरू कर दिया। मगर खस- 
खाने की सर्दी का इनके गले पर बड़ा बुरा असर पड़ा और इनकी 
प्रावाज़ बैठ गई । उसके बाद यह बहुत कोशिश करते रहे मगर आधषाज़ 

रास्ता ही न देती थी और बहुत-से कण इनसे अदा नहीं हो रहे थे । जब 
नवाब साहब ने यह हाल देखा तो पीछे मुड़कर बहादुर हुसैन खाँ से 
कहने लगे, “तुम तो इनकी बड़ी तारीफ़ करते थे, यह तो कुछ भी नहीं 
हैं) ये वातें सुनकर ख़दाबख्श को उस सर्दी में भी शर्म के मारे 
पसीना झा गया । इसी समय यह एक तान लेनें की कोशिश कर रहे थे 
जो ग्रावाज़ बठ जाने के कारण इनसे अदा नहीं हो रही थी । इसलिए 
इनके बडे बटे मियाँ गुलाम श्रव्बास खाँ ने, जो इनके पीछे बैठकर गा रहे 
थे, उस तान को काटकर अपनी सूभ से एक नई ही तान लगा दौ । इस 
बात से भी खाँ साहब को बड़ी शरमिन्दगी हुई । तब उनसे म रहा गया 
और फ़ोरन ही पक्का निश्चय करके गाने के लिए जुट गए। इसके बाद 
टीप के सत्र पर पहुँचते ही उनकी आबाज़ एकाएक साफ़ हो गई और 
ऐसा मालूम हुआ जैसे बदली मैं से चाँद निकल आया हो । फिर तो खाँ 
साहब ने बड़ी लाग-डाँट के साथ स्वर की बढ़त शुरू की । नवाब साहब 
के दिल पर फ़ोरन इस चीज़ का असर हुआ और बेसाख़्ता खाँ साहब की 
तरफ़ घमकर वाह-वाह करने लगे । उन दिनों रामपुर राज्य में यह नियम 
था कि नवाब साहब जैसे ही किसी गवेयें की तारीफ़ करें उसी वक्‍त 
उसको इनाम दिया जाय । इसलिए उसी समय पाँच सौ रुपयें की थैली 
खाँ साहब को मिली । उसके बाद तो ऐसा समा बँधा कि खाँ साहब 
ऋपन गाने में मस्त्र थे और नवाब साहब गाना सुनने में और बार- 
बार नवाब साहब इनके गानें की तारीफ़ करते और हर तारीफ़ पर खाँ 
साहब को एक थैली इनाम मिलती । दो-तीन घंटे तक लगातार इसी 
ढंग से नवाब साहब इनका गाना सुनते रहे । गाना समाप्त होने के बाद 
बोले, “इतना पुरश्रसर गाना हमने पहले कभी नहीं सुना ।” उसके बाद 
नवाब साहब ने दा हफ्ते तक इनकों अपने पास रखा और कई बार इनका 
गाना सुनकर बहुत खुश हुए। चलते समय इन्हें बहुत कुछ पुरस्कार 
इनाम वगैरह भी दिया । 

बिदा होने के पहले खाँ साहब ने नवाव साहब से अजे किया, 

“मैंने सरकार के गाने की बड़ी तारीफ़ सुनी है, श्रगर इनायत 
फरमायें तो बड़ी खुशनसीबी हो।” नवाब साहब बोले, “भई, 
में तुमको ज़रूर सुनाऊँगा और ञआ्राज ही शाम को बठेंगे।” शाम को 
नवाब साहब नें पाँच बजे इन्हें अपने महल में याद किया । इनके पहुँचने 
पर उन्होंने श्रपते तानपूरे की जोड़ी मैगवाकर अपने हाथ से मिलाई । 
तम्बरे इतने सच्चे मिले थे कि मालूम हॉता था कि मानो स्वर की फूहार 
पड़ रहौ हो । उसके बाद नवाब साहब नें गाना शुरू किया तो सुननेवालों 
को सचमुच हैरत मैं डाल दिया । खाँ साहब भी उनका गाना सुनकर 
तड़प गए और सच्चे दिल से उनकी तारीफ़ की । ख्राँ साहब के जयपुर 
लौट थाने के बाद नवाब साहब नें जयपुर-नरेश को पत्र लिखा जिसमेँ 
खाँ साहब को रामपुर भेजने के लिए उनका बहुत ग्राभार माना । 

घग्घे खुदाबख्श साहब ने कई अच्छें-प्रच्छे शागिदों को तैयार किया 
था जिनमें से चार के नाम बहुत प्रसिद्ध हैं: (१) खाँ साहब के बड़े 
सुपुत्र गुलाम अब्बास खाँ, (२) इनके भतीजे शेर खाँ, (३) अलौबखूश 
खाँ भरतपुर वाले और (४) पण्डित विश्वनाथ के सुपुत्र पण्डित शिवदीन, 
प्रधान मंत्री, जयपुर राज्य । इनका देहान्त सन्‌ १८०५० और १८६० 
ईस्वी के बीच में हुग्ना । 


शेर स्राँ 

यह जंघू्‌ खाँ के सुपुत्र॒ और मियाँ घग्घे खुदाबरूश के भतीजे थे । 
संगीत की तालीम इन्होंने श्रपनें चचा से ही पाई । अस्थायी-खयाल 
की गायकी पर इनको पूरा-पूरा भ्रधिकार था और बड़ा ही पुरअ्रसर 
गाना गाते थे । इनके गले की तान और फिरत बड़ी दमदार होती थी 
जिसकी शोहरत दूर-दूर तक थी | एक बार यह ग्वालियर गए । वहाँ 
पहुँच कर यह एक सराय में ठहरे । जब यह खबर ह॒द॒दू खाँ को हुई तो 
फ़ौरन हाथी पर सवार होकर सराय में चले श्राये और वहाँ से अपने 
साथ घर ले जाकर ठहराया । इनका गाना सुनकर वह बहुत ही प्रसन्न 

हुए और इनकी तारीफ़ महाराज जींवाजी राव सिधिया से भी की । 
इस पर महाराज ने भी इनका गाना सुना और वह भी बहुत प्रसन्न हुए 
और इन्हें भरपूर पुरस्कार और सम्मान देकर विदा किया। आगरे 
लोटने के बाद यह कुछ ही दिन घर रहे । उसके बाद संयोग से इनका 
एक शागिदं, जिसका कारोबार बम्बई में था, इन्हें अपने साथ बम्वई ले 
गया । बम्बई पहुँच कर खाँ साहब अपने शागिदों को सिखाने के काम में 
जुट गये और जमकर वहीं रहे । बम्बई में इन्होंने कितने ही शागिर्दों को 
सिखाया और तैयार किया । यह लगभग तीस बरस बम्बई में रहे मगर 
इस अरसे में कभी अपने परिवार के लोगों के पालन से न चूके । जिस 
तरह हो सका वहाँ से रुपये भेजते रहे । सत्तर साल की उम्र में यह 
आगरे वापस लौटे और १५८६२ ईस्वी के आस-पास पचहृत्तर साल की 
उम्र में आगरे में ही इनका देहान्त हुआ । इन्होंने अपने चचेरे भाई 
गुलाम भ्रब्बास खाँ साहब को बड़ी अच्छी तालीम दी और बहुत मेहनत 
करके तंयार किया । 


गुलाम अब्बास खाँ 


यह घम्घे खुदाबल्श साहब के बड़े सुपुत्र थे और सन्‌ १८१८ से 
१८२० के दरम्यान आगरे में पैदा हुए थे। इनकी संगीत की तालीम 
इनके चचेरे भाई शेर खाँ ने शुरू की थी और बरसों सिखाकर इन्हें 
तेयार किया था। यह अस्थायी-खयाल बहुत हौ ऊँचे दर्जे का गाते थे । 
साँस इनकी बहुत बड़ी थी और जब यह सुरों पर ठहर जाते तो सुनने 
वाला मंत्रमुग्ध-सा रह जाता था और दिल तड़प उठता था। मैंने खुद 
इन्हें अपनी तालीम के जमाने में और फिर बड़े होकर भी खूब सुना है। 
जब भी यह किसी सुर पर ठहरते और बार-बार एक अन्दाज़ के साथ 
वही सुर लगाते थे तो दिल पर ऐसा गहरा असर पड़ता था जो इतने 
बरस बीत जानें पर भी आज तक बाक़ी है। इनके ज़माने के तेमाम 
समभदार संगीत-प्रेमी रईस इनका बड़ा आदर करते थे और इन्हें अपने 

यहाँ रखने के लिए उत्सुक रहते थे । खास कर अलवर, जयपुर, टोंक 
आदि राज्यों में तो इनकी बहुत ही माँग रहती थी। पर यह कहीं भी 
नौकर होकर नहीं रहे । सन १६०७ में मंसूर के महाराजा ने इन्हें 
दह्नहरे के जलसे में बुलाया श्र सुनकर बहुत खुश हुए और सोने के 
तमगरे के अलावा भी बहुत-से पुरस्कार इन्हें दिए। इसी तरह यह कई 
बार मैसूर बुलाये गए थे । 

मैंने इनसे इनके तालीमी ज़माने से लगाकर ज़िन्दगी के ग्राखीर तक 
के सारे हालात सुने हैं। वह कहा करते थे कि उन्होंने तीस साल तक 
ब्रह्मचर्थ ब्रत का पालन कर सुरों की साधना की थी । पहले उन्होंने 
अपने बडे भाई से अ्स्थाई-खयाल की तालीम अच्छी तरह हासिल की । 
उसे पूरा करने के बाद अपने ममेरे भाई घसीट खाँ से बहुत-सी धमारें 
और होरियाँ सौाखौं । इसके बाद अमल के मैदान में क़रम रखा और 
सारे हिन्दुस्तान में नाम मशहूर हुआ्ना । यह अपने खानदान के बच्चों की 
तालौम में बहुत दिलचस्पी लेते थे । इसलिए इन्होंने अपने भत्तीजे नत्थन 
खाँ को, अपने छोटे भाई कललन खाँ को और इसके बहुत दिन बाद 
फ़ैयाज़ हुसैन ख्राँ को बड़ी मेहनत के साथ तालीम देकर तैयार किया । 


इनके बारें में एक और दिलचस्प बात का उल्लेख करना यहाँ बड़ा 
ज़रूरी है। इन्हें अपने शारीरिक बल को बनायें रखने का बड़ा ध्यान 
रहता था और अ्रक्सर कहा करते थे कि गवैया खायेगा नहीं तो गायेगा 
क्या ! इसलिए ग्रच्छे से अच्छा भोजन और नियत समय पर करते थे । 
बेवकक्‍्त तो मेंने इन्हें कोई चीज़ खाते ही कभी नहीं देखा । यह चलते भी 
बहुत धीरे-धीरे थे और मेंने कभी इन्हें भागते-दौड़ते या तेज चलते नहीं 
देखा । इसका कारण यह था कि यह अपनी साँस के ऊपर कोई बोभ 
नहीं डालना चाहते थे। इनसे कभी खाँसी-जुकाम की शिकायत नहीं 
सुनी । इस बात का इनकी साँस के लिए बड़ा भारी फ़ायदा था। यह 
रोज़ सबेरे इककीस डंड लगाकर इक्कीस बादामों की ठंढाई, जिसमें पाँच 

काली मिर्चे और साथ में मिश्री भी डाली जाती थी, पी लिया करते थे 
आर रात को सोते समय आधा सेर दूध भी अवश्य पीते थे । इसमें मरते 
वक्‍त तक कोई फ़क़ नहीं ग्राया । यह चीज़ आज के गवेयों के विशेष 
ध्यान देने की है। इस बांत का जिक्र हम पहले ही कर चुके हैं कि 
मजलिस के इल्म का इन्हें अच्छा ज्ञान था। यह बातचीत में हिन्दी और 
फारसी के दोहे और शेर ऐसे उपयुक्त ढंग से प्रयोग करते थे कि सुनने 
वाला बाह-वाह करता ही रह जाता। इनका देहान्त सन्‌ १६३२ में हुश्ा । 


कल्लन खाँ 


इनका अ्रसली नाम गुलाम हैंदर खाँ था और यह घम्घे खुदाबरूश के 
छोटे बेटे थे । इनका भी जन्म आगरे में ही हुआ था । इनकी तालीम 
इनके बड़े भाई गुलाम श्रब्बास खाँ की देख-रेख में हुई और लगातार दस 
बारह साल होती रही । इनकी ग्रावाज़ स्वभाव से ही साफ़ और अच्छी 
थी। यह अपने पिता के रंग का गाना बहुत श्रच्छा गाते थे और अपने 
जमाने के श्रेष्ठ गवँयों में इनकी गिनती होती थी । इस्होंने अपने पिता के 
शागिद पंडित विशम्भरदीन से भी बहुत-सी जानकारी प्राप्त की । पंडित 
जी ने इन्हें घरानें की बहुत सारी चीज़ें सिखाई जिनमें होरी और प्रुपद 
भी झामिल थे । महाराज माधोसिंह के जमाने में इन्हें जयपुर राज्य में 
अपने भतीजे की जगह मिल गई । वहाँ नौकर होने के बाद इन्होंने गायन 
विद्या का प्रचार किया । दस-पाँच शागिद रोज़ इनके मकान पर आ ते 
और इनसे तालीम पाते थे । इनमें इनके भतीजे, पोते और नवासे भी 
शामिल हैं । फ़ैयाज़ हुसेत खाँ, इनके लड़के तसदुदुक़ हुर्तेन खाँ, खादिम 
हुसन स्राँ, ग्रनवर हुसन, नन्‍हें खाँ, बशीर खाँ और मुझे भी तालीम 
इन्हीं से मिली । कललन खाँ साहब बहुत ही सीघधे-सच्चे बुजुर्ग थे और 
शागिरदों को बड़े प्रेम से सिखाते थे। अपने परिवार के लोगों के अति- 
रिक्त इन्होंने मुरादाबाद के नजीर खाँ, गफ़र खाँ को भी अ्रपनी जवानी 
के दिनों में खयाल-अस्थायी की अ्रच्छौ गायकी सिखाई थी। इनके 

आगरे के शागिदों में फिरदौसीबाई और जयपुर वाली बिब्बोबाई भी 
मशहूर हैं । 
जयपुर में इनका जीवन बड़े ठाठ और आनन्द से बीता । वहाँ 
कोई भी नया गाने-बजानें वाला आता तो खाँ साहब उसकी दावत जरूर 
करते । खाने-पीने के बाद जलसा शुरू होता जो रात-रात भर चलता 
हता । इन जलसों में गवेयें, तंत्कार, साजिन्दे सभी लोग जमा होते 
थे। मैंने ऐसे बहुत-से जलसे देखें हैं जो मुझे श्रभमी तक याद हैं | इसमें 
तो कोई संदेह ही नहीं कि ख्राँ साहब झागरा घराने के बड़े मशहूर 
उस्ताद थे । आप बाहर बहुत कम आते-जाते थे । एक बार पंडित भात- 
खडे ने अपनी श्राल इंडिया कान्‍्फरेंस में शामिल होने पर मजबूर किया 
तो यह लखनऊ गए थे । सन्‌ १६२५ के लगभग जयपुर में दही इनका 
देहान्त हुआ । 


नत्थन खाँ 

इनका असली नाम निसार हुसन खाँ था और यह शोर खाँ के 
इकलौते बेटे थे । इनके ख़ानदान की नौहार बानी मशहूर थी । गाने की 
तालीम इन्हें अपने चचा गलाम अब्बास खाँ से मिली थी, पर उनके 
अलावा अपने घराने के दूसरे ब॒जुर्गों से भी इन्होंने बहुत-सी जानकारी 
प्राप्त की थी जिनमें घसीट खाँ और ख्वाजाबख्श भी शामिल हें। जब 
इनकी तालीम पूरी हुई तो इन्होंने हिन्दुस्तान के बड़ बड़े शहरों का दौरा 
किया और वहाँ के मशहूर गवयों को सुना और सुनाया । इस तरह इनकी 
मेहनत भी खूब होती रही और काम भी खूब तैयार होता रहा जिससे 
इनकी ख्याति हिन्दुस्तान में दूर-दूर तक हो गई । इनकी गायकी में 
अस्थायी अन्तरे का भरना, बढ़त, बोलतान, लयदारी ग्रादि बातें बड़ी 
विशेष थीं। खाँ साहब बहुत ही 'बिलम्पत' लय मैं गाते थे, इतना कि 
तबले वाले को ठका कायम रखना मुश्किल हो जाता था। दिलचस्प 
बात यह है कि इतनी मढ़ी हुई लय में भी 'बिलम्पत', मध्य, द्रुत, भ्राड़ 

वर्गरह, लय के तमाम हिस्से तान की फिरत में दिखाते ये और सम पर 
ऐसे ञ्राते ये ज॑से निशाने पर तीर, जिसे सुनकर महफिल दंग रह जाती 
थी । इनके समकालीन गबौयों में श्रतीबस्श खाँ, फ़तह अली पटियाले 
वाले, जहूर ख्राँ, कुदरत उलला खाँ सिकन्दराबाद वाले, उमराव खाँ दिल्‍ली 
वाले, नजौर खाँ जोधपुर वाले, अल्लादिया खाँ, महबूब खाँ 'दर्स' अतरौली 
वाले, रहमत खाँ ग्वालियर वाले और इनायत हुसैन खाँ सहसवान वाले 
बहुत उल्लेखनीय हैँ । इन सभी में आपस मेँ बडा प्रेम था और ये सब 
एक-दूसरे के प्रशसक थे । गानें-बजाने को लेकर कभी इनमें मन-मुटाव 
नहीं हुआ । 


शुरू में यह कुछ बरस वतन में ही रहे और आस-पास की रियासतों 
में दौरा लगाकर वहाँ के रईसों को अपना गाना सुनाकर उन्हें खुश करते 
रहे । इसके बाद यह बड़ौदा आए | यहाँ के महाराजा और महारानी 
इनका गाना सुनकर बड़े प्रभावित हुए और यह जब तक वहाँ रहे, उन्होंने 
कई बार इनका गाना सुना और इनका सदा बड़ा सम्मान करते रहे । 
बड़ौदा में यह फ़ैज मुहम्मद खाँ के मकान मेँ ठहरे हुए थे जो स्वयं 
खानदानी गवंये और बड़े गुणी आदमी थे । उनके मकान पर रोज़ बहुत 
से शागिद तालीम पाते थे । इनमें भास्करराव भखले नामक एक बहुत 
ही होनहार नौजवान था । फैज मुहम्मद खाँ ने अपने शागिर्द कौ आवाज 
और गले के गुरणों और बुद्धि की प्रशरता को ताड़ लिया | उन्हें महसूस 
हुआ कि यह नौजवान आगे चलकर अवद्य बड़ा नाम पैदा करेगा | यह 
सब कुछ समभने के बाद उन्होंने नत्थन खाँ से कहा, “भाई, इस लड़के को 
मैं आपके सुपुर्द करता हूँ। आप मेरें ही सामने इसे गंडा बाँध दें ।” खाँ 
साहब ने बहुत खुशी से यह स्वीकार किया श्रौर भास्करराव को अपना 
शागिद बनाकर तालीम देना शुरू कर दिया । कुछ दिनों बाद जब खाँ 
साहब बम्बई आए तो भास्करराव इनके साथ ही साथ आ गए और 
तालीम पाते रहे। आगे चलकर भास्करराव सचमुच ही बहुत मशहूर 


(०१०६४) 


गवये हुए जिसका ज़िक्र हम आगे करेंगे। बम्बई में ही गोझा की बावली- 
बाई इनकी शागिर्द हुई | उसने खाँ साहब को बम्बई में ही ठहरा दिया 
ग्रौर दस-बारह बरस वहीं रहने पर मजबूर किया । उसने खाँ साहब से 
खूब सीखा और इनकी सेवा भी खूब को। बावलीबाई खाँ साहब का 
सारा ख्चे स्वयं बरदाशत करती थी और उसने कभी खाँ साहब को इस 
बात की तकलीफ़ नहीं दी कि वह कोई और दूसरा काम करें | नतीजा 
यह हुआ कि हिन्दुस्तान भर में उसके जोड़ के गानेवाले बहुत ही कम 
नज़र आते थे । रामपुर, मैसूर, कोल्हापुर और कित्तने ही राज्यों के राजा 
उसे बार-बार बुलाते, सुनकर खुश होते और बहुत हीरे-जवाहरात इनाम 
में देते थे । इसमें कोई सन्देह नही कि नत्थन खाँ साहब ने अपने शागिर्दी 
को अपने ही बच्चों की तरह सिखाया था । 


सन्‌ १८९० में मसूर के महाराजा ने बम्बई में इनका गाना सुना 
और सुनते ही इतने प्रभावित हुए कि इन्हें अपने साथ ही मैसर ले गए 
और अपना दरबारी गवैया बनाकर रक्खा। महाराजा साहब ने उनके 
आराम के लिए हर तरह का प्रबन्ध किया था जिसमें मकान, सवारी 
ग्रादि सभी कुछ शामिल था। इसके अतिरिक्त महाराजा साहब जब भी 
इन्हें सुनते कुछ न कुछ इनाम जरूर देते । एक आर इन्हें एक सोने का 
कंगन दिया जिस पर रियासत की मोहर थी और हीरे-मानिक भी जड़े 
हुए थे । महाराजा ने कंगन देते समय कहा कि इसे दरबार वगैरह के 
मौके पर पहना करें। खाँ साहब कुछ दिन तक तो उसे पहनते रहे पर 
बाद मेँ आगे चलकर जब कुछ आर्थिक कठिनाई हुई तो उसे बेच डाला । 
जब महाराजा साहब ने एक बार दशहरे के दरबार में खाँ साहब के हाथ 
खाली देखें तो दरबार के बाद अकेले में इन्हें बुलाकर इसके बारे में कुछ 
पूछताछ की । खाँ साहब ने बड़ी सादगी से जवाब दिया कि वह तो 
बच्चों के पेट में चला गया । महाराजा साहब इस वाक्य के ऊपर बड़े 
ज़ोर से हँस पड़े और फ़ौरन नया कंगन मँगवा कर अपने ही हाथ से खां 

साहब को पहनाया, और कहा, “यह दरबार की चीज़ है । इसे दरबार में 
ही पहनने को रख छोड़ो | अगर कभी कोई जरूरत हो तो मुभसे कहना ।* 
इसी तरह एक बार दरबार में गाना सुनने के बाद अपनी हीरे की अँगूठी 
इनाम मेँ दे दी यी । इस बात से यह अवश्य प्रकट होता है कि उस 
जमाने के रईस गायन विद्या की कंसी कदर करते थे और कलावन्‍्तों को 
कितना प्रसन्‍न रखते थे । 


नत्थन खाँ साहब के माने के बारे में ऊपर लिखा ही जा चुका है । 
लेकिन बम्बई की एक घटना का उल्लेख करूँगा जो बहुत दिलचस्प है। 
एक बार बम्बई में खाँ साहब के गाने का जलसा था जिसमें इन्हें सुनने 
के लिए कुछ ऐसे गुणीजन भी आए थे जिन्होंने पहले कभी इनका गाना 
नहीं सुना था । उस रोज खाँ साहब ने एकदम निराला हीं रंग अख्तियार 
किया । शुरू आलाप से किया और उसके बाद श्रपद श्रौर होरी गाते 
रहे । दो घण्टे तक वह सुर-मुद्रा बानी गाते रहे और गले से ज़रा- 
सी गिटकरी भी ग्रदा नहीं की । जिन लोगों ने उस दिन पहली बार ही 
इन्हें सुना उन्होंने समझा कि खाँ साहब के गले में फिरत नहीं है भ्रौर 
सीधा-सच्चा तथा सुरीला गाना बहुत अच्छा गाते हैं। ये लोग अभी 
इसी सोच-विचार में थे कि खाँ साहब ने ख़याल-ग्रस्थायी शुरू कर दिया 
ग्रौर दो-चार मिनट 'बिलम्पत' की बढ़त करके मध्य और द्रुत की लय 
शुरू कर दी । इसके बाद तो इनकी फिरत को सुनकर सब लोग दंग थे 
भर इस बात को मान गए कि इस जोड़ का गवैया उन्होंने ग्राज तक 
नहीं सुना । 


इनकी लयदारी के भी बहुत-से किस्से हैं जिनमें से एक-दो का जिक्र 
हम करना चाहते हैं । एक बार खाँ साहब दिल्ली गए हुए थे | वहाँ 
अपने जमाने के मशहूर गवैये बहादुर हुसैन खाँ साहब ने इनकी दावत की 
जिसमें शहर के गूणी आदमी जमा हुए । खाने-पीने के बाद गाना-बजाना 
शुरू हुआ । जब नत्थन खाँ साहब गाने बठे तो इनके साथ दिल्‍ली के मश- 

हर और खानदानी तबलिये मुज़फ्फर खाँ संगत के लिए तैयार हुए । 
खाँ साहब ने तिलवाड़े में एक अस्थायी शुरू की, मगर लय इनकी मर्जी 
के मुताबिक नहीं थी । इसलिए इन्होंने ठेका ज़रा 'ठा” बजाने के लिए 
कहा । यह सुनते ही मुज़फ्फ़र खाँ ने ठेके को एकदम इतना ०“ठा' में शुरू 
किया कि लोगों को सम पर गर्दन हिलाना मुश्किल हो गया । नत्थन 
खाँ साहब को तो पहले से ही इस लय में गाने की आदत थी । इसलिए 
बड़े जोर-शोर से इसी लय में गाते रहे । स्वाभाविक था कि मुज़फ्फ़र 
सर इस समय सीधा और सच्चा ठेका लगा रहे थे । नत्थन खाँ साहब 
ने इनसे कहा, “ग्राप भी ज़रा बजाते रहें, मैंने तो आपकी बहुत 
तारीफ़ सुनी है ।” यह सुनकर मुजफ्फ़र खाँ बोले, “खाँ साहब, इस लय 
मैं ठेका बजाना ही मुश्किल हो रहा है। सिर्फ ठेका लगा रहा हूँ, 
इसी को सब कुछ समझ लीजिए । यह ग्राप ही का काम है कि इतनी 
“विलम्पत' लय में इस तरह बेथकान गा रहे हैं । 


दूसरी घटना इस प्रकार है कि खाँ साहब एक बार धारवाड़ में 
भास्करराव के मकान पर ठहरे हुए थे । उसी ग्रवसर पर एक नौजवान 
तबलिया कामताप्रसाद भी यहाँ पहुँचा । खाँ साहब का यह पक्का नित्य- 
नियम था कि रोज तालीम के बाद खद मेहनत के लिए बंठते थे और 
इस मौक़े पर उनके दो-एक दोस्त और कुछ शागिद भी मौजूद होते थे । 
कामता प्रसाद भी इसी वक्‍त आया करते थे । एक रोज खाँ साहब गा 
रहे थे और तबला काभताप्रसाद के हाथ में था। दोनों साहब गानै- 
बजाने में मस्त थे | भूमरा ताल बहुत ही “बिलम्पत' लय में बजाया जा 
रहा था । इसी समय गाते-गाते एकाएक खाँ साहब को कोई बड़ा जरूरी 
काम याद आया और उसके बारे में वह भास्करराव को कुछ समभाने 
लगें। इधर कामताप्रसाद ने एक बड़ी लम्बी-चौड़ी गत शुरू कर दी । सुनने 
वाले और खुद कामताप्रसाद भी यह समझ रहे थे कि श्रब खाँ साह३ 
के लिए इसमें सम पकड़ना मुश्किल है। मगर जब गत का एक-चौथाई 

हिस्सा बाक़ी रह गया तो खाँ साहब ने एक तान शुरूक़ी और कई 
बल-पेच लगाते हुए बहुत खूबसूरती के साथ सम पर झा गए । कामता- 
प्रसाद हैरत में पड़ गए और तबला हाथ से छोड़क़र खाँ साहब से कहने 
लगे, “आप लय के बादशाह हैं, और लग्न ग्रापकी गुलाम है। जब आप 
बातों में लगे थे तो मैंने गत शुरू कर दी थी और में समझता था कि 
भ्रब ग्रापका लय पकड़ना मुश्किल है। मगर मेरा यह खयाल एकदम 
ग़लत निकला । श्राप तो इस तरह सम पर झा गए जैसे कोई बात ही 
नहीं हुई हो ।” इनकी लयदारी के बारे में इस तरह की बहुत-सी 
घटनाएँ सुनी जाती हैं। खाँ साहब का देहान्त सन्‌ १९०१ में मैसूर में 
ही हुमा । 


मुहम्मद खाँ 


नत्थन खाँ के कई पुत्र थे जो सभी श्रच्छे संगीतज्ञ हुए । उनके सबसे 
बड़ें बटे का नाम था मुहम्मद खाँ । सन १८७० के क़रीब ग्रागरे में ही 
इनका जन्म हुआ था। इनकी शिक्षा-दीक्षा पिता के हाथों ही हुई और 
अपने पिता से इन्हें बहुत अच्छी तालीम मिली। लेकिन इनको अच्छी 
से अच्छी चीजें और रागिनियाँ हासिल करने का बहुत झौक़ था। 
इसलिए अपने पिता के अलावा इन्होंने अपने तमाम खानदानी बुजुर्गों 
ओर रिश्तेदारों से भी सेकड़ों चीजें याद की जिनमें होरी, ध्रुपद, सरगमें, 
तराने, अस्थाइयाँ, खयाल सभी कुछ शामिल था। सन्‌ १६०१ में यह 
आगरे से बम्बई झा गए । इसी जमाने में इनके पिता का भी देहान्त 
हुआ । इसी कारण कुछ रोज़ के लिए यह आगरे गये भी पर फिर 
कछ ही महीनों में घर के काम-धन्धे से निपट कर बम्बई वापस चले 
आए। बम्बई में इनसे गाना सीखने के लिए बहुत-से लोग बड़े उत्सुक 
थे | इनके पास भी बहुत लंग सीखने आए जिन्हें इन्होंने सदा बड़े प्रेम 
से सिखाया और किसी से भी किसी तरह का परदा नहीं रक्खा। यह 
एकदम अपनी झौलाद की तरह उन्हें सिखाकर तैयार करते ये । इन्होंने 


( ११३ ) 


बहुत-सी अछोप' रागिनियाँ, जिनकी जानकारी लोगों को नहीं थी, अपने 
शागिरदों को सिखाई और उनका खूब प्रचार किया । इस बात से इनका : 
बड़ा नाम हुआ । यह तबीयत के बहुत ही साफ़ थे और इनका कोई भी 
शागिर्द इनसे कुछ पूछता तो फ़ौरन बता देते थे । इनके प्रसिद्ध शागिदों 
में बाँकाबाई, ताराबाई सिरोलकर, चम्पाबाई कवलेकर आदि उल्लेख- 
नीय हैं। इनके अतिरिक्त भाई शंकर, भाई प्राणनाथ, इनके पुत्र बशीर 
अहमद खाँ और ग्रन्य छोटे भाइयों को भी तालीम मिली जिनमें में भी 
शामिल हूँ । 

इनको उर्द शायरी का भी शौक़ था और यह शेर अ्रच्छे कहते और 
समभते थे । भतीजे के देहान्त के बाद सबसे बड़े होने के कारण घर का 
बोभ इन्हीं के कन्धों पर पडा जिसे इन्होंने बड़ी खुशी-खुशी निभाया । 
इनका देहान्त सन्‌ १६२२ में आगरे में हुआ । 


अब्दुल्ला खाँ 

नत्थन खाँ के दूसरे सुपुत्र अब्दुल्ला खाँ थे। इनका जन्म १८५७३ के 
लगभग आगगरे में हुआ था। इन्हें बचपन से ही अपने पिता से तालीम 
मिली जिसमें मेहनत और अभ्यास ने चार चाँद लगा दिए और यह दिनों 
दिन उन्नति करते गए। अपने पिता के साथ ही यह मंसूर पहुँचे और 
कछ रोज बाद ही महाराजा ने इनका गाना अलग से सुना। सुनकर 
महाराजा बहुत प्रसन्‍न हुए और इनके नाम श्रलग वब्रेतन देने लगे । 
रियासत की नौकरी मिलने के बाद भी यह अपने पिता से संगीत विद्या 
सीखते रहे । पिता की मृत्यु के बाद सन्‌ १९०१ में इन्होंने रियासत से 
छुट्टी लेकर देश भर में दौरा किया । यह हुबली, धारवाड़, कोल्हापुर, पूना, 
बागलकोट, बीजापुर, शोलापुर आदि स्थानों में गये और वहाँ के संगौत- 
प्रेमियों को प्रसन्‍न करके उनसे सम्मान प्राप्त किया। इनके बोलों का 
बनाव, लयदारी, तान कौ सफ़ाई ओर शुरू से आखीर तक एक साँस मेँ 
बड़ी से बड़ी तान लेकर सम पर खूबसूरती के साथ झ्ाना आदि 

ऐसी विदशेषताएँ हें जिन्हें इनके सुननें वाले आज तक याद करते हैं । यह 
कई बार दिल्‍ली, जालमन्धर, काश्मीर आदि स्थानों पर भी गए और 
हर जगह अपने गाने से लोगों को खुश करके बहुत ही प्रशंसा और 
पुरस्कार प्राप्त करते रहे । सन्‌ १६२२ के ग्रारम्भ में इनका देहान्त आगरे 
में हुआ । 


मुहम्मद सिद्दीक़ खाँ 


नत्थन खाँ के तीसरे सुपुत्र थे मुहम्मद सिंद्वीक़ ख्ाँ। इन्होंने अपने 
बड़े भाई मुहम्मद खाँ से गाने की तालीम पाई थी। भगवान ने इन्हें 
बड़ा जोरदार गला दिया था और इनकी तान में ऐसी कड़क और चमक 
होती थी कि सुनने वाले हैरत में रह जाते थे । सन्‌ १६१७ में एक बार 
होली के जलसे में यह इन्दौर गए । वहाँ दरबार में रोज़ जलसे होते 
थे। उन्हीं दिनों एक दिन साइकिल पर छावनी की ओर जाते-जाते 
अचानक रास्ते में इनके दिल की धड़कन बन्द हो गई और इनका देहान्त 
हो गया । 


नन्‍्हें ख्राँ 


ननन्‍हें खाँ नत्थन खाँ के सबसे छोटे बेटे थे और सन्‌ १८६६ मेँ 
मैसूर में इनका जन्म हुआ था। इन्होंने अपने खानदानौ ब॒जुर्ग कल्लन खाँ 
से गाने की शिक्षा पाई थी। तालीम पूरी करके यह बम्बई आए शौर 
वहीं ठहरे । वहाँ इन्होंने बहुत-से शागि्दों कों तालीम दी जिनमें से 
सीताराम फाथफेंकर, यल्लापुरकर, रत्नकान्त रामनाथकर और गलाम 
अहमद खाँ आ्रादि प्रसिद्ध हें। इन्हें कविता का भी बहुत शौक़ था और 
उदं तथा हिन्दी दोनों भाषाओं में लिखा करते थे । यह मौलाना सीमाब 
भ्रकबराबादी के शिष्य थे और इनका उपनाम 'शकौल' था। इनकी 
लिखी हुई कुछ चीजें ग्रागे दी जाएँगी। संगीत विद्या का इनका ज्ञान 
बहुत गहरा था और पुराने बुजुर्गों स बहुत-सी चीज़ें इन्हें मिली थीं 











फ़याज़ हुसेन खरा 


>> 


जिनका प्रचार यह बड़े खुले दिल से करते थे और शागिरदों से बड़ा प्रेम 
रखते थे । सन्‌ १६४५ में आझ्ागरें में इनका देंहान्त हुआ । 


फैयाज़ हुसेन खाँ 

'यह सफ़दर हुर्सन खाँ के सुपुत्र और मुहम्मद अली खाँ सिकन्दराबाद 
वाले के पोते थे | यह रमजान खाँ रंगीले की परम्परा के हैं। फ़ैयाज़ 
हुसन खाँ बचपन से ही अपने बाबा गूलाम अब्बास खाँ के पास आगरे 
में रहते थे और उन्हीं से इन्होंने संगीत की शिक्षा भी पाई। पहले 
इन्हें श्रालाप, श्रपद, धमार की शिक्षा मिली और बाद में अस्थायी-सयाल 
वर्गरह सीखने का भ्रवसर मिला | इनकी आवाज़ जन्म से ही साफ़-सुथरी 
और सुरीली थी और इनकी मेहनत ने तो उसमें चार चाँद लगा दिए थे। 
इनका गाना ऐसा प्रभावशाली था कि सुनने वाले रो दिया करते थे । संगीत 
सभाओं में जाना इन्होंने बचपन से ही शुरू कर दिया था और तभी से 
ही इनकी प्रशंसा भी होने लगी थी। रियासतों में सबसे पहले मैसूर के 
महाराजा ने दशहरे के मौके पर इन्हें बुलाकर सुना और प्रसन्न होकर 
सोने का तमग़ा और वस्त्र प्रदान किए । उसी समय यह हेदराबाद भी गये 
और निजाम को अ्रपना गाना सुनाया जिससे प्रसन्‍त होकर निज्ाम ने इन्हें 
एक हीरे की अँगृठी दी थी । सन्‌ १६१४५ में इन्हें वड़ौदा-नरेश ने व॒लाया 
आर होली के जलसे में इनका गाना सुनकर बहुत प्रसन्न हुए । इनके 
बड़ौदा बुलायें जाने का क़रिस्सा बहुत ही दिलचस्प है । 


उस जमाने में बड़ौदा राज्य के दरबार में कुछ अच्छे गव॑यँ न थे । 
इसलिए महाराजा ने फ़ैज़ मुहम्मद खाँ से कहा कि वह हिन्दुस्तान का दौरा 
करें और नौजवान गवौयों को सुनकर जो पसन्द आए उसे उनके पास 
लाएँ। इस काम के लिए महाराजा ने खाँ साहब को बहुतत-सा धन भी 
दिया। खाँ साहब इस उद्देंह्य से घमनें के लिए निकल पड़े और कई जगहों 
का दौरा करते हुए आगरे भी आ्रायें । यहाँ इन्होंने फ़ैयाज़ हुसन खाँ का 

गाना सुना और बहुत खुश हुए । बड़ोदा वापस लौंटकर इन्होंने महा- 
राजा से भी इसका जिक्र किया श्रौर होली के मौक़े पर बुलवाकर इनका 
गाना सुनवाया । गाना सुनकर महाराजा ने तय किया कि इन्हें दरबार 
में नोकर रख लेंगे । उन्होंने सक्रेटरी से कहा कि इनसे पता कर लें कि यह 
नौकरी के लिए राजी हैं या नहीं और वेतन क्या लेंगे | फ़ैयाज हुसैन खाँ 
ने कहा कि सौ रुपये से कम नहीं लेंगे । महाराजा ने इनकी माँग स्वीकार 
कर ली और इन्हें ग्रपने यहाँ रख लिया । वह हर खुशी के मौक़े पर 
फैयाज़ हुसेन खाँ का गाना सुनते और वेतन बढ़ाते रहते । दो-चार साल 
के बाद ही इनका वेतन साढ़े तीन सौ रुपये माहवार हो गया और दरबार 
में इनको सरदारों की पंक्ति में कुर्सी दी गई । 


सन्‌ १८१८-२० में इन्दौर के महाराजा तुकोजीराव होल्कर ने इन्हें 
अपने यहाँ आने का निमन्त्रण दिया । यह होली का अवसर था और 
इन्दौर में सारे भारतवर्ष के गानेवाले इकट्ठे हुए थे। महाराजा ने 
फ़ैयाज़ हुरसेन खाँ को दरबार में बिल्कुल अपने पास बैठाया और इनका गाना 
सुनकर बहुत ही खुद हुए । पुरस्कार के रूप में उन्होंने एक हीरे का कंठा 
अपने हाथ से इन्हें पहनाया और एक हीरे की ग्रैगठी तथा दस हजार 
रुपये नक़द भेंट किए । उसके बाद से यह हमेशा इन्दौर दरबार आ्राते- 
जाते रहे । सन्‌ १६२४५ में इन्हें मंसूर के महाराजा ने दुबारा बुलाया और 
सुनकर प्रसन्‍न हुए । इसी समय इन्हें मैसूर रियासत का राजचिन्ह, ही रे- 
जवाहरात से जड़ा हुआ कंगन, पहनाया गया और “आफ़ताबे मौसीक़ी' की 
उपाधि मिली । महाराजा ने इन्हें दशहरे और सालगिरह के अ्रवसर पर 
हमेशा आ्राते रहनें के लिए मजबूर किया और इसका भी प्रस्ताव किया 
कि वह वहीं उनके दरबार में रह जाएँ। खाँ साहब ने यह बात तो 
अस्वीकार कर दी पर महाराजा का दूसरा अनुरोध स्वीकार कर लिया। 


उसी साल यह लखनऊ में आल इण्डिया म्यूजिक कास्फेंस में 
बड़ौदा सरकार की ओर से शामिल हुए जहाँ इन्हें सोने का तमगा और 

संगीत चूड़ामणि' की उपाधि मिली। उसके बाद से तो इनकी खुयाति 
सारे भारतवर्ष में फैल गई ! यह पंडित भातखण्डें द्वारा संयोजित पाँचों 
कान्फेंसों में शामिल हुए और अपने संगीत से श्रोताग्नों को मुग्ध करते 
रहे । इसी तरह की एक कान्‍्फेंस इलाहाबाद में भी हुई जहाँ इन्हें 'संगीत 
भास्कर और 'संगीत सरोज की उपाधियाँ मिलीं। उसी साल 
खाँ साहब कलकत्ते के दौरे पर भी गए और वहाँ भी श्रपने संगीत से 
सुननेवालों को वश मेँ कर लिथ्रा । इसके अतिरिक्त इन्हें जयपुर, जोध- 
पुर, अलवर, पालनपुर, ईडर, चम्पानगर, बनेली, महिषादल आदि अनेक 
राज्यों से सम्मान और पुरस्कार प्राप्त हुए थे । 

में बडी कठिनाई से खाँ साहब के विषय में सक्षेप में लिखने का 
प्रयत्त कर रहा हूँ क्‍योंकि इनके संगीत के गुणों की चर्चा करने के लिए 
तो एक पूरे भ्रन्थ की आवश्यकता पडेंगी | तो भी इस बात का उल्लेख 
बहुत आवश्यक है कि फ़ंयाज हसेन खाँ शास्त्रीय संगीत के श्रतिरिक्त ठुमरी, 
दादरा, भजन, ग़ज़ल इतना सुन्दर गाते थे कि सुननेवाले तड़प जाते 
ओर यह सोचने लगते कि शायद खाँ साहब सारी उम्र इन्हीं के गाने 
का अ्रभ्यास करते रहे हों । इस रंग में लखनऊ और बनारस वाले तक 
इनका लोहा मानते थे और सच्चे दिल से इनकी तारीफ़ करते थे । इसी 
तरह इन्हें सोजर्वानी में भी बड़ा कमाल हासिल था और इस मैदान 
के भी मर्द थे। लखनऊ में सोज़ख्वानी के बड़े-बड़े उस्ताद हैं पर वे भी 
खाँ साहब का लोहा मानते ये और उनसे बड़ प्रसन्‍न होते थे । एक प्रकार 
से संगीत का कोई भी अंग इनसे अछूता नहीं बचा था । 


संगीत के प्रचार में भी खाँ साहब ने बड़ा भाग लिया और बहुत ही 
योग्य तथा प्रसिद्ध शिष्य तंयार किए जिनमें से दिलीपचन्द्र बंदी, एस० 
एन० रातंजनकर, ञ्रता हसेन खाँ, बन्दे श्रली खाँ, लताफ़त खाँ, सुशीलकुमार 
चौबे तथा जयपुर वाले गुलाम क़ादिर आदि भ्रसिद्ध हें। स्वर्गीय सहगल 
भी इन्हें श्रपना उस्ताद मानते थे। इनका देहांत सन्‌ १६५० में ही हुआ । 

बणीर अहमद स्राँ 


आगरा घरानें के इनके श्रलावा और भी कई एक प्रसिद्ध और योग्य 
गायक हुए और इस समय भी मौजद हैं । मुहम्मद खाँ के बडे पुत्र बशीर 
अ्रहमद खाँ का जन्म १६०३ में आगरे में हुआ था। यह बचपन से 
अपने नाना कल्‍लन खाँ के पास जयपुर में रहे और उन्हीं से तालीम ओर 
समझ हासिल की । यह अस्थायी-ख़याल, होरी, ध्रुपद बहुत श्रच्छा गाते 
हैं। बोलों का बनाव-छ्ंगार इनकी ग्रपनी विशेषता है। इनको शायरी 
का भी बहुत शौक़ है और रेखती में अच्छा लिखते हैं । यह अपने शागिदों 
को बड़ी मेहनत से सिखाते हैं । शुरू में यह कुछ दिन बम्बई रहे और 
हाँ बहुत-से शागिदों को सिखाते रहे । उसके बाद अपने वतन आगरें 
में जाकर रहने लगे। वहाँ भी कितने ही शागिर्दों को सिखाया। झ्राज- 
कल यह कलकत्ता रहते हें और वहाँ भी इनके गाने का बड़ा प्रचार 
है। इनके मशहूर शागिददों में दीपाली नाग (ताल्लुकदार) का नाम 
उल्लेखनीय है । 


तसदुदुक़ हुसन खाँ 


यह कल्‍्लन खाँ के सुपुत्र थे और इनका जन्म १८७६ में आगरे में 
हुआ था। संगीत की शिक्षा इन्होंने अपने पिता से ही पाई। यह उद्ग 
फ़ारसी के भी बहुत अच्छे विद्वान्‌ थे और संगीत शास्त्र का भी इन्होंने 
गम्भीर अध्ययन किया था। इन्होंने राग-रागिनियों में संशोधन भी किया 
ग्रौर इस विपय पर एक ग्रन्थ भी लिखा जो ग्रभी तक प्रकाशित नहीं हो 
सका । इनके शिष्यों में स्वर्गीय पण्डित काशीनाथ और असद अली खाँ 
है। यह बड़ौदा संगीत हाई सकल में बाईस बरस तक अ्रध्यापक रहे 
गर वहाँ भी कई एक अच्छे शागिद तैयार किये। इन्हें हिन्दी 
मैं कविता लिखने का भी शौक़ था और अपना उपनाम “विनोद 
रक्‍्खा था । 


( श्र३ ) 


उनसे बहुत-सी राग-रागिनियाँ सीखनें के बाद यह नत्थन खाँ आगरे वाले 
के शागिर्द हुए । इसका बहुत बड़ा श्रेय खुद फ़ैज्ञ मुहम्मद खाँ को है । 
उन्होंने ही अनुरोध करके इन्हें नत्थन खाँ का शागिद बनवाया था । 
भास्करराव ने नत्थन खाँ से अस्थायी-खयाल, तराने बहुत-से याद किए 
ग्रौर साथ ही कमर कस के मेहनत खब की । इसी का फल है कि यह 
एक उच्च कोटि के सफल गायक हुए । इनके गाने मैँ राग का मज़ा और 
रागदारी का ल॒त्फ़ दौनों चोज़ें इकट्॒ठी हो गई थीं | सबसे बड़ी बात यह 
थी कि यह स्वर का आनन्द लेकर गाते थे । इन्हें मैसूर, बड़ौदा, इन्दौर, 
काश्मीर और दूसरी तमाम रियासतों से बहुत पुरस्कार इत्यादि मिले | 
जालन्धर के वारपिक संगीत जलसे में भी यह हमेशा बलाये जाते थे जहाँ 
से इन्हें स्वर्ण पदक प्राप्त हुए थे। विशेष रूप से सिंध के शिकारपुर 
राज्य से इन्हें बहुत्त-से पदक मिले थे । किन्तु इनका अधिकतर रहना 
बम्बई और पूना में ही होता था और यहाँ के रसिक इनका गाना 
सुनना अपना बड़ा भारी सौभाग्य मानते थे । संगीत प्रचार का शौक़ भी 
इन्हें बहुत था। इस उद्देश्य से इन्होंने पना में भारत गायन समाज' 
नामक संगौत का एक स्कूल खोला था और उसमें संगीत के कई श्रध्या- 
पक नियुक्त करने के अ्रतिरिक्त स्वयं भी देखरेख करते रहते थे । यह 
स्कूल आराज भी सफलतापूर्वक चल रहा है। इन्होंने शागिद भी बहुत-से 
तैयार किए हैं जिनमें से मास्टर क्रष्णराव, पण्डित दिलीपचन्द्र बेंदी, 
गोविन्दराव टेम्बे, वाल-गन्धवं, केतकर ब॒श्ना, चिल्तू त्रुआ, ताराबाई 
शिरोडकर आदि प्रमुख हैं। अपने अन्तिम दिनों में यह स्थायी रूप से 
बम्बई आकर रहते लगे थे | वहाँ यह जलसों में भी हिस्सा लेते और 
विद्यारथियों को भी सिखाते | इन्हें ज्ञान और विद्या से बड़ा प्रम था । 
इसलिये कोल्हापुर वाले अल्लादिया खाँ से भी कुछ चीजें याद की थीं और 
उन्हें अपना गुरू मानते थे तथा उनकों बहुत इज्जत करते थे । भास्कर 
बुआ का कोई पुत्र न था, पर इनके शिष्यों ने इनकी परम्परा को आज 
तक जीवित रक्‍्खा है। इनका देहान्त सम्‌ १€३२ में पूना में हुआ । 

मास्टर कृष्णा राव 


ऊपर हमने भास्कर बुआ भखले के शिष्यों में मास्टर क्रृष्णराव 
का उल्लेख किया है। इनका पूरा नाम कृष्णराव फुलम्बरीकर है। इन्हें 
भी बचपन से ही गाने का बहुत शौक़ था। एक बार जब यह गुरू की 
खोज में थे तो एक दिन पंडित भास्कर बुआ से इनका साक्षात्कार हुग्रा 
गौर यह तभी से उनके शिष्य हो गए और नियमित रूप से शिक्षा लेने 
लगे। इसमें कोई सन्देह नहीं कि यह बड़े होनहार थे और बहुत जल्दी 
हर चीज़ सीख लेते थे । भास्कर बुआ इन्हें हमेशा अपने साथ रखते और 
बढ़ता था और जब यह जवान हुए तो दंगली गवैये साबित हुए । मेंने 
इनका गाना पूना, जालन्धर, बड़ौदा आदि शहरों में भास्कर बग्रा के 
साथ सुना है । उस ज़माने में महाराष्ट्र में बहुत-सी नाटक-संगीत म॑ड- 
लियाँ थीं जिनमें गन्धवं नाटक मंडली बहुत प्रसिद्ध थी । और उसमें बड़े- 
बड़े कलाकार काम करते थे । इसके संचालक और मालिक नट-सम्राट 
बाल-गन्धवं थे जो स्वयं भी अभिनय करते थे। इन्होंने मास्टर क्ृष्ण- 
राव का गाना सुना तो बड़े प्रसन्‍न हुए और इन्हें श्रपनी मंडली में शामिल 
कर लिया । बाल-गन्धर्व स्वयं भी भास्कर बुझा के शिष्य थे और इनके 
नाटकों के गानों में भास्कर बुआ की दी हुई श्रच्छी राग-रागिनियों में बँधी 
ते थीं। इसलिए बाल-गन्धब ने अपने गुरुभाई को ही मंडली में रखना 
बहुत अ्रच्छा समझा । मास्टर कृष्णराव बरसों इनके साथ काम करते रहे 
और नाटकों में भाग लेते रहे और रंगभूमि की दुनिया में धूम मचा दी । 
सिंध के एक सेठ ने इनके गायन-अभिनय से प्रसन्न होकर इन्हें लाखों 
रुपये इनाम दिये थे । गायक के रूप में आज भी यह बड़े-बड़े संगीत सम्म- 
लनों और गोष्दियों में बुलाये जाते हैं और सब जगह इनका बड़ा आादर- 
सत्कार होता है। बम्बई में भी कई बार इनका आदर-सत्कार हुझ्ा । 
एक बार ऐसे जलसे में भारत-कोकिला स्वर्गीया श्रीमती सरोजिनी नायड्‌ 

भी पधारी थीं और उन्होंने श्रपने हाथों इन्हें मानपत्र भेंट किया था । 
इसके अतिरिक्त मैसूर, कोल्हापुर, बड़ौदा और श्रन्य कई बड़ी-बड़ी 
रियासतों में यह आते-जाते रहे और बड़ा सम्मान पाते रहे । बहुत दिनों 
तक यह पूना में भारत गायन समाज' के प्रिंसिपल रहे और उसकी देख- 
रेख आज भी करते हैं । 


4१७ 


आक़ष्ण नारायण रातंजनकर 


संगील के क्षेत्र में पंडित रातंजनकर का नाम सुपरिचित है । बचपन 
से ही इनके पिता ने इन्हें ऊंची शिक्षा दी और इन्होंने बी० ए० पास 
किया । साथ ही घर पर इन्हें संगीत की शिक्षा भी मिली । शुरू में कई 
महा राष्ट्रीय ब्राह्मणों से स्व॒र का ज्ञान मिला । बाद में इनके पिता ने 
इन्हें पंडित विष्णु नारायण भातखण्डे का शिष्य करा दिया जिन्होंने इन्हें 
संगीत शास्त्र के सिद्धान्तों की शिक्षा भली प्रकार दी। यह शिक्षा भातष- 
खण्डे जी से यह कई वर्ष तक प्राप्त करते रहे और जब इनके ग्रू ने 
यह समभ लिया कि इन्हें संगीत विद्या का बहुत काफ़ी ज्ञान हो गया है 
तो वह इन्हें बड़ौदा ले गए और वहाँ इन्हें फ़ैयाज़ हुसैन खाँ के सुपुद्दे 
करके कहा, “खाँ साहब, इन्हें संगीत शास्त्र तो मैंने पढ़ा दिया, पर गाना 
ग्राप बताइयें, जो आपका काम है।” पंडित रातंजनकर कई वर्ष तक 
वहाँ रहे और फ़ैयाज़ हुसैन खाँ से श्रस्थायी-खयाल के अलावा इस घराने 
की गायकी भी अच्छी तरह सीखी । इस प्रकार जब यह गाने-बजाने मेँ 
बहुत योग्य हो गए तो भातखंड जी ने इन्हें लखनऊ के मैरिस म्यज़िक 
कालेज का प्रिसिपल बना दिया । इस कालेज के विषय में विस्तार से 
चर्चा हम भातखंडे जी के संस्मररणों के साथ अन्यत्र करेंगे । यहाँ इतना 
कहना आवश्यक है कि रातंजनकर जी ने बहुत ही योग्यता से इस कारये 
को चलाया । आज कल यह इंदिरा संगीत विश्वविद्यालय के उप-कुल- 
पति हैं । कालेज के विद्यार्थियों के अतिरिक्त इनके कई एक अन्य योग्य 

शिष्य भी हैं जिनमें चिद्ानन्द नगरकर, नन्दू भट्ट, श्रीमती सुमति मुटाठ- 
कर आदि उल्लेखनीय हैं । 

इन्हें हिन्दुस्तान के बड़े से बड़े संगीत सम्मेलन में बुलाया जाता है 
जहाँ इनके भाषरा और संगीत दोनों से ही भ्रधिवेशनों में जान पड़ जाती 
है। इसी तरह रेडियो पर इनके भाषण और संगीत दोनों हौ प्रसारित 
होते है जिससे संगीत के विद्याथियों को बहुत लाभ होता है । रातंजनकर 
जी श्राल इंडिया रेडियो की ऑडिशन समिति के अ्रध्यक्ष हें और इस 
काम को भी सफलतापूर्वक कर रहे हैं। ऊपर कहा गया है कि यह 
अस्यायी-खयाल गाते हैं, पर इन्होंने आलाप, होरी,« श्रपद का भी 
प्री तरह अभ्यास किया है और इसी तरह संगीत की छोटी-बड़ी हर 
चींज पर इन्हें अधिकार प्राप्त हैं। बहुत-सी चीजें इन्होंने अपनी भी 
बनाई हू और उन्हें भिन्‍न-मभिन्‍न रागिनियों में बैठाया है । इन्होंने संगीत 
पर कई पुस्तकें भी लिखी हैं जिनमें रागों के भेद, स्वरूप , अदायगी 
का ढंग, चलन, पकड़, आरोह-ग्रवरोह इत्यादि का सबिस्तार वर्णन 
है। संगीत-सम्बन्धी पत्र-पत्रिकाग्रों में भी इनके लेख अक्सर निकलते 
न है] 


मुहम्मद बश्ीर खाँ 


आ्रागरा घराने के और भी कई गायक हुए हें। इनमें एक मुहम्मद 
बशीर खा थे। यह उमराव खाँ के सुपुत्र थे । इनके घराने में सितार, 
जलतरग वर्गरह बजाया जाता था। पर इनकी आवाज़ सुरीली और बुलन्द 
होने के कारण इनके पिता ने इन्हें फ़ैयाज् हुसेन खाँ के सुपुर्द कर दिया 
जिनसे इन्हें बचपन से ही संगीत की शिक्षा मिली और यह अच्छे गये 
साबित हुए । एक बार यह अपने उस्ताद के साथ जाबरा रियासत गए 
जहाँ नवाब इनके गाने से प्रसन्‍न हुए और इन्हें श्रपनें पास ही रख लिया । 
जाबरा में यह बारह बरस तक नवाब इफ्तिखार अली के दरबार में रहे, 
मगर इसके बाद इनकी तबीयत वहाँ से उकता गई और यह अपने वतन 

ग्लींगढ़ वापस लौट आए और वहाँ से बम्बई के लिए रवाता हो गए । 
बम्बई में यह कई बरस रहे और वहाँ यशवन्त राव लोलेकर, हरपषे बुना 
आदि कई शागिद भी तेयार किए । सन्‌ १६३६ में जाबरा जाकर इनका 
देहान्त हो गया । 
जगन्नाथ बुआ पुरोहित 

कोल्हापुर के जनादंन पुरोहित के सुपुत्र जगन्नाथ बुझा भी आगरा 
घराने के गवैय हैं । संगीत कला की शिक्षा इन्होंने बचपन से ही प्राप्त 
की। सबसे पहले इन्होंने मुहम्मद अ्रली खाँ सिकन्दरें वाले से हैदराबाद 
में तालीम पाई । उसके बाद तानरस खाँ के भानजे शब्बू्‌ खाँ दिल्‍ली वाले 
से बहुत्त-सी चीज़ें याद कीं । बशीर खाँ गृड़यानी वाले को भी यह अपने 
गुरू की भाँति मानते हैं । एक दिन इनके उस्ताद मुहम्मद अ्रली खाँ ने 
इनसे कहा, “तुम अब आगरे वाले विलायत हुसैन खाँ के पास जाकर 
गाना सीखो । उनके पास तुम्हारी इच्छा पूरी होगी | तब से यह मुक्त 
से ही सीखते हैं और में अपने बेटे की तरह ही इन्हें सिखाता हूँ। इन्होंने 
अज़मत हुसन खाँ से भी कुछ चीज़ें याद की हैं । यह अच्छा गाते हैं और 
टूर-दूर तक जलसों में इन्हें बलाया जाता है। कोल्द्वापुर और बम्बई में 
इनका विशेष रूप से नाम है। इन्हें संगीत प्रचार का भी काफ़ी शौंक़ 
है । इन्होंने कोल्हापुर में भी एक संगीत स्कूल खोला है और यह पनद्रह 
दिन वहाँ और अपने शिष्यों को सिखाने के लिए पन्द्रह दिन बम्बई में 
रहते हैं । इनके मुख्य शिष्यों में गुलाबबाई आकोडकर, गूलाबबाई बेल- 
गामकर, मोहन तारा, राम मराठे, सुरेश हलदनतकर, गजाननराव 
जोगी, मदन गोगड़े, गृण्ड्‌ बुआ अतयालकर, जितेन्द्र धनाल, केशव धर्मा- 
धिकारी और बालकराम इत्यादि हैँ | जगन्नाथ बुझा कों कविता का भी 
शौक़ है और संगीत रचना भी करते हैं तथा कविता में अस्थायी-ख़याल 
वर्गरह भी बाँधते हैं । इनकी बनाई हुई कुछ चीजें बहुत श्रच्छी हैं और 
टूर-दूर तक गाई जाती हैं। कविता में इनका नाम गुणीदास है । 

गुलाम अहमद 

ग्रागरा घराने के गागिदों में मथुरा वाले गुलाम रसूल खाँ के सुपुत्र 
गुलाम अहमद भी हैँ। बचपन में इन्हें हिन्दी-अ्रैग्रजी की थोड़ी शिक्षा 
मिली । बाद में यह अपने बहनोई ग्रागरे बाल नन्‍्हें खाँ के पास रहकर 
उनसे संगीत कौ शिक्षा लेने लगे। इनकों आवाज़ सुरीली और गाना 
सरस है तथा अस्थायी-खयाल, तराना इत्यादि अच्छा गाते हैं । संगीत 
सभाओं में दूर-दूर से इन्हें निमन्‍्त्रण मिलते हेँ। यह नौजवान आदमी 
हैं और इन्हें संगीत प्रचार का भी बड़ा शौक़ है तथा कई शिष्य भी 
त॑यार किए हैं जिनमें सिघ्‌ शिरोडकर, लता देसाई और आर० एन० 
पराडकर उल्लेखनीय हैं । 


विलायत हुसेन खाँ 


अन्त में में यह वाजिब समभता हूँ कि आगरा घराने का वर्णन करने 
के सिलसिले में कुछ अ्रपनी भी संगीत शिक्षा का उल्लेख यहाँ कर दूँ । 
वेसे स्वयं अपने बारे में कुछ कहना बहुत उचित नहीं लगता, तो भी 
पाठका की जानकारी के लिए कुछेक बातें अपने बारे में पेश कर रहा 
हूँ। में स्वर्गीय नत्थन खाँ आगरे वालों का चौथा बेटा हूँ और मेरा 
जन्म सन्‌ १८६४ में आगरे में हुआ था । छह बरस की आयु तक मैं अपने 
पिता जी के साथ मैसूर में रहा । किन्तु १९६०१ में ही उनका देहान्त हो 
गया और उसके बाद से में अपने छोटे दादा कललन खाँ साहब और जय- 
पुर वाले मुहम्मद बख्श साहब के पास चला आया । मेरी शुरू की संगीत 
शिक्षा और उद्‌ं, हिन्दी, फ़ारसी की पढ़ाई इन्हीं के पास हुई । इसके 
बाद मैंने बहुत-से ब॒ज॒र्गों से संगीत की शिक्षा पाई है जिनका उल्लेख में 
नीचे कर रहा हूँ । 


मेरे विचार से मेरे बयालीस उस्ताद हैं जिनमें से पहले दो ने मुभे 
स्वर-ज्ञान, ताल-ज्ञान, कई राग और उनकी गायकी की समझ दी और 

मेरी आँखों के ऊपर से सबसे पहले अज्ञान का परदा हटाया। बाक़ीं 
उस्तादों से मुझे नये-तये रागों की चीज़ें हासिल हुई हैं जिनका उल्लेख 
में विस्तार से करना चाहता हूँ । 


(१) मेरे सबसे पहले उल्ताद करामत हुसन खाँ साहब थे जो 
दिल्ली के शाही गवेयों के वंशज थे झौर जयपुर राज्य में नौकर थे । 
उनसे मुझे स्वर और ताल का ज्ञान हासिल हुआा। उन्होंने मुझे 
पहले भैरव राग में श्रालाप सिखाया और इसी राग में ध्रपद भी बताये। 
इसके बाद तोड़ी, आसावरी, भीमपलास, ऐमन-कल्याण, विहाग, दर- 
बारी, मालकौंस आदि रागों में झालाप और श्रूपद सिखाते रहे । इनके 
अलावा जौनपुरी, मुल्तानी, सारंग, पूरिया आ्रादि की जानकारी भी मुझे 
इनसे हासिल हुई । इन्होंने तालीम के जमाने में ही मुर्भे महफ़िलों में 
गवाना शुरू कर दिया था और उन दिनों जब भी में महफ़िल में बैठकर 
अलापना शुरू करता तो तमाम गाने-बजाने वाले प्रसन्‍न होकर मेरी 
प्रशंसा करते और मुझे दुआएँ भी देते । 

(२) मेरे दूसरे उस्ताद मेरे छोटे दादा कललन खाँ साहब आगरे- 
वाले थे जो जयपुर राज्य में नौकर थे। इन्होंने मुझे श्रस्थायी-खयाल की 
तालीम देनी शुरू की । जो राग इन्होंने मुझे सिखाये वे इस प्रकार हैं : 
भरव, रामकली, ललित, देसकार, विभास, आसावरी, दरबारी, तोड़ी, 
बिलासखानी-तो डी, अलया-बिलावल, शुद्ध-बिलावल, जयजयवन्ती-बिला- 
वल, देसी-तोडी, गूजरी-तोड़ी, भरवी, वृन्दावनी-सारंग, बड़हंस-सारंग, 
गोड़-सारंग, मुलतानी, भीमपला!सी, पूरबी, पूरिया, धनासरी, श्री, 
पूरिया, ऐसल-कल्याण, शुद्ध-कल्याण, हमीर, केदारा, कामोद, बागेश्री, 
छायानट, जयजयवन्ती, मालकौंस, सोहनी, परज, लच्छासाख, मारवा, 
बिहागड़ा, लंकेशवरी, देस, सोरठ, सुघराई, हुसैनी-कानड़ा, शिवमत-भैरव, 
सावन्त-सारग, सिन्दूरा, मालगुंजी, हेम-कल्याण इत्यादि । इसके अलावा 
कितने ही रागों में मुझे होरी-धमार की तालीम भी दी। इनकी तालीम 


से मु बहुत फ़ायदा पहुँचा । अस्थायी-प्रन्तरे की बढ़त और हर राग 
की गायकी मुझे मिली । इससे लयकारी का भी ज्ञान अच्छा पैदा हुआ । 
मेरे उस्ताद मुर्छ हर राग सिखातें समय सरगम भी सिखाते और सरगम 
के ज़रिये ही उपज की तरकीब भी बताया करते थे । उन दिनों मुझे 
सरगमा का इतना अभ्यास हो गया था कि में हरेंक तान की सरगम 
आसानी से कर लिया करता था । अक्सर भाई तसदुदुक़ हुसैन खाँ और 
फ़ैयाज हुसेन स्राँ के साथ और कभौ-कभी भाई अब्दुल्ला खाँ के साथ 
मैं तम्बूरा बजाता और गाता, मगर मेरा यह गाना सब सरगम में होता 
था यानी उन लोगों को तानें और मेरी सरगमें साथ-साथ चलती थीं । 


(३) मेरे तीसरे उस्ताद मेरे मँकले दादा मुहम्मद बख्शा उर्फ़ 
सोनजी थे जिन्होंने मुझे गोद लिया था। यह भी जयपुर राज्य के 
गुणीजनखाने में नौकर थे । इन्होंने भी मु अलापने की तालीम दी और 
श्रपद सिखाये । इनसे मेने तोड़ी, जौनपुरी, भीमपलास, मुलतानी, पूरबी, 
एऐमन, पूरिया, भपाली, बिहाग, दरबारी, मालकौंस, मालश्री, अड़ाना, 
सोहनी, बिहागड़ा, मियाँ की मल्हार, पटदीपकी, सिन्दूरा आदि राग 
सीखे और कई रागों में ध्र॒पद-होरियाँ भी याद कीं । 


(४) मेरे बड़े दादा गुलाम ग्रव्बास खाँ साहब ने सुझे मियाँ को 
तोड़ी, छायानट, मेघ्र, बागेश्री, रामकली, ललित, गूजरी, बहार, बरारी 
ग्रादि रागों में चीजें सिखाई । 


(५) अपने बड़े भाई मुहम्मद खाँ साहब से मैंने खुन्दरकली, गुरा- 
कली, चेती-गुणकली, लाचारी-तोड़ी, बहादरी-तोड़ी, हुसनी-तोड़ी, देव- 
साख, भवसाख, बरवा, सावनी-कल्याण, गारा, अड़ाना, शाहाना, 
बिहारी-कल्याण, रा|गेश्वरी, सोरठ, कुकुभ-बिलावल, गौड़-मल्हार, मी रा- 
बाई की मल्हार, इ्याम-कल्याण, श्रहीरी-तोड़ी, लक्ष्मी-तोड़ी, देसकार, 
जैत, नट-नारायण, परज, मंगला-भैरव, भटियार, भंकार, मालीगौरा, 

रामगौरी, हिंडोल, हेम-कल्याण भिभोटी, दुर्गा और बिलासखानी-तोड़ी 
वरगरह रागों के अस्थायी-खयाल याद किये । 

(६) अपने बड़े भाई ग्रब्दुल्ला ख़ाँ साहब से मैंने शंकरा, बसन्‍्त, 
गृजरी-तोड़ी, ऐमन-कल्याण, जयजयवन्ती, लाचारो-तोड़ी, भीमपलास, 
बंगाल, बिहाग, नट, नन्द, भ्रादि की कई चीजें सीखीं । 

(७) श्रपने बड़े मामा महमूद खाँ साहब से मुझे जिन रागों की 
बेहतरीन चीजें मिलीं उनके नाम ये हैं : हिडोल, पंचम, पटमंजरी, जैत- 
कल्याण, पटदीप, चन्द्रकाँस, सावनी, जोग, सावत्ती-नट, खम्भावती, 
रागेश्वरी । 

(८) मँभले मामा पुत्तन खाँ साहब से ये चीजें थाद कों : हुसेनी- 
तोड़ी, ललित, जलधर-केदार, सरपरदा-बिलावल, शंकरा, बरवा, 
सुन्दरकली, मालती-बसन्त । 

(९) मेरे छोटे मामा मुंशी जमाल अ्रहमद खाँ ने, जो अवागढ़ 
रियासत में नौकर थे, मुझे शुक्ल-बिलावल, हमीर, छायानट, बिलास- 
खानी-तोड़ी और गौड़-सारंग रागों की चीजें याद कराई । 

(१०) पूज्य वयोवृद्ध इनायत खाँ साहब अतरौलीवालों ने मुझे 
जैतश्री, चैती-गौरी, विभास आदि रागिनियाँ सिखाईं । 

(११) खाँ साहब क़ुदरतउल्ला हैदराबादी से मैंने हमीर, सूहा, 
कानडा, मुद्रिक-कानड़ा, प्ूरबा आदि राग याद किए | 

(१२) कोटे वाले फ़िदा हुसैन खाँ साहब ने मु्े मलुहा-केदार और 
नायकी-कानड़ा रागों में श्रस्थाइयाँ सिखाईं । 

(१३) भाई तसद्दुक़ हुसेन खाँ ने मुझ्ते शुद्धबिलावल, शुद्ध-कल्यारण, 
ग्रासावरी आदि राग सिखाये । 

(१४) उस्ताद अल्लादिया खाँ साहब से भी मुझे कुछ चीज़ें 
हासिल हुईं जिनके नाम इस प्रकार हैं : काफी-कानड़, नायकी-कान डा, 

बिहागड़ा, गोरी, बहादुरी-तोड़ी, पूरबा, शुद्ध-सारंग, शद्ध-नट, शुरू- 
कल्याण, गूजरी-तोड़ी, श्री, लाचारी-तोड़ी, रूपकली, सावनी, रायसा 


दहन: सारग 


और कई होरियाँ भी सिखाईं । 


(१५) अतरौली वाले अल्लादिया खाँ के भाई हैदर खाँ साहब से 
मुर्भे धताश्नी रागिनी की पूरी जानकारी हासिल हुई । 


(१६) उमराव खाँ (साहब दिल्लीवालों से मुें सूरदासी-मल्हार 
का सबक़ मिला । उन्होंने मुझे भूपाली का एक तराना भी सिखाया । 


(१७) भ्रब्दुल करीम खाँ साहब ने मुझे; मियाँ की तोड़ी, गृजरी- 
तोड़ी और दरबारी-कानड़ा के तराने सिखाये । 
(१८) बदरुज़्जमा खाँ साहब से मैंने लाचारी-तोड़ी की अस्थायी 


याद की और बहार, भीमपलास, मारवा, पूरबी आदि रागों के तरानें 
याद किये । 


(१६) हैदराबाद वाले निसार अहमद खाँ साहब से मेंने हेम- 
कल्याण याद किया । 


(२०) खुर्जा वाले जनाब अलताफ़ हुसैन खाँ से मुझे मारवा, जत, 


श्री, भीम, सूहा, तिलककामोद, भूपाली, बहार के अस्थायी-खयाल 
हासिल हुए । 


(२१) भाई फ़ैयाज़ हुसैन खाँ साहब से मुझे जयजयवन्ती, गारा+ 
ललित, पूरबी, बरवा आदि बहुत-से प्रचलित रागों में कुछ निपुणता 
प्राप्त हुई और इनके साथ गाते-गाते जलसों में गाने का अभ्यास भी 
खूब हुआ । इसके अलावा इनके साथ बिहारी-कल्याण, परज, भिभीटी, 
बरवा, बहार, बसन्‍्त, कामोद, बागेश्री, देसी-तोडी, मालकौंस, दरबारी 
आदि रागों का भी खूब अभ्यास हुआ । 


( १३३ ) 


(२२) पंडित बिशम्भरदीन उफ़ विश्वनाथ जी ने, जो जयपुर 
राज्य में मुसिफ थे, मुझे भैरव का प्रपद सिखाया और एक प्रुपद 
लच्छासाख का भी याद कराया। 


(२३) जयपुर में संस्थान गलना के महन्त और महाराजा साहब 
के धर्मंगरु महन्त श्री हरिवल्लभजी श्राच्ार्य ने. मुभको हिडोल, अलैया- 
बिलावल, भीमपलासी, मुलतानी, ऐमन-कल्याण, बिहाग, जयजयवन्ती, 
श्री, गौड़-मल्हार श्रादि रागों के ध्रपद सिखाये । 


(२४) मास्टर गरापतराव मनेरीकर से मैंने सिन्दुरा, शुद्ध-मल्हार 
और नायकी-कानड़ा की जानकारी हासिल की । इन्हीं से मैने गोरख- 
कल्याण भी सीखा और बागेश्री-बहार भी । 

(२५) भैया भास्करराव भखले ने मुभको मालकौंस, अड़ाना, 
पूरबी, काफी और एक कर्नाटकी राग सिखाया । 

(२६) रामपुर के फ़िदा हसन खाँ साहब से मेंने एक छायानट का 


ज़याल याद किया । 

(२७) रामपुर के जनाब मुश्ताक हुसैन खाँ ने मु्के देस का एक 
तराना सिखाया । 

(२८) फ़तहपुर सीकरी वाले छोटे ख्राँ साहब से मुर्झे कुकुम- 
बिलावल, देसी-तोड़ी, कामोंद और शुद्ध-मल्हार के पश्लरुपद व धमार मिले। 

(२९) फ़तह दीन खाँ साहब पंजाबी से मैंने पंचम और श्री राग 
की चीज़ें याद कीं । 

(३०) आगरे वाले काले खाँ साहब ने मुझे शुद्धऑसारंग का एक 
सादरा सिखाया । 

(३१) गुलाम रसूल खाँ साहब से मैंने 
याद किया। 


तोड़ी का एक श्रपद 


(६. भड४.) 


(३२) जोधपुर वाले इस्माईल खाँ साहब से मेने सिन्दूरा का एक 
श्रपद याद किया । 


(३३) अब्दुल अजीज खाँ साहब ने मुझे मंगला-भैरब, जौनपुरी, 
मुलतानी, अलेया-बिलावल की चीजें सिखाईं। 


(३४) अ्रतरौली वाले नसीर खाँ साहब से मैंने बागेश्री का खयाल 
याद किया । 


(३५) जोधपुर वाले नत्थन खाँ साहब से म॒झे मारू-बिहाग की 
चीज मिली । 


(३६) फ़तहपुर सीकरी वाले इनायत ग्रब्बास खाँ साहब से मैंने 
भिभोटी की होरी सीखी । 


(३७) नाथा भाई कच्छी ने मुझे भीमपलासी का एक “श्रुपद 
फ़रोदस्त ताल में सिखाया । 


(३८) होर खाँ साहब नें म॒झे अड़ाने का ध्रपद सिखाया । 


(३६) .फ़तहपुर सीकरी वाले गुलाम नजफ़ खाँ साहब से मुर्भे 
सुघरई का एक श्रपद और सोहनी का एक तराना मिला । 


(४० ) अतरोली वाले मशी ऐज्ञाज हुसैन खाँ साहब “वामिक' से 
मुझे भरव की एक अस्थायी याद करने का मौक़ा मिला । 


(४१) रामपुर वाले अहमद खाँ साहब से मैने गुणकली का एक 
खयाल सीखा । 


अपने इन सभी उस्तादों के बारे में विस्तार से ज़िक्र मेंने इसी लिये 
किया कि सबका आभार स्वीकार कर सक्‌ । इस प्रकार जो कुछ भी 
योग्यता मेंनें प्राप्त की उसे दूसरों को सिखाने में मैंने कभी कोई संकोच 
नहीं किया । इसीलिए यों तो मेरे शिष्य बहुत-से हैं, पर उनमें से 


चऔ 


कुछेक उल्लेखनीय नाम इस प्रकार हैं : शरीन डाक्टर, क्रौमी 


७9) 


लकड़ावाला, बुलबाई टाटा, हीरा मिस्त्री, इन्दिरा वाडकर, सर- 
स्वतीबाई फातरफेकर, मोगूबाई कुर्डीकर, वत्सला परवतकर, अंजनीबाई 
जम्बोलीकर, श्रीमतीबाई नारवेकर, इ्यामला मजगाँवकर, रागिनी फड़के, 
सुशीला वर्धराजन, दुर्गा खोटे, मालतीं पाण्डे, सुशीला गान, बासन्‍्ती 
शिरोडकर, मेनका शिरोडकर, बालाबाई बेलगामकर, तुंगाबाई बेलगाम- 
कर, गिरिजाबाई केलकर, जगन्नाथ बुआ पुरोहित, दत्तू बुआ इचलकर- 
जीकर, रत्नकांत रामनाथकर, सीताराम फातरफंकर, तारा कलल्‍ले, श्रब्दुल 
अज्जीज़ बेलगामकर, गजाननराव जोशी, राम मराठे, मकुन्दराव घातेकर, 
ए० बी० अ्रभयंकर, महाराज कुमारी बापू साहब रतलाम और कास्मीर के 
सदरे-रियासत कर्णोसिंह इत्यादि । 

इनके अलावा मै अपने दो पुत्रों का भी जिक्र करना चाहता हूँ । 
बड़ा लड़का शरफ़ हुसन आगरे में पैदा हुआ था और उसने मुभसे तथा 
दूसरे खानदानी बुजुर्गों से तालीम ली थी । वह वहुत होनहार था और 
अस्थायी-खयाल बहुत घुन्दर गाता था । वह अभी पूरी तरह जवान भी 
न हो पाया था कि सन्‌ १९४४ में उसका देहान्त हो गया | दूसरा बेटा 
यूनुस हुसन है। उसने मुझे भी सीखा है और अपने मामा भ्रजमत 
हुसन खाँ तथा घराने के दूसरे बुजूर्गों से भी । मुर्भे इससे बहुत कुछ 
उम्मीद है। 


आगरे का दूसरा घराना 
इमदाद खाँ 


यह सन्‌ १८०० में आगरे में पैदा हुए थे और अपने जमाने के नामी 
गायकों में से थे । संगीत विद्या इनके घराने में एक जमाने से चली ग्रात्ती 
थी और अपने खानदान के बुजुर्गों से भी इन्होंने श्रच्छी तालीम पाई थी। 
इन दिनों काशी के महाराजा भी आग रे में ही रहा करते थे और उन्हें 
गायन विद्या का बहुत शौक़ था। वह खाँ साहब के शागिद हो गये थे 
झऔर इनसे संगीत सीखा करते थे । उन्होंने खाँ साहब को अपनी कोठी 
के अश्रहमते में ही एक अच्छा-सा मकान रहने के लिये बनवा दिया था 
और इन्हें हर तरह का आराम पहुँचाने की कोशिश करते थे। इनकी 
तबीयत में दुनिया का लालच अधिक नहीं था और इसीलिये यह कभी 
आ्रागरे से बाहर नहीं गए। शायद सन्‌ १८६० के लगभग इनका देहांत 
हो गया । 


हमीद खाँ 


इनका जन्म आगरे में सन्‌ १८४० में हुआ था। इन्हें इनके नाना 
नन्‍हें ख्राँ नें गायन विद्या की पूरी-पूरी शिक्षा दी और इनसे बहुत मेहनत 
करवाई । इसीलिए यह अपने जमाने में बहुत ही प्रसिद्ध गवँये हुए । 
ब॒न्देलखण्ड की रियासतों में इनका विशेष मान था और वहाँ यह 
अक्सर जाया करते थे । पन्‍ना के महाराज इनसे बहुत प्रसन्‍न थे और 
हर साल बसन्‍्त के मौक़े पर इन्हें अ्रपने यहाँ बुलवाते थे । सन्‌ १६०६९ 
में दशहरे के अवसर पर यह मैसूर गए जहाँ इनका देहान्त हो गया । 


( १३७ ) 


नन्‍हें खाँ सलेम खाँ 

इनकी पैदाइश सन्त १८०० के आस-पास आगरे में ही हुई। इनके 
बीच आपस में साले-बहनोई का रिश्ता था। मगर हर समय साथ रहने 
और साथ-साथ गाने से ये लोग दुनिया भर में भाई-भाई की तरह 
मशहूर हो गए थे । ये दोनों ही श्रस्थायी-ख़याल बहुत ऊँचे दर्ज का गाते 
थे और मैंने ग्रपने कई बड़े-बढ़ों से इनके काम की तारीफ़ सुनी है। 
जयपुर, जोधपुर, ह्रलवर, भरतपुर, पन्‍ना तथा अन्य कई राज्यों में इनका 
बहुत सम्माव और आदर-सत्कार होता था। रतनगढ़ के महाराजा ने तो 
इन्हें एक गाँव जांगीर में दिया था। इन दोनों ने कई शागिर्द तेयार 
किये थे मगर भ्रबव उनके सही नामों का पता नहीं चलता । साथ ही 
इन्होंने भ्रपती बच्चों को भी अच्छी शिक्षा दी थी। सन्‌ १८६४ के 


क़रीब इनका देहान्त हुआ । 


प्यार खाँ 

यह सलेम खाँ के बेटे थे। गायन विद्या इन्होंने अपने पिता से ही 
सीखी । यह अस्थायी-खयाल कम और ठुमरी ज़्यादा गाते थे। मगर 
इनके ठुमरी गाने से लोग बहुत प्रसन्‍न होते थे । जलतरंग बजाने का भी 
इनको बहुत अ्रभ्यास था और जब किसी भी महफ़िल में यह जलतरंग 
बजाते तो सुननेवाले मस्त हो जाते थे। बह जयपुर रियासत में गणी- 
जनखाने में नौकर थे और जयप्र-नरेश महाराजा माधोसिह इनसे बहुत 
प्रसन्‍न थे तथा अक्सर अपने मेहमानों को इनका जलतरंग सुनवाया करते 
थे । एक बार जब प्रिस आफ़ वेल्स, जो बाद में पाँचवें जार्ज के नाम से 
इंगलेण्ड के बादशाह हुए, हिन्दुस्तान आये तो वह जयप्र भी झ्राये 
थे | उनकी रानी मेरी भी उस समय उनके साथ थीं । महाराजा माधो- 
सिंह ने दरबार के अवसर पर प्यार खाँ से जलतरंग बजाने के लिए 
कहा । उस दिन इन्होंने इतना अ्रच्छा जलतरंग बजाया कि सब मेहमान 


(हैईंक ) 


अपनौ जगह से उठकर इनके सामनें आकर खड़े हो गए और बड़े गौर 
से इनका बजाना सुनते और खुश होते रहे । उस अवसर पर महाराजा 
साहव ने इन्हें बहुत पुरस्कार प्रदान किये। इन्होंने अपने बेटों को भी 
बहुत अच्छी तालीम दी थी। सन्‌ १६१४ में जयपुर में ही इनका देहांत 
हो गया । 

लतीफ़ खाँ 


यह प्यार खाँ के मँभले बंटे थे और इनका जन्म# १८७५ में आगरे 
में हुआ । इन्हें अपने घरानें के बुजुर्गों से श्रस्थायी-खयाल की तालीम 
मिली थी, मगर इनका भी अपने पिता की भाँति ही ठुमरी की तरफ़ 
अधिक रुकान था और यह ठुमरी, दादरा आदि चीज़ें बड़ी खूबी से अ्रदा 
करते थे । इनकी आवाज बड़ी बुलन्द, सुरीली और भावपूर्ण थी और 
साथ ही इनकी गायकी का अन्दाज़ एऐसा निराला था जैसा साधारणतः 
नहीं पाया जाता | लयदार भी यह इतने अच्छे थे कि तारीफ़ किये बिना 
रहना कठिन था । इनका लालन-पालन जयपुर में अपने फ्तिा के पास 
हुआ श्र राजस्थान के राजाओं-जागीरदारों में इनकी बड़ी क़॒द्र थी । 
शाहपुरा के ठाकुर साहब तो इनसे इतने प्रभावित थे कि कभी कहीं दूर 
जाने ही नहीं देते थे । अगर कहीं यह हफ्ते-दो हफ़्ते के लिए चले भी 
जाते तो ठाकुर साहब आदमी भेज कर फ़ौरन इन्हें ब॒ला लेते । ठाकुर 
साहब से पहले यह दुजाने के नवाब के यहाँ कई साल नौकर इहे। इन्दरगढ़ 
के राजा भो इनसे बहुत प्रसन्‍न थे और इनके बुजुर्गों को दी हुई जागीर 
इनके लिए भी बहाल रक्खी थी। सन्‌ १६२४५ में कुछ पागलपन की-सी 
हालत में यह घर छोड़कर चले गए और ऐसे गये कि फिर इनका कोई 
पता नहीं चला । 
महमूद खाँ 


यह प्यार खाँ के तीसरे बेटे थे । इनको भी इनके पिता ने अस्थायी- 
खयाल का सबक दिया था और यह भी अपने पिता और भाई की भाँति 


( १३९ ) 


ही ठुमरी आदि रंगीन गाने की तरफ ज़्यादा आकपित थे । इन्होंने एक 
नया साज भी बनाया था जिसका नाम रखा था “बीणा रागस्वरूप' । 
इस साज़ की सूरत वीणा जैसी थी जिस पर सिर्फ़ एक तार चढ़ा हुआा 
था और कोई परदे वर्गरह न थे। इसको बजाने के लिए बायें हाथ से 
तार को छेड़ते, तार के दबाव से सुरों के दरजे यानी स्वर और श्रतियाँ 
पैदा होतीं और जो राग चाहते, उसे यह श्रदा कर देते थे | इनके दोनों 
हाथ अपनी-भ्रपनी जगह क्रायम रहते--शक हाथ से तार छेड़ना श्र 
दूसरे से बजाना। राजस्थान के संगीत-प्रेमी इनकी बड़ी इज्ज़त करते 
थे | यह पहले रियासत शाहपुरा में और बाद में भदावर राज्य में नौकर 
रहे । सन्‌ १६२० में इनका देहान्त हुझ्ना । 


रज़ा हुसेन 

यह प्यार खाँ के छोटे सुपुत्र हैं । इनका जन्म सन्‌ १८६१ में आागरे 
में हुआ्न । पिता से इन्हें श्रच्छी शिक्षा-दीक्षा मिली और इन्होंने गानै-बजाने 
का अच्छा ग्रभ्यास किया । यह भी जलतरंग बहुत श्रच्छा बजाते हैं । 
सन १६०६ से यह बड़ौदा राज्य म॑ दरबारी सगीतज्ञ हैं भश्ौर श्राजकल 


बहीँ रहते हैं । 


फ़तहपुर सीकरी का घराना 


जैन खाँ और जोरावर खाँ 

जहाँगीर बादशाह के जमाने में जैन खाँ और जोरावर खाँ दो सगे 
भाई थे जो संगीत विद्या के तो बड़े भारी जानकार थे ही, इसके अति- 
रिक्त क्रव्वाली गाने में भी विशेष रूप से दक्ष थे | हज़रत शेख सलीम 
चिश्ती की दरगाह से इन्हें जागीर वर्मरह भी दी गई थी । ये दोनों 
भाई झेख साहब के दरबार में खास क़व्वाल नियुक्त हुए थे । इत दोनों ने 
प्रपद, होरी, अस्थायी-ख़याल का श्रभ्यास भी जारी रखा था और अपने 
बेटों को सिखाते रहे थे । 
घसीट खाँ 

शेख साहब के दरबार में दूल्हे खाँ नाम के भी एक बड़े उच्च कोटि 
के संगीतज्ञ थे । इन्हें भी दरबार का ख़ास क़व्वाल नियुक्त किया गया 
था । इनके दो बेटे हिन्दुस्तान के बड़े नामी गव॑यों में हुए हैं.। बड़े बंटे का 
नाम था घसीट खाँ । यहं आ्रागरा जिले के फ़तहपुर सीकरी नामक स्थान 
में सन्‌ १८०० ईस्वी में पैदा हुए। इनके घराने में होरी और भ्रुपद 
गाया जाता था और इन्हें श्रपने खानदान की तालीम अच्छी तरह से मिली 
थी । इसके बाद इनका संगीत प्रेम इन्हें लखनऊ ले आया जहाँ हैदरी खाँ 
जैसे उच्च कोटि के संगीतज्ञ मौजूद थे । घसींट खाँ इनकी सेवा मेँ पहुँचे 
और इन्हें ग्रपता उस्ताद बना लिया तथा इनकी सेवा को ही अपनी 
उन्‍नति का द्वार समझा | वहाँ से घसीट खाँ को होरी-ध्रुपद की और 
भी अच्छी तालीम मिली। उस्ताद ने बड़े उत्साह और चाब से इन्हें 
सिखाया । साथ ही इन्होंने भी जेसी ज़रूरत थी वैसी मेहनत की । घसीटे 


५ 


खा यह ग्रभ्यास बरसों करते रहे और फिर ऐसा अवसर आया कि इनके 
जैसा होरी-धमार का गानेवाला हिन्दुस्तान में दुसरां न था । अ्रच्छी तरह 
विद्या सीख लेने के बाद उस्ताद ने इन्हें देश भर में घूमने और गाना 
सुनने-सुनाने की आज्ञा दे दी । उस समय पहले यह अपने घर लौटे और 
और कुछ दिन वहीं रहे । फिर सबसे पहले ग्वालियर का सफ़र किया 
और वहीं से इनकी ख्याति सारे हिन्दुस्तान में फेलनी शुरू हुई । 


इनके ग्वालियर पहुँचने को कहानी बड़ी ही दिलचस्प है । घसीट खाँ 
अपने दो-एक शागिदों को लेंकर ग्वालियर पहुँचे और एक सराय में ठहर 
गए । वहाँ इनकी जान-पहचान किसी से नहीं थी । इसलिए यह कुछ 
परेशान थे कि अपना परिचय लोगों को किस प्रकार से दें। संयोगवश इसी 
सराय में दो एक गानें-बजाने वाले और भी ठहरे हुए थे । उन्तसे घसीट 
खाँ को मालूम हुआ कि दो-एक दिन बाद ही बाई चन्द्रभागा बाई के यहाँ 
गाने-बजाने का एक बड़ा भारी जलसा होने वाला है जिसमें शहर के सब 
गवँये जमा होंगे और बाहर से भी जो लोग नये आये होंगे, उन्हें बुलाबा 
जायगा । इन्हीं लोगों ने घप्तीट खाँ का जिक्र भी चन्द्रभागा बाई के यहाँ 
कर दिया और यह कहा कि कहीं से गाने-बजाने का शौक़ रखनेवाले 
कोई फ़क़ीर ग्राये हुए हैं। इस तरह से इन्हें भी उस जलसे के लिए 
निमन्त्रण मिला और नियत समय पर यह जलसे में उपस्थित हो गए । 
मगर यह किसी को जानते न थे, इसलिये महफ़िल में यह कोने में दुबक 
कर बैठ गए और अपने दोनों शागिदों को भी पास बिठा लिया जिनके 
पास तम्बूरे की एक छोटी-सी जोड़ी थी। बाई शुरू में अ्रपने मेहमानों के 
ग्रादर-सत्कार में लगी हुई थी, इसलिए इनकी तरफ कोई खास ध्यान नहीं 
दिया । लेकिन दूसरे श्रपरिचित नये मेहमानों की भाँति इन्हें भी सम्मान 
के साथ ही बिठाया । खाना-पीना ख़तम होने के बाद जब संगीत का कार्ये- 
क्रम शुरू हुआ तो एक के बाद एक कई कलाकार श्राये और अपना गाना- 
बजाना पेश करते रहे । श्राखिर में ह॒दृदू खाँ, हस्सू खाँ और नत्थ्‌ खाँ की 


( ॥४९ ) 


भी बारी आई | हद॒दू खाँ साहब के बंठते ही गाने में बड़ा मज़ा आने 
लगा और जलसा पूरी तर से जम गया | ह॒द॒दू खाँ साहब ने ढाई-तीन 
घंटे तक बड़ी मेहनत के साथ गाया और अपनी गायकी के सब रंग श्रोताझ्रों 
के सामने पेश किये | सारी महफ़िल खाँ साहब की हर तान पर खुश 
होती और दाद देती थी | उनका गाना ख़त्म होते ही किसी ने कहा कि 
जलसा खत्म हो गया, साज़ उठाने चाहिए। यह सुनते ही घसीट खाँ का 
एक भागिद उठ खड़ा हुआ और बोला, “सब साहब बैठे रहें, जलसा भ्रभी 
बाक़ी है।” यह बात सुनकर हद्‌दू खाँ और उनके शागिदं॑ बहुत बिगड़े 
और कहने लगे, “श्रव हमारे बाद और कौन गा सकता है ?” यह सुन 
कर बाई चन्द्रभागा ने कहा, “कोई ग्ररीब फ़क़ौर है और अगर उसका दिल 
चाहता है तो उसे भी क्‍यों न थोड़ा-सा समय दिया जाय ।” इस बात पर 
सब लौग चप हो गये और घसीट खाँ गाने के स्थान पर आ बैठे और अपने 
छोटे-से तम्ब्रे की जोड़ी मिलाने लगे। तम्बूरे छोटे भ्रवश्य थे, पर उन्हें 
घसीट खाँ ने ऐसा मिलाया कि महफ़िल में चारों तरफ़ स्वर गँजने लगे। 
घसीट खाँ ने बंठते ही राग परज में होरी-धमार शुरू किया और इस 
अन्दाज़ से स्थायी-अन्तरा अ्रदा किया कि सुननेबाले बहुत प्रभावित हुए 
और कुछ ही मिनटों में इतने बेबस हो गये कि कुछ लोग रोने और 
अपना सिर धनतें लगे । यहाँ तक कि ह॒दुदू खाँ, हस्स खाँ भी चुप न रह 
सके और बड़ी हैरत में आपस में बात करने लगे कि यह ऐसा कौन 
गवेया आ पहुँचा जिसके गाने में इतना अ्रसर है कि दिल बेक़ाबू हुआ 
जाता है ? फिर क्या था, चारों तरफ़ से घसीट खाँ साहब के गाने की 
तारीफ़ होने लगी। जलसा ख़त्म होने के बाद हद॒दू खाँ और हस्स खाँ बड़ो 
मुहब्बत के साथ इनसे गले मिले और इनके नाम वगैरह की जानकारी 
हासिल की । चन्द्रभागा बाई भी इनके गाने से इतनी प्रभावित हुईं कि 
इन्हें सराय से बुलवा कर अपने यहाँ ही ठहरा लिया श्रौर इनकी मेह- 
मानदा री और आदर-सत्कार में कोई भी कसर न उठा रक्खी । इनकौ 
तारीफ़ धीरे-धीरे महाराजा सिधिया के दरबार में भी पहुँची और 


( १४३ ) 


उन्होंने भी बला कर इतका गाना सुना । महाराजा साहब इनके गाने से 
हुत ही प्रसन्‍न हुए और इन्हें बहुत-कुछ पुरस्कार आदि प्रदान किये । 


ख्राँ साहब कुछ दिन ग्वालियर रहे और फिर अपने घर लौट आये । 

इस बार दस-पाँच रोज घर ठहरने के बाद यह ॒ राजस्थान के दौरे पर 
निकले और भरतपुर, अलवर, जयपुर और कितनी ही छोटी-बड़ी रिया- 
सतों में अपने गाने से धूम मचाते हुए घूमते रहे। अ्रब तो सारे हिन्दु- 
स्तान मेँ इनका नाम था और दूर-दूर से इनके पास निमंत्रण आने लगे । 
देश भर मैं इनके गाने की चर्चा होने लगी थी और यह श्राम तौर पर 
माना जाता था कि इनसे बेहतर हो री-धमार गाने वाला कोई दूसरा नहीं 
है | यह स्वभाव से बड़े घ्मक्‍्कड़ और साधु प्रकृति के व्यक्ति थे और 
ग्राजजद रहना पसन्द करते थे। इसलिए कहीं भी नौकर बनकर नहीं 
है। इनके गाने के बारे में मेरे दादा साहब कहा करते थे कि उसमें 
ऐसा असर था कि हर सुननेवाला मस्त हो जाता था और यह जी चाहता 
था कि दुनिया से दूर निकल जाएँ और भगवान से लौ लगाएँ। इनका 


देहांत सन्‌ १८८० के क़रीब हुआ । 


छोटे खाँ 

दूल्हे स्राँ के छोटे बेटे और घसीट खाँ के भाई छोटे खाँ थे ।' इनकी 
तालीम भी बड़े भाई के साथ-साथ ही हुई थी और श्रुपद-धमार की 
गायकी पर इन्हें भी पूरा-पूरा अ्रधिकार प्राप्त था। मगर इनको यह 
सूका कि मैं गाना छोड़ कर पखावज सीखूं और अपने बड़े भाई के साथ 
बैठकर पखावज बजाऊँ। इसी विचार से यह दतिया-ग्वालियर की 
तरफ़ गये और वहाँ जाकर कुदऊसिह जी के शागिदे हुए । इन्होंने बरसों 
गुरू की दिल से सेवा की और पखावज की बहुत उत्तम शिक्षा प्राप्त 
की । इनकी मेहनत और अ्रभ्यास ने इनको पूरी-पूरी सफलता भी दी 
झ्लौर जब यह खूब तैयार बजाने लगे तो गुरू से श्राज्ञा लेकर आगरे आये 
और अपने बड़े भाई घसीट खाँ के साथ बैठकर पखावज बजाने लगे। 


(जडै४ 77%) 


जिस प्रकार घसीट खाँ गाने में प्रसिद्ध हुए, उसी प्रकार यह पखावज में। 
उन दिनों कलकत्ते में संगीत-प्रेमियों में होरी, ध्रपद और पखावज का 
शौक़ अधिक था । छोटे खाँ कलकत्ता पहुँचे तो इनकी बड़ी क़॒द्र हुई और 
हाँ के लोगों ने इन्हें कलकत्ते में ही ठहरा लिया । बहुत से संगीत-प्रेमी 
वहाँ इनके शागिद भी बने | किसी ने इनसे होरी- ध्रपर सीखा और किसी 
ने पखावज की तालीम ली । इसके ग्रतिरिक्त दिनाजपुर तथा दरभंगा के 
महाराजा और बंगाल के दूसरे समझदार रईस इनसे बहुत प्रसन्न रहते 
थे। साल दो साल के बाद यह एक बार अपने वतन की तरफ़ आया 
करते ये और उसी मौक़े पर यह जयपुर भी आते थे । जयपुर में ही 
मुझे इनको सेवा का अवसर मिला और वहीं मैंने इनसे चार चीज़ें भी 
हासिल की जिनका ज़िक्र में अपने उस्तादों के सिलसिले में कर चका हूँ । 
इनके सुपुत्र खादिम हुर्सन भी बहुत अच्छा पखावज बजातें ये । इनका 
देहान्‍्त सन्‌ १६१२ में आगरे में हुआ, मगर इनकी इच्छा के अ्नसार 
इन्हें फ्तहपुर सीकरी में ही दफनाया गया। 
गुलाम रसूल खाँ 
ग़लाम रसूल खाँ का जन्म फ़तहपुर सीकरी में सन्‌ १८४२ में हुआ 
था और यह मौला भ्रली सुमरन नामक एक प्रसिद्ध गवैये के बंश में पैदा 
हुए थे । इन्हें अपने घराने से होरी, ध्रुपद और अश्रस्थायी-खयाल की 
बाक़ायदा तालीम मिली थी। यह बड़े सीधे-सच्चे स्वभाव के इन्सान थे 
और इन्हें अपनी शोहरत ज़्यादा पसन्द न थी । यह कहीं ञ्राते-जाते भी 
न थे और जीवत भर अपने वतन में रहकर ही संगीत-साधना करते 
हैं। पर शागिदों को सिखाने का इनको बडा शौक़ था और प्रागरे 
और उसके झ्रास-पास इनके बहुत-से शागिर्द ञ्रब भी पाये जाते हैं । 
शाद खाँ 


फ़तहपुर धराने के तामी बुजुर्गों में एक शाद खाँ भी थे। आगरा- 
निवासी काशौ-नरेश के दरबार में यह बहुत दिन तक नौकर रहे और 

के सच्चे शागिद समझे गएं । उनन्‍नीसवीं शताब्दी के मध्य में इनका 
स्चर्गवास हुआ । 
हद्दू खाँ 

हदद खाँ नत्थन खाँ के सुपुत्र थे और ग्वालियर में. पैदा हुए थे । 
इन्हें संगीत की शिक्षा अपने पिता और चचा पीरबरुश से पूरी-परी 
मिली । हम इस बात का पहले ज़िक्र कर चके हैं कि किस प्रकार महा- 
राज जीवाजीराव सिधिया ने इन्हें बड़े मुहम्मद खाँ क़व्वाल-बच्चे का 
गाना पर्दे के पीछे बिठाकर सुनवाया था और उन्हें उसी तरह की मेहनत 
से तैयार करके अन्त में फिर नियमित रूप से मुहम्मद खाँ साहब का 
आगिद बनवा दिया था। यह स्वाभाविक ही था कि इस तालीम से इनके 
गाने में क़व्वाल-बच्चों की रविश और उनकी तान के मुश्किल पेच सभी 
ग्रा गए और इनके गाने में सुरदारी के साथ-साथ तैयारी और फिरत 
भी शामिल हो गई । इनका नाम सारे हिन्दुस्तान में मशहर था और 
इनकी टक्कर के गवेयें पिछले सौ-दो सौ वर्षो में बहुत्त थोड़े हीं हुए हैं । 
ग्वालियर-नरेश महाराज सिधिया इनसे बहुत मुहब्बत करते थे और 
उन्होंने इनको बहुत-कुछ पुरस्कार इनाम आदि दिए थे तथा इन्हें अपना 
दरबारी गवैया नियुक्त कर लिया था। इन्हें दरबार से सात सौ रुपये 
बेतन के अतिरिक्त एक हाथी और बहुत-से घोड़े भी इनाम में मिले हुए 
थे । इनका जमाना वह था जब हिन्दुस्तान में एक से एक बड़े गवये 
मौजद थे जिनमें से कुछेक इनकी टक्कर के भी थे, जैसे तानरस खाँ, 
मुबारक अली खाँ आदि | यह बहुत-सी रियासतों में ब॒लाये गये जहाँ से 
इन्हें घन-दोलत और हर तरह का सम्मान प्राप्त हुआ मगर इन्होंने 
ग्वालियर राज्य की सेवा कभी नहीं छोड़ी और सन्‌ १८७० में ग्वालियर 
में ही इनका देहान्त हुश्रा । 


खाँ साहब बड़े भोले, सच्चे-सीधे और दिल के साफ़ थे । कपटी 
ग्रादर्मियों से इन्हें बड़ी घृणा थी और स्वयं मन मैं जो भी बात 

आतौ, फ़ौरन कह देते थे । एक बार यह झागरे आये हुए थे और घम्घे 
ल्ञदाबर्श के मकाम पर ठहरे थे। एक रोज़ सुबह से शाम तक गाना 
होता रहा । गरमी के दिन थे। पाँच बजे खाँ साहब जब नहा-धो चुके 
तौ ख़ुदाबख्श ने कहा, “चलिए, आ्राज आपको ताजमहल दिखा लायें। 
उसके बाद ताँगे मँगवाये गए और ये लोग ताजमहल के लिए रवाना 
हुए । वहाँ पहुँचते ही हृदुदू ख्राँ की दृष्टि जो ताजमहल के गुम्बद पर 
पड़ी तो मुँह से निकला, “भाई साहब, वाह-वाह ! यह गुम्बद क्या है, 
यह तो हमारी तान का एक दाना है !” 

ऊपर हमने कहा है कि महाराज जीवाजी राव सिधिया नेँ इन्हें हर 
तरह का सम्मान और घधन-दोलत दे रकख़ा था। पर इनकी यह विशे- 
षता थी कि यह कभी अपने मान-रुतबे और धन-दौलत में नहीं डूबे और 
संगीत विद्या की सेवा करता ही सदा अपना धर्म समभते रहे । इसी 
से इन्होंने अपने शिष्यों को बहुत अच्छा सिखाकर तैयार किया । इतने 
परिश्रम और लगन से शायद ही किसी उस्ताद ने इतने योग्य शिष्य 
तैयार किये हों। श्राज भी हिन्दुस्तान भर में, विशेषकर महाराष्ट्र में, 
इनके संगीत की परम्परा पाई जाती है | इनके शिष्यों में मुख्य इनके पृत्र 
मुहम्मद खाँ श्रौर रहमत खाँ, भतीजे निसार हुसैन खाँ और मेंहदी हुसन 
खाँ तो हैं ही । इनके अतिरिक्त पण्डित दीक्षित, पण्डित बालागुरु, पण्डित 
जोशी, बालक्ृष्ण बुआ इचलकरंजीकर, बनने खाँ पंजाबी, इमदाद खाँ 
सहसवानी, इनायत हुसेन खाँ, नज़ीर खाँ ग्रादि बहुत प्रसिद्ध हुए हैं । 
हस्स खाँ 


ग्वालियर घराने के संगीतज्ञों में हृदुद खाँ, हस्सू खाँ का नाम एक 
साथ ही लिया जाता है और ये इसी प्रकार से प्रसिद्ध हुए हैं । हस्यू खाँ 
तत्थन खाँ के सुपुत्र थे और ग्वालियर में ही पैदा हुए। इन्हें भी संगीत 
की शिक्षा अपने पिता और चचा पीरबरुश से सिली थी और यह बहुत 
ऊँचे दर्जे के गवये गिने जाते हैं। कहा जाता है कि इन्होंने अपने शिक्षा 

काल में ऐसी मेहनत की थी कि जिस जगह बंठकर यह अभ्यास करते 
थे, वहाँ इनके बेठने से गढे पड़ गए थे। भाई ह॒दृदू खाँ की भाँति इनका 
भी महाराजा ग्वालियर के दरबार में बहुत ऊंचा स्थान था । यह जीवन 
भर ग्वालियर में ही रहे और बहीं इनका स्वर्गवास हुआ । 
नृत्धू खाँ 

नंत्थू खाँ का जन्म भी ग्वालियर में हुआ । इनके पिता नत्थन खाँ 
और चचा पीरबरूश ने हद्‌दू खाँ के साथ इनकी भी तालीम शुरू की 
थी । मगर उस्ताद ने इनकी शेली हद॒दू खाँ से कुछ अलग डाली थी । 
यह अस्थायी-खयाल के उत्कृष्ट गायक थे। यह तराना भी बड़े शौक़ से 
गाते थे और उसमें इनकी तेयारी की बहार देखने लायक़ होती थी । 
तराने में जब तिरवट ञ्रा जाता था तो इनके गाने का रंग बहुत ही जम 
उठता था । क्योंकि यह बार-बार हर छोटी-बड़ी तान को खत्म करके 
तिरवट शुरू करते थे और फिर तिरवट खतम करके तराने के बोल 
पकड़ लेते थे। इनकी इस खूबी से सुनने वाले बहुत चकित हो जाया 
करते थे और अपने ज्ञमाने में यह खूबी इन्हीं के पास थी। महाराज 
जीवाजी राव सिधिया इनसे बहुत प्रसन्‍न थे और इनका बड़ा आदर 
करते थे तथा इन्हें श्रपने दरबार का एक रत्न मानते थे । महाराजा ने 
इनके लिए एक हवेली और बाग़ भी दे रक्खा था। बहुत-से महाराष्ट्रीय 
ब्राह्मण इनके शागिद हुए । 





हददू खाँ के दो पुत्र थे--मुहम्मद खाँ और रहमत खाँ । निसार 
हुसन खाँ इनके भाई के पुत्र थे | ये तीनों ही ग्वालियर में पैदा हुए और 
तीनों को ही अपने पिता और चचाग्रों से संगीत की भ्रच्छी शिक्षा मिली । 
ये अपने घराने की गायकी के सच्चे उत्तराधिकारी थे । इन तीनों में 
मुहम्मद खाँ और रहमत खाँ बहुत्त ऊँचे दर्ज के गायक थे और निसार 
हुसैन खाँ संगीत शास्त्र के बड़े भारी पण्डित थे। अपने खानदान की 
बहुत-सी पुरानी चीजें इन्हें याद थीं और यह बात सारे हिन्दुत्तान में 

प्रसिद्ध थी । रामकृष्ण बुआ इनके बहुत प्रसिद्ध शिष्य हुए हैं । बीसवीं 
सदी के आरम्भ में इन तीनों का देहान्त हुआा । 


पंडित दीक्षित 


हद्‌दू खाँ के दूसरे योग्य शिष्य पण्डित दीक्षित थे। इन्होंने अपने 
गृरुभाई जोशी बुआ को भी बहुत-कुछ सिखाया था। यह बड़ी साथ 
प्रकृति के व्यक्ति थे और रुपये-पैसे की अधिक परवाह नहीं करते थे । 
पैसे के लिए यह कभी ग्वालियर से बाहर नहीं गए। यह अपने आप 
कभी किसी को गाना सुनाने नहीं जाते थे। जिसे इनका गाना सुतना 
होता, वह स्वयं ही इनके पास आता । इनका सन्‌ १८०० के लगभग 
ग्वालियर में ही स्वर्गंवास हुआ । 


जोशी बुआ 


हद्‌दू खाँ के शिष्यों में जोशी बुआ का जिक्र हम कर चुके हैं । यह 
महाराष्ट्रीय ब्राह्मण थे और अपने गरु से इन्होंने भली भाँति संगीत विद्या 
सीखी थी । साथ ही अपने परिश्रम के कारण इन्हें सारे हिन्दुस्तान में 
छ्याति मिली थी। इनके प्रसिद्ध शिष्यों में बालकृष्ण बुआ सर्व-परि- 
चित हैं । 

बाला गुरु भी हद॒दू खाँ के शिष्य थे । अस्थायी-खयाल ग्रच्छा गाते 
थे और आवाज़ भी बुलन्द और सुरीली थी। यह भी सदा ग्वालियर में ही 
रहे ओर महाराज माधोराव सिंधिया के समय में इनका स्वर्गवास हुश्रा । 


बालकृष्ण बुआ इचलकरंजीकर 


श्ट्ठट 


हददू खाँ के घराने के ग्रत्यन्त प्रसिद्ध शिष्यों में बालकृष्ण बुआ का 
नाम है। इन्हें संगीत की शिक्षा जोशी बुआ से मिली थी पर अपनी 
योग्यता और परिश्रम से इन्होंने अपना ही नहीं, सारे ग्वालियर घरातने 
का नाम उजागर किया। यह हद॒दू ख्राँ के पुत्र मुहम्मद खाँ के साथ 

बहुत दिन तक रहे और बम्बई में जलसों में श्रक्सर इनके साथ गाते 

सन्‌ १६४० में इनका देहान्त हुआ । इन्होंने अपने भाई हबीब खाँ को 
भी सिखाकर तैयार किया जो बहुत दिनों तक हैदराबाद में रहे और 
ग्रब आजकल बम्वई में रहते हें । 


ग्रोंकारनाथ ठाकुर 

जैसा हम ऊपर कह च॒के हें, ग्वालियर घराने में पण्डित बालक्ृष्ण 
बुआ इचलकरंजीकर और उनकी शिष्य-परम्परा ने संगीत क्षेत्र में बड़ा 
भारी नाम पंदा किया। पण्डित श्रोंकारनाथ ठाकुर विष्णु दिगम्बर के 
परम यशस्वी शिष्य हैं। यह बचपन से ही अपने मुरु की सेवा में लगें 
और बहुत परिश्रम करके उनसे संगीत विद्या सीखी । गनन्‍्धर्व महाविद्या- 
लय खुलने के बाद भी इन्होंने श्रपना संगीत का अध्ययन जारी रकखा और 
गुरु की मृत्यु तक यह उनकी सेवा में उपस्थित रहे । श्राजकल हिंदुस्तान 
में इनका बड़ा नाम है। यह बड़ी-बड़ी कान्‍्फेत्सों में बुलाये जाते हैं, 
बल्कि कोई संगीत सम्मेलन तब तक सफल नहीं माना जाता जब तक 
उसमें पण्डित ओंकारताथ शामिल न हों। इनकी विशेषता यह है कि 
संगीत के द्वारा ही श्राजीविका चलने पर भी इन्होंने कभी कला के महत्व 
को घटने ज्हीं दिया और इसीलिए इन्हें बुलाने वाले कभी इनके पारि- 
श्रमिक को घटाने की हिम्मत नहीं कर सके हैं। यह बनारस हिन्दू 
विश्वविद्यालय में संगीत विभाग के प्रधान भी रहे । यह योरुप भी गये 
थे और वहाँ भारतीय संगीत के लिए लोगों में आदर उत्पन्न करने में 
सफल हुए थे। ईसाइयों के धर्मंगुरु पोप ने इन्हें रोम ग्रानें का निमन्त्रण 
दिया था और इन्हाँने वहाँ जाकर उन्हें श्रपना संगीत सुनाया था। इसी 
प्रकार ग्रफ़ग़ानिस्तान के अमीर ने भी इन्हें वुलाकर संगीत सुना और 
बहुत प्रसन्‍न हॉकर इन्हे बहुत-कुछ पुरस्कार आदि दिए। यह इनके 
संभीत-प्रेम का ही प्रमाण है कि इन्होंने उसके प्रचार के लिए विश्व- 
विद्यालय में रहना स्वीकार किया। यह संगीत श्ञास्त्र के भी पण्डित हैं 
आर इन्होंने इस विषय में कई दिलचस्प खोजें की हें 


(| 
बी० झार० देवधर 


यह भी विष्ण्‌ दिगम्बर के शिष्य हैं ग्रौर मिरज के रहने वाले हैं । 
इन्होंने प्रारम्भ में बी० ए० तक शिक्षा प्राप्त करके संगीत सीखा ओर 
फिर बम्बई में सकल आफ़ इण्डियन म्यूजिक नामक संस्था की स्थापना 
की जो बहुत वर्षों से चल रही है । इनके सकल में बहुत-से योग्य शिष्य 
तैयार हुए हैं जिनमें कुम।र गन्धर्व ने बहुत ही अल्पावस्था में बहुत नाम 
पैदा किया । देवधर जी को विद्या सीखने का बड़ा गहरा शौक़ रहा है। 
इसलिये इन्होंने कई उस्तादों से संगीत सीखा जिनमें मुहम्मद बशीर खाँ 
अलीगढ़ वाले, सेंधे खाँ पंजाबी, बड़े गुलाम अली खाँ, सहसवान वाले 
वाजिद हुसेन खाँ आदि के नाम उल्लेखनीय हैं । यह 'संगीत कला विहार 
नामक एक मासिक पत्रिका भी मराठी और हिन्दी में निकालते हैं । 
विनायकराव पटवर्द्धन 


यह पण्डित विष्णु दिगम्बर के प्रमुख शिष्य हैँ। गरु से संगीत 
सीखने के बाद शुरू में इन्होंने बहुत-से जलसों में जाकर नाम पैदा किया। 
उसके बाद गन्धर्व नाटक मण्डली में बरसों रहे और मुख्य भूमिकाएँ 
करते रहे । उसी जमाने में इन्होंने पुना में एक संगीत विद्यालय खोला 
जो आज तक संगीत शिक्षा देता चला आ रहा हैं। पटवर्द्धन जी दिल्ली, 
कलकत्ता, नागपुर, पटना, गया, इलाहाबाद, लखनऊ गआरादि सभी बड़े 
शहरों के जलसों में बुलाय जाते हें और सारे भारतवर्ष में इनका नाम 
हैं । गन्धर्व महाविद्यालय की जितनी भी शाखाएँ हैं, उन सबका प्रबन्ध 
इन्हीं के हाथों में है । 
नारायगाराव व्यास 


यह भी पण्डित विष्णु दिगम्बर के शिष्य हैं । गुरु से शिक्षा प्राप्त 
करके इन्होंने खूब मेहनत की और देश भर के जलसों में गाकर बहुत 
नाम पैदा किया । विशेष रूप से इनके ग्रामोफ़ोन रिकार्ड बहुत पसन्द 





डी० जो० पलुस्कर 


लि 


किये गये और उससे इनका नाम सारे हिन्दुस्तान में हुआ । बम्बई में 
दादर मैं इन्होंने संगीत का एक स्कूल भी खोला है जो ग्रच्छी तरह चल 
रहा है | इनके भाई शंकरराव व्यास भी अच्छा गाते हैं भर स्कूल में भी 
इनका हाथ बँटाते हूं । 
डी० वी० पलुस्कर 


यह विष्णु दिगम्बर के सुपुत्र थे। इनके फ्ति का स्वर्गवास इनकी 
बहुत थोड़ी ही अवस्था में हो गया जिससे यह बड़े दुखी हो गए थे | बाद 
में विनायकराव पटवद्धन ने इन्हें अपने पास रकखा और संगीत की शिक्षा 
देकर बहुत अच्छा तैयार किया। यह पूना में ही रहत थे और सारे 
हिन्दुस्तान में इनका नाम था । फिल्म “बैजू बावरा में इन्हाने कुछ गाने 
गाये थे और भारतीय शिष्ट-मण्डल के सदस्य होकर यह चीन भी गये थे । 
भारतीय संगीत संसार को नसे बहुत-सी आ्राशाएँ थीं | किन्तु दुर्भाग्यवश 
इनका हाल ही में देहान्त हो गया जिससे संगीत की बड़ी भारी क्षति 


हुई है । 


वन्‍ने खाँ 

हृदुद खाँ के शिष्यों में पंजाब के रहने वाले बनने ख्राँ का भी नाम 
लिया जाना चाहिए | शुरू में इन्होंने सगीत अपने खानदान के बुजर्गों से 
सौखा, पर फिर बाद में यह ग्वालियर पहुँचे और ह॒दृदू खाँ के शिष्य हो 
गये जिनके पास यह बहुत दिनों तक सीखते रहे । यह बहुत अ्रच्छा 
गाते थे और हिन्दुस्तान के नामी गवयों में इनकी गिनती होती थी । 
बहुत-सी रियासतों में घमते-फिरते और नाम कमाते यह हैदराबाद भी 
पहुँचे जहाँ निज्ाम मीर महमूद अली खाँ आसिफ़जाह ने प्रसन्‍न होकर 
इन्हें अपने दरबार में रख लिया । इनका बाक़ी जीवन हैदराबाद में ही 
बीता । इनके शिष्यों में प्यार खाँ पंजाबी और ठाकुरदास सुनार प्रसिद्ध 


हुए हैं । 


( १५८ ) 


भैया गगापत राव 


यह भैया जी और भैया साहब के नाम से बहुत प्रसिद्ध हुए। इनका 
सम्बन्ध ग्वालियर के राजघराने से था और इन्होंने कव्वाल-बच्चे सादिक़ 
अली खाँ लखनवी से संगीत की शिक्षा प्राप्त की थी। आवाज की 
खराबी के कारणा यह गा तो नहीं सके लेकिन इनकी नज़र हारमोनियम 
पर गई और उस पर परिश्रम करना शुरू किया । हारमोनियम पहले- 
पहल योरप से भारत में आया था और भारतीय संगीत के बहुत 
उपयुक्त नहीं था क्योंकि राग-रागिनियों का पूरा स्वरूप उसमेँ अदा 
नहीं हो सकता । भैया साहब की संगीत की जानकारी बहुत ऊँचे दर्ज को 
थी । इसलिए जो चीज़ें उनके दिमाग में थीं, उनको अपने परिश्रम के 
द्वारा बह हाथ से निकालने का प्रयत्न करते रहे । इसलिए जब उन्होंने 
देखा कि राग-रागिनी की बारीक़ी के लिए हारमोनियम उपयुक्त नहीं है 
तो उन्होंने ठुमरी का रंग अख्तियार किया और धीरे-धीरे ऐसा बजाने 
लगे कि सारे भारतवर्ष में इनका नाम हो मया । इसमें कोई सन्देह नहीं 
कि हारमोनियम बजानें में कोई इनका सानी नहीं हुआ । इनके बारे में 
यह कहावत प्रसिद्ध हो गई थी कि हारमोमियम बनाया तो योरप वालों 
ने पर बजाया भैया साहब नें हिन्दुस्तान में | ठमरी की प्रसिद्ध गायिकाएँ, 
गौहर जान, मलिका जान, दूसरी मलिका जान, तथा गायक मौजद्दीन खाँ, 
बशीर खाँ, गफ़र खाँ, सोहनी, जंगी, मीर इरशाद अली, पझ्ज्जाद हुरसन, 
वाब इ्यामलाल आदि ने इन्हीं से हारमोनियम बजाना सीखा था । इनके 
ये सारे शिष्य हिन्दुस्तान भर में फले-फूले और उन्होंने भी अपने बहुत-से 
शिष्य तैयार किये । भैया साहब ज्यादातर कलकत्ते में ही रहे और सन्‌ 
१६१४ में धोलपुर रियासत में परलोकवासी हुए । 
बाबू खाँ 


यह ग्वालियर के एक नामी सितारिये हुए हैं। इनका जन्म सन्‌ 
१९२५ ईस्वी में हुआ था। सितार इन्होंने अपने बुजुर्गों से सोखा था और 


( १५६ ) 


अपनी योग्यता से बहुत प्रसिद्धि प्राप्त की थी। सितार का इस्होंने इतना 
ग्रभ्यास किया था तथा उससे यह इतने घुल-मिल गये थे कि जब महफ़िल 
में बैठते थे तो सितार के सिवाय और किसी तरफ़ देखते ही न थे। इनके 
समकालीन गवेयों और साथियों ने बहुत बार इस बात का अनुभव किया 
था कि बजाते समय नज़र बचा कर बाज के तार उतार देने पर भी 
राग और स्वर में कोई अन्तर नहीं ग्राता था । यह विशेषता इन्हीं को 
प्राप्त थी । महाराज जीवाजीराव सिंधिया और जयपुर-नरेश इनकी बहुत 
इज्जत करते ये । इतका देहान्त ग्वालियर में ही हुआ । 


सहारनपुर का घराना 


खलीफ़ा मुहम्मद जमाँ 


हारनपुर में बरनावा शरीक के शेख खलीफ़ा रमज़ानी के शागिद 
खलीफ़ा मुहम्मद ज़माँ साहब एक परम धार्मिक सूफ़ो संत हुए हैं। यह 
ग्पने क्षमानें के बीन, रबाब और सितार के अलावा गाने के बेजोड़ 
कलाकार समभे जाते थे। इचस्होंने संगीत विद्या निर्मंलशाह से सीखी 
थी । अपने गुरु-भाइयों में सबसे अधिक चतुर होने के कारण गुरु ने इन्हें 
खलीफ़ा की उपाधि दी थी श्नौर यह खलीफ़ा के नाम से ही प्रसिद्ध हुए। 
यह अन्तिम मुगल-सम्राट बहादरशाह जफ़र के दरबार में थे और दिल्‍ली 
में ही इनका स्वर्गवास हुआ । 


गुलाम तक़ी खाँ और गुलाम जाकिर खाँ 


गुलाम तक़ी खाँ और गुलाम जाकिर खाँ अल्लारक्खे खाँ के सुपूत्र 
थे। इन दोनों ने संगीत की शिक्षा अपने पिता से पाई। यह होरी, 
प्रपद खुब अच्छा गाते थे। इनके कुछ भाई और भी थे जिनके नाम हैं : 
गुलाम आजम, गुलाम क़ासिम, गुलाम ज्ामिन। ये लोग भी अ्रच्छे गवेयों 
में गिने जाते थे और ग्वालियर, जयपुर, अलवर के दरबारों में बिखरे 
हुए थे जहाँ इन लोगों का बहुत आदर-सत्कार होता था । 


बन्दे अली खाँ 


बन्दे अली खाँ गुलाम जाकिर खाँ के पुत्र थे। इन्होंने अपने पिता 
ग्जौर चाचाओं से संगीत ती ५4 एत्पोर बीन बजाने में उच्च कोटि की योग्यता 
प्राप्त की । बरसों मेहनत करके इन्होंने ऐसा कमाल हासिल किया था । 


( १६१ ) 


मैने श्रपने बुजुर्गों से इनके बारे में सुना है कि यह बड़े फ़कौराना तबीयत 
के आदमी थे और अपने ही रंग में मस्त रहते थे तथा किसी राजा, 
रईस या नवाब की परवाह नहीं करते थे । मगर उस समय के राजा 
और रईस बड़े क़द्रदान थे। वे इन्हें किसी न किसी तरह बुलाते और 
रस लेते थे । बहुत बार ऐसा भी हुग्नमा कि किसी दरबार में बजाते-बजाते 
कुछ ऐसी धुन समाई कि उठकर चल दिए और किसी के रोके न रुके। 
एक दिलचस्प किस्सा यह है कि एक बार हैदराबाद के निज़ाम मीर 
महमूद अली खाँ ने इन्हें बुलाया और एक ख़ास महल में सुनने का 
इन्तजाम किया । जब खाँ साहब पहुँच गए तो निज़ाम ने सवाल किया, 
“बन्दे ग्रली खाँ आप ही हैं ?” खाँ साहब ने उत्तर दिया, “जी हाँ, श्राप 
बन्दगानें गली हैं और में बन्दे श्रली हूँ ।” इसके बाद बीन शुरू की तो 
निजाम मस्त होकर भूमने लगे । बजाते-बजाते बीच में इन्हें खाँसी ग्राई 
तो निज्ञाम के सोने के उगालदान में, जो पास ही रखा हुआ था, थूक 
दिया और फिर बीन वजाने लगे । निज्ञाम कई घण्टे तक तन्मय होकर 
इतकी बीत सुनते रहे । जब जलसा खतम हुआ तो निजाम ने अपने 
नौकर से कहा कि उगालदान भी खाँ साहब के साथ ही भेज देना। यह 
बात खाँ साहब ने सुन ली और जवाब दिया, “जिस चीज़ में हमने थक 
दिया, वह हमें नहीं चीहए ।” पर निजाम इतने क़॒द्रदान थे कि यह 
सुनकर भी चुप ही रहे। निस्सन्देह ऐसा संगीत प्रेम के कारण ही 
सम्भव हुआ । खाँ साहब जब पूना आये तो वहीं के ही होकर रह गये । 
वहाँ महाराष्ट्रीय शिष्यों में इनकी तबीयत ऐसी लगी कि मरते दम तक 
पून्रा नहीं छुटा । पावंती पुल के पास पीर साहब की दरगाह में इनकी 
समाधि है जहाँ लोग श्रवसर दर्शन को जाते हैं । 


वहराम खाँ 


यह इमामबरूश के पत्र थे। इनका जन्म सहारनपुर जिले के 
ग्म्बेठा नामक स्थान मेँ हुआ था। संगीत की शिक्षा इन्हें अपने पिता 


( १६२ ) 


प्रौर खानदानी बुजुर्गों से मिली । संगीत के साथ-साथ इन्हें हिन्दी और 
संस्कृत पढ़ने का भी श्ञौक़ हुआ । इन्होंने इन भाषाश्रों में पण्डित 
कौ पदवी प्राप्त की और संगीत श्ञास्त्र के जितमे भी ग्रन्थ प्राप्त हो 
सके, देखें और उनका अ्रध्ययन किया। उसके बाद यह जयपुर-नरेश 
महाराज रामसिंह के दरबार में नियुक्त हो गये । उस समय दरबार में 
मुबारक अ्रली खाँ क़व्वाल-बच्चे, रजब अली खाँ, इमरत सेन, धम्घे 
खुदाबख्श, हैदरबर्श, सदरुद्दीन खाँ आदि चोटी के संगीतज्ञ मौजूद थे । 
जब यह भी वहाँ पहुँच गये तो सोने में सुहागा हो गया | श्रब तो दरबार 
में संगीत के हर क्षेत्र के पारंगत व्यक्ति इकटठे थे। दरबार में दूर-दूर 
से बड़े-बड़े संगीत के पण्डित आते और खाँ साहब से संगीत पर वाद- 
विवाद करके प्रसन्न होते । बहराम खाँ के बहुत-से शागिर्द थे जिन्हें यह 
परिश्रम से सिखाते थे । उनमें से कुछ के नाम ये हैं : प्रसिद्ध गायिका 
गौकीबाई, फ़रीद खाँ पंजाबी, मौलाबरूद साँखड़े वाले, मियाँ काल 
पटियाले वाले, आदि । इनके ग्रतिरिक्त अपने सुपुत्र अकबर खाँ और 
सद॒दू खाँ तथा भाई हैदर खाँ के पोते जाक़िरुदह्दीन खाँ और ग्ल्ला बन्दें 
खाँ तथा बीनकार बन्दे अली खाँ आदि को भी अच्छी शिक्षा दी थी । 





प्रारम्भ में जब यह महाराजा रणजीतसिह के दरबार में पहुँचे तो 
महाराज ने इनकी विद्या से प्रसन्‍न होकर इन्हें “ग्रल्लामा अ्बुल-अ्रवामे- 
अरबाबे-इल्मे-मौसीक़ी, षट-शास्त्री, स्वर-गुरु, बृहस्पति, पाताल-शेष, 
आकाश-इन्‍्द्र, पृथ्वी-मांडलिक” की पदवी दी थी। यह बात्त मुझे अल्ला- 
बन्दे खाँ के सुपुत्र नसीरुद्दीन खाँ ने सुनाई थी। महाराज रामर्सिह के 
दरबार में अक्सर संगीत पर आपस में बातचीत हुआ करती थी ओर 
स्वयं महाराज भी इसमें बहुत दिलचस्पी लिया करते थे । इनका स्वर्ग- 
वास जयपुर में ही हुआ । 


( १६३ ) 
किरुट्टीन खाँ और गअल्ला बन्दे खाँ 


ये दोनों सगे भाई थे और बहराम खाँ के भाई हैदर खाँ के पोते और 
मुहम्मद जान खाँ के सुपुत्र थे। इन्होंने पहले अपने बुजुर्गों से होरी-धुपद 
की शिक्षा पाई और साथ ही संगीत शास्त्र की जानकारी भी हासिल 
की | बहराम खाँ ने इन होनहार बच्चों को मियाँ आलम सेन का शिष्य 
करा दिया था जहाँ इन दोनों को आलाप की तालीम मिली । दोनों 
भाइयों ने बड़ी लगन और चाय से संगीत का अ्रभ्यास किया। जब जवान 
हुए तो सारे हिन्दुस्तान में इनकी धूम मच गई | साधारण श्रोता और 
संगीतज्ञ दोनों ही इन्हें सुनकर प्रसन्न होते थे । ये दोनों भाई बहुत-सी 
रियासतों में बुलवायें गए जहाँ से ये राजा-महाराजाश्रों और रईसों को 
प्रसन्‍न करके ओर बड़े-बड़े इनाम-पुरस्कार आदि लेकर लौटे। उदयपुर 
के महाराणा सज्जनरसिह ने इन्हें उदयपुर बुलाकर गाना सुना और इतने 
प्रसन्‍त हुए कि इन्हें अपने दरबार में जगह दी और सदा आदर-सत्कार 
करते रहे | इसके अतिरिक्त जयपुर, अलवर, किशनगढ़ ग्रादि राज्यों के 
राजा भी इनसे बहुत प्रसन्‍न रहते थे श्रौर हमेशा आदर सहित बुलाकर 


भेंट-पुरस्कार दिया करते थे । 


सन्‌ १६१४५ में महाराज सियाजीराव गायकवाड़ ने इन्हें कान्‍्फेंस में 
बड़ौदा बुलाया था । इसी कान्फ्रेंस में पण्डित देवल और मिस्टर क्लीमेंट 
एक हारमोनियम तैयार करके लाये थे और उनका दावा था कि इस 
हारमोनियम में सब श्रुतियाँ निकल सकती हैं | इन दोनों भाइयों ने यह 
सिद्ध कर दिया कि यह बात ग़लत है और गाकर बताया कि श्रतियाँ 
सिर्फ गायक के गले से ही अभ्रदा हो सकती हैं, हारमोनियम में वह 
सामर्थ्य नहीं । अन्त में मिस्टर क्लीमेंट को भी यह बात माननी पड़ी । 
सन १६२४ में लखनऊ में एक बड़ा अखिल भारतीय संगीत सम्मेलन 
ह्श्रा जिसके संयोजक थे पण्डित भातखंडे और संरक्षक राजा नवाब 

अली खाँ । इस सम्मेलन में ज़ाकिरुद्रीन खाँ और अल्ला बन्दे खाँ भी 
शामिल हुए थे | इतके गाने ने सबको बहुत प्रसन्‍न किया और उत्तर प्रदेश 
के गवर्नर मिस्टर मैरिस नें अपने हाथों से इन्हें सोने का पदक प्रदान 
किया था । भातखंडे जी ने जितने भी सम्मेलन कियें, उन सब में इन्हें 
बुलाया । इसके श्रतिरिक्त हिन्दुस्तान के सभी नगरों के संगीत-रसिक 
इन्हें आराम त्रित करते थें। अलवर के राजा मंगलसिह ने इन दोनों को 
अपने यहाँ बला लेने की बहुत कोशिश की और सन १६१४ में अल्ला 
बन्दे खाँ अलवर दरबार में जाकर रहने भी लगे, पर ज़ाकिरुद्वीन खाँ नें 
उदयपुर नहीं छोड़ा और उनका स्वगंवास भी वहीं हुआ । ज़ाकिरुद्दीन 
खाँ के सुपत्र जियाउद्दीन खाँ को भी अच्छी शिक्षा मिली थी। अल्ला 
वन्दे खाँ के चार लड़के थे--नसीरुद्दीन खाँ, रहीमुद्दीन खाँ, इसामुद्दीत 
खाँ और हुसँनुद्दीन खाँ। ये चारों लड़के बहुत गुणी हुए । ग्नल्ला बन्दे 
खाँ को संगीत रत्नाकर' और बनारस महामण्डल से 'संगीतरत्न' की 
उपाधियाँ मिली थीं। इनका सन्‌ १६२४ में स्वर्गवास हुआ । 


इनायत खाँ 


इनायत खाँ बहराम खाँ के पुत्र सञ्लादत अली खाँ उफ़ं सदृदू खाँ के 
पुत्र थे। इन्हें भी संगीत शास्त्र पर पूरा अधिकार था। यह बड़े ज्ञानी थे 
और रचना भी करते थे । इनकी अनेक रचनाएँ ग्रभी तक गाई जाती 
हैं । इनकी एक चीज़ इस पुस्तक में भी हम अन्त में दे रहे हैं | यह पहले 
रामपुर राज्य मेँ नवाब हामिद अली खाँ की सेवा में कई वर्ष रहे पर फिर 
यह जयपुर वापस चले गए और इन्हें इनकी पुरानी नौकरी मिल गई । 
उसके बाद यह जीवन भर फिर कभी बाहर नहीं गये। इनके सुपुत्र 
रियाजुद्दीन खाँ ने भी इनके पदचिक्नों पर चलकर संगीत शास्त्र में खूब 
उन्‍नति की । पिता के स्वर्गंवास के बाद इन्हें भी वहीं दरबार में जगह 
मिल गई । इसलिये यह भी अधिक बाहर नहीं गये । 


( १६५ ) 


नसीं रुद्दीत खाँ 

यह अ्रल्ला बन्दे खाँ के सबसे बड़े पुत्र थे। संग्रीत की शिक्षा इन्हें 
अपने पिताजी से मिली थी और उनके जीते जी ही इन्होंने बड़ा नाम 
पैदा कर लिया था। इनकी श्रपद-होरी की गायकी झ्लौर झालाप की 
तरकीब बहुत ही प्रभाव डालती थी । संगीत संसार में इनका बहुत नाम 
है और बनारस से इनको संगीत रत्न” तथा बाद में संगीत रत्नाकर' 
कौ उपाधियाँ मिली थीं | यह अपने पिता के साथ ही भातखंडे जी द्वारा 
संयोजित संगीत सम्मेलनों में भाग लेने जाते थे और अपने गाने से सबको 
बहुत प्रभावित करते थे । यह इन्दौर राज्य में महाराज तुकोजीराव के 
दरबार में नियुक्त हुए और जीवन भर वहीं रहे । इनका स्वर्गवास भी 
इन्दौर में ही हुआ । 
रहीमुद्दीन खाँ 

यह श्रल्ला बन्दे खाँ के कूसरे पुत्र हैँ। इनको श्रालाप, होरी और 
ध्रुपद की शिक्षा अपने पिताजी से मिली श्रौर अभ्यास भी खूब किया । 
साथ ही संगीत शास्त्र का ज्ञान भी इनको विरासत में मिला है। यह 
जयपुर, अलवर, इन्दौर झ्रादि कई रियासतों में रह चुकें हैं। आजकल 
के ध्रपद गाने वालों में हिन्दुस्तान भर में इनका बहुत नाम है । 


डागर-बन्धु 

प्रमीनुद्दौन और मोइनुद्दीन नामक दो भाई डागर-बन्धु के नाम से 
आ्राजकल प्रसिद्ध हैं । ये दोनों नसीरुद्दीन खाँ क॑ सुपुत्र हें। इन्हें अपने 
पिता से संगीत की बहुत भ्रच्छी शिक्षा मिली है। ये होरी-भ्रुपद खूब 
गाते हैं और श्रालाप पर भी अधिकार है । सारे हिन्दुस्तान में इनकी 
माँग है और जगह-जगह से इन्हें निमंत्रण आते रहते हें। ईश्वर करे ये 


दोनों दीर्घायु हों ! 


७5) 


अब्बन खाँ 


ग्रब्बन खाँ बहराम खाँ के भानजें थे और इनका जन्म सहारनपुर में 
ही हुआ था। इन्हें भी बहराम खाँ का प्रसाद मिला था और संगीत-शास्त्र 
के प्रकाण्ड पंडित होने के भ्रलावा यह उन्हीं के ढंग का गाते भी थे । 
कहा जाता है कि इन्होंने बहुत-सी चीज़ें लिखी थीं मगर दुर्भाग्यवश्ञ हमें 
कोई त्राप्त नहीं हो सकी । इसलिए नमूना पेश करना कठिन है। इन्होंने 
राग-रागिनियों पर खोंज भी की थी जिस सिलसिले में सारे हिन्दुस्तान 
में इनका नाम हुआ था। सन्‌ १६२२ में सहारनपुर में ही इनका 
स्वगंवास हुआ । 


सहसवान का पराना 


इनायत हुसेन खाँ 


सहसवान के गायकों में इनायत हुसन खाँ हिन्दुस्तान भर में बहुत 
मशहूर हुए हैं । ये हद्‌दू ख्राँ के दामाद और बहादुर हुसैन खाँ के शागिर्द 
थे | कुछ चीज़ें इन्होंने हदुदू खाँ से भी हासिल की थीं । इन्हें श्रस्थायी- 
ख़याल श्रोर तराना गाने पर पूरा-पूरा अधिकार था। यह खुद भी 
रचना करते थे और इनके बनाये हुए बहुत-से ख़याल और तराने प्रसिद्ध 
हैं जो अ्रभी तक गाये जाते हैं । उत्तमें-ले एक-दो हम इस पुस्तक के अन्त 
में दे रहे हैं । हिन्दुस्तान की बहुत-सी रियासतों में यह बुलाये गये थे 
और बहुत आदर-सत्कार इन्हें प्राप्त हुआ था । नेपाल-नरेश वीर शमशेर 
राणा ने भी इन्हें एक जलसे में बुलाया था जिसमें हिन्दुस्तान के और 
भी नामी गवौयों ने हिस्सा लिया था । कुछ दिन यह ॒ नेपाल दरबार में 
रहे भी, पर इनका अधिकतर सम्मान और नाम ग्वालियर, रामपुर, 
हैदराबाद आ्रादि राज्यों में हुआ । इनके शागिद बहुत-से और बहुत उच्च 
कोटि के हुए हैं, जिनमें रामक्रृष्ण वज़े बुआ, छज्ज्‌ खाँ, नज़ीर खाँ, खादिम 
हुसैन खाँ, मुइताक़ हुसैन खाँ आदि प्रसिद्ध हैं। इनके छोटे भाई अली 
हुसैन खाँ भी, जो बड़े प्रसिद्ध बीनकार हुए हैं, इन्हीं के शागिदं थे। अली 
हुसैन खाँ महाराज गायकवाड़ के दरबार में नौकर थे और रामपुर वाले 
बहादुर हुसेन खाँ के भी शागिदं थे। यह अपने जमाने के अद्वितीय 
बीनकार थे। इसी तरह से इनके एक और भाई मुहम्मद हुसन खाँ भी 
एक बड़े प्रसिद्ध बीनकार हुए हैं जो रामपुर के नवाब हामिद अली खाँ 


के दरबार में थे । 


( १६ ) 


इमदाद खाँ 

इमदाद खाँ भी सहसवान के रहने वाले थे। इन्होंने अ्रस्थायी- 
खयाल का गाना ग्वालियर वाले हदुदू खाँ से हासिल किया था और खूब 
नाम पैदा किया । इन्होंने उत्तर-पूर्वी हिन्दुस्तान की रियासतों में बहुत 
अ्रमण किया श्रौर वहाँ से बहुत आदर-सत्कार तथा पुरस्कार आआरादि प्राप्त 
किये । इनके कई पुत्र हैँ, पर बड़ें पुत्र अ्रमजद हुसैन और इनसे छोटे 
वाजिद हुसैन दोनों ही संगीत कला में बहुत निपुण हैं और अच्छा तैयार 
गाते हैं। खाँ साहब के स्वर्गेवास के बाद इनके सुपत्र इनके नाम को 
आ्राज तक जिन्दा रखे हुए हैं । इनमें से वाजिद हुसैन खाँ का नाम अधिक 
हुआ । यह १६३० के लगभग बम्बई आ गए थे और दस-बारह बरस 
वहीं रहकर बहुत नाम भी पैदा किया और बहुत-से शागिद भी तैयार 
किये, जिनमें कुमार गन्धवे और बी० आर० देवधर के नाम उल्लेखनीय 
हैं। इन दोनों ने खाँ साहब से बहुत-सी चीज़ें सीखी हैं । सन्‌ १६४६ से 
यह इलाहाबाद में रहते हैं जहाँ यह संगीत का एक स्कूल सफलतापूर्वक 
लत रहे है॥ 


हैंदर खाँ 

सहसवान के गवैयों में एक हैदर खाँ भी थे । इन्हें अपने बुजुर्गों से 
संगीत शिक्षा मिली थी और हिन्दुस्तान भर में अपने गाने से इन्होंने नाम 
पैदा किया था। जवानी के दिनों में यह बम्बई भी बहुत समय तक रहे 
झौर महाराष्ट्र में भी इनका बहुत नाम हुआ । नेपाल में संगीत के एक 
बड़े जलसे में भी यह बुलायें गये थे जहाँ से इन्हें बहुत इनाम आदि मिले 
थे । उसके बाद यह रामपुर के नवाब हामिद अ्रलो खाँ के यहाँ नियुक्त 
हो गये और बाक़ी जीवन वहीं बीता । 
मुख्ताक़ हुसन खाँ 

यह सहसवान वाले कललन खाँ के छोटे सुपुत्र हें। सबसे पहले 
इन्हें अपने मामा पुत्तन खाँ से संगीत की भरपूर शिक्षा मिली । इन्होंने 

अपने ससुर इनायत हुसैन खाँ से भी बहुत-कुछ सीखा और क्रुछ श्ररसे 
के बाद यह वज़ीर खाँ के शागिर्द हुए और उनसे होरी-प्रपद याद किये । 
यह रामपुर के दरबार में भी बहुत दिनों तक रहे। हाल ही में यह दिल्‍ली 
में भारतीय कला केन्द्र में आ गये हैं । सन्‌ १६५२ में इन्हें राष्ट्रपति की 
औ्रोर से सम्मान श्र पुरस्कार भी मिला । यह संगीत नाटक श्रकादेमी 
के भी सदस्य रहे हैं और रेडियो की श्रॉडिशन कमिटी के भी । इनके 
सुपत्र इश्तियाक़ हुसैन बहुत अ्रच्छा गाते हैं और सबसे छोटे सुपुत्र इशाक 
हुसैन हारमोनियम बहुत तैयार बजाते हैं श्रौर दोनों रामपुर दरबार में 
नियुक्त हैं । 
निसार हुसन खाँ 

निसार हुसैन खाँ फ़िदा हुसैन खाँ के सुपृत्र हैं। इन्हें इनके पिता ने 
संगीत की अच्छी शिक्षा देकर तैयार किया था। जब यह जवान हुए तो 
फ्ता इन्हें लेकर बड़ौदा के होली-उत्सव में गये | महाराज सियाजीराब 
गायकवाड़ इनसे बहुत प्रसन्‍न हुए और दोनों को दरबार में नियुक्त कर 
लिया । उसके बाद महाराज ने निसार हुसन ख्राँ को भारतीय संगीत 
पाठशाला का अध्यापक भी बनाया जहाँ यह बरसों मुस्तैदी से संगीत 
सिखाते रहें । पर कुछ ही दिनों में इतके पास हिन्दुस्तान भर के संगीत 
सम्मेलनों में शामिल होने के लिए बुलावे आने लगे और शीघ्र ही 
इनकी इतनी माँग होने लगी कि पाठशाला में सिखाने के लिए इन्हें समय 
ही न मिलता । इसलिये इन्होंने वहाँ की नौकरी छोड़ दी और बदाय॑ँ 
ग्राकर रहने लगे। इनके गाने की विशेषता यह है कि इनकी तान बहुत 
सुरीली है और तीसरे सप्तक तक जाती है। यह तराना भी बहुत 
तैयार गाते है । इनके तराने के ग्रामोफ़ोन रिकार्ड बहुत ही लोकप्रिय 


हुए हैं । 


अतरोली का घराना 


उत्तर प्रदेश के अतरौली नामक स्थान में भी बड़ें-बड़े संगीतकार 
हुए हैं। काले खाँ और चाँद खाँ नामक दो गवैयें यहीं के थे। इनके 
पूर्वज गौड़ ब्राह्मण थे और इनका गोत्र शांडिल्य था । रियासत जूनागढ़ 
के नवाब बहादुर खाँ इनका आदर करते थे श्रौर इन्हें अ्रपने रिश्तेदारों 
की तरह मानते थे । 


दुल्लू खाँ और छज्ज़ू खाँ 

दुल्लू स्राँ और छज्जू खाँ भी अ्रतरोली में पैदा हुए थे । ये ध्रपद- 
धमार के गायक थे और इनकी बानी गोबरहारी थी । यह उनियारे के 
राजा साहब के यहाँ नौकर थे और ठाकुर बिशनसिह के जमाने से लेकर 
पंगा फ़तहसिह के राज्य तक जीवित रहे । इनके वंशज उनियारे में 
मौजूद हैं मगर ग्रब इस घरानें में गानेवाले बहुत कम बाक़ी हैं श्नौर ज़माने 
के फेर ने इस खानदान की ऐसी कायापलट कर दी है कि गाना छोड़- 
कर लोग खेंती-बाड़ी करने लगे हैं । 
हुसेन खाँ 

हुसैन खाँ के बुजुर्ग भी भ्रतरौली के शांडिल्य गोत्रीय गौड़ ब्राह्मण 
थे। हुसेन ख्राँ प्रपद-धमार बहुत श्रच्छा गाते थे। इनका स्वगेवास 
१८३६ के झ्रासपास हुआ । इनके वंशज अज़मत हुसैन खाँ हैं जो 
ग्च्छा गाते हैं । 
शाहाब खाँ 

शाहाब खाँ भी शॉडिल्य गोत्रीय गौड़ ब्राह्मण थे। इनका जन्म 
बुलन्दशहर जिले के श्रौरंगाबाद नामक स्थान में हुआ था। संगीत विद्या 

इन्होंने अपने पिता से सीखी झऔर ध्रपद-धमार गाने में यह ग्रपना सानी 
नहीं रखते थे। 


मानतोल खाँ 

शाहाब खाँ के पत्र मानतोल खाँ भी बड़े भारी कलाकार हुए हैं । 
इनके ग्रसली नाम का पता नहीं चलता पर यह उपाधि इन्हें रामपुर के 
नवाब क़ासिम अली खाँ से मिली थी और इसी नाम से यह देश भर में 
मशहूर हुए । इनकी बानी डागर थी और यह श्रुपद-धमार लाजवाब 


गाते थे। 


ग़लाम गौस खाँ 

गुलाम ग्रौस खाँ का जन्म अतरोली में हझा था। इनको बानी 
नौहार थी । कहा जाता है कि यह सुलतानसिंह राजपूत के वंशज थे । 
यह बूँदी में जाकर दरबारी गायक तियुक्त हुए श्रौर बूँदी-नरेश महाराज 
रामसिह इनसे बहुत प्रसन्न थे । बयोवृुद्ध होने के कारण महाराज इन्हें 
काका कहकर पुकारते थे । यहाँ तक कि शभ्रपनें नसबनामे में इनका 
नाम शामिल करवा दिया था । इनका जैसा श्रादर-सत्कार बूंदी में हुआ्रा, 
वैसा शायद ही किसी गवंये का कहीं श्ौर हुआ हो । इनके जीवन-चरित्र 
में कई एक बातें ध्यान देने योग्य हैं। एक तो इन्होंने बँदी के महाराज 
को ऐसा प्रसन्‍न किया कि जिसकी कोई मिसाल नहीं मिलती । दूसरे, 
इन्होंने अपने व्यवहार से महाराज के मन में ऐसा विश्वास पैदा किया 
कि महाराज ने इन्हें श्रपने वंश के पूर्व-पुरुषों में स्थान दिया । तीसरे, 
यद्यपि खाँ साहब के घराने में नौहारी बानी गाई जाती थी, तो भी इनका 
रुझान डागर बानी की तरफ़ होने के कारण इन्होंने डागर बानी भी 
अपनाई। श्रसल में यह बात बड़ी महत्वपूर्ण है कि जिस काम को स्वभा- 
व॒तः मन पसन्द करता है उसी में श्रादमी का जी भी लगता है श्लौर सफ- 


लता भी मिलती है । 


३ क, ) 
खराती खाँ 


खैराती खाँ अतरौली में ही पैदा हुए थे और इनकी बानी खंडारी 
थी | इन्हें संगीत की शिक्षा अपने बुजुर्गों से ही मिली । विशेष रूप से 
अपने चाचा इमामबरूश से इन्होंने बहुत-कुछ सीखा । थोड़ी-बहुत शिक्षा 
इनको छज्ज खाँ ओर दुल्ल खाँ से भी मिली थी। यह गाना बहुत 
जोरदार गाते थे और उनियारे के ठाकुर साहब राजा बिशनसिह के यहाँ 
नौकर थे । 
करीमबख्श 


करीमबख्श खेराती खाँ के सुपुत्र थे और इनका जन्म उनियारे में 
हुआ था। संगीत की शिक्षा इन्हें अपने पिता से मिली और इनके यहाँ 
खंडारी बानी थी। यह उनियारे के ठाकुर साहब फ़तहर्सिह के यहाँ 
नियुक्त थे। कुछ दिनों यह भालरापाटन दरबार में भी रहे पर वहाँ 
इनकी श्रधिक तबीयत नहीं लग सकी और यह ॒उनियारे वापस लौट 
ग्राये । ठाकुर फ़तहसिह इनसे इतना प्रेम करते थे कि एक बार दूसरे 
दरबार में रह श्राने के बाद भी इन्हें इनकी पूरानी जगह पर बहाल कर 
दिया था | इनका बाक़ी जीवन उनियारे में ही बीता । यह अतरौली के 
घराने के गायक थे और होरी-भ्रपद बहुत अच्छा गाते थे । 


इनके श्रतिरिक्त अतरोली के ऐसे बहुत गायक हुए हैं जिनके नाम 
तो सुनने में ग्रायें हें, मगर जिनके बारे में दूसरी जानकारी या तो बिल- 
कुल नहीं है भ्रथवा बहुत ही कम है, जैसे सआदत खाँ जो नौहार वानी 
गाते थे । 
चिम्मन खाँ 


चिम्मन खाँ कादिर खां के सुपुत्र थे और शांडिल्य गोत्रीय थे । यहें 
ध्रपद-धमार के प्रसिद्ध गानें वाले थे शऔर इनका संगीत मधुर होता था ! 
यह अतरौली में ही रहते थे पर जोधपुर के महाराजा के बुलावे पर साल 

भर में एक बार ग्रवरय जोधपुर जाया करते थे। महाराजा इनकी 
बहुत इज्जत करते थे । इनका स्वगेंवास जोधपुर में ही हुआ । 


करीमबरूश खाँ 


करीमबरूश खाँ मानतोल खाँ के सुपुत्र थे । संगीत की शिक्षा इन्हें 
अपने पिता से मिली । यह होरी-पध्रपद वगैरह खूब गाते थे, साथ ही 
अस्थायी-खयाल में भी इन्हें कमाल हासिल था। इनके गानें में इतना 
ग्रसर था कि सुनने वाले रो देते थे । जोधपुर-नरेश महाराजा मानसिंह 
ने इन्हें बहुत इज्जत दी । यह हर वक्‍त महाराज से साथ ही रहते थे 
ओर इनकी पालकी खास महल के दरवाजे तक जाती थी । महाराज ने 
इन्हें भी पालकी, अरदली, गाँव, छतरी आदि दें रक्‍्खें थे । 


जहाँगीर खाँ 

जहाँगीर ख्राँ का जन्म उनियारे में हुआ । इनके बुजुर्ग अतरौली ही 
के थे और अपने घराने में ही इन्होंने विद्या सीखी। होरी-प्रुपद के 
अलावा यह ग्रस्थायी-लयाल भी खूब गाते थें। यह अपने ज़माने के 
संगीत कला के बड़े भारी विद्वान माने गये हैं । उनियारे के राजा ठाकुर 
फ़तहसिह इनसे बडे प्रसन्‍न थे और इनका बड़ा आदर करते थे। उनके 
यहाँ नियुक्त होने के पहले यह टोंक और जयपुर के दरबार में भी बहुत 
दिन रहे । इनका स्वर्गवास उनियारे में ही हुआ । गोत्र इतका भी 
शांडिल्य ही था । 


जहर खाँ 

जहर खाँ शांडिल्य गोत्रीय परिवार में अ्रतरौली में पैदा हुए थे । 
यह होरी-भ्रुपद बहुत अ्रच्छा गाते थे । यह राजा मानसिह जोधपुर-नरेश 
के दरबार में नियुक्त थे जहाँ से इन्हें उचित वेतन मिलता था। साथ 
ही सवारी के लिए पालकी भी मिली हुई थी । एक बार यह सफ़र कर 
रहे थे कि मारवाड़ के प्रसिद्ध डाकू डुंगरसिंह-जवाहरसिह ने इन्हें घेर 

लिया और लूट लेने का इरादा किया । मगर डाकू इनके पास तम्बूरा 
देखकर रुक गये और पूछने लगे कि क्या आप गवेये हैं ? खाँ साहब ने 
जब उत्तर में हाँ कहा तो डंगरसिह बोला, 'तो फिर हमें भी सुनाइयें । 
खाँ साहब ने गाना झुरू कर दिया | गाने में डाकू इतने मस्त हुए कि 
दिन निकल आया और वे जो कुछ उनके पास था वह खाँ साहब को देकर 
और माफ़ी माँग कर वापस चले गये | इनका स्वरगंवास जोधपुर में हुआ । 





हवकानी बरुश 


हक्‍्कानीबख्श होरी-धश्रुपद लाजवाब गाने वाले हुए हैं। इनका जन्म 
ग्रतरौली में हुआ था, पर यह भी महाराज मानसिह के दरबार में नियुक्त 
हुए । इन्हें भी जागीर ओर पालकी मिली हुई थी तथा वेतन भी अच्छा 
मिलता था। इनका स्वगवास जोधपुर में ही हुआ । 


इमामबरुश 


इमामबख्श की बानी खंंडारी थी। श्रुपद-धमार गाने में यह अपना 
सानी नहीं रखते थे। यह महाराज मानसिह के दरबार में थे जहाँ से 
इन्हें जागीर मिली हुई थी। इसमें सन्देह नहीं कि यह अपने ज़माने के 
बड़े भारी उस्ताद थे। मियाँ रमज़ान खाँ रैगीले, जिनका ज़िक्र आगे 
आयेगा, इन्हीं के शिष्य थे । इनका स्वर्गवास जोधपुर में ही हुआ । 


भूपत खाँ 


जोधपुर-नरेश महाराज मारनापह और तख्तसिह के दरबार में एक 
मवैये भपत खाँ भी थे। इनकी बानी नौहार थी और यह होरी-श्ुपद 
बहुत अच्छा गाते थे । दरबार से इन्हें जागौर और सवारी मिली हुई 
थी । इसके भ्रतिरिक्त महाराजा किशनगढ़ भी इनकी बहुत इज्जत करते 
थे और इनके शिष्य हो गये थे । यह ग्वालियर में भी बहुत दिनों तक 
रहे और महाराज दौलतराव सिधिया नें भी इन्हें जागीर दी थी । पर 

इनका स्वर्गवास जोधपुर श्राकर ही हुआ । यह रहने वाले ग्रतरौली के 
ही थे। 
गुलाब खाँ 

गुलाब खाँ भूपत खाँ के सुपुत्र थे । इनका जन्म जोधपुर में हुआ था 
गौर वहीं यह महाराज जोधपुर के दरबार में नियुक्त हुए। महाराजा 
ने इन्हें पालकी, अरदली और एक गाँव की जागीर दे रक्खी थी। 
ध्रपद-धमार गाने में इनका कोई जवाब नहीं था । अ्रहमद खाँ और नसीर 
खाँ दोनों गुलाब खाँ के सुपुत्र थे जो भ्रस्थायी-खयाल खूब गाते थे और 
संगीत विद्या में बहुत निपुण थे। इनका जन्म और स्थर्गंधास जोधपुर 
में ही हुआ | इनके सुपुत्र मुहम्मद खाँ भी अच्छे होरी-प्रुपद गाने वाले हुए 
हैं। यह १६३४ में अस्सी वर्ष के होकर मरे मगर इनका गाना आखिरी 
वक्‍त तक पुरअसर रहा । 


हस्सू खाँ 


ग्रतरौली के हस्सू खाँ भी होरी-प्रपद गाते थे । इन्होंने अपने बुजुर्गों 
से संगीत विद्या सीखी थी । यह बहुत असरदार गाना गाते थे । राब- 
राजा संग्राम सिह उनियारे वाले इनका बड़ा आदर करते थे और यह 
उन्हीं के यहाँ नियुक्त भी थे। इनके सुपुत्र मुहम्मद खाँ भी इनके साथ 
रावराजां के यहाँ नौकर थे | वह भी होरी, ध्रृपद और खयाल गाते थे। 
हिन्दुस्तान के मशहूर गायक संगीत-सम्राट्‌ उस्ताद अल्लादियाँ खाँ हस्सू 
खाँ के दामाद थे | 


दौलत खाँ 

अ्रतरौली के दौलत खाँ नत्थ्‌ खाँ खंडारे के सुपुत्र थे । इन्हें अपने पिता 
से संगीत की शिक्षा मिली थी और यह होरी-श्रुपद बहुत अच्छा गाते 
थे । शुरू में यह महाराजा जोधपुर के यहाँ रहे, फिर बम्बई-कलकत्ते में । 
ग्रन्त में नेपाल जाकर महाराणा वीर शमशेरजंग बहादुर के दरबार में 
नियुक्त हो गये और वहीं सात वर्ष रहने के बाद इनका स्वरगंवास हो 

गया । यह बड़ा प्रभावपूर्ण गाना गाते थे। मेने भी बम्बई में इनके दर्शन 
किये और गाना सुना है । 


ग्रली ग्रहमद खाँ 

अली अहमद खाँ दौलत खाँ के छोटे भाई थे और ग्रस्थायी-खयाल 
खूब गाते थे | यह बंगाल की रिपासत झगरतला में तियुक्‍त थे । बाद में 
नेपाल में भी रहे । अपने भाई दौलत खाँ का स्वरगंवास हो जानें के बाद 
यह नेपाल से जोधपुर चले आये । यह बरसों कलकत्ते में भी रहे जहाँ 
इन्होंने बहुत-से लोगों को संगीत सिखाया | अक्सर यह आासाम भी जाया 
करते थे। मेंने सन्‌ १६०६ में इन्हें देखा और इनका गाना सुना था। यह 
सचमुच बहुत लाजवाब गाते थे। मेंने एक बँगला चीज़ भी इनसे सीखी 
थी । सन्‌ १६१२ में जोधपुर में इनकां स्वगंवास हो गया । 


गुलाम हुसेन 


गुलाम हुसैन मानतोल खाँ के शिष्य कुतुबबरूश के सुपुत्र थे । यह 
जोधपुर में पैदा हुए और अपने पिता से विद्या सीखी । जवान होने पर 
यह महाराजा जोधपुर के दरबार में नियुक्त हो गए। यह भी अतरौोली 
के प्रसिद्ध गायकों में से थे और इनकी बानी नौहार थी । 


मुन्त्‌ खाँ 


मुन्नू खाँ की बानी खंडारी थी । भ्रुपद-धमार यह बहुत प्रमावशाली 
ढंग से गाते थे । विभिन्‍न राज्यों में इनकी बड़ी इज्जत थी । खास तौर 
से उदयपुर के राणा इनके शिष्य हो गये थे। यह जीवन भर उदयपुर 
ही रहे श्ौर वहीं इनका स्वर्गवास हुआ्ना । 


ख्वाजा अहमद खाँ 


ग्रतरोली में ख्वाज़ा श्रहमद खाँ नाम के एक बड़े प्रसिद्ध संगीतज्ञ 
हुए हें। इनकी बानी डागर थी और इनके गाने में बड़ा भारी अ्रसर 

था। संगीत विद्या इन्होंने अपने बुजुर्गों से ही सीखी । इनके पूर्वज 
गॉंडिल्य गोत्रीय गौड़ ब्राह्मण थे जो औरंगजेब के ज़माने में मुसलमान 
हुए थे | यह बहुत-सी रियासतों में गये और सब जगह बहुत इज्जत 
पाई ! बहुत दिनों तक यह जयपुर में रहे, पर उसके बाद यह टोंक के 
नवाबजादा इबादुलला खाँ के यहाँ चले आये। नवाबजादा ने हर तरह से 
खाँ साहब को आराम पहुँचाया ! इसलिये ख्लाँ साहब जीवन भर टोंक 
में ही रहे और वहां नवाब इब्राहीम खाँ के समय में इनका स्वर्गवास 
हुआ । इनके कई पुत्र थे जो सभी बड़े प्रसिद्ध संगीतज्ञ हुए हैं। इनमें 
सबसे प्रसिद्ध हैं अललादिया खाँ । 


अ्रन्लादिया खाँ 

इनका जन्म जोधपुर मेँ हुआ था और संगीत की प्रारम्भिक शिक्षा 
इन्होंने अपने पिता खझ़्वाजा अहमद खाँ से ही प्राप्त की थी । पिता का 
स्वर्गंवास होने के बाद इन्होंने अपने चाचा जहाँगीर खाँ से संगीत सीखा । 
बाद में यह जयपुर निवासी नवाब कल्लन खाँ के यहाँ नौकर हो गये । 
नवाब कललन खाँ संगीत के प्रकांड पण्डित थे और बड़े ही गृणग्राही 
थे। अल्लादिया खाँ वहाँ कई बरस रहे । उसके बाद यह बड़ौदा चले 
ग्राये जहाँ के रईसों ने इनकी बड़ी क़द्र कौ। बड़ौदा के महाराजा भी 
इनका माना सुनकर बहुत प्रसन्न हुए थे। इसके बाद यह बम्बई ग्राये । 
पर यहाँ यह कुछ ही दिन रहे थे कि कोल्हापुर के महाराजा छत्रपति 
साहब ने इन्हें अपने यहाँ बुलाया और एक महीने तक इनका माना सुनने 
के बाद इतने प्रसन्‍न हुए कि इन्हें अपने ही यहाँ नियुक्त कर लिया । 
महाराज कौ खाँ साहब से इतना प्रेम था कि चौंबीसों घण्टे अपने साथ 
रखते थे । महाराजा बम्बई में छह-छह महीने के लिए ग्राते तो खाँ 
साहब भी साथ होते थे। कोल्हापुर महाराज का स्वगंवास होने के बाद 
खा साहब स्थायी रूप से बम्बई आकर रहने लगे और बम्बई के लोगों 
को श्रपना क़द्रदान बना लिया | बम्बई के एक बहुत बड़े जलसे में, 

जिसमें एम० आर० जयकर सभापति ये, खाँ साहब को जनता की ओर 
से 'संगीत-सम्राट, की उपाधि दी गई । स्वयं मि० जयकर ने खाँ साहब 
को “माउन्ट एवरेस्ट आफ़ म्यूजिक की पदवी दी थी । 


खाँ साहब की विद्या से महाराष्ट्र और बम्बई के निवासियों ने खूब 
लाभ उठाया और इनकी गायकी बहुत प्रसिद्ध हुई। इन्होंनें अनेक योग्य 
शिष्य भी तैयार किये, जिनमें इनके सुपुत्र स्वर्गीय मंभी खाँ और स्वर्गीय 
भूरजी खाँ तथा केसर बाई केरकर प्रसिद्ध हैं। इनके अतिरिक्त मोगू 
वाई कुरडीकर, गुललूभाई जसदान, लीलूबाई शेरगाँवकर और अजमत 
हुसन खाँ आदि भी मशहूर हैं । 

अल्लादिया खाँ साहब की ख्याति सारे हिन्दुस्तान में हुई | कलकत्ते 
के रईस बाब्‌ दुलीचन्द के यहाँ भी यह चार बरस के लगभग रहे । 
ग्राखिरी उम्र में सहाराज होल्कर के यहाँ भी यह आठ महीने तक एक 
हजार रुपये माहवार पर रहे परन्तु जलवायु उपयुक्त न होने के कारण 
बम्बई वापस चले आये । ख्षा साहब की गायकी में बहुत-सी विशेषताश्ों 
के साथ-साथ एक यह भी थी कि अस्सी वर्ष की आयु तक तान में से 
स्वर नहीं गया था। आपकी आावाज़ क़ाब में थी । इनका स्वर्गवास सन्‌ 
१६४६ में बम्बई में हुआ । मृत्यु के बाद उनके शिष्य गुल्लभाई जसदान 
आर लीलूबाई के पिता ग्रनन्तराव शेरगाँवकर ने इनकी पत्थर की मूर्ति 
कोल्हापुर में देवल क्लब के सामने स्थापित करवाई और कोल्हापुर की 
नगरपालिका ने उस जगह का नाम अल्लादिया खाँ चौक रखा । खाँ 
साहब की समाधि बम्बई में केरलवाड़ी में बनाई गई है । मौजूदा ज़माने 
में खाँ साहब की टक्कर का संगीतज्ञ सुश्किल से पैदा होगा । श्रापकी 
बनाई हुई कुछ चीज़ें इस पुस्तक के अन्त में दी जा रही हैं । 
अंगीर खाँ 

बशीर खाँ ख््राजा अहमद खाँ के बड़े सुपुत्र थे । इनका भी जन्म 
जोधपुर में हुआ था और तालीम अपने बुजुर्गों से ही पाई थी । मगर 


( १७६ ) 


आवाज को खराबी से तंग आकर यह घर से निकल गये और कलह्नकत्तें 
पहुँचे । वहाँ यह भैया गणपतराव के शिष्य होकर उनसे हारमौनियम 
सीखने लगे तथा खूब परिश्रम किया । भैया साहब को जब मालूम हुम्ना 
कि यह बहुत भ्रच्छे खानदान के हें और अतरौली वालों मैं से हैं, तो 
उत्होंने विशेष ध्यान से इक्हें सिखाया | बाबू दुलीचन्द के यहाँ अपने गृरु 
के साथ यह बरसों रहे और कलकत्ते में ख़ब नाम पैदा किया । इसके 
बाद होली के उत्सव पर एक बार महाराज इन्दौर के यहाँ पहुँचे | महा- 
राजा इनका हारमोंनियम सुनकर बहुत प्रसन्‍त हुए और इन्हें प्रयने यहाँ 
नियुक्त कर लिया । सन्‌ १६३८ में जोधपुर में इनका स्वर्गवास हुआ । 


हैदर खाँ 

हैदर ख्राँ ख्वाजा अहमद खाँ के छोटे सुपुत्र थे । प्रारम्भिक शिक्षा 
इन्होंने भी श्रपने पिता से प्राप्त की । बाद में बहुत दिन तक अपने चचा 
जहाँगीर खाँ से भी बहुत-कुछ सीखा । इनकी आवाज़ बारीक पर निहा- 
यत बलन्द थी | साथ ही बहुत मौठी भी थी । इनके गाने में तैयारी फ्म 
होने पर भी असर बहुत ज्यादा था। सुनसे वालों को यह फ़ौरन बेचैन 
कर दिया करते थे । अपने भाई अल्लादिया खाँ की तरह इनमें भी राग 
की सचाई बेहद थी । यह कई रियासतों में नौकर रहे । विशेष रूप से 
कोल्हापुर में तो इनके तीस साल बोते। पेंशन मिलने के बाद यह बम्बई 
ञ्रा गये । वहाँ मोगूबाई कुरडीकर को भी इन्होंने गाना सिखाया | बड्ौदा 
दरबार की मशहूर गायिका लक्ष्मीबाई जादव भी इनकी शझ्ागिर्द हुं&। 
महाराष्ट्र में श्राज तक इनका बहुत नाम है। सन्‌ १९३४ में उनियारा 


रियासत में इनका स्वर्ग वास हआझ्ा । 
मंभी खाँ 

ऊपर हम जिक्र कर चुके हैं कि अल्लादिया खाँ ने अपने दो पुत्रों की 
संगीत की अच्छी शिक्षा दी थी | बदरुद्दीन खाँ, जो मंझी खाँ के नाम से 
प्रसिद्ध हुए, अल्लादिया खाँ के मँकले बेटे थे । यह अपने पित। के पद- 


(टैब ) 


चिह्लों पर चले और अपने घराने की गायकी पर इन्हें प्रा-पूरा अधिकार 
था । इनकी ख्याति महाराष्ट्र और बम्बई के अलावा देश भर में फैली । 
जमखंडी, सागली, मिरज, मुधौल, बड़ौदा आदि रियासतों में यह हमेशा 
बुलाये जाते थे । एक विशेष बात इनके बारे में यह थी कि तमाम राजा- 
महाराजा इनक साथ समानता का व्यवहार करते थे और इनके घर पर 
उठते-बैठते थे । यह स्वयं भी बहुत रईसी ढंग से जीवन व्यतीत करते 
थे । इनके पास मोटर भी थी और इन्हें शिकार का भी बेहद शौक़ था। 
दुर्भाय्वश भरी जवानी में ही लकवा लग जाने से बम्बई में इनका 
स्वगवास हो गया। इनके बहुत-से शिष्य हूँ, जिनमें मलिकार्जुन मंसूर, 
महमूद भाई सेठ मुख्य हैं । 

भूरजी खाँ 


अल्लादिया खाँ के दूसरे बेटे का नाम शमसुदह्दीन था। यह भूरजी 
खाँ के नाम से विख्यात हुए। इन्होंने ग्रस्थायी-खयाल की शिक्षा अपने 
पिता से भली भाँति प्राप्ति की थी। यह रियासत कोल्हापुर में नौकर 





थे । इनक मुख्य शिष तन बुआ जोशी और कानेटकर हैं । कुछ दिन 
मोगूबाई ने भी इनसे गाना सीखा था । 
केंसरबाई केरकर 


इनका जन्म गोगझ्रा के केर नामक स्थान में हुआ था । इन्हें बचपन 
से ही गाने का शौक़ था। सबसे पहले इन्होंने वजे बुआ, भखले बुआा 
आर बरक़तउल्ला खाँ से थोड़े-थोड़े दिन गाना सीखा। बाद में यह 
अल्लादिया खाँ की शागिरद हो गई और उनसे बीस बरस तक संगीत को 
शिक्षा प्राप्त करती रहीं । खाँ साहब की पेचीदा गायकी इन्होंने बहुत 
दिल लगाकर सीखी और स्वयं परिश्रम करके यह सारे भारतवर्ष में 
प्रसिद्ध हुईं। इस समय इनके जोड़ की गायिका भारत भर में कोई नहीं 
है। सन्‌ १६४३ में राष्ट्रपति के हाथों इन्हें संगीत नाटक ग्रकादेमी का 
पुरस्कार भी मिला । 


सम 
न््च्द 
४। 
_् 
पान>री 


अ्रज़मत हुसन खाँ 


ग्रतरौली घराने के प्रसिद्ध गवेयों में अ्ज़मत हुसैन खाँ भी हैं । यह 
खैराती खाँ के सुपुत्र हें श्रौर शांडिल्य गोत्रीय हैं। इनका जन्म सन्‌ 
१६११ में अतरौली में ही हुआ था। अपने पिता की यह इकलौती 
सत्तान ये । पिता के वृद्ध तथा शअस्वस्थ होने के कारण इनके मामा 
ग्रलताफ़ हुसैन खाँ खुर्जा वालों ने इन्हें संगीत की शिक्षा दी। इस- 
लिये यह छह बरस से उनन्‍नीस बरस की उम्र तक शअ्रपने मामा के 
पास ही रहे और वहीं संगीत के साथ-साथ पढ़ना-लिखना भी इन्होंने 
सीखा । अपने मामा से इन्होंने श्रस्थायी-खयाल, होरी-भ्रुपद, सादरा 
सभी-कुछ प्राप्त किया । इनका यह समय हिन्दुस्तान के पूर्वी प्रदेश में ही 
बौता क्योंकि इनके मामा भागलपुर, मंगेर, बनारस, पटना, कलकत्ता, 
पुणिया आदि स्थानों के रईसों के यहाँ जाते रहते थे। बीस वर्ष की उम्र 
होने पर यह अकेले ही घूमने के लिए निकल पड़े । सबसे पहले यह होली 
के मौक़ पर बड़ौदा दरबार में पहुँचे । उस जमाने में बड़ौदा में इस उत्सव 
पर हर गवँये की पहले परीक्षा ली जाती थी, फिर उसे दरबार में महा- 
राज को सुनाने का अश्रवसर मिलता था | जब इनकी परीक्षा का अ्रवसर 
ग्राया तो इनसे कोई राग सुनाने के लिए कहा गया । यह गाने लगे 
ग्रौर एक घण्टे तक गाते रहे। सुनने वालों में फ़ैयाज़ हुसैन खाँ भी 
मौजूद थे । इनके गाने से सभी लोग इतने प्रसन्‍न हुए कि और कोई 
सवाल इनसे नहीं किया गया और इन्हें दरबार में प्रस्तुत कर दिया 
गया । महाराज ने तीन बार इनका गाना सुना और पहली कोटि का 
इनाम इन्हें दिया । वहाँ से यह बम्बई आये जहाँ इन्होंने भास्कर राव 
भखले की पुण्य तिथि के अवसर पर पहली बार गाना गाया । इनके गाने 
से लोग इतने प्रसन्न हुए कि बम्बई के संगीत-प्रेमियों के बीच इनकी 
चर्चा हौने लगी । उसी ज़माने से यह बम्बई में ही रहते है और वहाँ के 
संगीत-रसिक तथा समभदार इनसे बहुत प्रेम करते हैं । 


(शहर ) 


इन्होंने बहत से शागिद भी तैयार किये हैं, जिनमें नलिनी बोरकर, 
दर्गाबाई शिरोंडकर, टी० एल० राज और माणिक वर्मा मुख्य हैं । 
कोल्हापुर, हुब॒ली, धारवाड़, मिरज इत्यादि स्थानों में इनका बहुत नाम 
है | भारत के विभिन्‍न नगरों के संगीत सम्भेलनों में यह प्राय: जाते हूँ । 
बम्बई झाने के बाद इन्होंने अपने चाचा अल्लादिया खाँ से भी संगीत 
सौखा था और उनके स्वर्गवास के छः महीने पहले तक यह शिक्षा चलती 
रही थी | कुछ चीजें इन्होंने उनियारे वाले ग़लाम अ्रहमद खाँ से भी 
सीखीं। अज़मत हुसँन खाँ मेरे निस्बती भाई हैं और मुभसे भी इन्होंने 
कुछ शिक्षा ली है। उस्ताद फ़ैयाज हुसैन खाँ का गाना सुनकर इन्होंने 
कुछ संगीत-सम्बन्धी सूक्ष्मताओं का ज्ञान प्राप्त किया था, इसलिए उन्हें 
भी यह अपना गृह मानते हैं। इन्हें शुरू से ही कविता का भी शौक़ रहा 
है। इसलिए यह प्रसिद्ध ययर सीमाब अकबरबादी के शिष्य हुए और 
कविता में भी ऊँचीं उड़ानें भरीं। यह अक्सर मुशायरों में हिस्सा लेते 
हैं। शायरी में इनका उपनाम “मैकश' है। साथ ही इन्हें हिन्दी कविता 
से भी उतना ही प्रेम है और 'दिलरंग' उपनाम से लिखते हैं । इन्होंने 
बहुत-सी राग-रागिनियों में खयाल और अस्थायी बाँध हैं जो इस पुस्तक 
में ग्रागे दिये जाएँगे । 

ऊपर जितने संगौतज्ञों का वर्णन हुआ है, उनके श्रतिरिक्त अतरौली 
खानदान में शाक्िर खाँ, मदन खाँ, हैदर खाँ, इब्राहीम' खाँ, श्रहमद खाँ 
और नत्थन खाँ. ग्रादि कई एक अच्छे गानेवाले हुए हैं जिनके बारे में 
कोई ख़ास जानकारी नहीं मिल सकी । ये लोग ऐसे कलाकार थे जिन्हें 
न नाम पैदा करने की धृत थी, न जो रियासतों में ही नौकरी के लिए 
घुमते थे । नत्थन खाँ का स्वर्गवास सन्‌ १६४६ में बम्बई में हुश्ना । 
उनके भी कई एक अच्छे शिष्य हैं जिनमैँ सरस्वती राने और देशपांडे 
का नाम उल्लेखनीय है। इसी तरह -अल्लादिया खाँ के बड़े सुपुत्र 
नसीरुद्दीन खाँ भी अ्रच्छे गवैये हें । भूरजी खाँ के सुपुत्र अ्रज़ोजुद्दीन खाँ 
ग्राजकल इन्हीं से शिक्षा ले रहे हैं । 


सिकन्दराबाद (जिला बुलन्दशहर) का घराना 


रमज़ान खाँ 

उत्तर प्रदेश के ब॒लन्द्शहर जिले में सिकन्दराबाद नामक स्थान पर 
एक रमजान खाँ नामक गवये हुए हैं । संगीत की प्रारम्भिक शिक्षा इन्हें 
अपने घराने में ही मिली । पर बाद में यह इमाम खाँ अतरौली वाले के 
शिष्य हो गये श्र इन्होंने संगीत की बहुत-सी विशेषताग्रों पर अधिकार 
प्राप्त किया । यह स्वयं भी बहुत सुन्दर रचना करते थे और इन्होंने 
बहुत-से ध्रुपद, होरी, अ्रस्थायी-खुयाल, अनेक राग-रागरिनियाँ में बनाये हें 
और ऐसी सुन्दर तानें और बनाव अपनी रचनाओं में रक्खा है कि वे सभी 
लोकप्रिय हुई हैँ। इनकी कुछ चीज़ें भारत भर में विख्यात हैं । फ़ैयाज़ 
हुसन खाँ इसी खानदान के थे। अपने बड़े-बूढ़ों से मैंने सुना है कि मिर्याँ 
सदारंग, अ्रदारंग और मनरंग के बाद इतनी बेहतरीन बन्दिश कौ चीज़ें 
बहुत कम ही सुनमें में श्राई हें। इनकी रचनाएँ कविता और संगीत दोनों 
के सिद्धान्तों पर खरी उतरती हैं 4 इसीलिए सारे हिन्दुस्तान के गायक 
आ्रज तक बड़े चाव से इन्हें गाते चले आा रहे हें । इनकी कुछ चीज़ें इस 
पुस्तक में अ्रन्त में दी जा रही हैं। अपनी रचनाझ्रों में यह उपनाम 'मियाँ 
रंगीले रखते थे । 


कुतुबबख्दा 
उन्‍नीसवीं सदी में सिकन्दराबाद में एक कुतुबबख्श भी पैदा हुए थे 
जिन्होंने अपनी मेहनत और कोशिश से इस कला में बड़ा कमाल हासिल 
किया । जब यह लखनऊ पहुँचे तो नवाब वाजिद अली शाह ने इन्हें हाथों 
हाथ लिया और अपने यहाँ नियुक्त कर लिया । धीरे-धीरे इनका प्रभाव 


३ ह६४। ) 


इतना बढ़ा कि नवाब ने इन्हें अपना मन्त्री बना लिया। खाँ साहब संगीत 
विद्या के साथ-साथ फ़ारसी-उर्दू के भी बड़े विद्वान थे और अपने जमाने 
के प्रसिद्ध गणितज्ञ थे । यह सितार भी बहुत अच्छा बजाते थे । जब 
लखनऊ का पतन हुआ तो यह रामपुर के नवाब क़ल्बे अली खाँ के दर- 
बार में चले आये । इनके ज़माने में लखनऊ में इनके गाने का ही बोल- 
बाला था । 


मुहम्मद अ्रली खाँ 


मुहम्मद अ्रली खाँ मियाँ रमज़ान खाँ के भतीजे थे । यह भी उननीं- 
सवीं सदी में सिकन्दराबाद में पैदा हुए | संगीत की विद्या इन्होंने भ्रपने 
बुजुर्गों सं हासिल को | सुना है कि जब यह बाँदा पहुँचे तो वहाँ के 
नवाब जुलफ़िक़ार भ्रली खाँ में इनका बड़ा आदर-सत्कार किया । वहीं 
हिन्दुस्तान के प्रसिद्ध गवैये हाँडे इमामबख्दा भी मौजूद थे जो बड़ी पेचीदा 
ग्औौर कठित गायकी गाते थे। मुहम्मद अली खाँ ने इनका गाना सुना 
तो वह गायकी इन्हें इतनी पसन्द आई कि उन्हीं के ढंग पर चलने का 
विचार किया और उतके शागिर्द हो गये | जयपुर, अलवर, बूंदी आर्दि 
रियासतों में इनकी बड़ी इज्जत हुई और पुरस्कार झ्ादि भी मिले। 
भालरापाटन के महाराजा इनसे बहुत प्रसन्‍त हुए थे और इन्हें अपने 
यहाँ नियुक्त कर लिया था तथा सवारी के लिए पालकौ भी दी थी । 
खाँ साहब मुद्दत तक वहीं रहे और सन्‌ १८९६० में स्वर्गवास हुआ । 


ग्रमीर खाँ 

प्रमीर खाँ भी मियाँ रमज़ान खाँ रैगीले के भतीजे थे और उन्हीं 
से इन्हें संगीत की शिक्षा मिली । जवान होने के बाद बिहार राज्य में 
इन्होंने अपने संगीत का बड़ा प्रचार किया और बहुत-से शिष्य भी तैयार 
किये । दुर्भाग्यवश उनके नाम मालूम नहीं हो सके । इनके बारे में एक 
बात और भी है कि बहुत ग्रच्छे गायक होने के कारण कुछ लोग इनके 

दुश्मन हो गये थे । कहा जाता है कि इसीलिए किसी ने इन्हें सिन्द्र 
खिला दिया जिससे इनकी आवाज़ बिलकुल बेकार हो गई थी । इस 
दुर्घटना से यह बहुत ही परेशान हुए और उसी परेशानी में यह हजरत 
मखदूम सफ़रुद्दीन बिहारी की दरगाह पर गये और दो साल तक वहाँ 
रह कर रोते श्र दुआ करते रहे । कहा जाता है कि इनकी दुआ कबूल 
हुई और इनकी आवाज़ की सारी बुराइयाँ दूर हो गईं, बल्कि पहले से 
भी अच्छी हो गई। ज़िन्दगी के बाक़ी दिन इन्होंने बिहार में ही गज़ारे। 
वहाँ क॑ रईस इनकी बड़ी इज्जत करते थे । सन्‌ १८६० में इनका स्वर्ग- 
वास हुत्रा। 
कुतुब भ्रली खाँ 

सिकन्दराबाद में एक कुतुब अली खाँ नामक संगीतज्ञ भी हुए हैं । 
संगीत की शिक्षा इन्हें श्रपने ब॒जुगों से मिली थी। अपने परिश्रम और 
अभ्यास से इन्होंने श्रपनी कला का लोहा सारे हिन्दुस्तान से मनवाया 
था। इनके समय में हिन्दुस्तान के कई बड़े कलाकार जैंसे दिल्‍लीवाले 
तानरस खाँ, मुबारिक अली खाँ क़व्वाल-बच्चे, ग्वालियर वाले हद्दू खाँ 
ग्रौर घसीट खाँ हुलियारें ग्रादि मौजूद थे । किन्तु इनका र॑ंग सबसे 
ग्रलग और अछूता था। जब यह गाते थे तो इनके बाद किसी का गाना 
नहीं जमता था। स्थायी और अन्तरा अदा करने की इनकी तरकीब 
इतनौ अ्रजीब और प्यारी थी कि सब दंग रह जाते थे और गायक़ी में 
ऐसा जादू का-सा असर था कि लोग भूमने लगते थे। मिर्याँ रमजान 
खां रैगौले क॑ बाद इनसे बेहतर गायक सिकन्दराबाद में कोई नहीं हुआ । 
इनका स्वर्गंवास भी सिकन्दराबाद म॑ ही हुआ । 


रहमतउल्ला खाँ 


रहमतउल्ला खाँ भी तानरस खाँ और ह॒दुदू खाँ के समकालौन थे । 
इन्होंने भी संगीत विद्या अपने बुजुर्गों से हासिल की और सिकन्दराबाद 

के खानदान का नाम और भी ऊँचा किया। इनके वंश में और भी बड़े- 
बड़े कलाकार पैदा हुए | इनका सह्वर्गंवास सिकन्दराबाद मेँ ही हुझा । 
ग्रज़मतउल्ला खाँ 


अ्रजमतउलला खाँ. रहमतउल्ला खाँ के सबसे बडे ब्रेट थे । इनका 
जन्म सिकन्दराबाद में हुआ था । संगीत की शिक्षा इन्होंने ग्रपने षिता से 
ही प्राप्त की । यह श्रस्थायी-खयाल बहुत अच्छा गाते थे । इनकी तान 
बहुत खूबसूरत और जोरदार थी। इनके बारे में मैंने सुना है कि बीस 
साल की उम्र में यह जैसा गाना गाते थे वैसा उस उम्र के किसी गायक 
से पहले कभी नहीं सुना गया | एक बार यह कलिजर शरीफ में मखदूम 
पाक के उसे में हाज़िर हुए जहाँ सारे हिन्दुस्तान के गवैये इकट्ठे हुआ 
करते थे। वहाँ यह अपने दोनों भाइयों के साथ गाने के लिए बैठे और 
पूरे जोर-शोर से गा रहे थे कि दिल्लीवाले तानरस खाँ भी उघर आ 
निकले और खड़ें होकर इनका गारा सुनने लगे । उन्होंते इन लोगों के 
गाने की बहुत तारीफ़ की जिसे सुन कर अ्रज़्मतउल्ला खाँ ने कहा, 
“हमारे बराबर आकर बैठिये तो गाने का पता चले !” यह बात 
तानरस खाँ को बहुत बरी लगी और उनकी ज़बान से बददुआ निकल 
गई। उन्होंने कहा, “जीनें का गाना नहीं गाते हो !” वह यह कहकर 
हटे ही थे कि भ्रज़्मतउल्ला ने एक तान लगायी और उसी साथ इनके 
प्राण निकल गये । इस घटना से हमें दो शिक्षाएँ मिलती हैँ । एक तो 
यह कि कलाकार को कभी घमण्ड नहीं करना चाहिए । दूसरे, यह कि 
अपने से बड़े कलाकार के साथ बदतमौजी नहीं करनी चाहिए । दुखे हुए 
दिल की बददुआझा बहुत जल्दी लगती है। यह घटना उन्‍नीसवीं सदी 
की है। 
कद रतउल्ला खाँ 

क़दरतउल्ला खाँ रहमतउल्ला खाँ के बड़े बेटे थे । प्रपनं पिता और 
खानदान के दूसरे बड़े-बूढ़ों से इन्होंने संगीत विद्या की शिक्षा पाई थी 

ओर श्रपने ज़माने में हिन्दुस्तान के बेहतरीन गानेवाले माने जाते थे । 
इनकी आवाज़ बुलन्द, पाटदार, रोशन और सुरीली थी। यह अस्थायी- 
खयाल, तराना वगैरह सभी गाते थे और जब महफ़िल में बैठते, श्रपना 
रंग जमाकर ही उठते । इनके समकालीनों में अ्लीबख्श, फ़तह अली 
खाँ पंजाबी, जहर खाँ, महबूब खाँ, पुत्तन खाँ, अतरोली वाले अल्लादिया 
खाँ, इनायत हुसैन खाँ सहसवानी, ग्वालियर वाले नज़ीर खाँ और झआागरे 
वाले नत्थन खाँ जैसे चोटी के कलाकार थे । इन्होंने ग्रपने ज़माने के बड़े- 
बड़े जलसों में हिस्सा लिया। इनकी एक विशेषता यह भी थी कि 
कव्वाली बहुत ऊँचे दर्ज की गाते थे। अपने ज़माने में यह क्रव्वाली में 
हिन्दुस्तान भर में बेंजोड़ थे । यह मीर सहबूब अली खाँ निज्ञाम के समय 
में हैदराबाद दरबार में नियुक्त हुए और वहीं सन्‌ १६२० में इनका 
स्वगंवास हुआ । मैंने भी इनसे चार चीजें सीखीं थीं। यह बड़े खुले मन 
के बुजुर्ग थे । अस्सी बरस की आयु में यह बम्बई आये थे श्लौर बसनन्‍्त 
पंचमी के अवसर पर सास्टर मढारीकर के मकान पर इनका गाना सुनकर 
भास्कर बच्चा भखले ने इन्हें गुरु-दक्षिणा दी थी । 


ज़हर खाँ 

जहूर खाँ इमाम खाँ के बेटे थे। यह सिकन्दराबाद के रहने वाले थे 
और हिन्दुस्तान के तैयार गयवैयों में गिने जाते थे। इनके पिता सिर्फ़ 
ढोलक बजाते थे और इस' काम में सारे हिन्दुस्तान में उनकी टक्कर का 
कोई दूसरा न था। जहूर खाँ ने संगीत की शिक्षा अपने ब॒जूगों से ही 
लेनी चाही । मगर उतनी शिक्षा से इनकी प्यास नहीं बुझभी । जितना 
याद था उस पर यह दिन-राव मेहनत करते थे। इसीलिये जिसने भी 
इन्हें सुना वह इनकी प्रशंसा करता था। यह दिल्ली वाले तानरस खाँ 
कौ अपना उस्ताद मानते थे । साथ ही इन्होंने महब॒ब खाँ और नत्थन 
खाँ की संगत भी को थी और अक्सर उनका गाना सुना करते थे जिससे 
इनकी संगीत की जानकारी बढ़ती जाती थी । फिर यह मह॒ब॒ब खाँ के 

भी गागिद हों गये । गाने के लिए यह सदा तैयार रहते थे और बड़ा 
जौरदार गाना गाते थे। एक बार तानरस खाँ के चहल्लुम के जलसे में 
अलीबरूश और फ़तह अली खाँ पंजाबी ने बड़ा अच्छा गाना गाया । उसके 
बाद जहर खाँ गाने के लिए बैठे तो इन्होंने भी ऐसा रंग जमाया कि 
सुनने वाले दंग रह गये ।- यहाँ तक कि श्रंत में ग्रलौबख्श और फ़तह भ्रली 
खाँ को भी भरी सभा में यह कहना पड़ा कि आप तो हमारे खलीफ़ा हैं 
ओर हमसे बहुत ऊँचे दर्ज पर हैं । 


फ़िदा हुसैन खाँ 


फ़िदा हुसैन खाँ मुहम्मद भ्रली सिकन्दराबादी के मँभले बेटे ये | संगीत 
इन्होंने अ्रपने पिता से सीखा और हिन्दुस्तान के उत्कृष्ट गायक माने 
गये । इनकी आवाज पतली, सुरीली, लोचदार और प्रभावकारी थी । 
इनका बहुत-सी रियासतों में सम्मान हुआ । सन्‌ १६१० में यह नाथ- 
द्वारा मठ में गुसाईंजी के पास रहने लगे । गुसाईजी इनकी बड़ी कदर 


करते थे और सन्‌ १६२० तक यह वहीं रहे । उसके बाद कौटा आश्राकर 
इनका स्वर्गंवास हुआ । 


मुहम्मद ग्रली खाँ 


मुहम्मद अली खाँ कुदरतउल्ला खाँ के बड़े बेटे थे । इन्होंने अपने 
पिता से भ्रस्थायी-खयाल की गायकी सीखी और खूब अभ्यास किया । 
प्रकृति ने इन्हें बड़ी पाटदार और सुरीली आवाज़ दी थी। यह हैदराबाद 
में निजाम के दरबार मेँ नियुक्त थे। इसके ग्रतिरिक्त इन्दौर, मैसूर, 
गढ़वाल आदि राज्यों में भी इन्हें बहुत सम्मान और पुरस्कार मिले। 
माणिकप्रभु वाले यगुसाईजी महाराज इनसे बड़े प्रसन्‍न थे और हर साल 
यात्रा के अवसर पर इन्हें बुलाते और सोने के कड़े तथा दुशाले मेंट 
करते थे । सन्‌ १६२४५ में हैदराबाद में इनका स्वगंवास हुमा । 

बदरुज्ज़ माँ 


बदरुज़्जमाँ किफ़ायतउल्ला खाँ के बड़े बेटे थे । संगीत विद्या इन्होंने 
अपने ब॒जुर्गों से सीखी । इतका गला बहुत सुरीला और तैयार था तथा 
तान बड़ी भ्रसरदार थी । इनकौ पुरानी चीजें बहुत-सी याद थीं जिन्हें 
यह महफ़िल मेँ बैठकर बड़ी जमावट के साथ गाते थे। दो-तीन पुरानी 
बन्दिश की चीज़ें मैंने भी इनसे याद की थीं। यह खुद भी रचना करते 
थे और इन्होंने बहुत-सी चीजें बनाई थीं। खासकर तराने तो इन्होंने 
बहुत ही अच्छे बनाये हैं । नमूने के तौर पर कुछ तराने इस पुस्तक 
के अन्त में दिये जाएँगें। शास्त्रीय संगीत केअ्ललावा ठुमरी, दादरा 
औ्ौर हल्की-फूलकी चीज़ें भी यह ऐसे गाते थे कि सुनने वाले बेचन हो 
जाते थे । यह हैदराबाद दरबार में थे पर इसके अलावा इन्दौर, मैसूर, 
ग्वालियर, दुजाना, गढ़वाल तथा श्री माणिकप्रभु के गुसाई महाराज के 
दरबार से भी इन्हें बहुत पुरस्कार आदि मिले थे। हैदराबाद में इन्होंने 
बहुत-से शागिद भी तैयार किये थे जिनके नाम नहीं प्राप्त हो सके । 
मन के यह इतने साफ़ थे कि जिस गवैये ने इनसे जो चीज सीखनी चाही, 
वह बिना हिचकिच्नाहट के तुरंत सिखा दिया करते थे। सन्‌ १६३६ के 
लगभग हैदराबाद में इनका स्वर्गवास हुआ । 


मुज़फ्फ़र खाँ 


मुज़फ्फ़र खाँ मस्ते खाँ के सुपुत्र थे और दिल्‍ली मैं रहते थे। संगीत 
कौ विद्या इन्होंने अपने बुजुर्गों से सीखी । अस्थायी-खयाल कौ गायकी 
में इनका बड़ा नाम हुआ । इनकी आवाज़ साफ़ और सुरीली थी । यह 
हिन्दुस्तान की सभी छोटी बड़ी रियासतों में गये और वहाँ से इन्हें 
काफ़ी प्रशंसा और पुरस्कार श्रादि प्राप्त हुए। इनके बहुत-से शिष्य 
बंगाल में भी हैं जिनमें चम्पानगर और महिषादल के महाराजा के नाम 
उल्लेखनीय हैं । इन्होंने अपने बेटे मुनव्वर खाँ को भी संगीत की शिक्षा 

दी हैं और अब वह भी जलसों में गाने लगे हैं । ग्राशा हैं कि आगे जाकर 
वह अच्छे गायक बनेंगे। 

सिकन्दराबाद के गवैयों में इन लोगों के ग्रतिरिक्त कुतुब अलो खाँ 
के पुत्र गुलाम अब्बास ख्राँ भी संगीत विद्या में पारंगत और प्रभावकारी 
गायक थे । यह उन्तींसवीं शताब्दी में हुए हैं । सुनते वाले इतकी बड़ी 
प्रशंसा करते थे और विशेषकर मथुरा के गुसाई इनम्ले बहुत प्रेम करते 
थे। मेंने भी अपने बुजुर्गों से इनकी बड़ी प्रशंसा सुनी है । यह अपने 
जीवन के अन्तिम दिनों में भोपाल दरबार में रहे । इस्ली तरह से सन्‌ 
१८०१ में सिकन्दराबाद में भोया और भुतगा नामक दो सगे भाई पैदा 
हुए थे । ये दोनों ग्रच्छे संगीतज्ञ थे और साथ ही बड़े भारी भक्त भी थे । 
भक्ति क॑ रंग में यह इतने रंगे हुए थे कि इन्होंने दुत्तिया त्याग दी थी । 
चिहती रहमतउल्ला ग्रलेह की दरगाह में इनकी समाधियाँ मौजद हैं । 


ख़र्जा का घराना 


उत्तर प्रदेश के बहुत-से शहरों में अलग-ग्रलग संगीतज्ञों के आकर 
बस जाने से संगीत के अलग-अलग घराने बन गये हैं। ऐसा ही एक 
घराना खुर्जा में भी था। अठारहवीं सदी के आरम्भ में वहाँ कोई एक 
नत्थे खाँ हुए हैँ जिनके पुत्र जोधे ख्राँ, जो दिल्ली जिले के समसेर नामक 
क़स्बे में पंदा हुए थे, बड़ अच्छे संगीतज्ञ थे । इनकी शिक्षा घराने के 
बुजुर्गों द्वारा ही हुई । शिमरौनगढ़ के नवाब ने इनका गाना बहुत पसन्द 
किया था और इन्हें जागीर देकर अपने दरबार में रख लिया था। 
जीवन के ग्रन्तिम दिनों में यह ग्राकर खुर्जा में बस गये और बाक़ौ उम्र 


वहीं ग॒ज़री । 


इमाम खाँ 

जोधे खाँ के पुत्र इमाम खाँ खुर्जा में ही पैदा हुए और इन्होंने अपने 
पिता से और अपने घराने के एक बुजुर्ग शाहाब खाँ से संगीय की शिक्षा 
प्राप्त की । जवान होने पर यह रामपुर के नवाब क़ल्ब श्रली खाँ के 
दरबार में पहुँचे । नवाब साहब इनके गाने से बहुत प्रसन्‍न हुए और इन्हें 
अपने दरबार में रख लिया । जीवन भर यह वहीं रहे पर अन्त में इनका 


स्वरगंवास खुर्जा आकर हो हुआा । 


गुलाम हुसैन खाँ 

गुलाम हुसत ख़ाँ इमाम खाँ के बेटे थे। यह दनकोर नामक क़स्ब में 
जाकर बस गये ये पर बाद में नवाब श्राज़म अली खाँ, जो खुद पंगीत 
के बड़े प्रेमी थे, जाकर इन्हें खुर्जा ले आये और वहाँ रहने पर मजबूर 

किया । नवाब ने इन्हें जागीर भी दी और बहुत आदर से अपने यहाँ 
रकक्‍खा । उसके बाद से यह जीवन भर खार्जा में ही रहे । 


जहर खाँ 


जहर खाँ गुलाम हुसैन खाँ के बड़े बेटे थे । यह बड़े विद्वान थे शौर 
हिन्दी, संस्कृत, उर्द और फ़ारसी चारों भाषाओं में कविता करते थे । 
हिन्दी और संस्कृत की कविता में इनका उपनाम “रामदास” और उर्द- 
फ़ारसी में 'मुमकिन' तखहल्‍लस था । इनकी कविताओं के संग्रह मैंने भी 
देखे हैं । इनके अतिरिक्त और भी अनेक भाषाओं का ज्ञान इन्हें बचपन 
से ही था। संगीत की शिक्षा इन्हें श्रपने बुजुर्गों से ही मिली और हो री- 
ध्रपद, अस्थायी-खयथाल, सभी पर इनका पूरा अधिकार था। जवान 
होकर यह ऊँचे दर्जे के गायक और नायक दोनों ही हुए । संगीत विद्या 
की छानबीन भी इन्होंने बहुत की थी। इनके बनाये हुए भ्रुपद, सावरें, 
अस्थायी-खयाल, उन्द, प्रबन्ध, चतुरंग, तिरवट, सरगम अ्रभी तक मौजूद 
हैं जो इनके शागिदों द्वारा गाये जाते हैं । इन्होंने सारा जीवन संगीत 
की सेवा में ही लगाया । पर इन्हें अपनी तारीफ़ से बड़ी चिढ़ थी, इस- 
लिए बाहर बहुत कम जाते थे । अन्तिम दिनों में बरेली के एक रईस, 
जो इनके शागिद थे, इन्हें बरेली ले गये और वहीं इनका स्वर्गवास भी 
हुआ । ग्रली गढ़, बुलन्दशहर, मेरठ, दिल्‍ली तथा बरेली श्रादि में इनके 
सैकड़ों शागिद आज भी मौजूद हैं । इनकी बनाई हुई कुछ चीजें हम इसे 
पुस्तक के अन्त में देंगे । इनके दूसरे भाई मुंशी ग़फ़्रबख्श सितार बहुते 
भ्रच्छा बजाते थे और श्रच्छे शायर भी थे। इनका उपनाम 'कामिल 
था । संगीत विद्या के भेद यह भी अ्रच्छी तरह से जानते थे । 
गुलाम हैदर खाँ 

गुलाम हुसैन खाँ के छोटे पुत्र का नाम ग्रुलाम हैदर खाँ था। इनकी 
जन्म भी खर्जा में ही हुआ और संगीत की शिक्षा इन्हें अपने पिता और 
बड़े भाई जहर खाँ से मिली । जवान होने पर यह बहुत ही चुने हु५ 

गवेये हुए । इनको विद्या सीखने का बहुत उत्साह था। यह लखनऊ जाकर 
कुछ दिन रहे और उसके बाद नेपाल दरबार में इन्हें स्थान मिल गया 
और लगभग बीस साल यह बहीं रहे । बाद में यह महाराज से आज्ञा लेकर 
खुर्जा चले आये और बाक़ी जीवन खुर्जा तथा आस-पास के शहरों में ही 
बिताया । शागिदों को यह खूब शौक़ से, और उनके मन में शौक़ पैंदा 
करके, सिखाते थे और इनके बहुत-से शिष्य ग्राज भी मौजूद है। इनके 
सुपुत्र अब्दुल हकीम खाँ ने भी इनसे श्रच्छी शिक्षा पाई जो श्राजकल 
लखनऊ और सँडीले में रहते हें। गुलाम हैदर खाँ का स्त्रगंवास सन्‌ 
' १९२० में हुआ । 
अलताफ़ हुसेन खाँ 
भ्रलताफ़ हुसेन खाँ जहर खाँ के बेटे हैं। इनका जन्म सन्‌ १८७३ 
में हुआ । पिता ने इन्हें संगीत के साथ-साथ उर्द-फ़ारसीं भी पढ़ाई। 
इन्होंनें ग्यारह साल की उम्र से ही महफ़िलों में गाना शुरू कर दिया था। 
इन्हें प्रपद-धमार, प्रस्थायी-खयाल, तराना, तिरवट, चतुरंग आदि तमाम 
चीज़ों पर श्रधिकार है । इनकी गायकी बहुत बल और पेचदार है। यह 
लगभग सत्रह रियासतों में रहे हैं और श्राजजल यह चौदह साल से बिहार 
के बनेली राज्य में /महाराजकुमार श्यामानन्द सिंह के यहाँ हैं। यह 
१६२२ में ,नेपाल भी गये जहाँ महाराज चन्द्र शमशेर बहादुर राणा ने 
इन्हें चार महीने तक अपने यहाँ रखा और बराबर इनका गाना सुना 
तथा बहुत-कुछ इनाम-पुरस्कार दिया | यह बहुत ही मिलनसार और नेक 
तबीयत के व्यक्ति हैं। बंगाल झौर बिहार में बहुत-से रईस इनके 
शागिद हैं। अपने बेटे मुहम्मद वाहिद खाँ को भी इन्होंने भ्रच्छी शिक्षा 
दी है और वह भी अच्छा गाने लगे हैं। आजकल यह अपने छोटे सुपुत्र 
मुमताज अ्रहमद खाँ को शिक्षा दे रहे हैं । 


जयपुर का घराना 
रजब ग्नली खाँ 


इलका जन्म अलीगढ़ में हुआ था पर यह इनायत हुसैन खाँ ताम- 
ऋमिये के जागिद थे। बीन इन्होंने हसन खाँ अम्बेठे वालों से सीखी । 
बौन बजाने में दूर-दूर तक इनके मुक़ाबले का कोई नहीं था । बुजुर्गों से 
सुना है कि यह गाना भी ऐसा गाते थे कि जिसकी कोई टक्कर न थी ! 
साथ ही दिलरुबा बजाने में भी बहुत प्रवीण थे और सितार बजाते ती 
लोम वाह-वाह किये बिना न रहते । यह भगवान की देत थी कि संगीत 
के जिस पक्ष को यह हाथ में लेते, उस पर पूरा अधिकार प्राप्त कर लेते | 
जहाँ तक वाद्यों का सवाल है, इनको लगभग सभी पर पूर/-पूरा श्रधिकार 
था । जयपुर के महाराजा रामसिह भी इनके शागिर्द हुए थे शौर उन्होंने 
इससे बौन सौखी थी । इनको जयग्रपुर राज्य से जागीर और रहने के 
लिए एक हवेली मिली हुई थी। महाराज रामसिंह इनको बहुत ही मानते 
थे और जाही दरवार में इनका बहुत ही बड़ा आदर था । इनको राजें- 
महल के भीतर किसी भी वक्‍त जानें की छूट थी। यह पालकी में बठे 
हुए महल में पहुँचते तो महाराजा साहब इनका स्वागत करते । वास्तव 
में जयपुर-नतरेश इनको ऐसे ही मानते थे जैसे एक उस्ताद को मानना 
चाहिए । इन्होंने कछ चीजें स्वयं भी बनाई हैँ । सितार की गतें भी कुछ 
इन्होंने रची थीं जो इनके खानदान वालों को अ्रभी तक याद हैं । 
मैंने सुना है कि इनके घर पर रोज़ गानें-बजाने का सिलसिला रहता 
था और साथ ही संगीत-सम्बन्धी चर्चा भी हर समय होती रहती थी । 
इसमें कोई सन्‍्देह नहीं कि इनके जैंसे बीनकार हिन्दुस्तान मेँ बहुत कम 

हुए है और अपने जमाने के संगीत-प्रेमियों और समभदारों के ऊपर 
इनका बड़ा भारी प्रभाव था। इनका स्वर्गवास महाराज माधोसिह के 
राज्य-काल के प्रारम्भ में हुआ । 


साँवल खाँ 


यह भी एक बड़े उच्च कोटि के बीनका र*«थे । यह जयपुर में महार!।ज 
माधोसिह के दरबार में नियुक्त थे । यह बहुत ही पुराने ढंग के व्यक्ति 
थे और पुरानी चाल के रीति-रिवाज़ की बहुत ही पाबन्दी करते थे । 
मैंने इनको अ्रच्छी तरह देखा और सुना है। यह सिर पर सवाईदार 
जयपुरी पगड़ी तथा ढाल-तलवार लगाये रहते थे। हुक्क़ा इस कदर 
पीते थे जिसकी हद नहीं । इसलिए एक नौकर सिर्फ़ हुकक़ा भरने और 
पिलाने के लिए रक्‍्खा हुझ्ला था जो हर वक्‍त और हर जगह हुक्‍्क़ा 
साथ लिये रहता था | जब बीन बजाने बठ जाते तो लोगों को अपनी 
कला से बेचैन कर देते थे । इनके हाथ में ऐसी मिठास झौर ऐसा गण 
था जिसकी मिसाल नहीं । इनकी कला मेँ ज्ञान और प्रभावपूर्णता का 
अदुभूत सम्मिश्रण था । यह स्वभात्र से बहुत ही शिष्ट और सुमंस्क्ृत 


व्यक्ति थे । 


मुद्रंफ़ खाँ 
बह रजब अली खाँ के भातजें थे और अपने बुजुर्गों से ही इन्होंने 

बीन कौ विद्या हासिल की थी ! जी-तोड़ मेहनत ने इनके काम में चार 
चाँद लगा दिये और इसलिए सारे हिन्दुस्तान में इनका बड़ा भारी नाम 
हुआ । महाराजा खेतड़ी इनके शागिर्द थे और इतको बड़ौ इज्जत से 
ग्रपन यहाँ ठहराते थे । महाराज अलवर भी इनकी बीन सुनकर इतने 
प्रसन्‍न हुए थे कि खुश होकर इन्हें एक गाँव दिया और सौ रुपये महीना 
वेतन नियुक्त कर दिया था। मैंने इन्हें अपने बचपन में देखा है। यह 
निहायत खूबसूरत और कसरती बदन के आदमी थे। साथ ही शौक़ौन 

तबीयत भी थे तथा अच्छे कपड़े पहनने का इन्हें बहुत शौक़ था। दूसरी 
ओर यह काम में मेहनती भी बड़े भारी थे। यह इनकी मेहनत का ही 
फल था कि सारे हिन्दुस्तान में इनका नाम मशहूर हुआ । इनसे प्रभावित 
लोगों में वजीर खाँ जैसे व्यक्ति भी थे। इनकी कोटि के बीनकार इनके 
जमाने में बहुत हो कम थे। यह एक बार फ्रांस की नुमाइश में जाकर 
योरप तक में हिन्दुस्तानी संगीत का डंका पीट आये थे | वैसे भी यह 

हुत ही शिक्षित और विद्वान व्यक्ति ये और बहुत शिष्ट भी । सन्‌ 
१९०६ में इनका देहान्त हुआ । 


मुसाहब अली खाँ 


मुसाहब अली खाँ मुशरंफ़ खाँ के बड़े बेटे थे और बीन इन्होंने अपने 
पिता से ही सीसी थी | इनकी बुद्धि भी बहुत कुशाग्र थी। इसलिए 
वहुत जल्दी ही यह अपने परिवार की विद्या में चतुर हो गये। सारे 
हिन्दुस्तान में इनका बड़ा भारी नाम था '। तबीयत के यह रंगीन थे 
और आजाद भी । इसलिए कभी कहीं नौकरी नहीं की। इनका गला 
सुरीला और आवाज़ पाठदार थी। इसलिये कभौ-कभी अपना दिल 
बहलाने के लिए ग़जल वगैरह गाने लगते तो सुनने वाले तड़प उठते । 
सन्‌ १६१२ में इनका देहान्त हुआा । 


सादिक अली खाँ 


सादिक़ भ्रली खाँ मुशर॑फ़ खाँ के मँमले बेटे हैं । इन्होंने भी अपने 
पिता से ही बीन सीखी । यह बहुत दिन भालावाड रियासत में रहे । 
इसके बाद अलवर के महाराज जयसिंह नें इनकी बड़ी क़द्र की और 
जागीर तथा इनाम आदि देकर अपने यहाँ रख लिया । यह हिन्दुस्तान 
की हर कांफ़ेंस में बुलाए जाते हैं और मौजूदा जमाने में उच्च कोटि के 
बीनकार माने जाते हैं । संगीत के ग्रतिरिक्त उर्दू और फ़ारसी में भी 
इनकी बड़ी योग्यता है। मेरे यह बहुत पुराने दोस्तों में से हैं । 

जमालुद्वीन खाँ 


यह अमीर खाँ के दूसरे बेटे थे और इनका जन्म सन्‌ १५५६९ में 
जयपुर में हुआ था । इन्होंने अपने बुजुर्गों से बीनकारी सीखी थी और 
स्वयं भी बड़े ऊँचे दर्ज के बीनकार हुए ! बड़ौदा पहुँच कर यह महाराज 
सियाजीराव गायकवाड़ के दरबार में नियुक्त हो गये । सुना है कि वहाँ 
की रानी साहिबा भी इनकी शिष्या हुई थीं। उच्च कोटि के बीनकार 
होने के अलावा संगीत विद्या की जानकारी इनकी बड़ी गहरी थौ। 
बुजुर्गों के श्रुपद वगैरह भी इनको याद थे । स्वभाव से यह बहुत ही 
शिष्ट और नेक थे और बड़े सुसंस्कृत श्रौर विद्वान समझे जाते थे। 
हिन्दुस्तान के दूसरे राज्यों में भी इनका बहुत आदर-सत्कार होता था 
तथा वहाँ से बहुत-से पुरस्कार श्रादि मिले थै। वीणा विनोद” की 
की उपाधि भी इन्हें मिली थी। सन्‌ १६१६९ में इनका देहान्त हुआ । 


शमसुद्दीन खाँ 

शमसुद्दीन खाँ भ्रमीर खाँ के तीसरे बेट थे। इन्होंने श्रपने पिताजी 
से सितार सीखी थी जिसे यह बड़े ही प्रुरप्नसर ढंग से बजाते थे और 
सुनने वालों को बड़ा चैन आता था। इन्हें भी बहुत-सी रियासतों में 
सम्मान मिला | श्रन्त में यह बम्बई झाकर रहने लगे और वहाँ के कई 
रईस इनके शागिई हुए। बम्बई में इनको सम्मान भी बहुत मिला। 
अपने तेक स्वभाव से यह हर भ्रादमी को अपने वश में कर लेते थे। सन्‌ 


१९२० में इनका स्वर्गंवास हुआ । 


आबिद हुसेन 

आबिद हुसैन जमालुद्दीन खाँ के बेटे हैं और बचपन से ही बड़ौदा 
में रहते है । इन्होंने अपने पिता से बीन की तालीम और गायकी पाई 
तथा इनका हाथ श्र गला दोनों ही सुरीले और मीठे हैं । कुछ दिलों 

बडौदा राज्य में नौकरी करने के बाद इन्हें ज॑जीरा के नवाब ने अपने यहां 
बुला लिया और तब से आज तक यह वहीं रहते हैं । 


ग्रमी रबख्दा 


अमी रबख्ण गोंदपुर के खानदान के मदारबख्श खाँ के सुपुत्र थे । 
इनके पिता ने इन्हें होरी-घ्रपद की शिक्षा दी थी और बाद में इल्हें 
सदरुद्दीन खाँ कां शागिदं बनवा दिया था जिनसे इन्होंने श्रालाप की 
शिक्षा ली और होरी-प्रपद की जानकारी भी बढाई | यह बड़े मेहनतीं 
व्यक्ति थे और रात-रात भर गाते रहते थे । कहा जाता है कि यह 
बरसों तक सोये न थे । इनके गाने में एक ग्रजीब किस्म की चमक जैसी 
थी । यह सितार भी बहुत अच्छा बजाते थे । इनके शिष्य करामत खाँ 
बहुत प्रसिद्ध हुए हैं और होरी-ध्रपद तथा ग्रालाप में सारे हिन्दुस्तान मैं 
इनका नाम है । एक शिष्य नजीर खाँ भी हैं जो सितार बजाने में बहुत 
प्रसिद्ध हुए हें । अमीरबरूश जयपुर में महाराज रामसिंह के दरबार मैं 
नियुक्त थे और जयपुर में ही इनका स्वगंवास हुआ । 
मुहम्मद ग्रली खाँ 


जयपुर के पास फ़तहपुर के इलाके में भी बहत॑-से गवेये हुए हैं ! 
उन्हीं में मुहम्मद अली खाँ फ़तहपुरी भी हैं | इनका जन्म तो जयपुर 
में ही हुआ पर मैंते ख़ुद इनकी ज़बानी सुना था कि इनके बुजुर्ग फरु खा- 
बाद में रहा करते थे। जो हो, इनका सारा खानदान जयपुर में ही 
रहा । इन्होंने संगीत की विद्या अपने बजुर्गों से ही हासिल की थी शोर 
उन्हीं के तरीक़े पर मेहनत करके नाम पैदा किया था । इनकी गायकी 
का अ्न्दाज बड़ा ही प्रभावपूर्ण था और इनके स्थायी, अ्रन्तरा वर्गरह 
बड़े मशहर हुए । इन्हें पुराने लोगों की हजारों चीजें याद थीं और यह 
इनकी विशेषता थी कि जब गाते थे तो हर रंग को अलग-अलग अ्रदी 


करते थे | यह भी सुना है कि यह प्रसिद्ध संगीतज्ञ मनरंगजी के पौतों में 
से थे। कम से कम इतना तो निद्िचत है कि इन्हें मनरंगजी को बहुर्ते” 

सी चीज़ें याद थीं। इनकी योग्यता का सिक्‍का सारे हिन्दुस्तान में था 
और पण्डित भातखण्डे जैसे विद्वान इनके शागिद थे। गलते वाले हरि- 
बल्‍लभ आचार्य और दुर्गाबाई इनके दो श्रन्य शागिदं हुए हैं। यह महा- 
राज रामसिंह के दरबार मेँ नियुक्त थे किन्तु इनका देहान्त महाराज 
माधोसिंह के ज़माने में जयपुर में ही हुआ । इनके पोते श्ब॒ भी जयपुर 
में रहते हैं । 
ग्राशिक श्रली खाँ 

ग्राशिक़ अली खाँ मुहम्मद खाँ हररंग के बंटे थे । इन्हें संगीत की 
शिक्षा अपने पिता से मिली और अस्थायी-खयोल बहुत अच्छा गाते थे । 
इन्हें श्रपनें खानदान की बहुत चीजें याद थीं। स्वभाव से आरामपसन्द 
होने पर भी इन्होंने अपने बुजुर्गों की कला नहीं छोड़ी और अपने घराने 
का नाम रोशन किया। यह स्वभाव से बहुत मिलनसार थे। इनका 
जन्म महाराज रामसिंह के ज़माने में हुआ और यह महाराज माधोसिंह 
के दरबारी गवैये रहे । इसके अतिरिक्त रामपुर श्र किशनगढ़ श्रादि 
रियासतों में भी इन्हें बड़ा सम्मान मिला । सन्‌ १६१४ में इतका स्वगे- 
वास हुझा । 
हैदर खाँ 

हैदर खाँ का जन्म १८६६ में जयपूर में ही हुआ था। यह हुसेन 
बख्श उफ॑ छेती खाँ के बेटे थे । सितार इन्होंने अपने चचा निसार हुसन 
से सीखा और बहुत नाम पैदा किया | कुछ रोज़ यह जयपुर दरबार में 
भी रहे और बाद में दिल्ली आकर आल इण्डिया रेडियो में नौकर हो 
गये और दिल्‍ली में ही इनका देहान्त हुआ । 


मथुरा का घराना 


प्रठारहदीं सदी में मथुरा के सूबेदार नवाब नबी खाँ के ज़माने में 
कौड़ीरंग और पैसारंग नाम के दो भाई हुए है। ये दोनों ध्रुपद-धमार 
और अस्थायी-ख़याल से बड़े अच्छे गायक थे । इन्होंने अपने बुजुर्गों से ही 
यह काम हासिल किया था । इनके खानदान में सितार भी बजाया जाता 
था, इसलिये यह चीज भी विरासत में इन्हें मिली थी । इनके वंश में 
आगे बड़-बड़े गुणी कलाकार उत्पन्न हुए । 
पान खाँ 


इसी जमाने में सन्‌ १८०० के पहले पान खाँ नामक गयवौयें पैदा 
हुए थे जो सूबेदार नवाब नबी खाँ के दरबारी गायक थे। बुजुर्गों से सुना 
है कि यह भी बहुत अच्छे गानेवाले थे और पध्रुपद-धमार, अस्थायी- 
खयाल सभी पर इन्हें पूरा अधिकार था | साथ ही यह सितार भी बहुत 
श्रच्छा बजाते थे । नवाब ने इन्हें जागीर दे रक्‍्खी थी । इनके वंश मेँ भी 
संगीत विद्या आज तक चली आ रही है । 


बुलाकी खाँ 


पान खाँ के सुपुत्र का नाम बुलाकी खाँ था जो मथुरा के बड़े बुजुर्ग 
और संगीत जास्त्र के महापण्डित हुए हैं | ब्रज में तो इन्होंने सभी लोगों 
का मन मोह रखा था, साथ ही जोधपुर, अलवर आदि राज्यों में भी 
इनका बड़ा आदर-सत्कार होता था। पर ब्रज के लोग इन्हें ग्रधिक बाहर 
नहीं जाने देते थे। मथुरा के मन्दिरों के महन्त इनके संगीत से इतने 
प्रसन्‍न रहते थे कि इन्हें कभी बाहर जाने की जरूरत भी महसूस नहीं 
हुई । इनका काल भी अठारहवीं सदी है । 

मेहताब खाँ 
बुलाकी खाँ के सुपुत्र मेहताब खाँ थे। यह भी गायन कला में बहुत 
निपुणा थे और मथुरा के बड़े-बड़े मठों के महन्त इन पर प्रसन्न थे । यह 


उन्‍नी सबीं सदी में हुए । 


मीराँबरुश खाँ 

मीराँबख्दा खाँ मेहताब खाँ के बेटे थे। ऊँचे दर्ज की गायकी के 
अलावा यह सितार बहुत अच्छा बजाते थे । इनके सितार की प्रश॑सा 
मेंने भी अपने बड़े-बढ़ों से सुनी है । इनकी जिन्दगी का ज्यादातर हिस्सा 
मथुरा में बीता पर बाद में बंदी के महाराज बख्तसिंह के अनुरोध से यह 
वूँदी चले आये और वहीं दरबारी गवंये बनकर रहे । बूंदी महाराज ने 
इन्हें अपना गुरु भी बनाया और बहुत ही आराम से रक्खा। इनकी 
बाकी उम्र बूंदी में ही कटी । यह सन्‌ १८७० ईस्वी में हुए । 


गुलदीन खाँ 

मीराँबरुश खाँ के सुपुत्र अहमद खाँ थे जो गुलदीन खाँ के नाम से 
प्रसिद्ध हुए । इन्होंने सितार का अ्रभ्यास खूब किया था । जवान होने के 
बाद यह मथुरा से बाहर निकले और कई रियासतों में घुमते-घामते अन्त 
में गुजरात के लूनावड़ा राज्य में पहुँचे। वहाँ के महाराज ने इनका गाना 
सुनकर इन्हें दरबार में आदर सहित रकखा और वह स्वयं इनके शिष्य 
भी बन गये । महाराज इनको प्रायः दूसरे-तीसरे दिन सुनते ही रहते थे । 
इनके बारे में एक बहुत ही दिलचस्प कहानी प्रसिद्ध है। महाराज को 
सित्तार सुनाते-सुनाते कभी-कभी खाँ साहब कोई बहुत ही अच्छा स्वर 
लगा देते तो महाराज)कहते, “वाह-वाह खाँ साहब, क्‍या 'निषाद' लगाया 
है! इसके लिए श्रापको इनाम मिलना चाहिये |” उसके बाद महाराज 
उसी समय खज़ांची को ग्राज्ञा देते कि खाँ; साहब को एक तनख्वाह 
“'निषाद' के लिए इनाम दी जाय। दो या तीन दिन बाद फिर सितार 


(48६ ) 


सुनाते-सुनाते खाँ साहब कोई श्रच्छा स्वर लगाते तो महाराज का फिर 
वही रवैया होता और कहते, “वाह-वाह, खाँ साहब, क्या 'पंचम' लगाया 
है ! और फिर खजांची से कहते, “हीरालाल मेहता, खाँ साहब को एक 
तनख्वाह 'पंचम' की दी जाय ।” हीरालाल मेहता तब “जो ग्राज्ञा, अल्त- 
दाता !” कहकर उठ जाते और सुबह खाँ साहब को बुलाक़र एक तेत- 
रुवाह की रक़म दे देते । इस तरह इन्हें एक महीने में कई-कई तनख्वाहं 
मिला करती थीं । एक दिन हीरालाल मेहता ने इनसे मज़ाक़ में पूछा, 
“उस्ताद, कितने स्वर बाक़ी रह गये ? बता दीजिये, ताकि पहले से पैसा 
तैयार रक्‍्खूँ ।” इस पर खाँ साहब बहुत हँसे श्रौर बोले, “भाई सेहता 
जी, यह संगीत तो सागर है। इसमें रोज हो नये रत्न मिलते हैं श्र 
क़द्रदान हर रोज़ नये रत्न की इच्छा रखते हैं ।” यह जीवन भर लूनावड़ा 
महाराज की सेवा में रहे और वहीं इनका स्वर्गवास भी हुआ । 
नज़ीर खाँ 


गुलदौन खाँ के एक भाई भी थे जिनका नाम नजीर खाँ था। यह 
मथुरा के प्रसिद्ध संगीताचार्य थे। इन्होंने ग्रमीरबख्श खाँ गोंदपुरी से जय- 
पुर में सितार सीखा था और इसका अच्छा अभ्यास करके यह सारे हिंन्दु- 
स्तान में प्रसिद्ध हुए | यह तबीयत के बहुत आ्राजाद आदमी थे । इसलिए 
कहीं नौकर रहना इन्होंने पसन्‍्द नहीं किया । यह अक्सर अलग-अलग 
रियासतों में जाया करते थे और वहाँ के संगीत-प्रेमियों को प्रसन्न करके 
पुरस्कार आदि प्राप्त किया करते थे। सन्‌ १८६० में हैदराबाद में इनको 
स्वर्गवास हुआ । 


काले खाँ 


काले खाँ गुलदीन र्खाँ के सुपर न थे। इनका जन्म सन १८६० में 
मथुरा में ही हुआ था । इन्हें बचपन में पिता से संगीत की शिक्षा मिली 
प्रौर साथ ही हिन्दी और फ़ारसी भी सिखाई गई। फ़ारसी में इनकी 


है कलर) 


योग्यता 'मंंशी' की थी और हिन्दी के ये अच्छे कवि थे । इन्होंने जिन 
खयाल, ठुमरी, सरगमों ग्रादि की रचना की है, वे आज तक सुनाई देते 
हैं। इतका कविता का नाम 'सरस पिया था। गाने के साथ ही साथ 
इन्हें सितार बजाने का भी अच्छा ज्ञान था और यह कला इन्हें अ्रपने 
पिता से मिली थी । एक प्रकार से संगीत का कोई पक्ष इनसे छुटा नहीं 
था। कविता और अध्ययन का इन्हें इतना शौक़ था कि पचास वर्ष की 
आयु में एक पण्डित से व्याकरण पढ़ा और अ्रमरकोष रटते रहे । बदले 
में पण्डित जी इनसे सितार सीखा करते थे । लनावड़ा के राजा इनके 
ज्षिष्य थे | उन्होंने इनके लिए सारे ग्राराम के सामान इकट॒ठें किये थे । 
खास तौर से खाँ साहब के लिए फ़ारसी, हिन्दी और संस्कृत के ग्रन्थ दूर- 
दूर से भंगवाये थे। सन्‌ १६२६ में यह भरतपुर रियासत में एक दिन 
ग्रचानक गायब हो गये | तब से ग्राज तक इनका कोई पता नहीं चल सका । 


गुलाम रसूल खाँ 

काले खाँ के सुपुत्र गुलाम रसूल खाँ का जन्म सन्‌ १८६७ में मथ्रा 
में हुआ था । बचपन से पिता ने इन्हें उदूं और फ़ारसी पढ़ाना शुरू कर 
दिया था | साथ ही स्कूल में यह अँग्रेजी पढ़ते रहे और मंद्रिक तक इनकी 
शिक्षा हुई । संगीत की शिक्षा तो इनके घराने की चीज थी और इन्होंने 
प्रपद, ग्रस्थायी खयाल, सरगम, सभी चीज़ें अच्छी तरह सीखीं । इन्हें 
हारमोनियम बजाने का भी बड़ा शौक़ था और उसप्तका अभ्यास करके 
यह बहुत ही प्रसिद्ध हुए । एक बार जब यह घूमते हुए बड़ौदा पहुँचे तो 
महाराज सियाजीराव गायकवाड़ ने इन्हें सुना और प्रसन्‍न होकर भार- 
तीय संगीत पाठशाला में अ्रध्यापक नियुक्त कर दिया । इन्होंने पाठशाला 
में तन-मन लगाकर काम किया और उन्नति करते-करते बहाँ के प्रधान 
ग्रध्यापक हो गये । अब निवृत्त होकर बड़ौदा यूनीवर्सिटी के ललित कला 
विभाग में संगीत के उस्ताद हैँ | आपके बहुत-से शागिद संगीत-विशारद 


होकर संगीतशालाग्रों में काम कर रहे हैं । 


( २०४ ) 
फ़ेयाज खां 


फ़ैयाज़ खाँ गुलाम हसन के पूत्र थे और मथुरा में पैदा हुए थे ! 
इनके सितार बजाने की प्रशंसा बड़े-बढ़ों से बहुत सुनी है। विशेषकर 
कछआ सितार (बड़ा सितार) बहुत अच्छा बजाते थे। घमते-घामते 
जब यह रियासत अलीपूुर मैं पहुँचे तो वहाँ के राजा इनसे बहुत भ्रसन्‍न 


हुए भर इन्हें श्रपनें दरबार मैं रख लिया । इनका काल १८७० ईस्वी 
के आस-पास माना जाता है । 


मुन्नन खाँ 


मथुरा के खानदानी गवेयों में एक मुन्नन खाँ बड़ प्रसिद्ध हुए हैं । 
इन्होंने तालीस अपने ब॒जुर्गों से पाई थी और सितार बजाने में बेजोड़ 
समझे जाते थे । इनकी सितार की शिक्षा जयपुर में उस ज़माने में हुई 
जब महाराज राससिह के दरबार में एक से एक अच्छे बड़-बड़े कलाकार 
इकट्ठे थे। इससे नयें सीखने वालों को बड़ा लाभ होता था । मुन्नन 
खाँ को बहुत-कुछ विद्या अपने मामा रजब अली खाँ से भी मिली थी । 
इनका नाम हिन्दुस्तान भर में फैला । एक बार जब यह बंगाल गये तो 
वहाँ का जलवाय इन्हें बहुत पसन्द ग्राया और यह वहीं रहने लगे । 
मुशिदाबाद के नवाब नें इनसे बहुत प्रसन्‍न होकर इन्हें अपने दरबार में 
रख लिया था । खाँ साहब ने अपना बाक़ी सारा जीवन वहीं बिंताया 
और वहीं इनका स्वर्गवास भी हुआ । इन्हें बीन का भी ज्ञान था और 
ग्रच्छा बजाते थे । 
जहर खाँ 


मथरा के थराने में ज़हर खाँ भी एक प्रसिद्ध गायक हुए हैँ । यहें 
अस्थायी-खयाल बहुत अच्छा गाते थे । इनके गाने की प्रशंसा मेने अपने 
बज़र्गों से सुनी है। पहले यह नवाब दुजाना के दरबार मेँ रहे, बाद में 
रियासत जोधपुर में मान मिला और वहाँ के राजा ने इन्हें अपने दरबार 
में रख लिया । इनका काल अठारहवीं शताब्दी है । 


( २०५ ) 


चौबे चुक्खा गणोशी 

संगीत के क्षेत्र में मथुरा के दो प्रसिद्ध चौबे चुक्खा और गणेशी भी 
हुए हैं । ये दोनों भाई-भाई थे और संगीत का जगौक़ इन्हें बचपन से ही 
था। इन्होंने अ्रच्छे से अ्रच्छे गृणी गवयों से संगीत सीखा और संगीत 
के बड़े प्रकाण्ड पण्डित हुए। आवाज़ भी इनकी बहुत ही बुलन्द थी 
झोर ऐसी आवाजें बहुत ही कम सुनाई देती हैं। मैंने स्वयं इनका गाना 
सन्‌ १९०६ में मथुरा में सुना था । सुना है कि इन्होंने संगीत विद्या पर 
एक ग्रन्थ भी लिखा था। पर दुर्भाग्य से उसका नाम नहीं पता चल 
सका । ये लोग संस्कृत के बडे विद्वान थे । इन्हें नेपाल नरेश ने लगभग 
एक लाख रुपये नक़द इनाम में दिये थे और कलकत्ते के बंगाली राजा 
इन्द्रपाल ने भी इनको जवाहरात भेंट किये थे । सन्‌ १६१५४ के लगभग 


इनका स्वर्गंवास हुझ्ना । 


अन्य प्रसिद्ध गायक 


जानी और गुलाम रसूल 


ये दोनों सगे भाई थे और लखनऊ के बादशाह नसीरुद्दीन हैदर के 
दरबार में नियुक्त थे । अपने जमाने में यह संगीत की दुनियाँ के चाँद- 
सूरज माने जाते थे और उन दिनों इनसे बड़ा गवैया भारत भर मेँ न 
था । इस विषय में एक घटना बहुत प्रसिद्ध है। क्रव्वाल-बच्चे भियाँ 
शक्कर और मक्खन इन्हीं बुजुर्गों के ज्ञागि्द थे। एक बार उन दोनों 
भाइयों को अपने गाने पर इतना गर्व हुआ कि बादशाह से बोले, “हमारी 
उस्ताद के साथ बंठकर गाने की इच्छा है । बादशाह ने इसकी आज्ञा 
दे दी मगर थोड़ी ही देर बाद दोनों शागिद घबरा उठे । गुरु आखिर 
गुरु ही थे | बादशाह इस बात से बहुत नाराज़ हुए और मियाँ शक्कर 
तथा मक्खन को पत्थर की गरम शिला के ऊपर खड़ा होने का दण्ड 
दिया । जब यह खबर जानी और गुलाम रसूल को मिली तो वे बहुत 
दुखी हुए और फ़ौरन बादशाह के सामने उपस्थित होकर प्रार्थना की कि 
इन्हान अपराध हमारा ही किया है, इसलिए हम ही इन्हें दण्ड भी देंगे । 
यह सुनकर बादशाह ने मियाँ शक्कर और मक्खन को उनके गुरु को 
सौंप दिया । इन्होंने दोनों शिष्यों से कहा, ' 'तुम हमारे सामने से चले 
जाग्रो । हमारी यह बददुआ है कि तुम कोढ़ी हो जाओगे और साथ ही 
तुम्हारी सन्‍्तान भी कोढ़ी होगी ।” गुरु का यह शाप सच्चा होकर रहा 
भ्रौर इनके साथ-साथ इनकी सन्‍्तान भी कोढ़ी हुई। इसके बाद इन दोनों 
ने गुरुओं से क्षमा माँगी तो उन्होंने क्षमा भी कर दिया और कहा कि 
तुम अपने काम के बादशाह रहोगे । यह ज्ञात भौ बाद में सच उतरी । 

दल्हे खाँ 

यह उन्‍्नीसवीं सदी में लखनऊ में पैदा हुए थे । इनका बहुत ज्यादा 
हाल तो मालूम नहीं हो सका, पर बुजुर्गों से सुता है कि यह अस्थायी- 
खयाल बहुत अच्छा गाते थे । इनकी तान की भी बड़ी तारीफ़ सुनी है । 
यह अवध के बादशाह के दरबार में नियुक्त थे और सारे अवध में 
प्रसिद्ध थे । इनके बड़े सुपुत्र थे बाकर खाँ। यह भी अपने पिता के समान 
ही अस्थायी-ख़याल गाने में बहुत प्रसिद्ध हुए । इतके छोटे भाई अहमद 

खाँ भी बहुत अच्छा गाते थे | ये दोनों भाई लखनऊ में ही रहे औौर 
लखनऊ वालों ने इन्हें सर-अआँखों पर रक्खा । 


मियाँ शोरी 

इनका असली नाम गूलाम नबी था पर प्रसिद्ध यह मियाँ शोरी के 
नाम से ही हुए । यह क्रव्वाल-बच्चों में से थे । बचपन में यह पंजाब में, ही 
रहें, इसलिए पंजाबी बहुत अच्छी बोलते और समभते थे । संगीत के यह 
बहुत बड़े पण्डित थे और इन्होंने भारतीय संगीत को एक नयी चीज़ दी 
जिसे टप्पा कहते हें । टप्पे की विशेषता यह है कि उसका हर बोल 
फिरत, ज़मजमा, मुरकी, फन्दा, बल, पेच आदि के साथ श्रदा होता हुआ 
चलता है । मियाँ शोरी ने टप्पा ईजाद करके भारतीय संगीत में एक 
नयी ख़ूबी पैदा की । उनके टप्पे पंजाबी भाषा में हैं । अपनी इस देन के 
कारण इनका नाम भारतीय संगीत के इतिहास में सदा अमर रहेगा । 
मगर आ्राजकल टप्पा बहुत कम गाया जाता है क्योंकि इसका गाना बहुत 


कठिन है । 


मुराद ग्रली खाँ 

यह गअ्रमरोहे के रहने वाले थे । ध्रुपद-हो री, श्रालाप इनका ख़ान- 
दानी काम था जो इन्हें विरासत में मिला था। अपनी मेहनत और 
अभ्यास से इन्होंने उसको और भी ऊँचा उठाया । इनके गाने में बड़ा 

ग्रसर था । यह नवाब मीर महबूब अली खाँ के ज़माने में हैदराबाद 
दरबार में नियुक्त थे । नवाब फह्लव्मुल्क “बहादुर के यहाँ से भी इन्हें 
अलग वेतन मिलता था और तलवाब जफ़रजंग बहादुर भी इनसे बहुत 
प्रसन्‍न थे और इनका बहुत आदर-सत्कार करते थे । यह जीवन भर 
हैदराबाद ही रहे । इनके छोटे भाई गुलाम सरबर खाँ [श्रौर भतीजें 
तुफैल हुसैन खाँ और तसलीम हुसैन खाँ भी बहुत गुणी हुए तथा इनसे 
दक्षिण के कितने ही संगीत सीखने वालों को लाभ पहुँचा । 


सेंदे खाँ और प्यार खाँ 


ये दोनों सगे भाई ये और अलीबख्श फ़तह श्रली के शागिद थे | ये 
दोनों ही बहुत श्रच्छा गाते थे । पर प्यार खाँ ने बड़ी मेहतत की थी 
और इसलिए वह बहुत ही उच्च कोटि के गायक समझे जाते थें। ये 
पंजाब भर सिन्ध में बहुत प्रसिद्ध हुए । सेंदे खाँ सन्‌ १६१८ में बम्बई 
चले आये । और सन्त १९५० में बम्बई में ही इनका स्वर्गवास हुग्ना । 
बम्बई में यह कुछ मस्ती की-सी हालत्त में ही रहे । प्रोफ़ेसर देवधर ने 
इनसे बहुत-सी चीजें याद की हैं । 
केशव राव गआप्टे 


यह बडे नामी होरी-ध्रपद गाने वाले थे। मेंनें सन्‌ १६१७ में महा- 
राज इन्दौर के दरबार में इनका गाना सुना था । नाना पानसे के शिष्य 
सखाराम पखावजी इनकी संगत के लिए बैठे थे। उस समय इन्होंने बहुत 
ही अच्छा गाना गाया था और बहुत इनाम भी इन्हें मिला था। ये 
जीवन भर इन्दौर दरबार में ही रहे और वहीं इनका स्वगंवास भी 
हुआ । 
श्वाजाबख्ण 


यह कासगंज के रहने वाले और दिल्ली में बहादुरशाह जक़र कें 
दरबारी गयवैयें थे | सितार भी यह बहुत अ्रच्छा बजाते थे। बादशाह 

इनसे इतने खुश थे कि लाल क़िले में ही इतके रहने का इन्तज़ाम कर 
दिया था और इनका खाना भी सरकारी रसोई से ही आता था। सन 
१८५७ के बाद यह श्रपनें वतन लौट आये और महाराज मुरसान ने 
इन्हें अपने यहाँ बुला लिया । बाक़ी जीवन इनका वहीं बीता । 


मिट॒ठू खाँ 

ग्वालियर के पास बुन्देलखण्ड की एक छोटी-सी रियासत दतिया 
में भी कई एक नामी और अच्छे गवये हुए हैं । उन्‍तीसवीं शताब्दी में 
वहाँ एक मिट॒ठ ख्राँ नाम के गवँये थे जो महाराज भवानीसिह के दरबार 
में नौकर थे । यह ग्वालियर के घराने के ढंग से गाते थे और शायद 
हस्सू खाँ के शागिरद भी थे। मेंने बुजुर्गों से इनकी बड़ी प्रशंसा सुनी है । 
इसी तरह एक गुलाम मुहम्मद खाँ सितारिये भी दतिया में हुए हैं । यह 
कछ्या (बड़ा सितार) बहुत भ्रच्छा बजाते थे आर दरबार में नौकर 
थे। मैंने इनकी तारीफ़ सैनियों से बहुत सुनी है पर कुछ ज्यादा हाल 
मालूम नहीं हो सका | महाराज भवानीसिह के दरबार में एक प्यार 
खाँ भी थे जो अपने जमाने में श्रच्छे गवैये समभे जाते थे । 


प्रब्दुल करीम खाँ 

यह किराना खानदान के बहुत ही प्रसिद्ध गवैये हुए हैं । इन्होंने 
अपने घरानें के कई बजुर्गों से गाना सीखा था | उसके बाद सबसे पहले 
यह बड़ौदा पहुँचे और वहाँ खूब मेहनत को तथा नाम पैदा किया । यह 
रियासत में नौकर भी हो गये थै, मगर वहाँ कुछ ही दिन ठहरे और 
बम्बई चले ग्राये । यहाँ भी इन्होंने मेहनत जारी रखी और साथ ही 
टिकट लगाकर जलसे करने शुरू किये। ऐसे जलसे यह हर शहर में करते 
रहे । इसलिये इनका नाम बम्बई से मद्रास तक फैलता चला गया । पर 
इन्हौंने अपने रहने का मुख्य स्थान मिरज में ही बनाया था। कोल्हापुर, 
धारवाड़, बंगलौर, तंजौर, मसूर, मद्रास आदि नगरों के अ्रलावा महा- 
राष्ट्र और कर्नाटक के हर छोटे-बड़े शहर में इनके जलसे होते थे । यह 

कलकत्ते के एक-दो संगीत सम्मेलनों में गये तो सुननेवालों को पागल 
बना दिया । इन्होंने ग्रामोफ़ीन कम्पनी के लिए भी गाया और इनके 
रिक्रार्ड खूब बिके और श्राज तक सारे देश में माँग है। विशेषकर पिया 
बिन नाहीं झ्रावत चैन! ठुमरी वाला रिकार्ड, जिसमें हिन्दुस्तानी और 
कर्नाटक पद्धति का मिश्रण है, बहुत ही लोकप्रिय हुआ । खाँ साहब ने 
ग्रपनी गायन कला का प्रचार भी खूब किया और अनेक योग्य शिष्य 
तेयार किये जो हिन्दुस्तान भर में मशहूर हुए । उनमें से कुछेक ये हैं : 
रामभाऊ सवाई गन्धव॑, हीराबाई बड़ौदेकर, सुरेशबाबू मानें, शंकरराव 
सरनायक, विश्वनाथ बुआ जादव, मधुसूदन आचार्य, बालक्ृंष्ण बुआ 
कपिलेश्वरी ग्रादि ! सन्‌ १६३८ में यह पांडीचेरी जा रहे थे । रास्ते में 
किसी छोटे स्टेशन पर गाड़ी ठहरी तो खाँ साहब उतर पड़े और अपने 
साथी एक मौलवी साहब से बोले कि दिल बहुत घबराता है । इसके 
बाद यह प्लेटफार्म पर लेट गये और कलमा पढ़ते-पढ़ते स्वर्ग सिधार 
गबं । मोलवी साहब इनकी लाश को मिरज ले गये ग्रौर वहाँ यह मीराँ 
साहब को दरगाह के ग्रहाते के ग्न्दर दफ़नाये गये । 


हीराबाई बड़ौदेकर 


हिल्दुस्तान की गायग्रिकाओं में यह भी बहुत प्रसिद्ध है । संगौत इन्होंने 
बचपन से ही अब्दुल करीम खाँ से सीखा था और उनकी गायकी पर 
बहुत मेहनत की थी। यह बहुत सुरीला गाती हैं और श्रोता इनके 
संगीत से बहुत सन्तुष्ठ होते हैं । कुछ रोज़ इन्होंने बहरे वहीद खाँ से 
भी शिक्षा पाई थी । यह बड़े-बड़े सम्मेलनों में बुलाई जाती हैं और सन्‌ 
१६४१ में बनारस की संगीत परिषद ने इन्हें 'संगीत कोकिला' की परदंवी 
दी थी। इनके भाई स्वर्गीय सुरेशबाब्‌ माने भी बड़े अच्छे गायक थे 
जिनका बहुत ही छोटी उम्र में स्वर्गवास हो गया । इनकी छोटी बहन 
सरस्वती राने भी बहुत ग्रच्छा गाती हैं । 

रजब अली खाँ 

यह प्रसिद्ध गायक मुगलू खाँ के सुपुत्र हैं जो कोल्हापुर में दीवान. 
गायकवाड़ के यहाँ नौकर थे । इन्होंने अपने पिता से ही श्रस्थायी-खयाल 
की बहुत-कुछ तालीम हासिल की थी। साथ ही गाने पर ऐसी 
मेहनत की कि मरते समय तक, नब्बे बर्ष की आयु में भी, बहुत 
तैयार गाना गाते थे। सारे देश में इनका मान था। यह बीन भी 
बजाते थे और इसमें यह बन्दे अली खाँ के शागिद थे । साथ ही जलतरंग 
भी खूब बजाते थे और सितार में भी दखल था। शझृरू में यह भी 
कोल्हापुर में दीवान साहव के यहाँ रहे । बाद में देवास के राजा इनके 
शागिद हो गए और इन्हें श्रपने दरबार का गवैया नियुक्त कर लिया । 
तब से यह अन्त तक देवास में ही रहे, पर सारे भारतवर्ष में इनका नाम 
था । सन्‌ १६५४ में इन्हें राष्ट्रपति के हाथों संगीत नाटक अकादेमी का 
पुरस्कार भी प्राप्त हुआ था । इनके बहुत-से शागिदं हैँ जो बहुत प्रसिद्ध 
हुए हैं । इनके भतीजे अरमान अली खाँ बहुत अच्छा गाते थे किन्तु दुर्भा- 
ग्यवश जवानी में ही उनकी मृत्यु हो गई । वह भी इन्हीं के शिष्य थे । 
इनके दूसरे प्रसिद्ध शिष्य गशुपतराव देवासकर हैँ । इनके अतिरिक्त 
बहरे बुआ और शंकरराव सरनायक के नाम भी बहुत उल्लेखनीय हैं । 
कुछ ही दिन पहले इनका देहांत हुआ । 
सिद्धेश्वरी बाई और रसलन बाई 

ये दोनों बनारस की रहने वाली हैं । सिद्धेश्वरी बाई के गुरु बड़े 
रामदास हिन्दुस्तान के प्रसिद्ध बुजुर्ग कलाकारों में से हैं। इन्होंने श्रपनी 
शिष्या को बहुत प्रेम से सच्चे दिल से संगीत की शिक्षा दी है। सिद्धें- 
इवरी बाई सभी संगीत सम्मेलनों में बुलाई जाती हैं और इनका बहुत 
गदर-सत्कार होता है। अस्थायी-खयाल, ठुमरी, दादरा, भजन, सभी 
चीज़ों को यह बहुत मज़े से गाती हैं। श्राजजल यह बनारस में रहती हैं । 
रसूलन बाई खास तौर से ठुमरी गाने के लिए प्रसिद्ध हैं, वैसे तो यह सभी 

चीजें अच्छी गाती हैं। इत्तका गाना बड़ा सुरीला होता है। इन्हें भी 
संगीत नाटक अ्रकादेमी का पुरस्कार प्राप्त हुआ है । 


चाँद खाँ 


यह प्रसिद्ध सारंगिये मम्मन खाँ के सुपुन्न हैं । इन्होंने शिक्षा अपने 
पिता और अन्य खानदानी बुजुर्गों से ली है । यह अस्थायी-खयाल, तेराना 
सभी चीजें अच्छी गाते हें और सरगम भी बहुत अ्रच्छी कहते हैं । इन्हें 
संगीत शास्त्र की बहुत गहरी जानकारी है। यह ग्राजकल दिल्ली में ही 
रहते हैं । इनके बहुत-से शिष्य हैं जिन्हें यह बड़ी मेहनत से सिखाते हैं । 


अन्य प्रसिद्ध वादक 


मुहम्मद अली खाँ 

यह सैनियों के घराने में से ही थे। सैनियों के घराने की तीन-चार 
शाखाएं प्रसिद्ध हुई हैं । इनमें से हर शाखा अपने को तानसेन का वंशज 
बताती है । मुहम्मद श्रलो खाँ संगीत के बड़े भारी पण्डित थे। इन्हें 
सेकड़ों अस्थायी-खयाल याद थे मगर इन्होंने परिश्रम रबाब पर किया 
था। यह बहुत ही नाजुकमिजाज़ व्यक्ति थे, जब जी में श्राता तो किसो 
को रबाब सुना देते वर्ना मना कर देते थे । यह उत्तर प्रदेश में बिलसी 
के नवाब हैदर अली खाँ के यहाँ कई बरस रहे, फिर बाद में बनारस 
आ बसे । कुछ दिनों बाद बंगाल में गिद्धौर के महाराजा ने इन्हें बुला 
लिया और जीवन भर यह वहीं रहे । 


हाफिज श्रली खाँ 

यह नन्‍हें खाँ के सुपृत्र हैं। इनके दादा हक़॒दाद खाँ काबल के रहने 
वाले थे और वही अपने साथ पहले-पहल सरोद काबुल से हिन्दुस्तान 
लाये । वह स्वयं संगीत के बड़े पण्डित थे। वह हिन्दुस्तान भर में घमे 
फिरे और बहुत नाम पैदा किया। अन्त में आकर वह ग्वालियर दरबार 
में नियुक्त हो गये । वहाँ उन्होंने बहुत-से शागिर्द तैयार किये और 
हिन्दुस्तान के तन्तु-वाद्यों में एक और वृद्धि की । ह्ाफ़िज़ अली खाँ इन्ही 
के वंशज हैं । इनका भी सारे हिन्दुस्तान में नाम है। यह शुरू से ही 
महाराज सिंधिया के दरबार में नियुक्त रहे पर साथ ही रामपुर के 
नवाब की भी इन पर बड़ी कपा रहती है । इन्होंने संगीत की शिक्षा 
अपने घरानें के श्रतिरिक्त रामपुर वाले वजीर खाँ से भी प्राप्त की है । 

यह हिन्दुस्तान के हर संगीत सम्मेलन में बुलाये जाते हें और इन्होंने 
प्रिस आफ़ वेल्स को भी सरोद सुनाकर इनाम हासिल किया था| सन्‌ 
१६४५३ में राष्ट्रपति ने अपने हाथों से इन्हें एक दुशाला, एक हज़ार रुपये 
की थेली और मानपत्र भेंट किया था। भारत के मौजूदा श्रेष्ठ कला- 
कारों में इनका स्थान प्रमुख है। आजकल यह दिल्ली के भारतीय 
कला केन्द्र में हें । इनके माई नब्बू खाँ, सुपत्र मुबारक भ्रली और भततीजें 
अहमद अली भी अच्छा सरोद बजाते हैं । 


सल्वावत हुसन खाँ 


यह सरोद बजाते हैँ और मैरिस म्यूजिक कालेज में शिक्षक हैं । 
इनकी जन्मभूमि शाहजहाँपुर है। यह योरप भी घम आये हैं तथा लन्दन 
मे दो साल और फ्रांस में छः महीने रहे हैं । बहाँ भी इन्होंने अपने काम 
से बहुत नाम पंदा किया । सन्‌ १६३८ में यह योरप से वापस लौटे | 
यह बड़े ही खुशमिज्ञाज, हँसमुख और मिलनसार ग्रादमी हैं । इनके 
बड़े पुत्र का नाम उमर खाँ है। यह नौजवान हैं और श्राजकल बहुत 
अच्छा सरोद बजाते हैं। यह दस साल से झ्राल इण्डिया रेडियो में नियुक्त 
हैं और मरिस कालेज में भी थोडा-बहुत काम करते हैं । यह भी स्वभाव 
के बहुत मिलनसार हैं । इलियास खाँ सखावत हुसैन खाँ के छोटे पुत्र हैं 
और सितार बजाते हैं । हिन्दुस्तान के नौजवान सितारियों में इनकी 
श्रच्छी जगह है। सितार इन्होंने अपने पिता से सीखा है श्रौर लखनऊ 
में ही रहते हें । हिन्दुस्तान की हरेक म्यूजिक कान्फ्रेंस में इन्हें बुलाया 
जाता है। 


ग्रलाउदोन खाँ 


यह पूर्वी बंगाल के एक किसान परिवार के हैं । मगर इन्हें बचपन 
से ही संगीत का शौक़ हुआ । शुरू में यह एक गुसाईजी के शिष्य हो 
गये और उनसे सितार सीखा । बाद में अ्रपने शौक़ के कारण यह रामपुर 





( २१५ ) 


चले आये और वजीर खाँ के शागि्द हुए । इन्होंने अ्रपनें गुरू की बहुत्त 
सेवा की और गुरू ने भी बड़े प्रेम से इन्हें सिखाया । धीरे-धीरे इनका 
नाम फेलता गया । यह देश भर के संगीत के जलसों और सम्मेलनों में 
गये और लोगों को प्रसन्‍न किया । उसके बाद महियर के राजा के यहाँ 
नियुक्त हो गये और तब से वहीं रहते हैं श्रौर महियरवाले कहलाते हैं । 
सरोद बजाने में इनका बहुत ऊँचा स्थान है। इसके अलावा सितार 
और वायलिन भी अच्छा बजाते हैं। तबला और पख्ावज भी इनको 
खूब याद है । यह बहुत ही लयदार श्नौर सुरीले संगीतज्ञ हैं ॥ इनको 
भारत के राष्ट्रपति ने संगीत का पहला पुरस्कार दिया। इनके शिष्यों 
में इनके सुपुत्र अली अकबर खाँ और दामाद रविशंकर हैं जो दोनों ही 
चोटी के कलाकार सम जाते हैं । 
अली अकवर खाँ 

यह अलाउद्दीन खाँ के सुपुत्र हैं और ऊँचे दज का सरोद बजाते है ! 
इनका हिन्दुस्तान भर में बड़ा नाम है। सन्‌ १६३६ में यह जोधपुर 
दरबार में नियुक्त थे। वहाँ इनका बहुत ग्रादर-सत्कार हुआ और खूब 
पुरस्कार आदि भी मिले | बाद में यह बम्बई चले गये । वहाँ फिल्मों 
मैं संगीत निर्देशक का भी काम किया । इसके अ्रतिरिक्त संगीत-गोष्ठियों, 
जलसों, सम्मेलनों श्रादि में इनके प्रौग्राम हमेशा होते रहते हैं । अम्बई 
के रसिक इन्हें कभी-कभी जुगलबन्दी के लिये भी बलाते हैं। जुगलवन्दी 
का मतलब यह है कि इनको बराबर के किसी सरोदिये, सितारिये या 
तबलिये के साथ-साथ सुना जाय। इस 'चीज़ को बम्बई में श्री फाब- 
वाला ने शुरू किया था और अब यह सारे देश में लोकप्रिय हो गई है । 





ग्राजकल यह कलकत्तं में रहते हैं ! 


रविशंकर 
यह सितार बजाते हैं और अ्लाउद्दीन खाँ महियरवालों के शिष्य 


हैं । इनको बहुत अ्रच्छी शिक्षा मिली है और उस पर अपनी मेहनत से 

इन्होंने चार चाँद लगा दिये हैँ । इनकी एक बड़ी विशेषता यह है कि 
किसी भी ताल में रुकावट के बिना यह इस तरह बजाते हैं जैसे मामूली 
त्रिताल या दादरा हो । इनके दोनों हाथ बहुत सुरीले, सुन्दर और लोचदार 
हैं और तैयारी भी बहुत अच्छी है। यह न सिर्फ़ भारत में बल्कि विदेशों 
में भी बहुत प्रसिद्ध हुए हैं तथा देश के हर संगीत सम्मेलन में बुलाये 
जाते हैं। यह कई साल आल इण्डिया रेडियो दिल्ली मैँ वाद्य-बृन्द के 
नर्देशक और संचालक रहे पर हाल ही मैं रेडियो इन्होंने छोड़ दिया है । 
दिल्‍ली के लोगों में संगीत का शौक बढ़ानें में भी इनका बहुत हाथ रहा 
और यहाँ के रसिकों को राजी करके इन्होंने एक संगीत-गोष्ठी (म्यूजिक 
सकिल) बनायी थी जिसमें बाहर से दिल्ली रेडियो पर गाने के लिए 
आने वाले कलाकारों को गामन्त्रित किया जाता था और गाने-बजाने का 
मौक़ा दिया जाता था। हस काम में इन्हें बहुत सफलता मिली है | यह 
बम्बई के जलसों में भी साल भर के कई बार बुलाये जाते हैं । 


म्र॒दइताक ग्रली खाँ 


यह भी सितार बजाते हैँ । यह बहुत अच्छे बुजुर्गों के वंशज हैं 
श्रौर इनकी सितार की शिक्षा बहुत अच्छी हुई हैं । यह कलकत्ते में रहते 
हैं और वहाँ इनका बहुत नाम है। इसके अतिरिक्त सारे हिन्दुस्तान में 
भी इनकी एवथाति है और हर संगीत सम्मेलन में बुलाये जाते हैँ । इनकी 
विशेषता यह है कि महफ़िल को प्रसन्‍तन करके ही उठते है । कलकत्े में 
इन्होने कई अच्छे शिष्प भी तैयार किये हैँ जो बहुत श्रच्छा बजाते हैं । 
अब्दुल गनी खाँ 


यह सितार बजाते थे और इस काम में बहुत ही वेजोड़ थे । इनका 
सम्बन्ध कालपी घराने से था। अपने भतीजे के स्वर्गवास के बाद यह 
खज्रगाँव में नौकर हो गये। जब राणा शंकरबखर्श सिह बहादुर के बाद 
उनके पुत्र शिवराज सिंह बहादुर गद्दी पर बैठे तो उन्होंने खाँ साहब को 

अपने दरबार में नियुक्त किया । उसके बाद राजा उमानाथ सिंह बहादुर 
ने इनकी पेंशन कर दी और जागीर भी बदस्तुर बनी रही । इनके भाई 
मुरव्वत खाँ भी बहुत अच्छा सितार और हारमोनियम बजाते थे । यह 
रचना भी करते थे और इन्होंने ठमरियाँ तथा सादरे खूब अच्छे बनाये 
हैं । सन्‌ १६९३५ से मुरख्वत खाँ राजा चन्द्रचुढ़ सह बहादुर चन्दापुर 
वालों के यहाँ हैं जहाँ से इन्हें जागीर मिली हुई है । यह राजा साहब के 
उस्ताद भी हैं । 


इमदाद खाँ 

इनका जन्म उत्तर प्रदेश के इटावा नगर में हुआ था । यह सितार 
बजाते थे। इन्होंने शिक्षा श्रच्छे गृुणी लोगों से पाई थी और मेहनत 
ऐसी जबरदस्त की थी जेंसी बहुत कम लोग करते हैं। इनकी मेहनत 
की एक घटना इस तरह कही जाती है कि इन्होंने अपने रियाज़ के लिए 
कुछ घण्टे नियत कर रक्खे थे जिसमें कोई दूसरा काम नहीं करते थे । 
एक बार इनकी पृत्री बहुत बीमार हुई। यहाँ तक कि एक रोज़ उसकी 
हालत बहुत खराब हो गई । घर के लोगों ने इनसे श्राकर कहा कि 
बच्ची की हालत अच्छी नहीं है। उस समय यह रियाज़ कर रहे थे । 
सुनकर यह बोले, "डाक्टर को बुला लो।” औऔर इतना कहकर फिर 
रियाज़ में लग गयें। थोड़ी देर बाद इन्हें ख़बर दी गई कि बच्ची की 
मृत्यु हो गई तो बोले, “कुछ पलटे अभी और रह गये हैं। तब तक 
कफ़न का इन्तज़ाम कर लो ।” तीसरी बार जब इनसे कहा गया कि 
कफ़न का इन्तजाम भी हो गया है, भ्रब जनाज़े में शरीक हो लीजिए । 
उस वक्‍त तक इनकी मेहनत के घण्टे पूरे हो चुके थे, इसलिए यह उठ 
खड़े हुए। इसमें कोई सन्देह नहीं कि यह बिलकुल सुध-बुध भूलकर 
रियाज़ में लगे रहते थे। इसी मेहनत का यह फल था कि इनके ज़माने 
में सितार में इनकी टक्कर का कोई व्यक्ति न था। यह बड़े-बडे रईसों 
के यहाँ जाती और आदर पाते थे। मँसूर-नरेश ने भी इन्हें युवराज के 

विवाह के अवसर पर बलाया था और प्रसन्न होकर बहुत इनाम दिया 
था । बाद में यह इन्दौर में महाराजा तुकोजीराव के दरबार में नियुर्गे 
हो गए और दस बरस की नौकरी के बाद वहीं इनका स्वगंबास हुँशा ! 
इन्होंने बहुत-से शागिद तैयार किये मगर उन सबमें ज्यादा नाम दिल्ली 
वाले मम्मन खाँ सारंगियें का हुआ जिन्होंने अपनी सारंगी में भी भाले 
की तरकीब निकाली थी । इसके लिए उन्होंने एक खास क़िस्म की बडी 
सारंगी बनवाई थी और उस पर अपने गुरु से सीखी हुई तरकीबें श्रौर 
भाला वगैरह अदा करते थे । इस तरह सारे हिन्दुस्तान में इनका भी 


नाम हुआ था। इमदाद खाँ के दो बेटे थे, इनायत खाँ और बहीद 
खाँ, जो दोनों ही सितार बजाने में लाजवाब हुए । 


इनायत खाँ 


यह इमदाद ख़ाँ के पत्र थे। सितार की शिक्षा अपने पिंता से हीं 
इन्हें प्री-पुरी। मिली । अपने पिता कौ तरह ही इन्होंने भी जी तीड़क 
मेहनत की जिसके फलस्वरूप यह भी उतने ही प्रसिद्ध और अद्वितीय 
सितारिये हुए। इनका बजाना जो भी सुनता भूमने लग जाता था 
क्योंकि इनके बजाने में जितनी तैयारी थी उतना ही दिल पर असर 
करने वाले स्वर का काम भी । लय के तो यह बादशाह थे। बंगाल के 
बहुत-से राजा और रईस इनके शागिदं हुए भर इनसे यह विद्या सीखीं । 
विशेष कर गौरीपुर के महाराजा ने अपने पास बरसों इनको रखा और 
इनसे सितार सीखा । यह अपने पिता के साथ ही इन्दौर आये और वहीं 
दरबार मेँ नियुक्त हुए । उसके वाद यह जीवन भर. इन्दौर ही रहें ! 
इनके जमाने में ऐसा सितार बजाने वाला कोई न था। इनके भाई 
वहीद खाँ को भी पिता से ही तालीम मिली थी। वह भी कलकत्ते, 
बम्बई, मद्रास आदि नगरों और बड़-बड़ राज्यों में गये और अपनी 
कला से संगीत रसिकों को प्रसन्‍न किया । इनके सुपूत्र खान मस्ताना ने 

फ़िल्मी दुनिया में अच्छा नाम पैदा किया है। वह स्वयं गाते भी हैं और 
संगीत निर्देशक भी हैं । 
विलायत खाँ 

यह इनायत खाँ के सुपुत्र हैं । संगीत की शिक्षा इन्हें अपने पिता से 
ही मिली, पर उनसे यह बहुत ज़्यादा न सीख सके और इनके बचपन में 
ही उनका स्वर्गवास हो गया। मगर इन्होंने खुद बहुत मेहनत को है 
और इस समय हिन्दुस्तान भर में इनका सितार प्रसिद्ध है। हर सम्मेलन, 
गोष्ठी और जलसे में इनकी माँग होती है । कलकत्ते के बहुत-से बंगाली 
जमींदार, रईस और राजा इनक दागिदं हैं और इनसे बहुत प्रसन्न हैं । 
यह भारत्त के बड़े-बड़े शहरों में तो जाते ही रहते हैं, साथ ही शअ्रफ्रीका 
ओर चौन में भी अपने फ़न का सिक्‍का जमा श्राये हैं । चीन वालों ने 
जब इनका सितार सुना तो वे उस पर एकदम रीभ गये । विलायत खाँ 
ग्पने छोटे भाई इमरत खाँ को भी अच्छी शिक्षा दे रहे हैं श्रौर वह 
मेहनत भी खूब कर रहें हैं। श्राजजल वह ॒महफ़िल में बजाने लगे हैं 
आर यह ग्राशा है कि आगे चलकर अच्छे कलाकार होंगे । 


वहींद खाँ 

इनके ब॒जुर्ग आगरे के रहने वाले थे। इन्होंने अपने घराने में और 
बन्दे अली खाँ से बीनकारी सीखी तथा नाम पैदा किया । यह महाराज 
शिवाजी राव होल्‍्कर के दरबार में इन्दौर म॑ पहले-पहल नियुक्त हुए । 
उनके बाद महाराज तुकोजीराव ने भी इनका बड़ा आदर-सत्कार किया 
आर इन्हें श्रपना ग्रू भी बनाया | दरबार के विद्वानों में इनका पहला 
स्थान था | इसके सुपुत्र मजीद खाँ ने बम्बई में आकर संगीतशाला 
खोली ग्रौर बहुत-से शिष्यों को संगीत सिखाया । इसलिए बम्बई राज्य 
में इनका बहुत नाम है । उनके दूसरे पुत्र लतीफ़ खाँ भी बहुत अच्छे 
बीनकार थे जिन्हें बहुत-से राजा-महाराजा बहुत शौक़ से बुलाते और 

सुनते थे । महाराज तुकोजी राव ने इन्हें भी दरबारी गवैयों में जगह दी 
थी । इनके तीसरे पुत्र सज्जन खाँ सितार बहुत अ्रच्छा बजाते थे । 


मुराद खाँ 


इनका जन्म जाबरे में हुआ था और यह बन्दे श्रली खाँ के शागिदद 
थे। इनमें गुरू का रंग भ्रधिक से अधिक आया था । बीनकारी में इनका 
कोई जोड़ न था और जो भी इन्हें सुनता वह बेचैन हो जाता था। यह 
महाराष्ट्र, बम्बई, पूता की तरफ ज्यादा रहे, इसलिए उस ओर ही 
इनका अधिक नाम हुआ । वहाँ इनके कई शिष्य भी तैयार हुए । इनके 
एक शिष्य कोल्हापुरे बड़ौदा दरबार में नियुक्त हुए थे। इनके लड़के 
निसार हुर्सेन खाँ सितार बहुत अच्छा बजाते थे पर उनका बहुत कम 


उम्र में इनके सामने ही स्वर्गवास हो गया । इनका देहान्त सन्‌ १६३० 
के लगभग हुआा । 


अब्दुल हलीम खाँ 


यह इन्दौर के प्रसिद्ध सितारिये जाफ़र खाँ के सुपुत्र हैं जो बाद में 
बम्बई आकर रहने लगे थे। मालवे के प्रसिद्ध बीनकार मुनव्वर खाँ 
इनके दादा थे जो बन्दे अ्रली खाँ के शागिदं थे । अब्दुल हलीम बचपन 
से ही बम्बई में रहे और अपने पिता से ही इन्होंने सितार सीखी । 
न्होने मेहनत भी बहुत श्रच्छी की और अ्रब बम्बई में जगह-जगह इनके 
जलसे होने लगे हें और इनका नाम हिन्दुस्तान भर में फैल गया है | हर 
कांफ्रेंस में यह बुलाए जाते हैं और जवान सितारियों इनका नाम बहुत 
ऊँचा है। यह बम्बई में ही रहते हैं जहाँ ग्राम जनता के अलावा फ़िल्मी 
दुनिया में भी इनका बहुत नाम हैं। 


बदल खाँ 


यह हैदरबरुश खाँ के पुत्र थे । इन्होंने सारंगी अपने पिता से हो 
सीखी और उसमें बहुत खूबियाँ पंदा कीं। हिन्दुस्तान भर के सारंगी 

बजाने वाले इनके पैर चमते थे । यह आगरे में ही रहते थे जहाँ इन्होंने 
मकान बनवा लिया था । बाद में कलकत्ते के शौक़ीन रईसों ने इन्हें वहाँ 
बलाया और इनके शागिद हुए । तब से यह कलकत्ते में ही ज़्यादा रहने 
लगे । इनके शिष्यों में गिरिजाशंकर श्र चटर्जी बाब प्रसिद्ध हैं। सन 
१६३३ में आगरे में इनका स्वर्गवास हुआ । इनके सुपुत्र बच्च खाँ आगरे 
में ही रहते हैं और अच्छी सारंगी बजाते हैं । 
रहमानबल्श 

यह किराना खानदान के बड़े ही प्रवीण सारंगी बजाने वाले थे। 
यह जयपुर में नौकर थे और वहाँ के सभी कलाकार इनका बड़ा आदर 
करते थे । सारंगी पर यह सिर्फ़ जोड़ यानी आाज्ञाप बजाया करते थे 
और इसमें राग-रागिनियों का बहुत अच्छा स्वरूप दिखाते थे श्रौर बढ़त 
भी बहुत श्रच्छी करते थे। सारे भारत में इनका मान हुआ । सारंगी- 
वादन इनकी वंश परम्परा में ही था तथा इनसे शिष्य भी बहुत-से 
तैयार हुए । इनके बड़े पुत्र मजीद ख़ाँ और छोटे हमीद खाँ भी बहुत 
अच्छी सारंगी बजाते थे मगर बाद में दोनों ने सारंगी छोड़ दी और 
गाना शुरू किया। गाने पर इन्होंने इतनी मेहनत की कि सारे भारतवर्ष 
में नाम हुआ । इन दोनों ने श्रपणा गाना पहले पहल जयपुर में गवैयों 
को सुनाया । वाद में उनसे प्रशंसा पाकर भारत का दौरा भी किया | ये 
लोग बिहार झौर बंगाल में ज़्यादा घमे और पूणिया दरबार में मजीद 
खाँ तथा उनके चचेरें भाई श्रब्दुल हक़ नौकर भी हुए और जीवन भर 


वहीं रहे । 
बुन्दू खाँ 


यह मम्मन खाँ दिल्‍ली वालों के शिष्य श्रौर भानजे थे। यह भारत 
के बहुत ही प्रसिद्ध सारंगिये थे । यह इन्दौर, पटियाला, नाभा, संगरूर 
ग्रादि राज्यों के दरबार में नियुक्त रहे । हिन्दुस्तान के विभाजन के बाद 

यह पाकिस्तान चले गए और बहाँ रेडियो में नियुक्त हुए | कुछ ही दित 
पहले इनका देहान्त हो गया । इनक शिष्प मजीद खाँ बम्बई में बहुत 
प्रसिद्ध हैं । उनके अलावा भी इनके बहुत से शिष्य हैं । 


ग्रज़ी मबख्टश 


यह चुन्घे अजीमबख्श के नाम से मशहूर हुए । इन्होंने अपने बुजुर्गों 
से सारंगी सीखी थी और मेहनत करके उसमें बहुत उन्नति की थी। 
इनके हाथ बहुत ही सुरीले और मीठे थे और तैयारी ने इनके काम को 
और भी चमका दिया था। मैंने इनका बजाना सुना है । यह मेरठ के 
रहने वाले थे और जीवन भर वहीं रहे । 


ग्रहमद जान थिरकवा 


यह प्रसिद्ध तबलिए हैं । इनका 'थिरकवा' नाम इनके उस्ताद मुनीर 
खाँ ने रकखा था क्‍योंकि यह्‌ बचपन से ही बहुत चुलबुले थे। अब तो 
यह इसी नाम से सारे भारतवर्ष में प्रसिद्ध हो गये हैँ । तबला बजाने 
वालों में इनकी टक्कर का झ्राज कोई दूसरा नहीं है। इनके उस्ताद ने 
इन्हें बहुत भ्रच्छा तबला सिखाया है, साथ ही इन्हें सब घरानों की 
शिक्षा दी है जिसमें इन्होंने खूब मेहनत करके सारे भारत में नाम पंदा 
किया है। सन १६४४ में इन्हें राष्ट्रपति के हाथों संगीत नाटक ग्रकादेमी 
का पुरस्कार भी प्राप्त हुआ । तबला बजाने वालों में यह पहले कला- 
कार हैं जिन्हें ऐसा सम्मान मिला। यह बहुत दिनों से रामपुर के 
नवाब के यहाँ दरबारी संगीतज्ञ हें। नवाब साहब इन्हें बहुत चाहते हैं 
श्र इनकी बड़ी इज्जत करते हैं । इनकी सबसे बड़ी विशेषता यह है कि 
जितना अच्छा यह 'सोलो” बजाते हैं, उतना ही अ्रच्छा गवँयों की संगत 
भी करते हैं। इनकी संयत सुनकर तो महफ़िल फड़क जाती है । मेरे 
साथ इन्होंने बचपन से बजाया है और मुझे भी इनके साथ गाने में बहुत 
मजा आता है। इनके शागिद भी बहुत हैं। अपने भाई मुहम्मद जान 

को भी इन्होंने अच्छा तैयार किया हैं जो इस समय दिल्‍ली रेडियो में 
काम करते हैं । 
कराठे महाराज 

मौजूदा जमाने में बनारस के तबलावादकों में यह सबसे अ्रधिक 
प्रसिद्ध हैं और बड़े बुजुर्ग माने जाते हैं । इन्हें बड़े-बड़े सम्मेलनों में बुलाया 
जाता है। आजकल यह बनारस में ही रहते हैं । इनके सुपुत्र किशन 
महाराज नौजवान तबलियों में मशहूर हैँ। इसके श्रतिरिकत शामताप्रसाद 
उर्फ गृदई महाराज तथा अनोखेलाल आदि दूसरे तबलिये भी इन्हें अपना 
गुरू मानते हैं । 


ग्राबिद हुसेन खाँ 

इनके पिता का नाम नहीं मालूम हो सका। यह दिल्‍ली के रहने 
वाले थे मगर रोजगार के सिलसिले में पूरब चले गए थे। वहाँ इन्होंने 
इतना असर पँदा किया कि आज पूरब के सभी मदशहर तबलियें इन्हीं के 
ढंग का बाज बजाते हैं जो 'पूरब के बाज' के नाम से मशहूर हो गया 
है। इन्होंने अपने भतीजे हामिद हुसैन खाँ को भी अ्रच्छी तालीम दी 
है | पूरब के सारे तबलियें इन्हें प्रपना गुरू मानते हें। झ्राजकल यह 
लखनऊ में रहते हैं । 
नत्थू खाँ 

यह भारत के एक ऐसे प्रसिद्ध तबलिये हुए हैं जिन्हें सभी वड़े 
गवेयों ने माना है। यह बोलीबख्श खाँ के सुपुत्र और काले खाँ के भतीजे 
थे । यह सारे देश में तबले के प्रोग्राम देते थे और बड़े-बड़े सम्मेलनों में 
जाया करते थे | महाराज बड़ौदा ने भी इन्हें सुना था और इतने प्रसन्न 
हुए थे कि इन्हें दरबार में नियुक्त करना चाहते थे। पर यह बड़ी 
ग्राज़ाद तबीयत के ग्रादमी थे, इसलिये कहीं नौकरी करने से इन्होंने 
इंकार कर दिया । इनके बहुत-से शागिर्द अरब भी मौजूद हैं और बड़े- 


५5४, 


न नर 


बड़े तबलिये सम्मेलनों में इनका नाम लेते हैं। इनका स्वरगवास दिल्‍ली 
में हुआ । 


बिसमिल्लाह खाँ 


यह बनारस के रहने वाले हैं और प्रप्तिद्ध शहनाई-वादक हैं । शह- 
नाई इन्होंने अपनें मामा विलायत खाँ से सीखी और अपने परिश्रम से 
बहुत ऊँचा दर्जा हासिल किया । उसके पहले शहनाई शादी-विवाह के 
मौक़े पर घर के बाहर ही बजाई जाती थी। ऐसे वाद्य को इन्होंने अपनी 
मेहनत और अभ्यास से ऐसे कमाल पर पहुँचा दिया कि लोग ग्रब संगीत 
के बड़े-बड़े जलसों में बड़े शौक़ से इन्हें सुनते हैँ । आजकल इनकी इतनी 
माँग हैं कि इन्हें दिन-रात फ़्रसत नहीं मिलती और हर शहर में सम्मे- 
लनों तथा अन्य अवसरों पर इन्हें बुलाया जाता है। इनकी शहनाई के 
रिकार्ड भी बहुत बिकते हैं और फिल्मों में भी इन्होंने शहनाई बजाई है । 
इसमें कोई सन्देह नहीं कि ऐसा लोकप्रिय शहनाई बजाने वाला कोई 
दूसरा आज तक नहीं हुआ । इन्हें संगीत नाटक अकादेमी का पुरस्कार 
भी मिला है तथा झ्राशा है कि यह अभी बहुत कुछ हासिल करेंगे । 


स्वरलिपियाँ 

